
A LENGYEL FEJEDELMEK 
AVAGY HERCEGEK KRÓNIKÁJA ÉS TETTEI 
CÍMŰ MŰ SZERZŐJE ÉS SZÖVEGE 


A latin kultúrájú Kelet-Közép-Európa, azaz Magyarország, 
Lengyelország, Csehország, illetve a 12. század végéig még 
sok tekintetben e régióhoz tartozó, de eredendően a bizánci 
kultúrkörből kinövő Kijevi Rusz korai történetének egyik leg- 
értékesebb forrása a Gall Névtelen, azaz a szakirodalomban 
széles körben ismert neve szerint Gallus Anonymus gesztája. 
Európának ebben a két nagy keresztény nagyhatalom között 
az ezredforduló táján létrejövő régiójában a latinitas megjele- 
nése, illetőleg az egyházi szláv íráskultúra átvétele egyidős 
a kereszténység felvételével. Mégis, jól látszik, hogy az írás- 
kultúra önmagában nem vonta magával automatikusan a tör- 
ténetírás megjelenését. A hagiográfiai irodalom kezdetei Cseh- 
országban és Magyarországon már igen korán, a 10-11. század 
fordulóján, illetve a 11. század folyamán megjelentek. Ez azon- 
ban nem érintette a történeti régió egészét: Lengyelországban 
gyakorlatilag a 13. századig nem találkozunk sem vitákkal, 
sem legendákkal. Ugyancsak korábbra tehetők a régióban az 
annalisztika kezdetei, ám a területi megoszlás itt sem egyen- 
letes. Míg Lengyel- és Csehországban a történetírás genezise 
egy-egy máig nem ismert , ősévkönyvben" rejlik, amelyekből 
a felettébb bonyolult és sok irányba továbbfejlődő annalisztika 
leszármazott, Magyarországon érdekes módon csak a Pozsonyi 
Évkönyv áll a kutatók rendelkezésére. 

Az első történeti szintézisek, melyeket szerzőik már az ez- 
redforduló táján hatalomra került helyi dinasztiák megbízá- 

sából, és ami még lényegesebb: a királyi/ fejedelmi udvarok 
ízlése szerint készítettek el, legkorábban a 11. század utolsó 
harmadában kelelkezhettek.! A latin nyelvű alkotásokat figye- 
lembe véve három ilyen művel számolhatunk ebben az idő- 
szakban: a magyar történetírás gerincének tekinthető 14. századi 
krónikakompozíció ősszerkesztményével, melynek keletke- 
zési idejében mindmáig nem tudott konszenzusra jutni a ku- 
tatás, Prágai Kosmas a csehekről írott krónikájával, melyet 
szerzője, a prágai egyház dékánja 1125-ben fejezett be, s Gal- 
lus Anonymus gesztájával, melynek keletkezési ideje 1113- 
1115/1116 közé tehető. 


A SZERZŐ 


A névtelen szerző kilétének kutatása gyakorlatilag egyidős 
az újkori lengyel történetírással, és hasonlatosan III. Béla 
király Névtelenjéhez, gesztájának szövegén nőtt fel a modern 
forráskritikai iskola. Mindazonáltal meg kell jegyezni, hogy 
minden, a szerző kilétét felfedni kívánó törekvés ellenére mind 
a mai napig nem tudjuk, ki lehetett Gallus Anonymus. 

A névtelen szerző , személyazonosságát" megállapítani kí- 
vánó történeti kutatásban létrejött főbb irányzatok őse Marti- 
nus Cromer, a neves humanista, történetíró és warmiai püs- 
pök megállapítása, mely szerint Gallus Anonymus ga!! volt, 
valamiféle szerzetes, és III. Boleszló fejedelem idején élt. Mivel 
Cromer a birtokában levő heilsbergi kézirat alapján vonta 
le következtetéseit, az utána következő tudósgenerációk min- 
digmáig ebből a három alapelvből indultak és indulnak ki. 


! Vö.: KERSKEN 1994, KERSKEN 1995, KRisTÓ 2003.; FONT 2005b. , 


Cromer álláspontjától csak ketten tértek el lényegesen az 
idők folyamán. 

Legelőször H. Kownacki (1761—1854), a Schliemann-szerű 
amatőr történetíró, aki elsőként fordította le lengyel nyelvre 
Gallus Anonymus gesztájának bizonyos részeit és a Lengyel- 
Magyar Krónikát. Mivel mindenféle szakképzettség nélkül vá- 
gottbele a fordításba, úgy, hogy alapvető filológiai képzettséggel 
sem rendelkezett, egyszerűen rosszul fordította le a szöveget. 
Így a III. könyv epistolájában olvasható részt, melyben szer- 
zőnk arról nyilatkozik, hogy , exul et peregrinus" , azaz hazájá- 
tól távol élő vándor, pont ellenkező értelemben fordította le, 
és végkövetkeztetésként arra jutott, hogy , mert annyira szereti 
hazánkat és e földet, hát hogy is lehetne más, mint lengyel" .? 

Ugyancsak rossz kiindulópontot választott F. Bartos, aki 
a második világháború után szentelt figyelmet a névtelen gesz- 
taíró személyének. Ő abból a kétségtelen tényből indult ki, 
hogy Gallus Anonymus igen kritikusan nyilatkozik a 12. szá- 
zad elejének lengyel-német háborúiról, és V. Henrik német- 
római király és császár személye sem a legkedvezőbb fényben 
tűnik elénk a történetben. Bartos ebből arra következtetett, 
hogy a gesztaíró , németellenes" volt. Mindezt összekapcso- 
lata azzal, hogy szerinte a korban uralkodó cseh és morva 
fejedelmek is hasonló gondokkal küszködtek, s így arra az 
álláspontra helyezkedett, hogy Gallus Anonymus ,,cseh nem- 
zetiségű" volt." Nézetei nem találtak kedvező fogadtatásra 
szakmai közönségben. Nem hagyható ugyanis figyelmen kí- 
vül, és a jelen tanulmányban is részletesebben foglalkozunk 
vele az alábbiakban, hogy Gallus Anonymus mindenkit nega- 


2 KOowNAckI, 115. 
3 BARTOS 1952, 2—5. 


tív színben tűntetett fel, aki valamilyen módon veszélyeztette 
a geszta főszereplőjének, III. Boleszlónak a nyugodt uralmát. 
A német birodalom mellett az egyik ilyen veszélyforrás Cseh-, 
illetve Morvaország volt. Így elképzelhetetlen, hogy erről a te- 
rületről érkezett volna amű megírásának helyszínére. 

Ha a történeti kutatásban ismert komolyabb elméleteket 
kívánjuk részletesebben górcső alá venni, akkor három ilyen- 
nel kell számolnunk: a provanszál-magyar származáselmélet- 
tel, az északfrancia-flandriai eredet lehetőségével és az itáliai 
származást hangsúlyozó iskolával. Mindhárom irányzatot ko- 
moly tudósok képviselték és képviselik mindmáig, és meg kell 
jegyezni, hogy valamennyi mellett szólnak érvek és ellenérvek 
is egyaránt, hiszen valamennyi megállapítást ugyanabból a szö- 
vegből vezették le. 

Kétségtelen, hogy a legnagyobb szellemi befolyásra a pro- 
vanszál-magyar származáselméletet képviselő kutatótábor tu- 
dott szert tenni, melyhez olyan nagyformátumú tudósok tar- 
toztak, mint St. Ketrzyúski, W. Ketrzyúski, A. Brückner, T. Tyc, 
R. Grodecki, P. David, M. Plezia.! Valamennyien abból indul- 
tak ki, hogy a gesztában központi szerepet kap a Rőhne tor- 
kolatánál fekvő Saint-Gilles du Gard bencés kolostora, illetve 
patrónusának, Szent Egyednek a tisztelete. Ebből egyrészt arra 
következtettek, hogy szerzőnk Szent Egyed szerzetese lehetett, 
másrészt pedig (Brückner, Grodecki és Plezia) ezt kiegészí- 
tették azzal, hogy olyan szerzetesről lehetett szó, aki Saint- 
Gillesből Magyarországra jött, és a Szent László király által 
1091-ben alapított somogyvári bencés apátságban töltötte 


§ KETRZYNSKI 1899, 51.; KErRzYáSski 1910, 63.; BRÜCKNER 1924, 119-121.; TYc 
1924, 112.; GRODECKt-PLEZIA, 6., DAviD 1939, 219.; PLEzia 1947, 135—194.; PLEZIA 
1959, 285—295. 

szerzetesi szolgálatát. Mindezt Grodecki még azzal is meg- 
toldotta, hogy szerinte szerzőnk , szláv származású volt", aki 
a magyar koronának volt alávetve, Brückner egyszerűen ma- 
gyarnak tekintette, Plezia pedig a Szent László-kori Gesta 
Ungarorum szerzőjével azonosította. A provanszál-magyar 
származáselmélet szerint szerzőnk tehát Provence-ból érke- 
zett Magyarországon át Lengyelországba 1112 körül, és on- 
nan ismeretlen helyre távozott. 

Ugyancsak nagy tábora volt és van azoknak a kutatóknak, 
akik úgy vélik, hogy szerzőnk valahonnan Észak-Franciaor- 
szágból vagy Flandriából származhatott." Elképzeléseik elter- 
jedésének nagyban kedvezett, hogy a jelenleg is érvényes kri- 
tikai kiadást jegyző K. Maleczyúski, s az ő nyomán a szöveget 
legutóbb kiadó nemzetközi szerzőgárda is ilyen irányban fog- 
lalt állást. E tudósok elméletük megindoklásaként általában 
azt szokták felhozni, hogy a korabeli Észak-Franciaország és 
Flandria sokkal pezsgőbb irodalmi életnek adott helyet, mint 
Provence, és hogy a korban mérvadó, a kereszteshadjáratok 
nyomán kialakuló új irodalmi műfajok bölcsője is ez a terület 
volt. Mások, mint a kérdésben már több tanulmányt is meg- 
jelentetett J. Bujnoch és J. Fried arra az álláspontra helyez- 
kedtek, hogy szerzőnk egyenesen Lüttichből érkezett a mű 
megírásának színhelyére. Indoklásként Bujnoch Szent Lőrinc 
szerepére figyelmeztetett, aki a III. könyvben több alkalom- 
mal is segítséget nyújt a lengyel uralkodóháznak az ellen- 
séggel vívott csatában. Máshonnan közelített a kérdéshez 
J. Fried, akit 1989 óta, mikor napvilágot látott első nagyobb 
szabású munkája, melyben a kelet-közép-európai térség kez- 


5 MGCH, XI-XII.; GuMPLOwIcz 1895; GuMPLowicz, 1902, 568—-497.; GALLUS 
XCIH-XCV., BujvocH 1977, 301.; BulNocH 1978, 10-12. 

deteit, közelebbről az 1000. évi gnieznói találkozót vetette alá 
alaposabb vizsgálatnak; egy cél vezérel. Nevezetesen, hogy 
sikerüljön bebizonyítania: Kelet-Közép-Európa történeti és 
kulturális kezdetei elválaszthatatlanok, sőt megérthetetlenek 
a birodalom, közelebbről III. Ottó léte és működése nélkül, 
ezért megkísérelt szoros kapcsolatot felállítani Szent Adalbert 
harmadik, ismeretlen életírásának kelekezési körülményei és 
Gallus Anonymus munkája között. Mivel álláspontja szerint 
a vértanú püspök első, a tudományban Római életrajzként 
ismert vítája nem vélelmezett keletkezési helyén, hanem 
Aachenban vagy Lüttichben keletkezett, és az elveszett szen- 
vedéstörténet kétségtelenül inkább ezzel a szöveggel mutat fel 
rokon vonásokat, mint ÖOuerfurti Brúnó Adalbert-életrajzával, 
Fried úgy vélte, hogy Gallus Anonymus is vagy Aachenben, 
vagy Lüttichben férhetett hozzá a néhai prágai püspök életét 
és vértanúhalálát taglaló munkákhoz." 

Kisebb tábort tudhat a háta mögött, bár a közelmúltban 


4 


erősítést" kapott a tudósoknak azon csoportja, mely szerint 
Itáliából, Velence környékéről érkezhetett Közép-Európába 
a szerző. Jelentősebb képviselői, mint T. Wojciechowski, D. Bo- 
rawska és legutóbb T. Jasiúski úgy vélik, hogy Gallus Anony- 
mus Itáliából, közelebbről Velencéből is származott. 
Wojciechowski és Borawska csak arra vállalkozott, hogy 
feltételezésként fogalmazza meg véleményét. Wojciechowski 
azért tartotta elfogadhatónak a velencei származást, merte város 
esik legközelebb Magyarországhoz, melyen keresztül szerinte 
a szerző Krakkóba ment. Borawska a geszta I. könyvének 


$ FRiED 1989. 
7 FRiED 2002, 113-141. 
8 WOJCIECHOWSKI 19517, 254 ; BoRAwsKA 1965, 114-115.; JAsiNski 2005. 

18. fejezetében említett Orseolo Péter magyar király Bazoarium 
helységben tett templomalapítását értelmezte — szerintünk — 
helytelenül. Legutóbb viszont T. Jasiáúski, akinek munkájára — 
annak friss megjelenése miatt — nem volt mód korábban rea- 
gálni, már állításként fogalmazta meg, hogy szerzőnk nem 
csak velencei származású, hanem egyenesen azonos az úgy- 
nevezett Anynomus Monachus Littorensis névre hallgató, mel- 
lesleg úgyszintén azonosíthatatlan történctíróval, akit Szent 
Miklós translatiójának írójával szokott azonosítani a tudomány. 

Jasiúski a következő érveket hozta fel igaza alátámasztására. 

Szerinte a szerző velencei származása mellett szól, hogy 
megemlíti a geszta bevezető részében Velencét, a dalmát ten- 
gerpartot, illetve a Trákián át Velencébe vezető szárazföldi 
utat is. Ezzel összefüggésben úgy véli, hogy a mű első köny- 
vének bevezetőjében allegorikusan említett vitorlázás alapján 
is arra következtethetünk, hogy a hajózáshoz jól értő velencei 
tengerésszel állunk szemben. 

Ehhez kapcsolódó érvként említi meg Jasiúski, hogy , szer- 
zőnket leleplezte a friss hal iránti szeretete". A második könyv 
28. fejezetében olvasható egy vers, melyet a szerző verses be- 
tétként III. Boleszló tiszteletére illesztett be a szövegbe, ami- 
kor a fejedelem elfoglalta a pomerániai Kotobrzeg városát. 
Ebben a szerző allegórikusan kifejezésre juttatta, hogy eddig 
csak állott és sós halat ehettek a lengyelek, de most már friss 
tengeri csemegékhez is hozzájuthatnak a pomerán tengerpart 
elfoglalása révén. Ez — Jasiúski szerint — világos bizonyítékát 
adja a szerző fanyalgásának, hogy ő, aki eddig Velencében 
mindig hozzájutott a friss halakhoz, a krakkói udvarban kény- 
telen volt beérni a csemege tartósított változatával. Súlyosab- 
ban esik latba a kiváló történettudós másik érve, mely szerint 
Gallus Anonymus és a lidói névtelen azonossága leginkább 

azzal bizonyítható, hogy a két mű számtalan frazeológiai és 
stilisztikai egyezést mutat fel. Különös értéket tulajdonítha- 
tunk e tárgykörben egy olyan mondatnak, amely kétségtele- 
nül csak Gallus Anonymusnál és a Szent Miklósról szóló tör- 
ténetben olvasható. 

Ha mérlegre kívánjuk helyezni a kutatásban mindeddig 
megfogalmazódott véleményeket a névtelen szerző kilétével 
kapcsolatban, óvatosan kell eljárnunk. Először is látni kell, hogy 
Gallus Anonymus kilétének megállapításakor mindig három 
kérdésre keresték a választ: személyazonosságára, származási 
helyére és életútjának lehetséges állomásaira, a választ pedig 
mindenki csak a geszta ránk maradt szövegéből kaphatja meg. 

Ami a legutolsó kérdést illeti, nézetünk szerint szinte va- 
lamennyi, a kutatásban megfogalmazódott elméletnek lehet 
létjogosultsága. Gallus Anonymus a kelet-közép-európai kö- 
zépkori történetírók első generációjához tartozott, akik nem 
helyben nevelkedtek, nem a helyi elitből származtak, mint 
például Prágai Kosmas, hanem külföldről, az íráshoz értő és 
abból élő (ex penna vivens) ,szakértőként" érkeztek a térségbe. 
Így elméletileg bármilyen területről érkezhetett szerzőnk: nem 
zárható ki, hogy Észak-Franciaországból Dél-Franciaországba 
került, onnan pedig Észak-Itália és Magyarország érintésével 
érkezett Krakkóba. Erre utalhatnak földrajzi ismeretei, Szent 
Egyed kultuszának ismerete, illetve a korai francia skolaszti- 
kus iskolák szellemi hatása a szöveg bizonyos részeiben. Né- 
zetünk szerint igen valószínű, hogy Gallus Anonymus járt 
Magyarországon is, mert — miként másutt bizonyítani igye- 
keztünk - olyan sok információt jegyzett fel korabeli és ko- 
rábbi magyar uralkodókról, hogy ezt az ország, az udvar- 
ban folyó történetírás jobb ismerete nélkül nem tehette volna 
meg. A szerző magyarországi életszakasza azonban nyilván 


14 


csak egy szelete életpályájának, melyet teljességében — forrá- 
sok hiányában — nem ismerhetünk meg teljesen. 

Nehezebb feladatot jelent a szerző származásának proble- 
matikája. A 19-20. századi történeti kutatás nemegyszer úgy 
tekintett erre a kérdésre, mintha Gallus Anonymus egy mo- 
dern államból érkezett volna egy másik modern államba. Ez 
ebben a formában nyilván nem volt lehetséges: a származás 
kérdése a középkorban közismerten más jelentéssel bírt, mint 
a modern időkben, és maga Gallus Anonymus sem tartotta 
fontosnak megjegyezni, Európa melyik tájáról származik. 

A legproblematikusabb kérdést azonban mindig is a szerző 
kilétének megállapítása jelentette. A kutatás egy része a szö- 
vegben megjelenő személyekkel igyekezett azonosítani Gal- 
lus Anonymust, mint Maurus krakkói püspök (D. Boraws- 
ka), Balduin krakkói püspök (M. Gumplowicz). Igen csekély 
azonban a valószínűsége annak, hogy szerzőnk bármelyikük 
is lehetett volna, hiszen valamennyiükről egyes szám harma- 
dik személyben nyilatkozik, ami nézetünk szerint lehetetlen- 
né teszi ezt. 

Mások olyan személyekkel igyekeztek/igyekeznek azono- 
sítani szerzőnket, akik közvetlenül nem jelennek meg a szö- 
vegben. Így M. Plezia, aki egész pályája során következetesen 
érvelt amellett, hogy Gallus Anonymus szoros kapcsolatban 
állt Magyarországgal, a Hóman Bálint szerint Szent László- 
kori Gesta LÍngarorum szerzőjével, Koppánnyal azonosította 
szerzőnket, és úgy vélte, hogy mind a magyar, mind a len- 
gyel történetírás első műremekét egy és ugyanaz a szerző írta 
meg. Mindazonáltal Plezia érvelését igencsak meggyengíti, 
hogy kizárólag Hóman elméletét tette magáévá, a többi, már 
a két világháború között is ismert, a magyar történetírás kez- 
deteit feldolgozó elméletet egyáltalán nem vette figyelembe. 

Legutóbb, miként erre már fenn utaltunk, T. Jasiúski tett mesz- 
szemenő megállapításokat szerzőnk kiléte tekintetében. Bár 
természetesen nem kizárt, hogy Gallus Anonymus azonos az 
úgyszintén Anonymus melléknevet viselő lidói szerzetessel, 
T. Jasiúski érveit nem lehet minden további nélkül elfogadni. 
A szerző által alkalmazott stilisztikai-frazeológiai összehason- 
lító módszer nem ismeretlen történetírásunkban, hazánkban 
először Madzsar Imre alkalmazta, már a maga idejében sem 
fogadta azonban teljes egyetértés a tudomány más képvise- 
lői részéről. A módszer ugyanis, miként erre legutóbb Kristó 
Gyula is meggyőzően rámutatott," nagyon sok bizonytalan- 
sági tényezőt hordoz magában. Nem tudjuk, lehet-e egyedi 
stílusjegyeket elvárni egy-egy 12. századi szerzőtől, és hogy 
részleges, vagy akár teljes szövegegyezés alapján is következ- 
tethetünk-e a két szerző azonosságára. Mindamellett hozzá 
kell tenni: T. Jasiúski — egy kivétellel — olyan frazeológiai ele- 
meket hasonlított össze a lidói szerzetes és Gallus Anonymus 
munkájában, amelyek semmi esetre sem tekinthetők egyedi- 
nek, hanem a középkori latin nyelvű irodalomban általános 
nyelvi toposzként, fordulatként jelennek meg. Ráadásul nem 
szabad elfelejteni, hogy még abban az esetben sem jutunk kö- 
zelebb szerzőnk személyazonosságához, hogyha kritika nél- 
kül elfogadjuk a lidói szerzetessel való azonosságát, mivel ez 
utóbbi is ismeretlen személy. 

Összefoglalva tehát a szerzőről megszerezhető ismere- 
teinket, megállapítható, hogy bizonyos mértékben, szigorúan 
a ránk maradt szöveg alapján, rekonstruálható szerzőnk élet- 
útjának néhány állomása. Mivel a magyar uralkodók közül 
egyedül Könyves Kálmánt írja le még élő személynek, felte- 


9 KRISTÓ 1994, 44-47. 

hető, hogy Magyarországra 1095, Szent László halála után 
kerülhetett, s onnan 1113, III. Boleszló magyarországi zarán- 
dokútja után ment Krakkóba. További életútjáról nem tudunk 
semmit. Ugyancsak valószínűsíthető, hogy jól ismerte Szent 
Egyed kultuszát, ennek alapján elképzelhető, hogy Provence- 
ban is járhatott, ahol Szent Egyed anyakolostora található. Mi- 
vel azonban Szent Egyed tisztelete Észak-Franciaországban és 
Flandriában is elterjedt a 12. század elején, " nem kizárt, hogy 
ott ismerkedett meg vele, sőt az sem lehetetlen, hogy egysze- 
rűen Magyarországon találkozott először a néhai saint-gil- 
les-i apát kultuszával. 

Nem tudunk meg azonban szinte semmit sem a szerzőnk 
kilétéről. A szövegben hátrahagyott néhány utalás alapján leg- 
valószínűbb, hogy bencés szerezetes volt, de ezen felül szinte 
semmit nem tudunk meg róla, és minden eddigi azonosítási 
kísérlet gyakorlatilag sikertelen, vagy más érvekkel könnyen 
cáfolható maradt. 


A MŰ 
Szöveghagyomány 
Kéziratok 


Gallus Anonymus gesztája három kéziratban ismert, mind- 
három későközépkori másolat. 


4 CoORBET 1980, 4. 

a) A Zamojski-kódex, BN Varsó, cím. 28, fol. 20/—54"" 
A Zamojski-kódexet jelenleg a Varsói Nemzeti Könyvtár- 
ban (Biblioteka Narodowa) őrzik, 92 pergamenlapból 
áll. Többek között tartalmazza a Lengyel-Magyar Krónika 
egyik kéziratát, Szent Szaniszló egyik életírását, a Traski- 
évkönyvet. A kódex 1340 után keletkezett. A XV. század- 
ban, más feltételezés szerint már korábban is a Laski csa- 
lád tulajdonában volt. Valószínű, hogy a 16. század végéig 
a LEaskiak tulajdonában maradt, majd onnan ekkor Jan 
Zamojski kezébe került. Nem ismeretes, mikor került be 
a Zamojskiak által alapított könyvtár kincsei közé, 1675-ben 
azonban már megemlíti a könyvtár legrégebbi ránk maradt 
katalógusa. Miután II. József 1784-ben felszámolta a Za- 
mojskiak könyvtárát, a kódex Varsóba került, ahol Stanis- 
law Zamojski újraalapította a könyvtárat. Varsó 1939-es 
bombázását nagy szerencsével túlélte a kódex, bár a könyv- 
tár épülete, ahol őrizték, teljesen megsemmisült. Több más 
értékes műremekkel együtt Németországba vitték a meg- 
szálló hatóságok, ahonnan 1941-ben hozták vissza, és a né- 
met hatóságok által felállított varsói , Staatsbibliothek"-ban 
őrizték, melyet a nagy varsói közkönyvtárak összevonásá- 
val hoztak létre. A varsói felkelésben ez a könyvtárépület 
is megsemmisült, majd anyagát a menekülő német hadse- 
reg magával vitte. A szovjet megszállók az Odera menti 
Frankfurt közelében szerezték meg a kódexet a németek- 
től, melyet Moszkvába vittek, ahonnan csak 1947-ben hoz- 
ták vissza. Azóta mai helyén őrzik a Nemzeti Könyvtárban. 


1 A kódex leírásait lásd: KETRZYNSKI 1899, 67.; FINKEL-KETRZYNSKI, XIV.; 
J. DEÉR in SRH? II, 297.; KRzyrzANowsxi 1948, 14-—15.; GaLLus, 1-X.; WIESIOLOWSKI 
1967, 21.; CHP, 3-4.; GRzEsik 1999, 21—22.; DREL41CHARZ 2003, 24-43.; GrP, XX. 

b) Sedziwój-kódex, Biblioteka Czartoryskich Krakkó, nr. 1310, 
242-307.? 
A kódex 949 papírlapból áll, jelenleg a krakkói Czarto- 
ryski Könyvtárban őrzik. Rengeteg szöveget tartalmaz, csak 
a legfontosabbakat kiemelve: Gallus Anonymus gesztáján 
kívül a Lengyel-Magyar Krónika egy szövegtanúját, Szent 
Ludmilla életéről szóló feljegyzéseket, Szent Szaniszló egyik 
életrajzának kéziratát. 
A kódexet névadója, Czechlai Sedziwój gnieznói kanonok 
készíttette, aki elsősorban a 15. században fellelhető hagiog- 
ráfiai emlékeket akarta összegyűjteni. A kódex 1434/37- 
1466/67 között keletkezett több részletben. Sedziwój legké- 
sőbb 1476-ban, halála éve előtt a kklodawai kanonokoknak 
ajándékozta a kódexet, majd a 16. század folyamán Jan 
Zamojski tulajdona lett, aki azamosci Zamojski-palota 
könyvtárában helyezte el. Onnan került 1665-ben a Za- 
mojski Könyvtárba, ahonnan 1800 körül kikölcsönözte 
a történettudós Tadeusz Czacki, és visszavitel helyett sa- 
ját, poryczi könyvtárában helyezte el. Ott 1818-ig maradt, 
amikor Czacki halála után egész könyvtárával együtt meg- 
vásárolta Adam Jerzy Czartoryski, aki a kódexet pulawai 
könyvtárába vitette. Ettől kezdve a kódex sorsa mindig is 
a Czartoryski Könyvtár sorsával osztozott. 1831 után, a le- 
vert lengyel felkelést követően egy ideig Párizsban volt, 
majd 1876-ban a Czartoryski Könyvtár egészével együtt 
Krakkóba került, ahol mindmáig megtalálható. 


12 A kódex leírását lásd: MGCH, VII-VIII.; LELEWEL 1851, 467-475.; KUTR- 
z7EBA 1910, 163-164.; ULANOWSKI-KUTRZEBA, XXVI-XXVII.; GALLus, X-XIII.; 
KüRgsis 1952, 25—36.; CHPM, X1-XIX. ; WIESIoLOwsSKI 1967, 98-115.; IDRELICHARZ 
2003, 44-56.; GpPP, XX. 

c) 


Szamotulski-kódex (régebbi nevén Heilsbergi Kódex), BN 
Varsó, nr. 8006, 92—94., 119—247." 

A kódex 140 lapot tartalmaz, feltehetően a XVIII. század- 
ban paginálták. Gallus Anonymus gesztája két külön szö- 
vegállományban maradt fenn a kódexben, a 119-247. sz. 
lapokon kívül a 92—94. sz. lapon olvashatók bizonyos szö- 
vegkiegészítések. A gesztán kívül ebben a kódexben ma- 
radt még ránk A ún. Drzerzwa-krónika, valamint a Kis- 
lengyel Évkönyv is. 

A kódex 1469-1471 körül keletkezett a trzemesznói kolos- 
torban, megrendelője Piotr Szamotulski volt, aki poznanúi 
várnagy és Nagy-Lengyelország kapitánya (sztároszta) volt. 
Nem tudni, hogy Szamotulski végül megkapta-e a kóde- 
xet, vagy az ott maradt a kolostorban. A 16. század köze- 
péig ismeretlen a sorsa, ekkor Martinus Cromer birtokolta, 
aki saját kézírásával megjegyzéseket hagyott a kéziraton. 
Valószínűsíthető, hogy az 1579-1589 között warmiai püs- 
pökként működő Cromer juttatta el a heilsbergi (Lidzbark 
Warmiuúski) püspöki könyvtárba a kódexet. 1749-ben még 
biztosan ott volt, mert az akkori warmiai püspök tette 
lehetővé Gottfried Lengnichnek, hogy a kódexben fenn- 
maradt kézirat alapján kinyomtassa Gallus Anonymus 
gesztáját (1. alább). Heilsbergből előbb magántulajdonba 
került, majd 1764 körül. Stanistaw August Poniatowski 
lengyel királyé lett. A király halála után, 1798-ban Ta- 
deusz Czacki szerezte meg más kódexekkel együtt, onnan 
1818-ban a Czartoryskiek pulawai könyvtárába vitték át. 


3 Leírását I.. MGCH, XHI.; GACH, 387-388.; KATALOG 1933, ni. 114., 47.; 


MALECZYNIKI! 1934, 202—225.; GALLuS, 1—X.; WIESIOLOWSK! 1967 26—28.; IDRELICHARZ 
2003, 90-111. 

A putawai könyvtár állományából akkor veszett el, amikor 
a levert 1831-es felkelés után a könyveket Párizsba szállí- 
tották. 1831 után Tadeusz Czacki vejének, Eugeniusz Lubo- 
mirskinek a gyűjteményébe került, ahonnan 1917-ben átszál- 
lították Lembergbe, az Ossoliúski Könyvtárba. 1933-ban 
a Varsói Nemzeti Könyvtár vásárolta meg, és helyezte 
el a nemzeti gyűjteményben. 1939-ben, a háború kezdete- 
kor más értékes nemzeti értékekkel együtt banki letétbe 
került, s a város evakuálásakor a bankban őrzött többi 
depozitummal együtt a kanadai Ottawába szállították. 
1959-ben került vissza Varsóba, ahol ismét elhelyezték 
a Nemzeti Könyvtárban. 
A három kézirat egymáshoz való viszonyát K. Maleczyúski 
és Z. Budkowa tisztázta. Előbbi, a geszta kiadója és a Szamo- 
tulski-kódexben megőrzött heilsbergi kézirat tudós kutatója 
már a háború előtt írott tanulmányaiban kifejtette, hogy a Sza- 
motulski-kódexben fennmaradt szövegtanú áll a legközelebb 
az elveszett archetypushoz, melynek szövegét - szerinte — egy 
kézirat örökítette tovább: az, amelyik a Zamojski-kódexben 
megőrzött kézirat őse is." Ezen a képen Z. Budkowa annyi- 
ban változtatott, hogy megjegyezte: az elveszelt archetypust 
két kézirat örökíthette tovább: az egyik a Zamojski-kódex alap- 
ját képezte, a másik pedig a késő középkori Chronicon Princi- 
pum Polonorum című munka elkészültéhez járult hozzá." Leg- 
utóbb a kódexben fellelhető más szövegek vizsgálata során 
sikerült bizonyítani Maleczyúski álláspontjának igazát," azaz 


14 GALLuS I-X. ; MALEczYNski 1934, 213. 
15 PLEZIA-BUDKOWA, 424—425. 
16 OZóG 1992, 143—153.; DRELuCHARZ 2003, 102-—-103. 

joggal feltételezhető, hogy az elveszett archetypus szövegét 
egy kézirat vitte tovább. 


Kiadások 


A geszta sokáig nem keltette fel az újkori kutatás érdeklődé- 
sét. Bár Cromer, a heilsbergi kézirat 16. századi tulajdonosa 
tisztában volt vele, hogy egy középkori művet tart a kezében, 
és monumentális történeti szintézisének elkészítéséhez hasz- 
nálta is a kézirat szövegét, mégsem tartotta fontosnak, hogy 
kiadást készítsen róla. Erre először 1749-ben került sor, ami- 
kor Gottfried Lengnich (1689-1774) danzigi retorikatanár 
először kinyomatta a geszta szövegét a heilsbergi kézirat 
alapján." Az editio princeps önmagában is érdekes, Lengnich 
ugyanis egy kötetben jelentette meg a geszta textusát Wincenty 
Kadiubek 13. századi krónikájával," amely a korai újkorban 
egyébként jóval nagyobb hatást gyakorolt a történetírásra, mint 
Gallus Anonymus elfelejtett gesztája. 

A kiadás révén a szöveg ismertté vált a korabeli tudo- 
mányos körök előtt, így - egy 18. századi, csak töredékes 
megjelentetés után" - 1824-ben megszületett második ki- 
adása is, immáron Varsóban. Kiadója, Jan Wincenty Bandtkie 
(1783-1846)," a varsói egyetem római jogi és jogtörténeti tan- 
székének professzora volt. Bandtkie nem a heilsbergi, hanem 
a Sedziwój-kódexben található kéziratot használta fel, me- 
lyet a Czartoryskiek pulawai könyvtárában tanulmányozott. 


V LENGNICH. 
18 KADEUBEK. 
19 PL. 

9 MGCh. 

E kiadás jellemzője, hogy ismét nem külön, hanem Szent 
Szaniszló, a vértanú püspök életírásának egyik kéziratával 
együtt, valamint a gnieznói egyház vagyontárgyait összeíró 
inventáriummal együtt jelentette meg a kiadó. 

A 19. század legnagyobb forráskiadási vállalkozása, a Mo- 
numenta Germaniae Historica szövegkiadásai közölt látott 
napvilágot gesztánk következő kiadása, melyet Jan Szlach- 
az Ossolinski Intézet munkatársa, valamint Rudolf Köpke 
(1813-1870) königsbergi születésű berlini történész jegyzett." 
Utóbbi Georg Waitzcal, Wilhelm von Giesbrechttel és mások- 
kalegyütt Leopold von Ranke első tanítványai közé tartozott, 
majd hosszú ideig az MGH munkatársaként működött. Túl- 
zás nélkül elmondható, hogy ez a kiadás tekinthető az első 
komoly, kritikai szempontokat is figyelmbe vevő munkának. 
A geszta három ismert kézirata közül kettőt, a Zamojski- és 
a Sedziwój-kódexben fellelhetőt vette figyelembe, és részletes 
apparátust tartalmaz. Megszületését az a körülmény tette lehe- 
tővé, hogy az MGH kiadási elvei között elsősorban az szere- 
pelt, hogy a tágabb értelemben vett német történelem forrásait 
bocsássák a nagyközönség elé. Mivel e tágabban értelmezett 
történelmi határok között ekkor már Lengyelország nyugati 
fele is szerepelt, Gallus Anonymus gesztája a száli frank korszak 
forrásai között kapott helyet az MGH Scriptores sorozatában. 
Ugyanez a szöveg változatlan formában megjelent az MGH 
francia megfelelőjénél, J. P. Migne Patrologia Latinájában is.? 

Mivel az 1863-as felkelés után az Oroszország által birto- 
kolt lengyel országrészekben szinte lehetetlenné vált a tudo- 


2 CHRONPOL. 
2 CnRONPoL-PL. 

mányos tevékenység, a geszta következő kiadása már nem 
Varsóban, hanem Lembergben jelent meg, mert a lényege- 
sen liberálisabb szemléletű Habsburg-birodalomban, illetve 
Osztrák-Magyar-Monarchiában kevesebb akadályt gördí- 
tettek a lengyel nyelvű művelődés elé. A geszta az 1854-től 
folyamatosan megjelenő Monumenta Poloniae Historica s0- 
rozat harmadik kötetében látott napvilágot, ? kadója August 
Bielowski (1806-1876), az MPH megalapítója, a lembergi Os- 
soliúski Kiadó és Könyvtár igazgatója volt, mely intézmény 
legfőbb célja az államiság nélkül maradt lengyel értelmiség 
képzése volt. A sorozat mind nevében, mind a kiadási tech- 
nika, a kötetformátum tekintetében az MGH Scriptores so- 
rozatát tekintette példaképének, a három ismert kéziratból 
ugyancsak kettőt, nevezetesen a Zamojski- és a Sedziwój- 
kódexben fennmaradtat használta fel a kiadáshoz. Az addigi 
kiadásokhoz képest újdonság volt, hogy a bevezető tanulmány 
már nem latinul, hanem lengyelül jelent meg, ezzel is demonst- 
rálván, hogy a gesztát a lengyel nemzeti történelem részének 
tekintik. 

A geszta következő kiadása (1899) úgyszintén Lemberg- 
hez kötődött. Kiadói Ludwik Finkel (1850-—1930), a lembergi 
egyetem történészprofesszora, valamint Stanistaw Kelrzyúski 
(1876-1950), a varsói egyetem későbbi tanára voltak." A kia- 
dás úgyszintén az Osztrák-Magyar-Monarchiában, Lemberg- 
ben történt meg, a kiadvány , célcsoportjának" pedig elsősor- 
ban az egyetemi és középiskolai ifjúságot tekintették, ezzel is 
követve az MGH in usum scholarum sorozatának elveit. 

A II. világháború lezárása után megindult a lengyel közép- 


3 GACh. 
3 FINKEL-KETRZYNSKI. 

kori források új, a kornak megfelelő kiadása, és az MPH nova 
series második köteteként látott napvilágot a geszta új, kritikai, 
mindmáig mérvadó kiadása Karol Maleczyáski (1897-1968), 
a lembergi lengyel egyetemmel együtt Wroctiawba költözött 
történészprofesszor szerkesztésében. Az új kritikai kiadás 
jelentős mértékben eltért az addigiaktól. Legfontosabb vál- 
toztatásként figyelembe vette a geszta valamennyi kéziratát, 
és számos esetben ezck alapján új szöveget hozott létre. Ter- 
mészetes, hogy az 1899 és 1952 között eltelt bő fél évszázad so- 
rán rendkívül sok új tudományos eredmény született a gesztá- 
val kapcsolatban, elég csak Marian Plezia 1947-es, mindmáig 
alapvető jelentőségűnek tekinthető monográfiájára gondol- 
nunk, melynek új eredményeit sikerrel használta fel a kri- 
tikai szövegkiadás is. Különös jelentőséget tulajdoníthatunk 
annak, hogy Karol Maleczyúski kitartó munkával feltérké- 
pezte a geszta valamennyi antik irodalmi és biblikus mintáját 
is. Nem vonhatta ki magát azonban az új kiadás az államszo- 
cialista tudományfelfogásnak azon követelménye alól, hogy 
véleményt mondjon a marxizmus-leninizmus számára oly fon- 
tos kérdésekben, mint az osztályharc, az uralkodóosztály áb- 
rázolása. 

Az 1952-es kritikai kiadás alapján készült el legutóbb 
a geszta kétnyelvű, latin-angol kiadása, melyet a Közép-Eu- 
rópai Egyetem szerkesztőgárdája gondozott, a kelet-közép- 
európai elbeszélő forrásoknak helyet adó forrásszöveg-so- 
rozatban.7 A kiadók azonban nem minden esetben követték 
a korábbi kritikai kiadás szövegét, hanem hol visszatértek ré- 


5 GALLUS. 
26 PLEzia 1947. 
2 GppP. 

gebbi, általában az MGH-ban fellelhető textushoz, hol pedig 
maguk hoztak létre új szövegjelentéseket. Az új forráskiadás 
nagy előnye, hogy a kétnyelvűség miatt könnyen használható 
az oktatásban, illetve — miként ezt a kiadók is elvárásként fo- 
galmazták meg - hozzáférhetővé teszi a tengeren túli szak- 
mai és művelt olvasóközönség számára a gesztát. Hálrány- 
ként kell azonban megjegyezni, hogy nem vette figyelembe 
a geszta szövegét feldolgozó, igen nagy számú szakirodalmi 
alkotás jelentős részét, illetve nem korrigált néhány olyan szö- 
vegvariánst, melyekről köztudott, hogy Maleczyúski szöveg- 
kiadásában helytelenül szerepelnek, viszont nem egy eset- 
ben új szöveget hozott létre olyan helyen is, ahol a mintaként 
szolgáló kritikai kiadás megnyugtatóbb megoldásokat kínál. 


Fordítások 


A geszta első fordítását Hipolit Kownacki készítette el 
1831-ben. A munka nem tekinthető sem teljesnek, sem szak- 
szerűnek. Kownacki, aki nem rendelkezett sem történeti, sem 
filológiai képesítéssel, és csak a történelem iránti szeretete 
hajtotta előre, egyfajta általános képet akart nyújtani az ol- 
vasóközönségnek a lengyel régmúlt forrásairól, így egy szö- 
vegtestben közre bocsátotta Gallus Anonymus gesztájának 
bizonyos részeit, valamint Jan Diugosz Annalesének néhány 
fejezetét. A fordítás maga nem hibátlan, ráadásul nem vette 
figyelembe az egész szöveghagyományt, sőt a fordító néhány 
esetben kifejezetten rossz megfelelőt adott meg a latin szö- 
vegnek. 


28 KOWNACKI-KRONIKA. 

A geszta következő fordítása 1923-ban látott napvilágot, 
amikor az első világháború utáni középkorkutatók egyik legje- 
lesebbje, Roman Grodecki vállalkozott arra a feladatra, hogy 
lengyel nyelvre fordítsa a művet." Grodecki a geszta 1864-es 
lembergi kiadását vette alapul, amely — mint arra már utal- 
tunk - maga sem törekedett arra, hogy a teljes kézirati szö- 
veghagyományt figyelembe vegye. Így Grodecki fordításába 
eleve hibák kerültek, melyeket más, a fordító által pontatla- 
nul vagy figyelmetlenül lefordított részletekkel együtt Marian 
Plezia korrigált a későbbiekben." Ugyancsak őhozzá köthető 
a lengyel nyelvű fordítás lábjegyzetekkel történt ellátása is. 

Mivel Gallus Anonymus gesztája számos, a Kijevi Ruszt 
is érintő feljegyzést tartalmaz, nem véletlen, hogy 1961-ben 
napvilágot látott a szöveg orosz nyelvű fordítása is." 

Josef Bujnoch 1978-ban német nyelvre fordította a gesztát,?? 
így megszületett a szöveg első olyan kiadása, mely egy nyu- 
gati világnyelven tette hozzáférhetővé a művet, és a legutóbbi, 
kétnyelvű szövegkiadásban elkészült modern, angol nyelvű 
fordítása is Frank Schaer és Paul W. Knoll közreműködé- 
sével.§ 

A szöveg egyes részei olasz nyelven is hozzáférhetők." 
Nyelvismereti hiányosságok folytán csak bibliográfiai utalá- 
sokból ismert a jelen sorok írója számára, hogy a geszta első 
könyve japán nyelven is olvasható." 


2 GRODECK! 1923. 

3 GRODECKI-PLEZIA. 
A POPOVA. 

2 BujvocH 1978. 

5 GpP. 

M Wos 1981. 

$ [dézve: GrP., 289. 

Keletkezési idő és hely 
A keletkezés ideje 


Eltekintve két, a kritikát ki nem álló vélekedéstől, melyek sze- 
rint a keletkezés legkésőbbi időpontja 1120, illetve 1130, a ku- 
tatás mérvadó vonulatai mindig is 1109 és 1118 között igye- 
keztek elhelyezni a mű keletkezésének idejét. 

Többen, mint például a középkori lengyel történetírást ösz- 
szefoglaló Heinrich Zeissberg, Stanislaw Ketrzyúski, valamint 
a geszta MGH-beli kiadói vélték úgy, hogy mivel a harma- 
dik könyvvel kezdődik a geszta tulajdonképpeni kortörténeti 
narrációja, az abban foglalt események kezdő időpontja 1109, 
és az elbeszélés 1113-ban szakad meg, e két időpont között 
keletkezhetett a mű." Elképzelésük szerint az első két könyv 
között szoros összefüggés mutatható ki, és ezeknek 1109-1110 
körül már készen kellett állniuk, majd tőlük függetlenül jött 
létre aharmadik könyv 1113-ban. Ettől némileg eltérő állás- 
pontra helyezkedett August Bielowski a geszta első lengyel 
kritikai kiadásában, aki szerint a mű eleve két szerkesztésben 
készült el, melyek közül az elsőnek 1109-1110-ben már ké- 
szen kellett állnia, míg a másodiknak, amely már szükség- 
szerűen tartalmazta az 1113-ig terjedő események leírását is, 
1113-ban kellett elkészülnie." 

A kutatás egy másik irányzata a keletkezés legkorábbi idő- 
pontjának 1112/1113 fordulóját tekinti, legkésőbbinek pedig 
1117/1118-at. Legmarkánsabb képviselői, Karol Maleczyúski 


36 ZEISSBERG 1873, 28. CNRONPOL, 419.; KETRZYNSK! 1899, 57. ; BissoN 1998, 
275.; TYc 1924da, 66. 
3 GACH, 388. 

és a geszta legutóbbi kiadói? álláspontjukat azzal igyekez- 
tek alátámasztani, hogy kevés a valószínűsége annak, hogy 
1112 előtt megkezdődhetett a gesztaírás, mivel olyan infor- 
mációkat is tartalmaz az első könyv, amelyek szoros szel- 
lemi összefüggésben állnak a harmadikkal. A keletkezési idő 
1117/1118-ig történő kiterjesztését pedig azzal indokolták, 
hogy a geszta hirtelen megszakad a harmadik könyv 25. fe- 
jezete után, a befejezetlenség látszatát keltve. Ebből ők arra 
következtettek, hogy a szerző hirtelen elhallgatása az Awda- 
niec család ellen kitört lengyelországi felkeléssel állhat össze- 
függésben, aminek következtében elbukott a gesztában opífex 
néven említett Awdaniec nembeli Mihály kancellár is. 

Ezen állásponttal szemben valamennyivel szűkebb ha- 
tárokat állapított meg a kutatás egy másik vonulata, mely 
1113-1115/1116 közé helyezte a mű keletkezését.? Érveik alá- 
támasztására Max Gumplowicz egyik korábbi felvetését hasz- 
nálták fel, aki először figyelt fel arra, hogy Gallus Anonymus 
Könyves Kálmánt élő személyként említi, amiből arra követ- 
keztetett, hogy a gesztának legkésőbb a magyar király halála 
előtt (1116. február 3.) be kellett fejeződnie." 

Ha összegezni kívánjuk a kutatásban a geszta keletkezési 
idejével kapcsolatban született megállapításokat, a követke- 
zőket szükséges megjegyezni. 

Kevés a valószínűsége annak, hogy 1113 előtt megkezdőd- 
hetett a gesztaírás folyamata. Ellentétben a régebbi álláspon- 
tokkal — Plezia megállapításával egyetértésben -— úgy véljük, 
hogy az egész mű egységes szerkezet, azaz a harmadik könyv 


38 GALLUS, XXXV.; GPP, XXXI. 
39 PLEzia 1947, 191—192.; GRguDZINSKI (1951), 73—74.; DA8BROWSKI 1964, 33—34. 
49 GyuMpPLOWICz 1895, 23—24. 

reálcseményei legerősebben az első könyvben közreadott 
előtörténetre hatnak. A harmadik könyv eseménytörténeté- 
nek csúcspontja III. Boleszló somogyvári zarándoklatának 
bemutatása, illetve Zbigniew eltávolításának megindoklása." 
A zarándoklat legfontosabb állomása Szent Egyed somogy- 
vári kolostoránál volt. A szent szerepéről még részletesen 
szólnunk kell a jelen munkában, itt csak annyit tartunk szük- 
ségesnek megjegyezni, hogy már az első könyv előbeszédé- 
ben utal a szerző arra, hogy a fejedelem Szent Egyed könyör- 
géseire született meg, ,,...aki által — úgy hisszük — jószerencse és 
örökké győzelem kísérte..." ,? így nem hagyható figyelmen kívül 
az 1113. évi zarándoklat és a mű írásának megkezdése közötti 
kapcsolat. 

Bonyolultabb kérdést jelent azonban a terminus ante guem, 
vagy még inkább a post guem non megállapítása. Már Pierre 
David felfigyelt arra, hogy Gallus Anonymus munkája torzó- 
ban maradt, hiányzik a kompozícióból a konklúzió.? Mind- 
azonáltal az írás megszakadásának nem szükségszerűen oka 
az Awdaniec család bukása. Ugyanúgy feltehető a szerző 
halála, vagy bármely okból történt távozása is. Az sem nyert 
eddig még egyértelmű bizonyítást, hogy a mű maga torzóban 
maradt-e, vagy esetleg a 25. fejezet után egy másik történet 
kezdődött volna. Nézetünk szerint a cél, III. Boleszló egyed- 
uralomra jutásának bemutatása teljesült, így ha csak a geszta 
ránk maradt kéziratainak tartalmát vesszük alapul, az első 
könyv bevezetője és a harmadik könyv 25. fejezete között olyan 
szoros gondolati összefüggés mutatható ki, hogy arra enged 


n III. 25. 
32 ]., Előszó. 
B DAvip 1939, 37. 

következtetni: a gesztakompozíció lezártnak tekinthető. Az 
Awdaniec család jelentőségét nem szabad lebecsülni a gesz- 
tában, erre egyértelmű bizonyítékot szolgáltat az első és má- 
sodik könyv bevezetője." Az Awdaniecek lehanyatlásának 
azonban nézetünk szerint nem kellett szükségszerűen véget 
vetni a gesztaírásnak. A geszta harmadik könyvének epistolá- 
jában ugyanis nincs szó Mihály kancelláról, Gallus Anonymus 
azonban egyértelművé teszi, hogy az opus megírásához maga 
Boleszló fejedelem adta neki az erőt. Ez - nézetünk szerint — 
azt bizonyítja, hogy bár Mihály kancellár szellemi felügyelete 
kétségtelenül kifejezésre jut az első és második könyv beve- 
zetőjében," tekintélyét mégis háttérbe szorítja maga a főhős 
és megrendelő III. Boleszló. Így pusztán az Awdaniecek bu- 
kása nem szakíthatta volna félbe a gesztaírást." 

Nem hagyható továbbá figyelmen kívül a már Gumplo- 
wicz felvetette probléma Kálmán említéséről. Mint utaltunk 
rá, a bécsi egyetem néhai lengyel lektorára vezethető vissza 
az a felismerés, hogy Kálmánt élőként mutatja be a geszta- 
szerző. Bár ezt Maleczyúski és az ő nyomán a geszta legutóbbi 
kiadói is kétségbe vonják, állítva, hogy ez a megállapítás a szö- 
vegből nem vezethető le," néhány körülményt mindenképpen 
figyelembe kell vennünk e tekintetben. 


8 I. Episztola.; II. Episztola. 

55 IMI. Episztola: 

is GaLtuS I., epistola: ,,...necnon etiam cooperatori suo venerabili cancellario 
Michaeli, ceptigue laboris opifici..."LIo., I. epistola: ,,...cocperatori imitande 
religtonis Michaeli cancellario..." Az Awdaniecek bukása (Skarbimir lázadása) 
tárgyában részletesen 1.: BIENIAK, 1985, 41-49. 

1 Más vélemény szerint a szerző mentorai bukása ellenére is a fejedelmi 
kancellárián maradt, hogy befejezze a művet, míg a toll halála mialt ki nem 
hullott kezéből. Vö.: BIENIAK, 1985, 49. 

88 GPP, XXXI. 

Gallus Anonymus részletesen megemlékezett III. Boleszló 
és Könyves Kálmán jó kapcsolatairól. Miután - ahogy erről 
fenn már szóltunk - a harmadik könyv tematikai repertoár- 
jában főszerepet játszik az 1109-től meginduló német-lengyel 
háborúk sora, és e háborúkban Kálmán fontos szövetségese 
volt III. Boleszlónak, nincs okunk abban kételkedni, hogy 
a krakkói udvarban számon tartották a magyar királyt, így 
halálának híre nyilván eljutott volna a Kárpátokon túlra is. 
Emellett az sem tagadható el, hogy Gallus Anonymus sze- 
mélyesen ismerte Kálmánt. Erről tanúskodik a somogyvári 
zarándoklat leírása, illetve Kálmán műveltségének taglalása. 
Különösen az előbbi, III. Boleszló magyarországi útjának le- 
írása kelti azt az érzetet, hogy a harmadik könyv utolsó előtti 
fejezetének leírásakor Kálmán még élt. 

Továbbá ugyan nem perdöntő bizonyíték, de valamennyire 
fenti álláspontunkat erősítheti, hogy a szerző Kálmánig bezá- 
rólag ismeri a magyar uralkodókat. Visszafelé haladva az idő- 
ben, és leszámítva a számára is csak hallomásból ismert Péter 
királyt és Szent Istvánt, Salamont, Lászlót és Kálmánt említi 
meg, semmit nem tud a , könyves király" utáni magyar ural- 
kodókról. 

A szerző egy helyen megemlíti Álmos herceget. Érdekes, 
hogy a gesztaíró a magyarok hercegének titulálja Kálmán 
testvérét. Ez arra enged következtetni, hogy a róla szóló in- 
formáció lejegyzésekor (bár a dukátustól már megfosztották) 
még nem került sor Álmos megvakítására és végleges eltá- 
volítására. Mivel irodalmunk ezt az eseményt 1115 körülre 
helyezi," bár teljes bizonyossággal állítani nem tudjuk, mégis 


49 II. 29. 
59 KRISTÓ -MAKK 1988, 152. 

feltételezhető, hogy a gesztaírás folyamata még ezelőtt befe- 
jeződhetett. 


A keletkezés helye 


Kisebb a bizonytalansági tényező a tekintetben, hogy hol ke- 
letkezhetett a geszta. Korábban felmerült, hogy a geszta esetleg 
a lubini bencés kolostorban íródott, ez azonban valószínűtlen, 
mert semmi nem támasztja alá, hogy szerzőnk egyáltalán ott 
tartózkodott volna." Sokkal nagyobb a valószínűsége an- 
nak, hogy miként Gerard Labuda már korábban rámutatott, 
Krakkó tekinthető a mű keletkezése helyszínének.? Maga Gal- 
lus Anonymus mondja el, hogy II. Merész Boleszló palotája és 
udvara már Krakkóban volt,? és ugyancsak ő számol be arról, 
hogy IH. Boleszló Krakkót, Wroctiawot és Sandomierzt kapta 
meg az ország felosztásakor az atyai örökségből." Mindezt 
összevetve azzal, hogy a geszta egész szemlélete — miként er- 
ről alább még szólni kell — a fejedelmi udvar izlésvilágának 
felel meg, nehezen lehetne állítani, hogy a mű az udvartól 
független helyen születhetett meg. Mivel Sandomierz egyál- 
talán nem fontos az elbeszélésben, Wrociawban pedig III. Bo- 
leszló sokáig nem tudta érvényesíteni uralmát, legkézenfek- 
vőbb megoldásként marad Krakkó. 


3 KüRBis 2001, 199—200. 

"7 LABUDA 1960a, 107-121. 
ST. 26. 

A geszta formavilága 
Műfaj 


Az egyik legnehezebb kérdés annak eldöntése, milyen mű- 
fajba sorolható be a geszta. Közismert, hogy a 19. században 
születtek meg a középkori történeti irodalom műfajainak de- 
finíciói. E szerint a középkor századaiban krónikák, geszták, 
életrajzok, legendák és utoljára, de nem utolsósorban évköny- 
vek születtek. Ez a kategorizálás megfelelt egyrészről a kor- 
ban széles körben elterjedő, a természettudományos rendsze- 
rezésre alapuló gondolkodásnak, másrészt alkalmazkodott az 
irodalomtörténetben szinte ugyanakkor kialakított műfaji kate- 
góriákhoz. Ez a felfogás igen szabatosan állapította meg a kö- 
zépkori történeti irodalmi műfajok milyenségét: a krónikák- 
ban az időrendiséget helyezte előtérbe, megállapítván, hogy 
a krónika mint műfaj kronológikus időrendben mondja el 
az eseményeket. Ezzel szemben a geszták esetében a cselek- 
ményt, az elbeszélést magát állította középpontba, egyidejű- 
leg kategóriaként szabván meg az időrend kerülését. Hasonló 
sorsra jutottak a biográfiai jellegű munkák, így a legendák 
és a viták is: mindamellett, hogy nem is tulajdonítottak ne- 
kik közvetlen történeti értéket, az előzők esetében a legenda 
alanyát képző szent nővel vagy férfiúval megesett csodás tet- 
teket állították a középpontba, az utóbbiak esetében pedig az 
életrajzot magát. Mindezzel párhuzamosan a szövegkiadá- 
sokban a kiadók vagy a fennmaradt kéziratokban fellelhető 
címekre" támaszkodtak, vagy -— ilyen cím hiányában - a kez- 
dősorokat, a bevezetőket vették figyelembe a műfajok meg- 
határozásánál. 

Bár ez a szemlélet még a 20. század utolsó évtizedeiben 

is teret kapott az irodalomban," az újabb medievisztikai is- 
kolák már más szemlélettel közelednek ehhez a kérdéshez," 
és a külön kezelik az egyes művek funkcóját és formai meg- 
jelenését. 

Gallus Anonymus esetében is jól látszik, hogy nehezen le- 
helne betagolni valamilyen szigoró műfaji rendbe. Ez a prob- 
léma már a korábbi szövegkiadások gondozóit is nehéz fel- 
adat elé állíthatta. A 19. században chronicon vagy chronicae 
címen adták ki, Maleczyáúski a chronicae sive gesta címet válasz- 
totta, mely ugyan nem vezethető le a szövegből, már jól mu- 
tatja azonban a szemléletbeli változást. A mű legutóbbi kiadói 
a geszta kifejezés mellett döntöttek, nézetünk szerint helye- 
sen, mert ma már világos, hogy ez nem abszolutizált fogalom, 
hanem jóval tágabb mozgásteret enged meg a műfajok terén. 
Gallus Anonymus remekműve egyrészről mindenképpen 
geszta, azaz III. Boleszló tetteit (gesta ducum/gesta regum), sőt 
saját bevallása szerint vitézi tetteit kívánja az olvasóközönség 
elé tárni (gesta milítaria). Viszont az általa követett módszer 
tökéletesen megfelel a krónikákkal szemben támasztott köve- 
telményeknek, nagyon ügyel ugyanis az időrendre: egyfajta 
módszertani hitvallásként maga mondja, hogy a fa gyökerétől 
a lombozatig, azaz a Piastok őstörténetétől III. Boleszló életéig 
akarja elmondani az eseményeket. Csak ellenpéldaként érde- 
mes megjegyezni, hogy Thietmar merseburgi püspök krónikája, 
mely ezt a címet is viseli, és szerzője hitvallása szerint Merse- 
burg város krónikáját (történetét) akarta megírni a kezdetek- 
től a 11. század elejéig, szerzője minden szándéka ellenére egy 
időtlenségbe átcsúszó, a múlt és a jelen között ide-oda cikázó 


53 Pl. GRUNDMANN 1965, 14—45. 
56 Vö.: SCHMALE 19932, 105—123. 

munkává vált, teljesen eltérve a szerző eredeti szándékaitól. 
Nyugodtan megférnek továbbá művünkben a biografikus 
elemek is. A csak a 13. században kanonizált Szent Szaniszló 
püspök első , életrajzát" Gallus Anonymus munkája tartotta 
fenn, ugyancsak neki köszönhetjük Bátor Boleszló több for- 
rásból és irodalmi mintából összeszerkesztett , vitáját", mely 
ugyan nem viseli sem a vita, sem a legenda címet, olvasván 
azonban olyan, mintha egy szinte már szentté avatott uralkodó 
önálló életrajzát forgatnánk. 


Forma és kompozíció, nyelv és stílus 


Gallus Anonymus három könyvben írta meg történetét, ha- 
sonlóan a vele szinte egy időben alkotott Prágai Kosmashoz 
vagy a korábban működött corvey-i Widukindhez. A három 
könyv fejezetekre tagolódik; az elsőben (a saint-gilles-i apát- 
nak írott levéllel együtt) harminckettő, a másodikban ötven, 
míg a harmadikban huszonhat fejezet kapott helyet. Mind- 
máig kétséges, hogy az eredeti kézirat (kéziratok) tartalmaz- 
ták-e ezeket a fejezetcímeket. A szöveget teljes terjedelmében 
hozó Zamojski-kézirat és a nem teljes heilsbergi kézirat is el- 
tér e tekintetben. Valószínű, hogy a fejezetcímek javarészt ké- 
sőbbi betoldásnak tekinthetők. Különösen jól látszik ez néhány, 
egymás után következő fejezet esetében, mint például az első 
könyv 24-25. és 27-28. fejezete, ahol a szöveg olyan folyama- 
tos egységet alkot, hogy szinte kizárt, hogy maga a szerző 
akarta volna fejezetekkel megszakítani az elbeszélés folyamát. 

A három könyv jól körülírható kompozíciót alkot. Az 
elsőben kapott helyet a Piast-dinasztia története, a mondabeli 
Piasttól egészen III. Boleszló megszületéséig. A második köny- 

vet Gallus Anonymus Boleszló ifjú éveinek szentelte, majd 
a harmadikba zsúfolta bele az 1109-1113 húsvétja közötti esemé- 
nyeket. A három könyv tartalmi mondanivalójának egyenletes 
elrendezése — úgy tűnik -— nem sikerült a szerzőnek, a harma- 
dik könyv lényegesen rövidebbre sikeredett a másik kettőnél. 

A szerző valamennyi könyvet egy epilógussal és egy episz- 
tolával vezet be, az első könyvet emellett még egy földrajzi 
leírással és a szokásos frázisokat tartalmazó laudatio terraevel 
egészíti ki. Az epilógusok és az episztolák közül az utóbbiak 
mindig prózában, az előbbiek pedig verses formában kerül- 
tek megfogalmazásra. A három episztolában hemzsegnek a kö- 
zépkori munkákra olyannyira jellemző exordiális toposzok, az 
alkalmazott motívumok azonban nem véletlenszerűek, mindig 
alkalmazkodnak az adott könyv tartalmi egészének mondani- 
valójához. Címzettjei Lengyelország püspökei, két esetben 
az Awdaniec-nembeli Mihály kancellár, illetve Lengyelország 
káplánjai. Maguk az epilógusok már egyfajta tartalmi össze- 
foglalóként előrevetik az adott könyv legfontosabb történéseit. 

Érdekes szerzőnk időkezelése is. Az egész gesztában nagy- 
részt a históriai, azaz előtörténeti részek dominálnak, a kor- 
történeti narráció csak a harmadik könyvre korlátozódik. Jól 
látható azonban, hogy Gallus Anonymus kétféle múltat kü- 
lönböztet meg, amire egyébként olvasóit is figyelmezteti: az 
egyik a dinasztia régmúltját feldolgozó história, amely a fő- 
hős megszületéséig tart, a másik pedig Boleszló fejedelem 
gyermek- és ifjúkorát mondja el. Gallus Anonymus konzek- 
vensen ragaszkodott az időrendben történő elmeséléshez, csak 
néhány esetben tért el az időrendiségtől, és tért vissza koráb- 
ban történt eseményekre." 


"7 TI. 20., III, 26. 

Az elbeszélés módja nem túl bonyolult, szerzőnk látható- 
lag arra törekedett, hogy az események fő fonalát kézben tudja 
tartani, csak néha tér el a főcsapástól, akkor is csak olyan tör- 
ténetek kedvéért, amelyek valamilyen módon hasznára van- 
nak az egész elbeszélésnek. Kerülte továbbá a mély filozófiai 
vagy morálfilozófiai tárgyalást: ettől egy helyen tért el, a har- 
madik könyv utolsó előtti fejezetében (III. 25.), ahol minden- 
képpen szükségessé vált megindokolnia, miért kellett elbuk- 
nia Zbigniewnek, és milyen módon nyerhet bűnbocsánatot 
Boleszló. 

A geszta rímprózában íródott, a szerző azonban néhány 
helyen ritmikus prózára tér át. Különös gondot fordított arra, 
hogy feszesen lüktető szöveget hozzon létre. A gesztát filo- 
lógiai szempontból vizsgáló tudósok közül" Tore Janson és 
Marian Plezia mutatta ki, hogy Gallus Anonymus a műben 
kimutatható planus, tardus, spondaicus és velox cursusok közül 
többségében az utóbbit használta. Gallus Anonymus a prózai 
részek közé időről időre verseket illesztett be, illetve a rím- 
vagy ritmikus prózában elkezdett mondatot versben fejezte be. 
Ennek valószínűsíthető oka, hogy a gesztát felolvasták a kö- - 
zönségnek, és nagy valószínűséggel a drámaibb helyeken ze- 
nével is kísérték.? Mindemellett a szövegben szinte alig fordul 
elő időmértékes verssor, két hexameter és egy leonina talál- 
ható az egész műben." Ebből a szempontból is teljesen eltér 
Prágai Kosmas kortárs krónikájától, amelyben az időmértékes 
verssorok száma a számottevő. Ugyancsak különbség Gallus 


58 POLHEIM 1925, 55—84.; POHORECKI 1929, 105—169.; GANSINIEC 1958, 355—387.; 

Anonymus és Kosmas munkája közt, hogy az utóbbi tuda- 
tosan törekedett arra, hogy a saját maga korának jelenségeit 
antik latin kifejezésekkel adja vissza. Ezzel szemben Gallus 
Anonymus csak ritkán nyúl ilyen eszközökhöz. A sereget 
például rendszeresen az acies kifejezéssel írja le, kivéve né- 
hány esetet, ahol cohortes, legio névvel illeti. A városra min- 
dig a civitas kifejezést használja, egy kivétellel, amikor urbs 
formában adja meg. Egyedi értéket képvisel a szövegben az 
a körülmény, hogy néhány alkalommal - miként erre már ko- 
rábban kitértünk - szláv szavakat illeszt a szövegbe. A kuta- 
tás több szempontból igyekezett értékelni e szavak jelenlé- 
tét a gesztában. Roman Grodecki például ebből igyekezett azt 
a következtetést levonni, hogy a gesztaíró szláv származású 
lehetett"! valószínűbb azonban, hogy a környezetében hallott 
szavakat hasznosította ilyen módon. A Boleszló halálra írott 
gyászverséből egyértelműen kiderül, hogy latinok és szlávok 
együtt gyászolják a nagy királyt,? ami nézetünk szerint azt 
a korabeli Közép-Európára jellemző helyzetre szolgáltat egy 
újabb adatot, hogy az elitnek egy jó része külföldről, nem rit- 
kán Európa román nyelvterületeiről érkezett.? Ugyancsak 
egyedi értéket képvisel Gallus Anonymus nyelvhasználatá- 
ban a pristaldus kifejezés. A pristaldus a szláv prisztav (elöl- 
járó, törvényszolga, futár stb.) jelentésű szó latin változata, 
ebben a formájában azonban csak a középkori magyarországi 
latin írásbeliségben fordul elő." 

Állandóan visszatérő kompozíciós-nyelvi frázisa szer- 
zőnknek a számtalan csatajelenet leírása. Szinte valamennyi 


"1 GRODKCKI 1923, 6. 
é2T 16. 

5 SZÉKELY 1972. 
é1TI.4., II. 16. 

ilyen jelenet a csatához vezető út leírásával kezdődik, majd 
a konfliktus, az összecsapás kezdete előtt az aktuális lengyel 
uralkodó (legtöbbször természetesen IL. Boleszló) egy, az antik 
irodalomból kölcsönzött buzdító beszédet intéz a hadsereg- 
hez, majd következik a csata leírása. A feszültséget, a harcot, 
a tulajdonképpeni drámát ilyen esetekben a szerző mindig rö- 
vid, szikár tőmondatokkal érzékelteti." 

Bár a kérdés részben a geszta eszmeiségét is érinti, így alább 
még egyszer vissza kell majd térnünk rá, a szöveg nyelvi vi- 
lágához tartoznak a szerző által kedvelt állatszimbólumok is. 
Mindjárt az elején meg kell jegyezni, hogy kétféle állatszim- 
bolikával találkozunk a gesztában: az egyik szerint maga az 
állat fontos, a másik esetben viszont embereket, népcsoporto- 
kat azonosít állatokkal. Ami az első esetet illeti, eltekintve az 
antik irodalomból vett molossusi vadászebektól, "e valamint 
az általánosságban emlegetett vadállatoktól,? különösen a Po- 
piel fejedelem életét megkeserítő egerek vehetők számba. 
A második esetben látható, hogy szerzőnk legkedveltebb ál- 
lata mindenképp az oroszlán volt, nyolc alkalommal említi, 
ezek közül hétszer II. Boleszlóra, egyszer pedig I. Bolesz- 
lóra alkalmazván." Bár az oroszlánmotívumok átvétele kü- 
lönböző okokból és helyekről történt meg (lásd a megfelelő 
lábjegyzeteknél), a nyelvi kifejezés szempontjából egyértelműen 
a bátorságot jelzi, és csak a geszta főszereplőinek jár ki. Keve- 
sebbszer fordul elő a gesztában, és használata sem olyan egy- 
értelmű a farkasszimbólumnak. Itt két esetben III. Boleszló 

jelzőjeként jelenik meg, és pozitív tulajdonságokat hordoz," 
míg négy további esetben az ellenség ravasz, rabló maga- 
tartására vonatkozik." Még ritkábban, háromszor fordul elő 
a vadkannal való képzettársítás. Ebből egy negatív, az ellen- 
ség erőszakosságát szimbolizálja, ? egy Boleszó bátorságát 
hivatott kifejezésre juttatni, mintegy a mellette álló oroszlán 
szinonímájaként," egy pedig azt mondja el, ahogy III. Bo- 
leszló megöl egy vadkant." Végül még két állatszimbólumot 
kell megemlítenünk: egy alkalommal az ellenséget titulálja 
mezei pocoknak a gesztaíró," másszor pedig Boleszlót egy, 
a táj felett repülő, farkával mindent szétromboló sárkánynak 
ábrázolja." 


A geszta forrásai és mintái 


A geszta kutatóit mindig is komoly nehézség elé állította a mű 
forrásainak és mintáinak kérdése. Ha követjük Marian Ple- 
zia rendszerezését, akkor Gallus Anonymus háromféle forrás 
alapján dolgozott: olyan eseményeket idézett fel a gesztában, 
melyeket ő maga látott, vagy mások közvetlen elmondása 
alapján volt róla tudomása, támaszkodott az udvari hagyo- 
mányra, és használt írott forrásokat is. 


70TI. 18., III. 10. 

A II. 49., III. 1., III. 21., III. 23. 
7 TI. 25. 

Személyes átélés, közvetlenül ismert szóbeli információk 


Kétségtelen, hogy e három forrásfajta közül legkönnyebben 
az első, nevezetesen a személyes átéléssel visszaadott ese- 
mények azonosíthatók. Ami a szemtanúként megélt esemé- 
nyeket illeti, bizonyosan ilyen a szerző egyik megjegyzése, 
amelyben arra hivatkozik, hogy ott látta a porban fekvő, meg- 
alázkodva bűnbánatot gyakorló III. Boleszlót." Fenntartott 
a gesztaíró továbbá néhány olyan kisebb, a geszta fő célki- 
tűzéseit bemutató események közé tűzdelt apróbb történetet 
is, melyekről jogga! feltételezhetjük, hogy olyan személyek 
hozták a tudomására, akik maguk élték meg azokat. Minden- 
képp ilyen az a jelenet, ahol a pomerán vitéz elfogásáról ér- 
tesülünk,"? vagy ilyen lehet a III. könyv számos csatajelenete 
is," valamint a III. Boleszló magyarországi zarándoklatának 
állomásait bemutató sorok is." Valószínű, hogy ugyanide 
sorolható néhány olyan folklórisztikus eleme a szövegnek, 
mint a , nép éneke", melyben a vitézek III. Boleszlót dicsőítik, 
vagy a Pomerániát elfoglalt keresztények tréfás éneke a sós 
és állott halakról." Mindez természetes velejárója az ilyen jel- 
legű, úttörő műveknek. Miként alább még erről majd szólni 
kell, az egész kelet-közép-európai régióban a 11. század vé- 
gén, a 12. század elején indul meg a belső történetírás. Mivel 
helyben született, korábbi történeti jellegű művek nem álltak 
rendelkezésre, a szerzők kénytelenek voltak szóbeli informá- 
ciókat is megörökíteni, illetve a környezetükben fellelhető 

történeteket is beépíteni munkáikba.? Ezt méginkább alá- 
támasztja az a már fenn említett körülmény, hogy szerzőnk 
számára nem lehetett teljesen elzárt a szláv nyelvi környezet, 
mivel a gesztába itt-ott szláv nyelvű kifejezéseket is beillesz- 
tett, illetve megadta latin szavak szláv megfelelőjét: így 
Gniezno város nevét a latin nidus (fészek) szóból eredez- 
tette, és a vasa (edény) kifejezést is szláv alakban, cebra for- 
mában adta meg." 


Az udvari hagyomány(ok) 


Bonyolultabb feladatot jelent az udvari hagyomány lényegé- 
nek meghatározása. Nyilván önmagában a , hagyomány" szó 
jelentése is kétséges, hiszen közhely, hogy ahagyományok- 
nak is van forrása, de legalábbis keletkezésük, gondozásuk 
nem nélkülözi a tudatosságot. Ha közelebbről meg akarjuk 
határozni a gesztában tetten érhető udvari hagyományt, akkor 
érdemes magát a szöveget vallatóra fognunk: Gallus Anony- 
mus nem titkolta, hogy Lengyelország történetét kívánta meg- 
írni, de úgy, hogy a középpontban IH. Boleszló és néhány, arra 
érdemes ősének tettei álljanak. Ez az ars poetica már önma- 
gában korlátozza az udvari hagyomány milyenségét, hiszen 
jó okunk van feltételezni, hogy az idegenből érkezett mestert 
olyan információkkal látták el, hogy ezek a célok teljesüljenek. 
Valószínűsíthető, hogy az I. könyv elejéhez írott episztolában 
megemlített Awdaniec nembeli Mihály kancellár lehetett az, 

aki kijelölte Gallus Anonymus számára azokat a főbb témakö- 
röket, amelyekről úgy tarthatták, hogy érdemesek arra, hogy 
kőbe vésve" hagyják az utókorra. Ez a törekvés különösen 
jól lemérhető a geszta históriai részeit tartalmazó I. könyv 
szerkesztési elvein. Világosan látszik, hogy a 12. század ele- 
jén aktuális udvari hagyomány kiket és mit tartott emléke- 
zetében, és kiket nem, vagy kiknek a megítélésén változta- 
tott. A tendenciózus udvari hagyomány jó lemérhető például 
Szent László megítélésén is. Szerzőnk — nézetünk szerint — két 
különböző szempontból közeledett a magyar király szemé- 
lyéhez.§ Magyarországi tapasztalatai során szembesülhetett 
László megítélésének változásaival Kálmán udvarában. Tö- 
ténetírásunk többször figyelmeztetett már erre, s magunk is 
másutt részletesen kifejtettük, hogy Kálmán - politikai ér- 
dekből - maga is változtatott a Salamon elűzése miatt illegi- 
timnek tekintett László megítélésén, s idoneus szempontból 
tekintett elődjére. Ez jól lemérhető a Gallus-geszta alapján is. 
Mindazonáltal jól látszik, hogy az aktuális krakkói udvari ha- 
gyományban azt is számon tartották, hogy elűzte Salamont, 
s emiatt kétségbe is vonták László törvényességét. A hagyo- 
mány , importőre" és egyben gondozója itt feltehetően Judit- 
Mária, Salamon magyar király özvegye lehetett, akit Salamon 
halála után a szintén megözvegyült Ulászló Herman fejede- 
lem vett feleségül (vö.: II. 1.). Az udvari tradíció mint törté- 
neti forrás bonyolult mivolta egy másik, negatív példával is 
alátámasztható. II. Mieszko (1025—1034), Bátor Boleszló király 
fia és örököse nem játszott életében jelentéktelen szerepet. Ezt 
más, a 11. században keletkezett forrás egyértelműen igazolja. 
Mégis, Gallus Anonymus szinte semmit nem tartott fenn róla, 

hanem elsősorban egy igen furcsa történetet jegyzett fel vele 
kapcsolatban, mely szerint a csehek szíjakkal elszorították 
a nemzőrészét, hogy ne tudjon örökösöket nemzeni.5§ 


Írott források és minták 


A legbonyolultabb kérdést azonban kétségtelenül a geszta írott 
forrásai jelentik. 

Szerzőnk számos antik és korai középkori auctort ismert, 
és ennek tanúbizonyságát is adja." A történeti jellegű mun- 
kák közül leginkább Sallustiust kedvelte, mind a Catilina-féle 
összeesküvés, mind a Jugurtha elleni háború olvasmányai közé 
tartozott. Néhány helyen Livius nagy történeti szintézise is 
visszaköszön a gesztában, és leírásaiban ritkábban ugyan, de 
tetten érhető Tacitus stílusa is. A középkori törtnetírók közül 
különös vonzalmat érzett Regino világkrónikája, valamint Ein- 
hard Nagy Károly-életrajza iránt, és több helyen Widukind 
szász történetét követi. A nem történeti jellegű klasszikusok 
és kora-középkori auctorok közül Ovidius, Vergilius, Boethius, 
Sidonius Apollinaris, Nagy Szent Gergely neve említhető meg. 
Külön problémát jelent a geszta kapcsolata a bibliai kultúrá- 
val. 1952-es kiadójának, Karol Maleczyúskinek köszönhető, 
hogy ma már listaszerűen előttünk állnak a mű bibliai for- 
rásai. Mindez lehetővé tette, hogy az elmúlt időkben a kuta- 
tás több figyelmet fordítson a geszta és a bibliai kultúra kap- 
csolatára is, aminek jelentőségét Marian Plezia sem ismerte 


1 17. 
§7 A mű ókori irodalmi sablonjait lásd: MALECZYNSKI 1934, 54—58. 
88 OZÓG 1999.; DEPTULA 2000. 


fel, úgy foglalván állást, hogy a szerző nem nagyon merített 
a Biblia szövegéből." 

Ám problematikus, hogy mennyiben tekinthetők közvet- 
len forrásnak ezek az alkotások. Természetes, hogy a bibliai 
kultúra elválaszthatatlan a középkor gondolkodásától," és az 
ókori klasszikusok sem voltak ismeretlenek a 12. századi szer- 
zők számára. Önmagában a latin klasszikusok ismerete és szö- 
vegük beépítése az egyes középkori alkotásokba azonban nem 
jelenti még automatikusan azt, hogy ezeket valami különle- 
ges okból alkalmazták volna a szerzők. Közismert, hogy a kö- 
zépkorban elsajátítható és elsajátítandó iskolai anyag részét 
képezték, és inkább irodalmi mintákat adtak, mintsem a saját 
narráció előállításához szükséges anyagot." Esetünkben jól 
mutatja ezt Gallus Anonymus önkényes bánásmódja a görög- 
latin mitológiával.? A csehek végleges legyőzésének teret adó 
gesztafejezetben a gesztaíró számos, az ókori klasszikusoknál 
megőrzött mitológiai jelenetet keltett életre, melyeknek leg- 
többje azonban igen sajátságosra sikeredett. A Fúriákat, azaz 
az Eumenidákat teljesen különböző személyeknek ábrázolja, 
a Küklopszokkal olyan tevékenységet végeztet el, melyet - leg- 
alábbis jelen tudásunk szerint — a mitológiában nem végeztek. 
Mindez arra utal, hogy a valaha megtanult iskolai anyagot, 
melynek nyilván része lehetett a mitológiai alakokat fenntartó 
irodalom is, önkényesen, saját céljainak megfelelően alakította 
át és használta fel. Ugyanez figyelhető meg a geszta őstörté- 


59 P.Ezja 1947, 122. 

"9 Ezzel kapcsolatos megjegyzéseinket lásd alább, a geszta eszmceiségéről 
írott részekkel. 

91 EHLERS 1989, 39—42. 

neti részeit elmondó fejezetekben is.? A Gniezno városába ér- 
kező idegenek egyértelműen Philemon és Baucis történetére 
emlékeztetnek, amit tesznek, az már részben az újszövetségi 
kánai mennyegző néhány jelenetével mutat hasonlóságot, vi- 
szont a történet ugyanakkor sok szállal kötődik a nemzetközi 
mese- és folklórirodalomhoz. Mindemellett újabb bonyo- 
lult kérdést jelent az egész jelenetnek a gesztában betöltött 
funkciója, mert ezeknek a fejezeteknek az értelmezése csak 
a III. könyv reáltörténeti eseményei tükrében lehetséges. 

A geszta antik, középkori, valamint biblikus előképeitől 
elválasztva kell kezelni azokat a kútfőket, amelyek a geszta 
vtényanyagának" összeállításához voltak szükségesek. A ku- 
tatás egy vonulata mindig is feltételezte, hogy szerzőnknek 
rendelkezésére álltak olyan korábban keletkezett írott forrá- 
sok, melyekből ő még meríthetett, az újkori kutatás számára 
azonban elvesztek. Így Gerard Labuda egy elveszett, a 11. szá- 
zad folyamán keletkezett őskrónika használatát tulajdonította 
Gallus Anonymusnak," míg az ő nyomán Wojciech Polak úgy 
vélte, hogy szerzőnk valamiféle elveszett évkönyvekből dol- 
gozhatott.? Hasonló értelemben foglalt állást ebben a kérdés- 
ben Brygida Kürbis. Mivel az bizonyítható, hogy a lengyel 
annalisztika kezdetei még a 10. század végére tehetők, úgy 
gondolta, hogy Gallus Anonymus a geszta legkorábbi részeit 
egy ilyen, elveszett évkönyv alapján állította össze, elhagy- 
ván azonban az évszámokat a szöveg mellől." Ennél vala- 
mennyivel továbbment Danuta Borawska. Ő már egy fenn- 
maradt, és a kutatók számára elérhető forrással, nevezetesen 

Mirai Szent Miklós translatiójának történetével hozta összefüg- 
gésbe szerzőnket. Mivel - miként erre fenn már utaltunk — 
egyik leghatározottabb képviselője volt Gallus Anonymus 
itáliai (velencei) származásának, úgy vélte, hogy a gesztaíró 
ismerhette és használhatta is ezt a munkát." Ezt az álláspont- 
ját erősítette meg legutóbb T. Jasiúski, aki szerint — miként 
erről fenn már szóltunk -— Gallus Anonymus azonos is a ve- 
lencei szerzővel." 

Nyilván nehezen lehet választ adni arra a kérdésre, hogy 
tényleg használhatta-e szerzőnk a neki tulajdonított forrásokat, 
hiszen épp az ismeretlenségük miatt a felelet szinte lehetetlen. 
Nem kizárható persze, hogy a 11. század végén, a 12. század 
elején keletkezett első történeti szintézisek támaszkodtak ko- 
rábbi írásos feljegyzésekre, valamint az annalisztika első al- 
kotásaira. Ez utóbbira jó példa Csehország, ahol Prágai Kos- 
mas nagy valószínűséggel használta az első, részben elveszett 
évkönyveket,? hogy a szövegek ismeretlensége miatt azon- 
ban csak feltételezésekig lehet eljutni. Némileg más a helyzet 
a Szent Miklós translatiójának szentelt mű kapcsán. Mint ko- 
rábban már utaltunk rá, a Jasiúski által alkalmazott módszer 
felettébb problematikus. A stilisztikai-frazeológiai összeha- 
sonlításba olyan kifejezéseket is bevont, amelyek olyan széles 
körben fordulnak elő a latin nyelvű irodalomban, hogy két- 
ségessé teszik a két munka közötti összefüggések meglétét. 
Nem is beszélve arról, hogy Szent Miklós tisztelete egyáltalán 
nem érhető tetten Gallus Anonymus gesztájában. 

E hipotetikus kútfőkkel szemben bizonyosak lehetünk 

benne, hogy szerzőnk használta Szent Adalbert prágai püs- 
pök és vértanú elveszett szenvedéstörténetét, mivel ő maga 
hivatkozik erre a gesztában, forrását Liber de passione martyris 
névvel felruházva." Már volt róla szó, hogy Szent Adalbert- 
ről már közvetlenül a halála után megszületett az első, úgy- 
nevezett Római életrajza," melyet a történeti hagyomány 
Ioannes Canapariusszal, a római Aventinuson található Szent 
Bonifác és Elek kolostor egyik szerzetesével szokott összekötni. 
Második életrajzát két változatban Cuerfurti Brúnó hagyta az 
utókorra.9? A harmadik, az elveszett szenvedéstörténet önálló 
formában nem maradt fenn, hanem különböző művekben, így 
gesztánkban is fellelhetők szövegrészletei. A múlt század kö- 
zepén tisztázta Reinhard Wenskus, hogy ez az elveszett szen- 
vedéstörténet független Ouerfurti Brúnó írói tevékenységé- 
től, és szemléletében a vita prior optimizmusához tér vissza. 
Mindmáig nem tisztázott, hogy ki a szerzője, és hol keletke- 
zett ez a mű, legfőbb jelentősége, hogy a geszta kutatóinak 
többsége úgy véli: az 1000. évi gnieznói találkozót megörö- 
kítő jelenetek is ebből a forrásból származnak. Ez igazolha- 
tatlan, valószínűbb, hogy a Liberre való hivatkozás alatt azt 
kell értenünk, hogy Ottó császár látogatásának tényét ismerte 
onnan. 

Saját elképzelésként fogalmaztuk meg másutt, hogy szer- 
zőnk nagy valószínűséggel ismerhetett néhány, a korban Ma- 
gyarországon keletkezett forrást is. Nézetünk szerint ilyen Szent 
István harmadik, Hartvik püspök által írt legendája, melynek 
eszmeiségét a gesztaíró megpróbálta hasznosítani a saját maga 

11 VITA PRIOR. 

42 Vita Posterior; VOF 

történeti koncepciójában, és talán ilyen lehet a magyar kró- 
nikakompozíciónak a 11. század végén, 12. század elején 
aktuális fázisa, aminek bizonyítéka, hogy I. (Bátor) Boleszló 
halálának irodalmi tálalását a Szent István halálát elmondó 
krónikaszöveg felhasználásával végezte el." 


A geszta mint történeti forrás 


A kutatást természetesen mindig is az érdekelte leginkább, 
milyen történeti informácókat lehet levonni a geszta szöve- 
géből. Ha ez irányú vizsgálódásunkat a személynevekkel kí- 
vánjuk kezdeni, rögtön érdemcs megjegyezni, hogy aműben 
szereplő személyeket alapvetően két nagyobb csoportra lehet 
osztani: azokra, akiknek a létezése történetileg igazolt, illetve 
azokra, akiknek tényleges létezése nem bizonyítható, mert vagy 
biztosan mondabeli személyek, vagy pedig egyedül Gallus 
Anonymus tartotta fenn a nevüket. 

Az első csoportba tartozó személyekről megállapítható, 
hogy elsősorban uralkodók nevét tartotta fenn a szerző. Len- 
gyel királyok, illetve fejedelmek közül I. Mieszkót, I. (Bátor) 
Boleszlót, II. Mieszkót, Megújító Kázmért, II. (Merész) Bolesz- 
lót, Mieszkót, II. Boleszló fiát, Ulászló Hermant, III. Boleszlót 
és Zbigniewet ismeri Gallus Anonymus. Fenntartotta továbbá 
más országok uralkodóinak is a nevét. Ezek közül a legtöbbet 
a magyar királyokról értekezik. Ismeri Könyves Kálmánt, Ál- 
most, Szent Lászlót, Salamont, Orseolo Pétert és Szent Istvánt. 
Ehhez képest sokkal! kevesebbet tud például Csehország vagy 
a Rusz uralkodóiról. Az előzőek közül a korábban uralkodot- 

tak közül szinte senkit nem ismer, név szerint II. Vratiszlávot, 
II. Bretiszlávot, II. Bofivojt és Szvatoplukot említi meg, és bár 
név nélkül, de szól I. Szobeszlávról is. A Ruszban a 11. század 
folyamán uralkodott fejedelmek közül név szerint senkit nem 
említ meg, név nélkül tárgyalja Bölcs Jaroszláv, Izjaszláv Ja- 
roszlavics, Jaroszláv Szvjatopolcsics, Szvjatopolk Izjaszlavics 
fejedelmeket. Még kevesebb római királyt, illetve császárt 
ismer: csak III. Ottó!" és V. Henrik" nevét örökítette meg 
munkájábar, illetve név nélkül ír IV. Henrik császár temeté- 
séről." Még kevesebb pápát tartott méltónak az emlékezetre 
az ismeretlen szerző: II. Szilveszteren" és II. Paschalison!" 
kívül egy egyházfő sem mulatkozott méltónak a tisztességre. 

A 11. illetve 12. században uralkodott/pontifikált szemé- 
lyek mellett feljegyzett Gallus Anonymus még néhány más, 
feltehetően létező személyt. Ilyen például az Awdaniec-nem- 
beli Mihály kancellár, akinek léteznie kellett, hiszen szerzőnk 
a geszta opifexének titulálja, és ebbe a sorba tartoznak még 
püspökök és érsekek, így Márton gnieznói érsek, Simon plocki 
püspök, Pál poznanúi püspök (bár az ő nevét csak a geszta tar- 
totta fenn), Mór krakkói püspök, Zyroslaw wroctawi püspök. 
Feltehetően létező történeti személy volt a gesztában két he- 
lyen említett Magnus comes, akit egyszer Wroclaw fejedelme- 
ként, másodszor pedig Mazóvia uraként látunk," és végül 
ebbe a sorba tartozik Skarbimir, ! Boleszló hű társa a harcok- 

ban, aki az Awdaniec-klán egyik tagja volt, illetve feltehetően 
létező személy volt Mieciaw, II. Micszko pohárnoka, aki 
a 11. századi pogánylázadás során felkelt a törvényesen ural- 
kodó fejedelmek ellen.!? 

Bizonytalanabb történeti értéket hordoznak a geszta azon 
személynevei, amelyeket csak Gallus Anonymus műve tar- 
tott fenn. Az uralkodók közül ilyen a Piast-dinasztia ősének 
tekintett Piast és Rzepka."? Bár az elmúlt másfél évszázadban 
több kísérlet is történt arra, hogy , valóságos" történeti szemé- 
lyeket lássanak bennük, nyilvánvalóan mitológiai alakok," 
a Piast név nagy valószínűséggel a Piastun, azaz "megtartó", 
"gondozó" szóból ered, Rzepka pedig egyszerűen , répácska"- 
ként fordítható le. Hasonlóan mondabeli szereplője a gesztá- 
nak Popiel fejedelem, akitől a Piastok megszerzik az ország 
feletti hatalmat. Már neve is beszélő név, a Popiel a popiot, 
azaz a hamu! szó származéka." Ugyancsak igazolhatatlan 
a Piast-fejedelmek I. Mieszkóig vezetett sora: Siemowit, Le- 
szek és Siemomyst csak gesztánkban szerepel, "s Leszek ese- 
tében történtek arra kísérletek, hogy a skandináv mondakör 
egyes alakjaival azonosítsák." 

A nem uralkodóként megismert alakok közül ebbe a sorba 
tartozik Wojstaw, aki a történet szerint III. Boleszló nevelője 
volt," Sieciech vajda,!" aki Gallus elmondása alapján a fő 

mozgatórugója volt az Ulászló Herman és fiai között elmér- 
gesedett viszálynak. Mindenképp ide kell számítanunk két 
további személyt, akiket csak gesztánk tartott fenn: Zelistaw 
comest, akinek a harcban levágott karját ura, III. Boleszló 
aranyból készült karral pótolta,!? valamint Drzirzek pohárno- 
kot, aki az említett fejedelem harcaiban tüntette ki magát." 
A sort a talányos Franco, lengyel püspök zárja, akinek a ne- 
vét csak gesztánk tartotta fenn (l. 30). 

A geszta történeti földrajzi adatai bizonyos értelemben kor- 
látozottak. Bár számos lengyelországi, sziléziai, pomerániai vá- 
rost ismer (pl. Krakkó, Gniezno, Poznaú, Wroctaw, Giogów, 
Bytom, Kotobrzeg, Biatogard, Sandomierz, Giecz, Leczyca, 
Kalisz stb.), a mű földrajzi horizontja nem terjed túl Közép- 
Európán. Nyugat-Európából csak Saint-Gilles-t ismeri, Ke- 
leten Kijevig terjednek ismeretei, délen Velencéig, északon 
pedig Dániáig. Másutt részletesen foglalkoztunk a kérdéssel, 
így itt csak ismét megerősítjük, hogy Magyarországról is is- 
mer településeket szerzőnk, így Székesfehérvárt, Somogyvárt, 
Budát. Név nélkül említ meg magyarországi püspöki székhe- 
lyeket is, de nem tudjuk, melyekre gondolhatott pontosan.!? 
Vannak azonban más, a narrációhoz közvetlenül nem kötődő 
földrajzi információi is szerzőnknek, melyekből más, a geszta 
közvetlen eseménytörténetén túlmutató információkra is szert 
tehetünk. Az első könyv bevezetőjében olvasható az a descriptio 
terrae, melyben szerzőnk érdekes leírását adja Lengyelország 
szűkebb és tágabb környezetének. A leírás két szempontból 
érdekes: Sclavonia részletes bemutatásával tulajdonképpen 

szerzőnk azt a területet írja le, melyet a modern történettu- 
domány - egyfajta közmegegyezésként — Kelet-Közép-Euró- 
paként szokott definiálni. Ez — nézetünk szerint — egyfajta re- 
gionális történetszemléletként is értelmezhető. Mindemellett 
Gallus Anonymus pontos leírását adja annak a Velencétől, 
illetve Aguileától Isztrián, Horvátországon és Dalmácián ke- 
resztül húzódó útvonalnak is, amelyen Rajmund saint-gilles-i 
gróf haladt az első keresztes hadjáratban a Szentföld felé."" 
Mivel ez az útvonal (egyébként ugyancsak Sclavonia néven) 
más korabeli nyugat-európai szerző munkájában is előbuk- 
kan,/5 vélelmezhető, hogy a geszta általános, a korszak fontos 
útvonalainak ismereteit tükröző földrajzi adataihoz tartozik. 

A történeti kutatásban mindig is kitüntetett figyelmet kap- 
tak Gallus Anonymus gesztájának azon információi, melyek- 
ből igazgatás- vagy jogtörténeti következtetéseket igyekeztek 
levonni a kutatók. Mivel a 11-12. századi lengyel okleve- 
les anyag igen gyér, néhány jogintézmény, illetve méltóság 
elnevezése gesztánk alapján került be a nagy összefoglaló 
munkákba." Ilyen többek között a comes palatinus elnevezés, 
melyet Gallus Anonymus elsősorban Sieciech esetében említ. 
Mivel a későbbi, 13-14. századi okleveles anyagban a vajda- 
ságok élén álló fejedelmi méltóságviselők viselik ezt a címet, 
elfogadottá vált, hogy a vajdai tisztség már a 11. század vé- 
gén is létezett. Ugyanez a helyzet a comes és a pristaldus kife- 
jezésekkel is. Előbbi — közismerten — a Karoling-korból szár- 


15 I. Bevezető. 

4 FCHIH, c. 2.: , Godefridus guippe dux regni Lothariensis per Hun- 
garorum patriam ivit cum gente multa. Raymundus vero comes Provincia- 
lis, cum Gothis et Gasconibus, episcopus guogue Podiensis, per Sclavoniam 
transierunt." 

mazik, és jelentése számtalan módon módosulhatott, nem 
tudjuk, mit ért alatta Gallus Anonymus, a pristaldus kifejezés 
azonban bizonyosan csak a magyar jogéletben fordul elő 
a 11-12. században, a későbbi lengyel forrásokban sehol nem 
bukkan fel. Szinte meghatározhatatlan a gesztában fenntartott 
vastaldio, villicus kifejezés pontos funkciója, a későbbi okle- 
veles anyagban nem fordulnak elő. 

Érdekes kérdésként merülhet fel mindennek fényében, 
milyen a forrásértéke a gesztának. Ennek meghatározása ér- 
dekében érdemes három nagyobb kérdésre koncentrálni. Az 
egyik a jól ismert causa scribendi, azaz amű megszületésének 
oka, a másik maga a szerző módszere, ahogyan a kívánt ha- 
tást el akarja érni, a harmadik pedig maga a szöveg, mely ön- 
magában is számos problémát rejt. 


A geszta fő elvi kérdései 


Ha odalapozunk a harmadik könyv huszönötödik fejezetéhez, 
és elolvassuk Gallus Anonymus gesztájának az egyik leghosz- 
szabb, és rögtön hozzá kell tennünk, legbonyolultabb jelentést 
hordozó részét, megkapjuk a mű tulajdonképpeni megszüle- 
tésének okát. 

II. Boleszló fejedelem 1102-ben kezdte meg uralmát Len- 
gyelországban, miután apja, Ulászló Herman (1079-1102) meg- 
halt. Nem tudta azonban birtokba venni az egész országot, 
mert apja első házasságából született bátyja, Zbigniew a kelet- 
közép-európai országokban a 11. században még jogosnak te- 
kintett senioratus alapján magának követelte az ország neki 

járó részét, s apjuk még életében fel is osztotta közöttük az 
egész regnumot. A senioratus — közismerten - az uralkodói 
dinasztia férfitagjait elviekben egyenlő esélyekhez juttatta 
a birtokszerzés tekintetében, annyit kikötvén, hogy az életkor 
szerint idősebbnek az idősebb jogán többlethatalma legyen. 
Valószínű, bár erre csak a Zbigniewvel szemben kedvezőtle- 
nül elfogult Gallus Anonymus szavai állnak rendelkezésünkre, 
hogy sem Boleszlónak, sem Zbigniewnek nem tetszhetett ez 
a helyzet, így mindent megpróbáltak megtenni annak érde- 
kében, hogy kitúrják testvérüket a hatalomból. Utóbbi ennek 
érdekében - Gallus információi szerint — összeszövetkezett 
az idegenekkel, ráhozta az országra V. Henrik hadseregét, 
egyfajta korabeli , nuszkavezetőként" ő maga vezette a cse- 
heket fivére ellen. Mivel V. Henrik 1109-es hadjárata, melyet 
megelőzött a Magyarország ellen indított támadása, nem járt 
sikerrel, Zbigniewnek is el kellett menekülnie az országból. 
1112-ben Boleszló visszaengedte magához, azzal a feltétellel, 
hogy megalázkodik, nem tekinti magát úrnak, csak vitéznek, 
s alapvetően felhagy a hatalom után való ácsingózással. Mivel 
— az idézett fejezet tartalma szerint — Zbigniew nem volt haj- 
landó megváltozni, amire abból lehetett következtetni, hogy 
úrként, muzsikusokat maga elé küldve érkezett vissza, nem 
úgy, ahogyan egy megalázkodott, a száműzetésben megtört 
embernek kellett volna, Boleszló hallgatott tanácsadóira, és 
megvakíttatta testvérét, ezzel alkalmatlanná téve az uralko- 
dásra. Bár a megvakítás nem volt feltétlenül jogtalan bün- 
tetés a középkorban, sőt nem egy esetben jogosan éltek vele 
az uralkodók, ha valaki a hatalmukra tört, Zbigniewnek elég 
sok támogatója lehetett még a fejedelmi udvarban, így Bo- 
leszló kénytelen volt elméleti síkon is megvédeni immáron 
ténylegesen megszerzett egyeduralmát. Gallus Anonymus 

leírása szerint előbb megbékélt fivérével, majd 1113 húsvétja 
előtt elzarándokolt Magyarországra, ahol Szent István sírjánál 
találkozott Könyves Kálmán magyar királlyal, majd onnan 
a Szent László által 1091-ben Szent Egyed tiszteletére alapí- 
tott somogyvári bencés apátságba vezetett útja. Az út célja 
a bűnök alóli feloldozás elérése volt. Szent Egyed egyik leg- 
fontosabb képessége ugyanis — legendája szerint — az volt, 
hogy közbenjárt azért, hogy feloldozást nyerjenek bűnt elkö- 
vetett uralkodók. Miután ezt sikerült elérnie, húsvétkor már 
Gnieznóban volt, Szent Adabert sírjánál, és ekkor vette kez- 
detét hivatalosan is egyeduralma. 

Úgy tűnik azonban, hogy mindezzel még mindig nem volt 
megelégedve az akkor úgy 27-28 éves fejedelem, hanem az új 
idők beköszöntét úgy szerette volna még inkább nyomaté- 
kossá tenni saját környezetében, hogy megrendelte saját maga 
és a dinasztia addigi történetét Gallus Anonymustól, melyben 
az egyeduralom megszerzéséhez vezető utat utólag, történe- 
tileg is igazolta a geszta udvari olvasóközönsége számára, mely- 
ben feltehetően ott tartózkodtak Zbigniew hívei is. 

A geszta alapvető történeti értékét nem lehet tehát elvá- 
lasztani ezektől a körülményektől. Gesztaírónk elsősorban 
III. Boleszló jogos egyeduralmát szerette volna történeti ala- 
pokra helyezni. Ezzel párhuzamosan be kívánta bizonyítani, 
hogy Zbigniew eltávolítása nem a véletlen műve, hanem ő bu- 
kását elsősorban saját magának köszönheti. Szerzőnk azonban 
különös gondot fordított arra, hogy bebizonyítsa: a megvakí- 
tott fejedelem uralmának jogtalansága úgyszintén a történe- 
lemben gyökerezik, katasztrófája tehát nem volt véletlen. E két 
nagy kérdéskörnek van alárendelve a harmadik, a Piast-di- 
nasztia történetének bemutatása, a dinasztia méltó ősei törté- 
neteinek kőbe vésése, német-lengyel háborúk ábrázolása. Lát- 

szólag tehát egyszerűen meg lehetne válaszolni azt a kérdést, 
hogy milyen forrásértéket hordoz a geszta: nyilván azokra 
a kérdésekre kapunk belőle válaszokat, amelyeket a mű meg- 
rendelője és írója fontosnak ítélt meg — a két Piast-testvér har- 
cát, és annak sajátságosan elfogult ábrázolását. 

Nem lényegtelen körülmény azonban, hogy milyen utat 
választott Gallus Anonymus e három cél eléréséhez, azaz mi- 
lyen nagyobb témakörökön keresztül akart hatást elérni olva- 
sóinál. 


A geszta főbb , témakörei" 


A geszta a Piast-dinasztia , őstörténetével" kezdődik, az első 
könyv első négy fejezete mind ezt a célt szolgálja. Maga az 
eredettörténet szinte kötelező része volt a középkori törté- 
neteknek, melyek valamelyik nép, város, vagy akár család 
történetét mondták el. Jól látszik azonban, különösen a nem- 
zetközi medievisztikában született újabb eredmények tükré- 
ben,?7 hogy nem egyféle módja létezett az őstörténet leírá- 
sának, hanem több, egymás mellett létező modellt ismerünk. 
A legrégebbinek a bibliai leszármazási modell számít, melyet 
Sevillai Izidor hagyott az utókorra az Etimologige-ben. Ez az 
irodalmi módszer a világ népeit Noé fiaitól, Jafettől, Sémtől 
és Kámtól származtatta, mégpedig Jafettől az európai, Sém- 
től a közép-ázsiai, Kámtól pedig az afrikai népeket. Ettől 
függetlenül működött a középkori történeti gondolkodás- 
ban egy másik őstörténeti modell, amely a trójaiaktól, illetve 
a rómaiaktól származtatta a népeket. Kialakult azonban egy 

harmadik modell is, amely Európának különösen azon a tá- 
ján terjedt el, ahol nem voltak római hagyományok: itt egyedi, 
csak az adott népre jellemző, autochton megoldások születtek. 
Ez utóbbinak a jellemzője, hogy vagy egy , hőstől", vagy egy 
egzotikus néptől származtatja a leírás tárgyát képző népet. 
Gallus Anonymus őstörténeti koncepciója részben az utóbbi- 
nak felel meg. Nem is arra törekedett, hogy a nép, a , nemzet" 
történetét írja meg, hanem mert a nemzetet egyenlőnek tekin- 
tette a dinasztiával, az utóbbi eredetét állította az elbeszélés 
középpontjába. Neki köszönhető Piast, a parasztból lett ural- 
kodó alakja, aki feleségével, Rzepkával együtt az egész di- 
nasztia őse." Persze rögtön meg kell jegyezni, hogy az au- 
tochton módszerek között sem egyedülálló ez a megoldás, 
hiszen Prágai Kosmas hasonló módszerekkel mutatta be a di- 
nasztiaalapító Pfemys! felemelkedését: kölcsönvéve az antik 
irodalomból az ökrök mellől a közügyekhez elszólított Cin- 
cinnatus alakját, Pfemyslt úgyszintén az ökrök szarva mel- 
lől hívják el, hogy ő legyen Csehország fejedelme." Gallus 
Anonymus óőstörténeti koncepciójának a másik pillére Piast 
és Popiel fejedelem mondája, azaz a gesztában olvasható tör- 
ténet Popiel fejedelemről és a földműves Piastról. A szerző itt 
egy igen sajátos, a későbbi lengyelországi történetírók által 
nem követett utat választott arra, hogy a 12. század eleji olva- 
sóközönségnek bemutassa a Piastok felemelkedését. Gallus 
Anonymus elmélete szerint Popiel és egész nemzetsége, mely 
Gneznóban uralkodott, azért vesztette el hatalmát, mert po- 
gányok voltak, s azért emelkedhettek fel a Piastok, mert haj- 
landóak voltak elfogadni a kereszténységet. 


128 Vö.: I. 1-3. 
129 COSMAS I. 5-8., 14-18. 


A geszta fő céljainak teljesüléséhez — úgy tűnik — elenged- 
hetetlen volt, hogy Gallus Anonymus bizonyossá tegye a geszta 
közönsége számára, hogy honnan ered Boleszló hatalma, és 
milyen annak a hatalomnak a jellege, amelyet a geszta főhőse 
birtokolni jogosult. Ebből a célból konstruálta meg a szerző 
a keresztény monarchia kezdeteit bemutatni hivatott gniez- 
nói találkozót." Az aktus természetesen tényleg megtörtént, 
egyike a történeti Kelet-Közép-Európa kezdeteit meghatározó 
legfontosabb eseményeknek: III. Ottó császár az 1000. év 
tavaszán Rómából Gnieznóba utazott, hogy tiszteletét tegye 
a 997-ben vértanúhalált halt Szent Adalbert sírjánál, és az 
eseményhez közelebbi időpontban keletkezett források fel is 
jegyezték a császár látogatását. Gallus Anonymus története sze- 
rint azonban III. Ottó nem pusztán azért érkezett Gnieznóba, 
hogy tisztelegjen a vértanú sírjánál, hanem azért is, hogy meg- 
ismerje Bátor Boleszló hírnevét, s végül elismervén a lengyel 
fejedelem emberi és politikai nagyságát, saját koronáját levéve 
a fejéről, királlyá koronázza. A gnieznói találkozó Gallus-féle 
tálalását a szakirodalom a legkülönbözőbb módon igyekezett 
magyarázni. Jól látszik azonban, hogy a leírás topologikus jel- 
lege és az európai kutúrtörténettől való elválaszthatatlansága 
ellenére is a lényeg az volt Gallus számára, hogy be tudja bi- 
zonyítani: a Piastok , királyi" hatalma és III. Boleszló megkér- 
dőjelezhetetlen legitim joga az uralomhoz egyenesen a nagy 
I. Boleszló idejéből származik, hatalma tehát egyenesen őrá 
vezethető vissza, és kizárólag III. Boleszló jogosult ennek to- 
vábbvitelére. Ebben a kérdésben egyébként szerzőnk igen ha- 
sonló megoldást alkalmazott, mint Hartvik püspök Kálmán 
esetében. A hasonlóság nézetünk szerint azzal magyarázható, 

hogy szerzőnk talán hosszabb időt töltött el a művelt magyar 
király környezetében. 

A geszta eszmei beteljesedéséhez azt is mindenképp meg 
kellett magyarázni, hogy milyen út vezetett el Zbigniew 
szükségszerű bukásához. Ezt szerzőnk a hatalom két for- 
májának, a regnumnak és a ducatusnak az éles szembeállítá- 
sával tette meg. Az egész művön markánsan végigvonul az 
a kérdés, hogy vajon melyik uralmi formának van nagyobb 
létjogosultsága: ahagyományos, az életkori elsőbbségre ala- 
pozó senioratusnak, amely még az ország egyenlő felosztása 
esetén is előjogokat biztosít az idősebb családtagnak, vagy 
a megkoronázottság, vagy legalábbis a megkoronázott ősök 
nevében uralkodó, a család többi tagját a hatalomból mellőző 
modellnek. Hogy szerzőnk - illetve megrendelője - tényleg 
érdeklődhetett a hatalom e formái iránt, az is bizonyítja, hogy 
szerzőnk tudatosan tesz különbséget a regnum kifejezés kü- 
lönböző értelmei között. Míg az I. Bátor Boleszló halála okán 
írt carmen lugubrében a regnum értelme nagyjából megfelel 
a 11. század elején működött chartres-i Fulbert által kidolgo: 
zott elveknek, mely szerint a regnum olyan, mint egy ház: 
három részből áll, alapját a föld (terra), falait a nép (populus), 
tetejét (tectum) pedig a regnumban uralkodó király jelenti, ad- 
dig a a mű végén nyilvánvaló különbséget tesz a regnum 
és a ducatus között.? Mivel a regnum e másik értelmezése 
szerint III. Boleszló nem fejedelemséget, hanem királyságot 
kormányzott, ezzel Gallus Anonymus gyakorlatilag abszolu- 
tizálta mind a regnum, mind a ducatus kifejezés értelmét is. Ez 
— feltesszük - leginkább a mű megrendelőjének állhatott ér- 

dekében, hiszen az ő uralkodása alatt nyílott meg hosszú időre 
utoljára a lehetőség arra, hogy a 11. század trónviszályai után 
helyreállítsák a királyi hatalmat. Hogy ez végül nem így tör- 
tént, hiszen III. Boleszló 1138-ban írott végrendeletében gya- 
korlatilag bevezette a részfejedelemségi rendszert (ius ducale) 
Lengyelországban, 1113-ban még nem látszott, hanem Zbig- 
niew eltávolításával éppen megnyílott az elvi lehetőség arra, 
hogy a hagyományos, bár a Merovingoknál is létezett, de ese- 
tünkben bizonyára keletről örökölt hatalommegosztási rend- 
szer ne gyökerezzen meg az országban. 

A szerző a hatalom kérdései iránt mutatott erős fogékony- 
ságának bizonyítéka az is, hogy nagy teret szentelt a hatalom 
megosztása problémájának. A világi hatalom megosztásának 
bemutatása, amit a szerző a dívisio regni kifejezéssel ír le", 
természetesen nem egyedi, csak a 12. század eleji Lengyelor- 
szágra vagy Kelet-Közép-Európára jellemző kérdés, hanem 
egy, a Merovingok óta létező európai jelenség, mely magába 
foglalja a hatalom elvi és gyakorlati, személyi és territoriá- 
lis megosztását, tehát a trónöröklés egészét. Érdekességét 
esetünkben inkább az adja, hogy a 11-12. század fordulóján 
a térség dinasztiáiban egyszerre volt jelen az igény a hata- 
lomnak a család férfitagjai közötti megosztására, illetve a di- 
visiók tiltására, valamint az egyeduralomra való törekvés. Ez 
Gallus Anonymus, illetve a geszta megrendelőjének számára 
is komoly kihívást jelenthetett, így a műben kínált üdvözítő 
megoldás, azaz a regnum és ducatus a fent már említett kon- 
zekvens megkülönböztetésén kívül szerzőnk számos egyéb 
megoldási kísérletet sorakoztat fel azzal kapcsolatban, hogy 

milyen feltételek teljesülése esetén lehet valakit megfosztani 
az atyai-örökségéből járó jussától és a hatalomban való része- 
sedésétől."5 Ezek közül az egyik legérdekesebb az idoneitás, 
az uralkodásra való alkalmasság kritériumainak megválto- 
zása a gesztában. Nyilvánvaló, hogy szerzőnk tisztában le- 
hetett a keresztény uralkodók alkalmasságát általában meg- 
alapozó értékekkel, melyeket fel is sorakoztat az I. (Bátor) 
Boleszló koráról szóló fejezetekben." Ezek nagyjából meg- 
felelnek azoknak a kritériumoknak, melyeket Merseburgi 
Thietmar támasztott III. Ottó császár örököseivel szemben 
a 11. század elején. A merseburgi püspök leírása szerint Ekke- 
hard meisseni őrgróf trónigényét azért nem érvényesíthette, 
mert nem vette észre, hogy , hiányzik szekere negyedik ke- 
reke"."" Bár a kutatásban sokáig uralkodott az a nézet, hogy 
ez a talányos mondat Ekkehard vérségi jogát vonta kétségbe 
a trónutódlás során, később sikerült bizonyítani, hogy a ne- 
gyedik kerék az uralkodói idoneitás négy alappillére egyiké- 
nek hiányát szimbolizálta." Ferdeszájú Boleszló és Zbigniew 
trónvitájának magyarázatában azonban Gallus Anonymus 
kénytelen volt új, a helyzethez szabott eszközökhöz nyúlni. 
Az atyai örökség elvesztésének egyik legfőbb kritériumává 
az vált, ha az atyai örökség birtoklóinak valamelyike kárt 
okoz az országnak. Természetesen a szerzőnek is tisztában 
kellett azzal lennie, hogy mindez bővebb magyarázatra szo- 
rul, így gyakorlatilag Ulászló Hermannal mondatta ki a ká- 
rokozás részletes magyarázatát: ezek a külföldi csapatok az 


8 Vö. II. 3., II. 7., II. 8., II. 16., H. 36., III. 25. 

országba való behozása, az ország külföldiek általi elpusztí- 
tása. Nem véletlen, hogy ettől kezdve egészen Zbignicw bu- 
kásáig nagyon logikusan megkomponált rendben teljesülnek 
a gesztában a Zbigniew idoneitásának hiányát megalapozó fel- 
tételek." 

Végül, de nem utolsósorban ki kell térni arra is, miként áb- 
rázolta a szerző a Piastok és a birodalom korabeli viszonyát. 
Bár ez a kérdés különösen 19. századtól kezdve vált fontossá, 
és az újkori történeti kérdéseket nem ritkán igyekezett a tör- 
téneti kutatás az aktuálpolitikai célok szolgálatába (is) állí- 
tani, mégis tagadhatatlan, hogy a geszta egész érvrendszere 
nem nélkülözi a Piastok és az aktuális német dinasztiák kö- 
zötti kapcsolat bemutatását sem. Itt Gallus Anonymus - és 
nézetünk szerint a mű megrendelője is — egyrészről a dicső 
múlt megfestésével, III. Ottó és Bátor Boleszló találkozásának 
bemutatásával a Piastok a birodalommal szembeni szuvere- 
nitását is bizonyítani kívánta. Másrészről egyértelműen ki- 
fejezésre juttatta, hogy az ország természetes urai nem tűrik 
el az antigua libertas lábbal tiprását, azaz a szerző a történeti 
múltban gyökerező okokat is felhozott V. Henrik 12. század 
eleji új , keleti politikája" ellen. Hogy ez elvi kérdés lehetett 
a szerző és a korabeli krakkói udvar számára, azt jól bizo- 
nyítja, hogy a korszakban létezett más függetlenségi modell 
is: Prágai Kosmas Csehország és a Pfemyslidák történeti sze- 
repétis a birodalmon belül képzelte el, elismerte és támogatta 
a római császároknak a cseh fejedelmek feletti jogait." 


1399 Lásd erre nézve gyakorlatilag a II. és III. könyv egészét. 
14 BLAHOVÁ 1988, 284.; BLAHOVÁ 1992, 32. 

A geszta szövegének általános történeti értéke 


Gesztánk természetesen része a tágabb értelembe vett latini- 
tásnak, része a 11-12. század fordulóján viruló nyugat-euró- 
pai latin nyelvű történeti irodalomnak. Így érdemes alaposabban 
szemügyre venni, milyen további, nem elsősorban magának 
a történeti konstrukciónak a rekonstruálásához szükséges kö- 
vetkeztetéseket vonhatunk le a geszta szövegéből. 

Az egyik ilyen a politikai rituálék és szimbólumok világa. 
Már korábban felfigyelt rá a kutatás, hogy szerzőnk számos, 
a politikai reprezentáció körébe tartozó toposzt jelenített meg 
munkájában. Ilyennek tekinthető a gesztában gyakran előfor- 
duló fejedelmi-királyi találkozók megörökítése, a megérkezé- 
sek, találkozások és fogadások, eskük, általában magatartási 
formák , színre vitele". A geszta ilyen jellegű történeti haszno- 
síthatósága különösen a mű kulcsának tekinthető III. 25. feje- 
zetben összpontosul. Itt egyszerre látjuk az adventus, a receptio, 
amicitia, pactum, humilitas, iuramentum középkori rituáléjának 
visszatükröződését."" Persze rögtön hozzá kell tenni: ezek 
az általános, frázisszerű szövegrészletek nem egy esetben új 
életre kelnek Gallus Anonymus tollán. Jó példa erre az adven- 
tus domini/adventus regis természetesen bibliai eredetű topo- 
szának sajátságos alkalmazása. Zbigniew 1112-es hazatérését 
szerzőnk az uralkodók megérkezését leíró szövegfrázisokkal 
mutatja be, ezzel is kiemelve, hogy Boleszló testvére olyan 
módon érkezett meg, ahogyan nem lett volna neki szabad, úr- 
ként (sicut dominus), ezzel megszegte esküjét, hogy soha nem 
fog úrként viselkedni testvére országában, és ezzel is kihívta 

maga ellen Boleszló haragját. Ilyen, a jelenkori középkorku- 
tatás egyes irányzatai által szimbolikus cselekvésként vagy 
szimbolikus kommunikációként definiált aktusokat örökí- 
tett meg szerzőnk az egyes uralkodók üzenetváltásában is. 
A geszta számos ilyen adatot őrzött meg."? Legérdekescbb 
közülök az a , ciklus", amely V. Henrik császár lengyelországi 
katonai kudarcát mutatja be. Szerzőnk -— nyilván nem véletle- 
nül — a császár III. Boleszlóhoz írott leveleiben nagyon egyér- 
telműen karikírozza ki, miként mérséklődik lassacskán Hen- 
rik gőgje, míg végül dolga végezetlenül távozik. 

Komoly forrásértékkel rendelkezik a mű az invesztitúra- 
kérdés szemszögéből is. Komoly érvként merült fel a kuta- 
tásban, hogy iskolázottságát a korai skolasztikus iskolákban 
szerezhette, ahol az úgynevezett Normann Anonymus szel- 
lemi hatása alá került, aki a szakrális királyság egyik legjelen- 
tősebb propagálója volt az inveszúra küzdelmek korában." Ha 
ez igaz, akkor szerzőnk jól ismerhette az invesztitúrakérdés 
eszmei hátterét és a világi és császári hatalomról szóló, a 11-12. 
fordulóján érvényes elméleti viták lényegét. Mindazonáltal 
nagyon nehéz egyértelmű választ adni arra a kérdésre, hogy 
antigregoriánus, vagy gregoriánus szemléletű író volt-e. 
Mindkettőre találunk ugyanis érveket a szövegben. Gallus 
Anonymus antigreoriánus beállítottságát támaszthatja alá 
I. (Bátor) Boleszló gnieznói, csak a császár által elvégzett ko- 
ronázása.!§ Bár közismert, hogy a lengyel fejedelem jogérvé- 
nyes megkoronázása csak 1024-ben történt meg, és az egye- 
dülálló jelenet kulcsát nézetünk szerint inkább a 12. század 

elejének belpolitikai eseményeiben kell keresni, mintáit pedig 
Kálmán király udvarában, maga a színre vitt esemény felfog- 
ható egyfajta pápaellenes fricskaként is. Ugyancsak a szerző 
a reformpápasággal szembeni ellenérzéseinek meglétét tá- 
masztja alá az a módszer, ahogy Szaniszló krakkói püspök 
és II. (Merész) Boleszló lengyel király vitájának kimenetelét 
megörökítette a gesztában. Az esemény gyakorlatilag politi- 
kai gyilkosság volt: II. Boleszló király árulás (traditio) címén 
kivégeztette Szaniszló krakkói püspököt. Feltehetően ez az 
oka, hogy 1079 körül el kellett menekülnie Lengyelországból, 
és életét Magyarországon fejezte be."" A vita leírásában szer- 
zőnk a Normann Anonymus érvrendszerét használja fel, azaz 
a vita mindkét szereplőjét, a királyt és a püspököt is Felkent- 
nek (Christus) nevezi, hallgatással kerüli meg azonban a Nor- 
mann Anonymus fejtegetésének lényegét, miszerint, bár az 
egyházi és a világi hatalomgyakorló is az Úr felkentje, a világi 
hatalom letéteményesének mégis hatalma van az egyházié fe- 
lett." Gallus Anonymus itt csak annyit jegyez meg, hogy nem 
illett volna az egyik Felkentnek a másikat ilyen büntetéssel 
sújtania." Nem tudni persze, hogy a hallgatás mögött tény- 
leg egyfajta gregoriánus érvrendszer húzódik-e meg, mint 
egyesek gondolták," a szerző óvatossága összefügghet azzal 
is, hogy feladatkörébe gyakorlatilag egy, a Piastok történe- 
tét összefoglaló mű megírása tartozott, és ezért volt kényte- 
len óvatosabban fogalmazni. Egy esetben pedig, nevezetesen 
I. (Bátor) Boleszló államférfiúi erényeinek taglalása kapcsán egy 
már idejétmúlt modell, a Karoling-korban kialakult és elterjedt, 

a 11. század végére azonban elavult királytükrökből merí- 
tett."? Bár nézetünk szerint elképzelhető, hogy Szent István 
magyar királynak a gesztában félreismerhetetlenül megnyil- 
vánuló jelentős szerepe miatt történt így, mégis arra utalhat, 
hogy szerzőnk szeme előtt egy, az egyházat is kormányzó ki- 
rályi hatalommodell lebegett. Egy másik helyen viszont már 
a császárság és pápaság együttműködését propagálja a szerző. 
Gallus Anonymus I. (Bátor) Boleszló és fent már említett gni- 
eznói találkozása kapcsán, Boleszló királlyá emelése mellékes 
eseményeként megemlékezett arról is, hogy a császár a fris- 
sen lett király hatalmába adott egyházi tisztségeket is, és ezt 
a megállapodást II Szilveszter pápa — a geszta elmondása sze- 
rint — írásban megerősítette." Hogy ez tényleg így történt-e, 
nem tudjuk, II. Szilveszter vonatkozó oklevelének vélelme- 
zett szövegét ugyanis csak Gallus Anonymus tartotta fenn. 
Jogos kérdésként merülhet fel azonban, hogy vajon tényleg 
az ezredforduló viszonyait örökítette-e meg szerzőnk ebben 
a passzusban, vagy sokkal inkább az V. Henrik és II. Callix- 
tus közötti események hatása alatt állt-e. Természetesen nem 
zárható ki végérvényesen az a feltételezés, bár valószínűsége 
szerintünk csekély, hogy ezt a szövegrészletet Szent Adal- 
bertnek a jelen tanulmányban már említett, elveszett szenve- 
déstörténete tartalmazhatta. Meg kell azonban jegyezni, hogy 
szerzőnk egy helyen áttételesen említést tesz V. Henrik leendő 
császári címéről, tehát nem kizárható, hogy ismerte a sutri 
események menetét, és az egész történet ennek e fényében 
értelmezendő." Ellentétben a fenti példákkal, inkább grego- 

riánus szemléletre vall néhány más, a gesztában olvasható 
szövegrészlet. Ilyen a szerzőnek a geszta első könyvének be- 
vezetőjében tett megjegyzése, hogy a főpapok maguk a feje- 
delmek felett uralkodnak."? Ugyancsak gyanút kelt, hogy 
V. Henriket konzekvensen IV. Henrik császárnak nevezi, azaz 
annak apját, IV. Henriket teljesen kihagyja ebből a sorból, és 
nézetünk szerint ebbe a sorba illeszthető be az az apró jelenet, 
amikor Walo, a Szentszék legátusa a kánoni igazság nevében 
letett bizonyos püspököket." 

Ugyancsak felbecsülhetetlen értékű történeti információ- 
kat hordoz a geszta szövege a 11-12. század fordulójának 
társadalmáról is. A Bátor Boleszló halála okán írt sírversben 
felsorolja az elhunyt királyt sirató tulajdonképpeni társadalmi 
rétegeket, őket comites, milites, duces, hospites, pontifices, agri- 
colae névvel illetve. Bár a kutatásban történtek arra kísérle- 
tek, hogy megkeressék a comes és dux kifejezés megfelelőjét 
a korabeli lengyel méltóságok között, ez nézetünk szerint 
nem lehetséges, mert más forrásunk nincsen erre a kérdésre. 
A felsorolás inkább egy, a kornak megfelelő Európa nyugati 
felén is létezett rendszert mutat. Kétségtelen, hogy közülük 
a legérdekesebb a külhoni , vendégek" (hospites) kérdése. Kü- 
lön felsorolásuk igazolja azt a Szent István Intelmeiben is olvas- 
ható tételt, hogy a 11. század során Nyugatról Kelet-Közép-Eu- 
rópába számos katonáskodó és az írástudásban jeleskedő, az 
Intelmek szóhasználatával tudásokat és fegyvereket (documenta 
et arma) magával hozó vendég" érkezett. Ugyancsak a szerző 
korabeli társadalomképéről árulkodik az ifjak (iuvenes, iuven- 

tus) gyakori emlegetése, amely csak és kizárólag hadiese- 
mények kapcsán fordul elő. George Duby kutatásai alapján 
ismert, hogy a 12. század eleji Franciaországban a iuventus 
kifejezés egyrészről tényleg életkori meghatározás, leginlább 
az előkelőbb családok fiait jelöli, életkortól függetlenül azon- 
ban a harcoló, fegyverforgató rétegeket jelöli, ugyancsak álta- 
lában Franciaországban." 

A gesta militaria, a vitézi, illetve haditettek megörökítésé- 
nek szándéka ugyancsak értékes forrássá teszi a művet. Ma- 
rian Plezia értékelése szerint Gallus Anonymus gesztája egyfajta 
átmenetet képez a 11. századi irodalmi hagyomány és a ke- 
resztes hadjáratok megindulása után lassacskán divatba jövő 
gesta ducum/gesta regum műfaja között." Kétségtelen, hogy 
a számtalan csatajelenet mindenképp arra utal, hogy szer- 
zőnk tisztában volt a 11. század legvégén elterjedő új irodalmi 
alkotások kötelező kellékeivel. A fent említett iuventus/iuvenes 
jelentéstartalmán kívül számos más, a geszta szövegében rejlő, 
a korabeli történeti irodalom új irányaira utaló irodalmi esz- 
közzel találkozunk. Ilyen a csatajelenetek kötelező kísérője- 
lenségeként leírt , vérfürdő" (effusio cruoris),"7 a pohárnok, 
aki a korabeli művek tanúbizonysága szerint az asztalnokkal 
együtt a fejedelem/ király oldalán harcol, "fa közrendű vitéz, 
aki segítségére siet a fejedelemnek."? Nem elhanyagolható 
szempont a geszta haditettekhez való viszonyában a külön- 
féle ellenségek közötti különbségtétel. Gallus Anonymus termé- 
szetesen az ellenség fogalmát hozzászabta a geszta megrende- 

lőjének igényeihez, gesztájában tehát elsősorban III. Boleszló 
ellenségei, a csehek, a ruszbeliek, a pomeránok és a császár, 
illetve a teutonok kerülnek terítékre. Lényeges különbség van 
azonban az egyes ellenségek megítélésében. Bár emocioná- 
lisan a csehek jelentik szerzőnk megítélése szerint a legna- 
gyobb kihívást, őket, a ruszbelieket és a németeket keresz- 
tény ellenfélnek tekinti, apomeránok legyőzésében azonban 
mindemellett a kereszténység kultúrfölényét is láttatja. 
Gallus Anonymus gesztája egyike a térségben keletkezett 
olyan írásműveknek, amelyben különböző nőalakok leírásá- 
val találkozunk. Óvatosan meg kell persze jegyeznünk, hogy 
ennek jelentőségét nem a korunkban annyira divatos , nő, ha- 
talom, hatalomgyakorlás" háromszög meglétében vagy meg 
nem létében látjuk, hanem abban, hogy például ellentétben 
Magyarországgal, ahol elbeszélő forrásainkból semmi, vagy 
csak nagyon kevés ilyen jellegű információhoz jutunk, itt 
egy kéz írta munkán belül több olyan részlettel is találkozunk, 
ahol komolyabb szerep jut nőknek. Gallus Anonymus első- 
sorban természetesen a dinasztia, illetve a dinasztia férfitag- 
jaihoz kötődő nőalakokat örökített meg gesztájában. Kívételt 
egyedül Bátor Boleszló udvarhölgyeivel tett, ""! valamint meg- 
emlékezett két olyan, az erdőben epret szedő nőről, akik sa- 
ját maguk fogtak el egy pomerán harcost III. Boleszló egyik 
csatája után." Bár egy, a geszta nőalakjait is sorra vevő ta- 
nulmány szerint szerzőnk számára mellékes szerepet ját- 
szottak a nők a történet szempontjából, § úgy véljük, hogy 
ez a megállapítás annyiban mindenképp korrekcióra szorul, 

hogy Gallus Anonymus bizonyos nőtípusokat igen is nagyon 
pontosan, a kor szokásainak megfelelően ábrázol gesztájá- 
ban. Nézetünk szerint a legfontosabb szerephez a cseh Judit, 
II. Vratiszláv cseh király lánya, a főhős édesanyja jut. Félre- 
ismerhetetlen a párhuzam az ószövetségi, Holofernészt a köz 
érdekében megölő Judit, valamint a III. Boleszlót a világnak 
adó Judit között." A dinasztia számára másik fontos nőfigura 
Dabrówka, aki I. Mieszko feleségeként nemcsak a keresztény 
feleség ideáltípusának felel meg, hanem egyben őtőle szár- 
mazik Bátor Boleszló, azaz a dinasztia keresztény protorexe, 
ilyen értelemben a dinasztia egyik megalapítójának is számít. 
Bátor Boleszló korából egy feleségét és egy —a gesztában ágyas- 
nak nevezett — vélelmezett feleségét ismerjük. Míg az előbbi 
a király uralmát segíti a geszta elmondása szerint, és tetteivel 
csak az ország és a király javát szolgálja, § az utóbbinak, akit 
Thietmar elmondása alapján Predszlávával, Bölcs Jaroszláv 
lányával azonosíthatunk, némileg bizarr szerep jutott a gesz- 
tában. Gallus Anonymus elmondása szerint Boleszló, miután 
elfoglalta Kijevet, kardjával rácsapott az ott akkor egyébként 
még nem is álló Arany Kapura, és ezzel birtokba vette az or- 
szágot, illetve elvette — a leírás szerint — a Rusz királyának 
húgát is, akit azonban csak egy éjszakára, ágyasként kívánt 
megtartani.!" Némi politikai szerephez jut a gesztában Ri- 
cheza, H. Mieszko özvegye, aki Gallus elmondása szerint te- 
hetségéhez mérten igyekezett kormányozni férje halála után 
az országot." Persze elsősorban itt is az anyaszerep a fon- 

tos: Megújító Kázmér édesanyjaként jut szerephez az ország 
újjáalapításában."" A politikai intrikus szerepe jutott Ulászló 
Herman második feleségének, Judit Máriának, aki Salamon 
magyar király özvegye volt. Gallus Anonymus elmondása 
szerint neki és Sieciech vajdának volt köszönhető, hogy meg- 
romlott Ulászló Herman és fiai kapcsolata. Név nélkül szere- 
pel a műben II. (Merész) Boleszló Mieszko nevű fiának anyja, 
illetve Zbigniew édesanyja, akit szerzőnk Ulászló Herman 
ágyasának tekint, valamint III. Boleszló felesége, akiről any- 
nyit tudunk csak meg, hogy olyan közeli vérrokonságban állt 
a fejedelemmel, hogy emiatt pápai engedélyre volt szükség 
e Írigyhez." 

Volt már szó a geszta nyelvi eszközeinél az állatszimboli- 
káról. A középkori elbeszélő források állatábrázolásai önma- 
gukban is érdekes képet mutatnak," szerzőnk munkáját nézve 
pedig jól látszik, hogy milyen érdekes, néha nem konvencio- 
nális megoldásokat választ szerzőnk a geszta mondanivaló- 
jának érdekében. Két példát szükséges kiemelni itt: az egyik 
Popiel fejedelem és az egerek esete. A 11-12. század irodalmá- 
ban közismert motívum a gonosz ember egerek általi elveszej- 
tése. Szerzőnk előtt két ilyen esetet ismerünk: a Öuedlinburgi 
Évkönyv szerint élt egy félelmetes, láthatatlan egér nem 
messze Kölntől,"? Thietmar szerint pedig egy lovag egerek 
által veszett oda, mert ellopta Szent Kelemen ereklyéit." 
Szerzőnk e nyelvi-irodalmi frázist alakította át céljainak meg- 
felelően: a gesztában a gonosz fejedelem, nevezetesen Popiel 

vész el egerek által." A másik eset a sárkány mint nyelvi- 
irodalmi motívum sajátságos alkalmazása. Közismert, hogy 
a sárkány a bibliai előképek miatt is!" elsősorban negatív jelző 
szokott lenni az irodalmi ábrázolásokban, 7" Gallus azonban 
(igaz, nem példa nélkül)" a sárkány harcias jellegét felhasz- 
nálva a geszta főszereplőjét azonosítja vele." 


Középkori és újkori recepció — Gallus Anonymus 
a lengyel történeti tudatban és a történeti 
Kelet-Közép-Európa történetírásában 


A geszta soha nem maradt ismeretlen a szakmai körök előtt. 
Feltételezhető, hogy lehettek elveszett kéziratai is amunká- 
nak," melyekből a későbbi szerzők, így Wincenty Kadiubek, 
valamint a Szent Szaniszló püspökről szóló egyik életrajz 
szerzője is meríthetett. Különösen az előbbi érdemel nagyobb 
figyelmet e tekintetben. A történeti Kelet-Közép-Európa kö- 
zépkori történetírói közül ő készítette el az egyik legmívesebb, 
dialógus formájában megírt történeti szintézist, amelyhez me- 
rített Gallus gesztájából is, ám az onnan nyert információkból 
egy teljesen egyedi, eredeti történetet kovácsolt. A középkor 
végén Jan Dlugosz már történészi precizitással, forráskritikai 
igénnyel dolgozott Gallus Anonymus gesztájából is, és Mar- 
tinus Cromer tevékenysége révén a humanisták már vala- 

mennyien jól ismerték a geszta szövegét. Gallus Anonymus 
általános népszerűségét azonban a 20. század hozta el. Mint 
ismeretes, az 1919 után hamvaiból feltámasztott Lengyelor- 
szágban gyakorlatilag hiányoztak a történeti hagyományok, 
illetve a hosszú széttagolódás miatt igen sokféle történelem- 
és múltszemlélet volt egyszerre jelen az országban. Érthető, 
hogy a történettudósok figyelme nem egy esetben a középkor 
felé fordult, hiszen az 1795 előtti korszakból többek között 
ott lehetett meglelni a 20. századi egységes nemzettudathoz 
szükséges anyagot. Nem véletlen, hogy gesztánk volt az első 
a Biblioteka Narodowa forrásszövegei között, melyet a nagy- 
közönség elé tártak nemzeti nyelven (1923), hiszen — miként 
erről már volt szó — a geszta egyik alapkérdése az ország füg- 
getlenségének kérdése. A második világháború befejeződése 
után pedig újabb konjunktúra kezdődött Gallus Anonymus 
gesztájának történetében: mivel a nagyhatalmi osztoszkodás 
következtében a győztes Szovjetunió megtarthatta az 1939-ben 
Lengyelországtól elfoglalt területeket, és ezek fejében nyuga- 
ton, Németország rovására kárpótolta a győztesnek számító 
országot, új értelmet nyert Gallus Anonymus története a len- 
gyel fejedelmek és a német császárok harcáról, Pomerániáról 
és Sziléziáról, melyeket a korabeli megfogalmazás szerint 
visszaszereztek Németországtól. Ezzel párhuzamosan termé- 
szetesen kevesebb szó esett a lengyel fejedelmek keleti, neve- 
zetesen kijevi hadjáratairól, A múlt század ötvenes-hatvanas 
éveiben több szépirodalmi mű is keletkezett a gesztaíróról, 
sőt Krakkóban utcát is elneveztek Gallus Anonymusról. 
Nézetünk szerint azonban Gallus Anonymus munkája 
nem pusztán a lengyel történelem megismerése szempont- 
jából nyújt jó lehetőségeket. A jelen munkában már volt szó 
arról, hogy gesztánk egyike az első kelet-közép-európai tör- 

téneti szintéziseknek. Közismert, hogy a magyar krónika ős- 
szerkesztményének a kutathatósága elé komoly akadályokat 
gördít a szöveg önmagában való ismeretlensége, Prágai Kos- 
mas krónikája pedig teljesen más szerkesztési elvek szerint 
készült, mint Gallus Anonymus gesztája. Gallus Anonymus 
művében azonban egy kéz által leírva, időben nagyjából pon- 
tosan körülhatárolhatóan, nem száraz, annalisztikus formában, 
hanem egy nagyon izgalmas történet keretében szinte vala- 
mennyi, a korabeli Kelet-Közép-Európában megfigyelhető 
nagyobb történeti probléma felszínre kerül. Ilyen a hatalom 
megosztása, a hatalom eredete, az annak formáiról folyta- 
tott vita, a nemzet és a dinasztia kezdeteinek kérdése. Így 
gesztánk — nézetünk szerint - jól hasznosítható a 11., illetve 
12. század eleji magyar történelem megismerése szempont- 
jából is. 


A jelen fordításról 


Gallus Anonymus gesztájának fordítása Karol Maleczyúski 
1952-es kritikai kiadása alapján készült. Már a munka meg- 
kezdésekor tisztában voltam azzal, hogy a kritikai kiadás szö- 
vege nem tökéletes, így a kétséges szöveghelyeknél - meg- 
hagyván a fordítás alapjául szolgáló textust - lábjegyzetben 
hívtam fel az olvasó figyelmét a problémákra. A fordításhoz 
segítségképp felhasználtam Roman Grodecki 1923-as, Ma- 
rian Plezia által később korrigált fordítását, Josef Bujnoch 
1978-as német nyelvű munkáját és a CEU forrássorozatában 
nemrég megjelent angol nyelvű verziót. Meg kell jegyezni, 
hogy csupán ez utóbbi készült az általam is használt szöveg- 
kiadás alapján, mely mindhárom kéziratot figyelembe vette. 

Így a magyar nyelvű fordítás nem egy esetben lényeges rész- 
letekben is eltér a lengyel és német nyelvű verziótól. 

A geszta szövege verses részeinek fordítása Jankovits 
László érdeme. Mivel a szövegnek az 1051-1116 közötti ma- 
gyar történelmet érintő részei már korábban megjelentek, 
és az e részekhez tartozó versek Kőrizs Imre fordításában lát- 
tak napvilágot, a jelen fordításban a Makk Ferenc és Thorocz- 
kay Gábor szerkesztette kötetben olvasható szöveg verseit 
használtam fel. 

Meg kell említeni, hogy Karol Maleczyáúski 1952-es kriti- 
kai kiadásába nem egy helyen olyan szövegemendáció került 
be, amely a kiadás megjelentetésekor uralkodó szakirodalmi 
nézetek alapján keletkezett, ám mára már idejét múlta. E he- 
lyeken nem tértem el ugyan a kritikai kiadás textusától, de 
a szakirodalmi álláspontokat, illetve az egyes szövegproblé- 
mák kutatástörténeti hátterét a szövegrészlethez fűzött láb- 
jegyzetben ismertettem. 

E helyen szeretnék köszönetet mondani Galántai Erzsé- 
betnek, aki vállalta a fordítás nyelvi ellenőrzését, Jankovits 
Lászlónak, aki a szöveg verses betéteit fordította magyarra, 
Font Mártának és Veszprémy Lászlónak, akik hasznos taná- 
csaikkal segítettek a szöveg fordításában és a lábjegyzetekhez 
szükséges anyag összegyűjtésében. 

A fordítás elkészülését a Bolyai János Kutatási Ösztöndíj 
támogatta. 


180 ÍROTT FORRÁSOK, 252-264. 

Gall Névtelen 


A LENGYEL FEJEDELMEK, 
AVAGY HERCEGEK KRÓNIKÁJA 
ÉS TETTEI 


ELSŐ KÖNYV 


EPISZTOLA 


Márton! úrnak, Isten kegyelméből érseknek, ugyanúgy Sí- 
monnak?, Pálnak?, Mórnakt, Zyroslawnak5, Lengyelország 
földje Istenhez méltó és tisztelendő püspökcinek, valamint 
segítőtársának és az itt megkezdett munka kezdeményező- 
jének, a tiszteletreméltó Mihály kancellárnaké, az alább kö- 


1! Márton gnieznói érsek (1092-1115 k). PSB, t. 19, 557-558. 

2 Simon plocki püspök. Működése pontos időpontjai nem ismertek. 
A hagyomány szerint 1108-1129 között töltötte be hivatalát. Felmerült, hogy 
hasonlóan Balduin krakkói püspökhöz, ő is a Rajna mentéről származott. 
Nevét gyakorlatilag csak a geszta tartotta fenn. 

3 Pál, feltehetően poznaúi püspök, hivatali idejéről szinte semmit nem 
tudunk, a legújabb irodalom 1098-1112 körülre teszi működése idejét. GrP 2., 
4. sz. jegyzet. 

: Mór krakkói püspök. Hivatali ideje 1110-1118 közé esik. Felmerült, hogy 
francia, itáliai, esetleg afrikai származású lehet. Az ő idejében kezdték el épí- 
teni a Krakkói Wawel székesegyházat (1115 k). Az irodalom egy irányzata úgy 
vélte, hogy azonos a geszta szerzőjével. Vö.: BORAwSKA 1965, 111-124. 

5; Zyroslaw wroclawi püspök (1112-1120 k). Nevén kívül nem sokat tu- 
dunk róla, a hagyomány neki tulajdonítja a wroctawi Szent Adalbert-székes- 
egyház felszentelését. 

§ Awdaniec-nembeli Mihály kancellár. Az egyik legbefolyásosabb, ha- 
talmát még IH. Boleszló korában, 1116 körül elvesztett előkelő család tagja. 
Általában elfogadolt vélemény a kutatásban, hogy ő közvetítette szerzőnk felé 
a Piast-dinasztia eredetéről szóló mondákat, illetve a 11. század korábbi év- 
tizedei történetének megírásához szükséges szóbeli információkat. Vö.: BiE- 
NIAK 1985, 25—32.; GPP XXXI. 

vetkező művecske írója (azt kívánja), hogy az Úr szent Sion 
hegyén" virrasztó fáradozással őrizzék a rájuk bízott nyájat, és 
az erényességben lépésről lépésre haladva színről színre" pil- 
lantsák meg az Istenek Istenét. 

Fent nevezett atyák, ha nem támaszkodnék tekintélye- 
tekre, és ha nem bíznék segítségetekben, mindhiába venném 
magamra erőmhöz képest ekkora súly terhét, és kockázatok kö- 
zött, törékeny sajkán szállnék a végtelen tengerre. Ám gondta- 
lanul vitorlázik a tengerész hajójával a háborgó tenger hullá- 
main, ha tapasztalt a kormányosa, aki tudja, hogyan irányítsa 
azt a szelek és a csillagok vezérlésével. És semmilyen módon 
nem kerülhettem volna el e nagy örvénylésben a hajótörést, 
ha kedvességteknek nem tetszett volna hajómat megsegíteni 
evezőitek irányításával." És nem ismerve az utat, nem tudtam 
volna kitalálni az erdők ily nagy sűrűségéből, ha jólelkűsége- 
tek nem fedte volna fel benn a biztos kijáratot. 

Hát ily jeles kormányosok támogatásával kitüntetve, biz- 
tonságban, a forgószéltől nem akadályoztatva érek a kikötő- 
be, és szemem tompa világával nem habozok előremenni az 
ismeretlen úton, mert tudom: előttem járó kalauzaim szeme 
a napfénynél is fényesebben világít. És mivel ilyen pártoló 
védelmezőket küldtem előre, csekélységnek veszem, mit mor- 
mognak-fortyognak az irigy becsmérlők. És mert a jószerencse 


7 Zsolt. 2,6. 

§ 1Kor. 13,12. 

" A hajózás ismert toposza a középkori irodalomnak, természetesen bib- 
liai eredetű (Vö.: Ap. Csel. 27), lásd továbbá: Gertica I. 1-2. Az ugyancsak 
bibliai eredetű kormányos alatt a geszta megírásához segítséget nyújtó Mi- 
hály kancellárt lehet érteni. Éppen ezért bajosan fogadható el a kutatásban 
újabban megfogalmazódott álláspont, mely szerint a hajózás emlegetése bi- 
zonyíték arra, hogy szerzőnk tengerparti, nevezetesen velencei származású. 
Vö.: JASINSKI 2005, 70. 

folytán teljesült kívánságom, jóakarónak nyertelek meg ben- 
neteket a jó ügyhöz, méltónak véltem, hogy titeket is beillesz- 
szelek az csemények elmondásának folyamába." Ugyanis a ti 
időtökben, és a ti becses könyörgésetekre tüntette ki az Úristen 
Lengyelországot III. Boleszló" híres és emlékezetes tetteivel. 
És ugyan sok és csodás olyan tettet kerülök meg, melyek a ti 
időtökben történtek, mégsem mondok le arról, hogy át ne ad- 
jak a következőkben néhányat a jövő emlékezetének. De most 
egyöntetűen és egyertértésben egyesítsünk benneteket, kik egy 
vagytok akaratotokban, egy a dicsőségben, és magasztalásunk- 
kal is fonjuk egybe azokat, akiket a szeretet megoldhatat- 
lan köteléke köt össze. Méltó tehát az is, hogy feljegyezzük 
a régi!? főpapok tetteit is," akik az isteni kegyelem és a meny- 
nyei adomány révén maguk a fejedelmek felett uralkodnak, " 
hogy úgy vegyék pártfogásukba csekélyértelműségünk e kis 
művecskéjét, miként a mennyei elemózsia is az ő sálárkodá- 
sukkal adatik meg alávetettjeik hű könyörgéseire. Mert úgy 


1) Az ügy érdekessége, hogy nem nagyon tudunk meg többet a fenti püs- 
pökökről a gesztából. 

n III. (Ferdeszájú) Boleszló (1102-1138), Ulászló Herman fejedelem 
(1079-1102) és Judit, II. Vratiszláv (1061-1092) cseh fejedelem és 1085-1092 
között cseh és lengyel király lányának fia. 

1 A szöveg ezen a helyen kicsit zavaros. A kéziratok az ut rerum szöveget 
őrizték meg. Ezt a jelen fordítás alapjátu szolgáló kritikai kiadás veterumra ja- 
vította, a legutóbbi kiadók a vestfrum emendációt alkalmazták, arra hivatkoz- 
ván, hogy , régi főpapokról" nem nagyon csik szó a történetben (GrP 4-5., 
4. sz. jegyzet.) 

B Nem teljesen világos, mire kívánt utalni a szerző. A gesztában ugyanis 
csak nagyon kevés főpapról esik szó, éppen az ellenkezője jellemző annak, 
amit itt a szerző előad. 

4 Vö: Sipowsius IX, 51.: ,...Non prolem Garamantici tonantis, regnis prin- 
cipibusgue principantem..." Valószínű azonban, hogy a szöveg értelmezését 
a műben egyébként erősen végighúzódó gregoriánus-antigregoriánus vita 
mentén szükséges elvégezni. 

illik, hogy akiket Isten arra rendelt, hogy a méltóság ily nagy 
kiváltsága révén mindenki közül kiemelkedjenek, azok még 
szorgalmasabban gondoskodjanak az egyes ember hasznáról 
és szükségéről. És hogy ne tűnjünk oly hitvány alaknak, aki 
a meddő léhaság bojtjait nagyobbítja", úgy döntöttünk, hogy 
e könyvecskében nem saját magunkat, hanem benneteket ne- 
vezünk meg. És így az e műért járó dicsőséget és jutalmat ez 
ország fejedelmeinek juttatjuk, saját munkánkat és a róla való 
ítélkezést pedig bölcsességetek döntésére bízzuk." A Szent- 
lélek kegyelme, amely az Úr nyája pásztorául rendelt benne- 
teket, adjon olyan tanácsot értelmeteknek, hogy a fejedelem 
méltó ajándékot adjon az azt megérdemlőnek, ami nektek 
tiszteletet, az ajándékozónak dicsőséget hoz. 
Mindig örvendjetek", nekünk és e műnek kedvezzetek! 


VÉGE AZ EPISZTOLÁNAK 


KEZDŐDIK AZ EPILÓGUS 


Boleszló, nagy fejedelem, 

Adta isteni kegyelem, 
Könyörgött érte Szent Egyed, 
E földre ekképp született. 
Mindez miként esett meg így, 
Isten ha abban megsegít, 


5 Egyértelmű utalás Jézusnak az írástudókra és a farizeusokra tett meg- 
jegyzésére. Vö.: Mt. 23,5. 

16 A kötelező írói szabadkozás és szerénység része. 

1 Fil. 44. 

4 Szent Egyed (t 720 k) athéni származású szent, a segítő szentek egyike. 

Elmondom én néktek legott, 
Tán tetszik megtanulnotok. 
Hírt kaptak egykor a szülők, 
a gyermek nélkül szenvedők: 
aranyt halomba gyűjtsenek, 

s egy emberszobrot öntsenek." 
S a szenthez küldjék el hamar, 
Ki nékik tán majd jót akar, 
Istenhez imádkozzanak, 
Szilárd hitben maradjanak. 

S már öntötték az aranyat, 
Emberformát formáltanak, 

S elküldték Szent Egyednek ők, 
A gyermekben reménykedők. 
Arany, ezüst, finom szövet 
Ajándékul mind véle ment, 
Aranyból mívesen csinált 
Kelyhek és szép miseruhák. 
Küldöttség indult sebesen, 

Át ismeretlen földeken, 

És messze hagyván Galliát, 
Elérte már Provinciát.? 
Átadták ott a kincseket, 
Köszönték a szerzetesek. 
Elmondták, jöttük hogy miért, 
S fontos ügyüknek lényegét, 
Akkor a szerzetes atyák 


§ Lásd I. könyv 30-31. 

9 Azaz Provence-ot. Ez a gesztában található kevés olyan hely egyike, 
ahol a szerző a geszta szűkebb földrajzi környezetén túlnyúló földrajzi he- 
lyekről értekezik. 

Böjtöltek három napon át, 
És még a böjtidő alatt, 

Az anya gyermeket fogant.?! 
Igaz szóval ezt kimondták, 
A küldöttek is így látták. 
Erőre kapnak az atyák, 

A küldöttség utazni vágy, 
Beutazván Burgundiát, 

El is érték Polóniát. 

S mikor meglátták otthonuk, 
Lám, terhes volt úrasszonyuk. 
A gyermek ekképp született, 
S nyerte a Boleszló nevet, 
Isten akarta, hogy legyen. 
Apja Ulászló fejedelem. 
Anyja Judit, e szép nevet 
Sors adta tán mint jósjelet, 2 
Judit népének üdveért 

Vette Holofernész fejét.§ 

Az új Judit fiút adott, 
Ellenségén úr bajnokot, 
Kinek viselt sok dolgait 
Időben feljegyezzük itt. 


2 Ezzel kapcsolatban vö.: II. 1, 

2 Judit, II. Vratiszláv cseh fejedelem és cseh-lengyel király lánya (t1085). 

3 Utalás a bibliai Judit történetére. Vö.: Jud. 13, 7-8. Az asszír iga alatt itt 
azonban a mű modellszerűsége értendő. III. Boleszló megszületésével, illetve 
majd teljhatalma elnyerésével a gesztaíró értelmezésében Lengyelország meg- 
szabadult, és a történelem újra kezdődött. Vö.: DEPTULA 2000, 330-339. 

KEZDŐDIK A LENGYEL FEJEDELMEK 
AVAGY HERCEGEK KRÓNIKÁJA ÉS TETTEI 


Előbb az előszó 


Mivel az egész földkerekségen sok király és fejedelem sok 
minden emlékezetes dolgot visz véghez, melyekre a tudósok 
dölyfös hanyagsága, vagy talán hiányuk miatt? a hallgatás 
fátyla borul, érdemesnek véljük, hogy inkább szerény stílus- 
ban megírjuk a lengyel fejedelmek bizonyos viselt dolgait, 
tekintettel a legdicsőségesebb és leggyőzedelmesebb Boleszló 
nevű fejedelemre, mint hogy egyáltalán semmi követendőt ne 
őrizzünk meg ezekből az utódok emlékezetének. Leginkább 
azért, mert Isten ajándékaként és Szent Egyed könyörgésére 
született meg, aki által — úgy hisszük — jószerencse és örökké 
győzelem kísérte.? De mivel a lengyelek földje távol esik a za- 
rándokutaktól, és azokon kívül, akik a Ruszba kereskedés vé- 
gett átutaznak rajta," csak kevesek által ismert, senkinek ne 
tűnjön alkalmatlannak, ha ezért röviden beszélünk róla, és 
senki ne tekintse terhesnek, ha a rész leírásának kedvéért az 
egészet előhozzuk. 

Tehát északról Lengyelország Sclavonia északi része, amely 
keletről a Russzal, délről Magyarországgal, délnyugatról Mor- 
vaországgal és Csehországgal, nyugatról Dániával és Szász- 
országgal határos. Az Északi-, avagy az Amfitronális-tenger 
felé pedig három vele szomszédos, igen vad pogány néppel: 


3 Vö: BOETHIUS c. 158., 709.: ,,...guam multos clarissimos suis temporibus vi- 
ros scriptorum inops delevif oblivio!" 

5 A szerző Szent Egyednek tulajdonította főhőse megszületését. 

2 Vö: WARNKE 1964; CHARVÁT 2000, 255—266.; A Krakkót Kijevvel össze- 
kötő út fontosságára nézve lásd: FONT 2005a, 199. 

Szelenciával, Pomerániával és Poroszországgal", mely terü- 
letek ellen a lengyel fejedelem kitartóan harcol, hogy hitre té- 
rítse őket. De sem az ige kardjával nem lehetett eltéríteni szí- 
vüket a hitetlenségtől, sem vassal kiirtani álnok fajtájukat." 
A lengyel fejedelmek által csatában legyőzött vezéreik gyak- 
ran menekültek a keresztségbe, aztán megtagadván a keresz- 
tény hitet, összegyűjtötték harcosaikat és ismét háborúra ké- 
szültek a keresztények ellen. Rajtuk kívül és az Északi-tenger 
tengerkarjain túl, ahol állandó a hó és a jég, vannak más bar- 
bár pogány népek és lakatlan szigetek is. 

Tehát Sclavonia földje," amely északon ezekre a terüle- 
tekre oszlik, illetve ilyen területekből áll, a szarmatáktól, aki- 
ket getáknak is neveznek, Dániáig és Szászországig húzódik, 
Trákiától pedig Magyarországon át, melyet valaha a hunok 
foglaltak el! akiket magyaroknak nevezünk, tovább Ka- 


2 Az egyébként toposzszerű földrajzi leírás legérdekesebb eleme , Sze- 
lencia". E feltehetően balti nép pontos kiléte megállapíthatatlan, egyedül 
Gallus Anonymus tartotta fenn nevüket. (KUCHARsKI 1925, 145—150.). Felme- 
rült, hogy azzal a területtel lehet azonos, ahol Ouerfurti Brúnó mártírhalált 
halt: BIENIAK 1969, 185. Összefoglalóan lásd még: SiKORSK! 2003. 

28 A történet egészén végig húzódik a lengyel fejcdelmek és királyok har- 
ca a pogány pomeránok ellem. 

2 Utalás Máté evangéliumára (3.7), a farizeusok megkeresztelésére. 

30 Egyes értelmezések szerint az egységes szláv területeket jelölné (GrP 15., 
4. sz. jegyzet), ami bizonyíthatná, hogy létezett egy egységes szláv , ősállam" 
(GgzeEsik 2003, 28-30.). Mások a nyugati szláv népek kezdeteit olvasták ki 
a leírásból (GRaus 1980, 151—186.). Valószínűbb azonban, hogy a 12. század 
elején Sclavonia alatt a birodalomtól keletre található európai területeket ért- 
hették. 

3 Gallus Anonymus adata jó adalékkal szolgál tudományunk megálla- 
pításához, mely szerint a magyar-hun azonosság nézete, mely a magyar tör- 
téneti irodalomban csak később kapott szerepet, külföldön sokkal korábban 
ismert és elterjedt volt. Vö.: Szűcs 1973. Mindazonáltal — szerinlünk helyte- 
lenül - felmerültek olyan vélemények is, hogy Gallus Anonymus Magyar- 

rintián át egészen Bajorországban végződik; dél felé pedig 
a Földközi-tenger mentén Epirusztól kezdődően Dalmácián, 
Horvátországon és Isztrián át az Adriai-tenger partján, Itáliá- 
val határosan végződik, ahol Velence és Aguileia található.? 
E terület ugyan felettébb erdős, bővelkedik azonban arany- 
ban és ezüstben, kenyérben és húsban, halban és mézben, és 
abban emelkedik ki mások közül, hogy jóllehet ennyi, fenn 
mondott keresztény és pogány nép veszi körül, és ezek egy- 
szerre és külön-külön is többször megostromolták, még soha 
senki sem tudta teljesen leigázni. 

Olyan ország ez, ahol egészséges a levegő, termékeny 
a föld, méztől áradók az erdők, halban bőségesek a folyók, har- 
cosak a vitézek, és dolgosak a falun lakók, ahol kitartók a lo- 
vak, és szívesen szántanak az ökrök, bőven adnak tejet a tehe- 
nek és gyapjasak a juhok." 


országot , vegyes etnikumú", azaz hunok és nem hunok (?) által lakott terü- 
letnek tekintette, ezzel a 12. század eleji lengyel , közvéleményt" tükrözve. 
Vö.: GRZESIK 2003, 30. 

2 Maga Lengyelország geopolitikai helyzetének ábrázolásán kívül cz 
a passzus jól mutatja, hogy a szerző elsősorban a történeti Kelet-Közép-Eu- 
rópát ismeri, azon túl nem nagyon rendelkczik földrajzi ismeretekkel, vagy 
legalábbis a gesztában nem tartotta fontosnak közölni ezeket. Legutóbb 
felmerült, hogy mivel ismeri Velencét és Aguileiát, ezért erről a területről 
kellett származnia (JAsiNski 2005, 69-71.). Horvátország, Dalmácia és Isztria 
ilyen sorrendben történő leírása azonban pontosan megfelel az első keresz- 
tes hadjárat azon útvonalának, melyen Rajmund saint-gilles-i gróf haladt 
a Szentföld felé (RUNCIMAN 1951, 84.). 

3 A terület ilyen ábrázolása, melynek lényege, hogy védettsége és erős- 
sége miatt senki nem tudta leigázni, jól ismert toposza a középkori elbeszélé- 
seknek. Forrása feltehetően lIustinus Exordia Scythicája volt. 

4 A geszta e passzusát tekintették már Lengyelország első gazdaságföld- 
rajzi leírásának is (KOSSMANN I., 230-235.), de valószínűbb, hogy inkább szé- 
les körben elterjedt irodalmi toposszal állunk szemben. Vö.: GrP, 15., 5. sz. 


jegyzet. 

De hogy ne tűnjön olybá, hogy túlzottan eltértünk tár- 
gyunktól, térjünk vissza eredeti szándékunkhoz. Ez pedig az, 
hogy Lengyelországról, és mindenek előtt Boleszló fejedelem- 
ről írjunk, és hogy az ő okán felidézzük elődeinek néhány em- 
lítésre méltó tettét. Most tehát olyan rendben kezdünk hozzá 
tárgyunkhoz, hogy a fa gyökerétől haladunk a koronáig. Azt 
pedig, hogy miként jutott a fejedelemség tiszte e nemzetség- 
nek, a történet következő részében mondjuk el. 


1. Popiel fejedelemről, 
akit Chosciskónak" neveztek 


Volt hát Gniezno" városában, amely szlávul fészket jelent," 
egy Popiel nevű fejedelem, akinek két fia volt, aki pogány 


5 Popiel nevét Gallus Anonymus tartotta fent egyedül, és az ő gesztája 
nyomán terjedt el a középkori lengyel irodalomban. Nevét megkísérelték 
levezetni a , hamu" (popiól) szóból, kilétével kapcsolatban felmerült, hogy 
esetleg Kruszwicában vagy Gnieznóban uralkodhatott (POTKANSKI 1965, 33- 
34.), valószínűbb azonban, hogy Gallus Anonymus itt egy, a Piastokról szóló 
valamilyen szóbeli legendát hasznosíthatott (Vö.: LaAsupA 1987? II., 20-28). 

3 Semmilyen információval nem rendelkezünk arra nézve, hogy ki le- 
hetett ő. Lehet, hogy a Choscisko névben az indo-európai kosisko, azaz a rex 
crinitus, a pogány , hosszú hajú" király rejtőzködik, Vö.: BANASZKIEWwICz 1986, 
115. Mivel azonban a geszta első fcjezeteit nagyrészt szájhagyomány alapján 
kellett összeállítania a szerzőnek (DYMMEL 2004, 343-363.), gyakorlatilag bár- 
honnan származhat a név. 

"" Lengyelország északnyugati részén, a poznaúi vajdaságban fekszik. 

5 A szövegben olvasható Gniezno-nidus szójáték a szerző találmánya, mely 
a Gniezno-gniazdo, egyébként nem teljesen helytelen szóvtimológiából ered. 
Nagy a valószínűsége annak, hogy szerzőnk itt ismét egy, talán a folklórból 
eredő történetet hasznosít. Ismeretes ugyanis, hogy a 13. századi Nagy-Len- 
gyel Krónika részletesen feljegyezte Lech, Cseh és Rusz, a három szláv test- 
vér vándorlását, akik előlt felszállt egy fehér sas, melyet végül Lech üldö- 

szokás szerint hajnyírásukra hatalmas vendégséget rendezett, 


2íe4 


ahova rengeteg előkelőjét és barátját meghívta." Isten titkos 
akaratából azonban úgy esett, hogy odaérkezett két olyan 
vendég, akiket nemcsak a lakomára nem hívtak meg, hanem 
a városba való belépésüket is jogtalanul megakadályozták." 
Ők - mert kedvüket szegte a városiak eme gorombasága - 
legott a váraljába menvén, teljesen véletlenül a fent mondott, 
a fiai számára lakomát adó fejedelem egyik földművese házi- 
kójához érkeztek. A rokonszenves szegény ember pedig be- 
hívta házikójába a vendégeket, és szegénységét örömest eléjük 
tárta. Azok meg köszönettel engedtek a szegény ember meg- 
hívásának, és belépvén a vendéglátó kunyhójába, így szóltak: 

,Jól van, örvendjetek eljövetelünknek, és hozza nektek meg- 
érkezésünk javaitok bőségét, ivadékotoknak meg tiszteletet és 
dicsőséget." 


zött legtovább, egészen addig, míg az Gniezno helyén le nem szállt fészkére 
(CPM, prolog. 4.; SNOPEK 1988, 19-20.). 

3 A vendégség, mulatság (convivium) középpontba állítása kedvelt té- 
mája a szerzőnek a geszta legrégebbi részeiben. A szerző éles kontrasztot 
kelt a Piastok vendégszeretete (lásd még I. 6. fejezet) és Popiel elutasító ma- 
gatartása között. Volt, aki ezt bibliai példázattal, nevezetesen Baltazár tör- 
ténetével magyarázta (DEPTUtA 2000, 26.), volt, aki a vendégszeretetet mint 
kultúrtörténeti jelenséget vizsgálta (MiCHALOWsKI 1985, 457—180.). 

9 A történet egyértelműen Ovidius Metamorphosesának Philemonjára és 
Baucisára emlékeztet (Metamorphoses VIII. 625-630.), felmerült az ószövel- 
ségi átvétel lehetősége is (DErruta 2000, 219-264.). A történet célja azonban 
mindenképpen a rossz Popiel fejedelem lelketlen alattvalóinak szembesítése 
a vendégszerető Piasttal. 

u A történet hátterében a szegény emberből lett király ősrégi irodalmi 
toposza áll. Hogy a szerző korosztálya számára nem lehetett ismeretlen ez 
a motívum, jól mutatja Prágai Kosmas leírása PfemysIl elhívásáról a trónra 
(Cosmas I., 7.), aki - nem feledvén korábbi szegénységét — magával vitte ta- 
risznyájában régi saruját, melyet kiállíttatott a prágai fejedelmi kincstárban. 
Vö.: BaANaszkiEwicz 1986, 265—286. 

2. Piastról, Choscisko fiáról? 


A vendéglátó házigazdák pedig Piast,? Choscisko fia és 
Rzepkat nevű felesége voltak, akik egész szívükből, tehetsé- 
gük szerint eleget tettek a vendégek szükségletének, és látván 
azoknak tudását, tanácsukkal valami titkot — ha az volt — ké- 
szültek véghezvinni. És amikor a szokásoknak megfelelően 
leülvén sok mindenről beszélgettek, és a jövevények megkér- 
dezték, hogy akadna-e valami innivaló, a vendéglátó föld- 
műves így felelt: , Van, mondta, egy edényke megerjedt sö- 
röm, melyet egyetlen fiam hajának lenyírására tartogattam. 
De hát mit számít ez a csekélység? Igyátok meg, ha akarjá- 
tok!" Mert úgy döntött ez a szegény falusi, hogy akkor, ami- 
kor ura, a fejedelem lakomát rendez a fiainak — mert máskor 
nagy szegénysége miatt nem tudott volna -, valamilyen jobb 
ételt készít megnyírandó fiának, és meghívja néhány ugyan- 
csak szegény barátját, de nem lakomára, hanem csak egy kis 


42 A fejezetcím — amennyiben összevetjük az előzővel - azt sugallja, hogy 
a mondali Piast Popiel fia volt. Erre azonban a szövegben semmi nem utal, 
valószínűbb, hogy mivel a fejezetcímeket a későbbi másolók illesztették be 
a szövegbe, eközben történhetett valami tévedés. 

43 A középkori lengyel uralkodódinasztia mitológiai őse. Nevét — Pazt 
alakban — Gallus Anonymus tartotta fenn. A Piast névalak először a 16. szá- 
zadban jelent meg. A szó eredetével kapcsolatban több elmélet is napvilágot 
látott, így megkísérelték levezetni a piastun (tápláló, megtartó) szóból, vagy 
a pchaé (nyomni, lökni) igéből (BRÜCKNER 1898, 304.). Valószínűbb az a ma- 
gyarázat, mely a latin pascere igére vezeti vissza jelentését, és a Pfemyslidák 


felemelkedésének történetéhez hasonlítja (Vö.: GPP 19., 3., BANASZKIEwIcz 1986, 


83-86., DEpruta 2000, 214.). 
4 Egyszerűbb a jelentése: répa. Rzepkának viszonylag kevés szerepet ha- 


gyott a történetben a szerző, nem úgy, mint Kosmas Lubofájának, aki egy- 


maga uralkodott (DEMBINSKA 1991, 422.), ő ezzel szemben az egész dinasztia 


ősanyja (BANASZKIEWICZ 1986, 60—80.). 

harapnivalóra. Fel is nevelt egy malacot, melyet erre a célra 
tartogatott. Csodáról fogok most szólni, de hát ki képes fel- 
fogni Isten nagy tetteit," vagy ki merészelne vitatkozni az 
Ő szent jótéteményeiről, aki még az e világban nemegyszer 
felemeli a szegények alázatát," és a pogányok vendégszere- 
tetét sem vonakodik megjutalmazni?" Megparancsolták hát 
Piastnak a vendégek, hogy nyugodtan adjon sört inni, mert 
jól tudták, hogy az az ivástól nem fogyni, hanem sokasodni 
fog. És addig-addig töltötték a sört, míg a kölcsön vett edé- 
nyek mind teljesen meg nem teltek, és a fejedelemnél a ven- 
dégeké ki nem űrültek. Megparancsolták azt is, hogy vágják 
le a malacot, és — hihetetlen - tíz edényt, szlávul cebrát"? töltöt- 
tek meg vele. Miután látta Piast és Rzepka ezt a csodát, rájöt- 
tek, hogy ez valami nagy előjel volt a fiukkal kapcsolatban. És 
már arra gondoltak, hogy meghívják a fejedelmet és vendé- 
geit, de nem merték, mielőtt meg nem kérdezték volna erről 
a vándorokat. 

De miért szaporítsam a szót? 

A vendégek tanácsára és buzdítására a földműves Piast 
meghívta fejedelem urát és az összes ott levőt annak vendég- 
ségéből, és a meghívott fejedelem nem vonakodott leeresz- 
kedni földműveséhez. Mert Lengyelország fejedelemsége még 
nem volt olyan nagy, és a város fejedelme sem volt dölyfös 
gőgtől felfuvalkodott, és nem vonult pompával, alattvalói se- 


45 2 Móz. 14, 13; 5 Móz. 10, 21.; 5 Móz. 11., 12. 

§ Luk. 1,52. 

17 Utalás a Piastok pogány eredetére. 

4 Egyértelműen bibliai utalás, mind az Ószövetségben (1 Kir. 17, 10-18.), 
mind az Újszövetségben (Mt. 14, 15-20.) meglelhette szerzőnk a mintákat. 

49 Hasonlóan a fészek körüli szójátékhoz, szerzőnk itt ismét tanúbizony- 
ságát adja annak, hogy ismeri latin szavak szláv megfelelőjét. 

regétől körbefogva. Miután megkezdődött a szokásos vendé- 
geskedés, és mindent pompásan előkészítettek, a vendégek 
megnyírták a gyereket, és jövője megsejtéseként a Siemowit" 
nevet adták neki. 


3. Siemowitnek nevezett Samouíthay Fejedelemről, 
Piast fiáról 


Miután mindez megtörtént, a gyermek Siemowit, Piast Chos- 
cisko fia felnőtt és erőre kapott, és vitézsége növelésében 
napról napra jobban előrehaladt, úgyhogy a Királyok Királya 
és a Fejedelmek Fejedelme" egyetértőleg Lengyelország feje- 
delmének rendelte, Popielt meg ivadékaival együtt gyöke- 
restől kiirtotta az országból. Azt mesélik ugyanis a régi öre- 
gek, hogy ezt az országból kiűzött Popielt annyira üldözték 
az egerek, hogy emiatt hívei elszállították egy szigetre, ahol az 
oda átúszó állatoktól egy fatoronyban egészen addig védel- 
mezték, míg a rengeteg megölt állat gyilkos bűze miatt min- 
denkitől elhagyatván, a szörnyetegektől szétrágva, a legrútabb 


" Nevét csak Gallus Anonymus tartotta fenn. A név etimológiája nem 
tisztázott, legvalószínűbb, a ,samowity", azaz természet szerinti, eredeti. A tu- 
dományt a mai napig megosztja annak a kérdése, hogy egyáltalán létező sze- 
mély volt-e. Vö.: GRODECKI-PLEZ1a, 18., 3. sz. jegyzet. 

A Vö. Dán. 237. A bibliai idézetet azonban a saját maga kontextusában, 
a 11-12. század fordulójának történései mentén kell érteni. Szerzőnk ismer- 
hette és használhatta az 1100 k. működött ún. Normann Anonymus (DE CoON- 
SECRATIONE, 129-180.) írásait a világi és egyházi hatalomról, de a rex regum, 
dominus dominorum kifejezést hozzászabta a lengyel uralkodóház hagyomá- 
nyaihoz, és így dux ducumra változtatta a szöveget. Vö.: Kuksis 1989, 56. 

halállal halt meg.? De hagyjuk hát azoknak tetteit, akiknek 
emlékét eltörölte az idő feledése, s akiket tévelygés és bálvány- 
imádás szennyezett be, és őket csak rövden megemlítve, tér- 
jünk át annak elmondására, amit megtartott a hű emlékezet. 
Siemowit pedig miután elnyerte a fejedelemséget, ifjúságát 
nem léhán és dőrén töltötte, hanem munkával és vitézséggel 
hírnévre és dicsőségre tett szert, és fejedelemségének határait 
mindenki másnál jobban kiterjesztette. Miután ő meghalt, he- 
lyére fia, Leszek lépett, akinek vitézsége és bátorsága vitézi 
tetteiben atyjáéval ért fel. Leszek halála után fia, Siemomyst 
következett," aki atyái emlékét mind születésével, mind mél- 
tóságával megháromszorozta. 


7 Az egerek általi halál nem ismeretlen motívum a középkori irodalom- 
ban: a 11. században a német évkönyvek és Thietmar krónikája is fenntartott 
egy-egy hasonló leírást (ANNOUVED ad A. 1012, 81., THIETMAR, VI., 82. (49.), 
372.). Maga a fatorony említése sok fejtörést okozott a kutatóknak: a gesztá- 
ban csak történeti forrást látók még pontos helyét is meglelni vélték (Por- 
KANSKI 1962, 420.), valószínűbb azonban, hogy a középkori német Műxseturm- 
sage egyik leágazásával állunk szemben (BANASZzKkIEw1icz 1985, 11.). 

5 Nincs összhang a kutatók között abban a tekintetben, hogy mit ért- 
hetünk a hű emlékezet (fidelis recordatio) alatt. Voltak, akik a recordatio alatt 
valamilyen elveszett írásos forrást értettek (JAsiNski 1993, 26.), valószínűbb 
azonban, és a szöveg egésze nézetünk szerint inkább ezt az elképzelést tá- 
mogatja, hogy a szerző éles határvonalat húz a pogányságban tévelygő Po- 
piel és a kereszténységre méltó Piastok között. Ezzel összefüggésben értendő 
- nézetünk szerint — az I. könyv 2. fejezetében olvasható rész arról, hogy Isten 
a pogányok vendégszeretetét sem vonakodik néha-néha megjutalmazni. Fel- 
tűnhetett ugyanis a szerzőnek, hogy a Piastok a történetnek ebben a szaka- 
szában még ugyancsak pogányok voltak. (BaAGi 2005, 166-167.). 

A Feltehetően mitológiai személyek, semmi más forrásból nem lehet ró- 
luk megtudni semmit. 

4. Mieszkónak, Siemomyst fejedelem fiának vakságáról 


Ez a Siemomysi pedig a nagy és nevezetes Mieszkót" nem- 
zette, aki korábban más nevet viselt," és születésétől fogva hét 
éven át" vak volt. Ám mikor eljött hetedik születésnapja, a fiú 
apja rendes szokás szerint összehívta contesei" és főemberei 


55 I. Mieszko fejedelem (966-992). Az első olyan Piast uralkodó, akinek 
létezését más korabeli források, elsősorban Widukind és Thietmar is igazol- 
ják. Történeti jelentőségét és irodalmát lásd: STRZELczYk 1999. Nevére többféle 
etimológiai magyarázatot is megkíséreltek adni. Összefoglalóan lásd BOGUCKkI 
2004, 9-18. 

56 A kéziratok értelmezhetetlen szövegvariációt tartottak fenn (gui primus 
nomine vocatus alio), ezért a szakirodalomban két irányzat alakult ki az ellent- 
mondás feloldására. Az egyik, melyet a fordítás alapjául szolgáló kiadás is 
elfogadott, abból indult ki, hogy Mieszko korábban a Dagomc nevet viselte. 
E következtetés alapja, hogy 1087 körülről Deusdedit bíboros feljegyzései 
közül fennmaradt egy oklevéltöredék, melyben Dagome iudex, Ote senatrix és 
gyermekeik, Mieszko és Lambert Gnieznót felajánlják a Szentszéknek (REPER- 
TORJUM, nr. 2., 1.). Ebből többen (pl. GRopEcki 19952, 74., JAsiXski 1993, 52-57.) 
arra következtettek, hogy a Dagome iudex , Ego Mescho dux" formában lenne 
feloldható. Voltak, akik szerint Mieszko volt a korábbi neve az uralkodónak, 
s a keresztségben Dagobert nevet nyert el (LOwMIAKsKkI 1963, 595-614.), vagy 
esetleg Dzigoma névre hallgathatott (Dowiar 1958). Mások a Dagome nevet 
Tagino alakban vélték feloldhatónak, és Magdeburg 1004 körül működött 
érsekét keresték benne (Vö.: LABUDA 1987?, 446—447.). A másik, lényegesen 
egyszerűbb, ám annál kevésbé izgalmas magyarázat szerint a szöveget a pri- 
mus nomine vocatus illo alakban kell feloldani, és egyszerűen arra utal, hogy 
a szerző, aki a saját történetében ír II. Mieszkó királyról, illetve III. Mieszkó- 
ról, II. Boleszló fiáról, egyszerűen megszámozta a történetbeli Mieszkókat. 
A probléma legalaposabb kritikai feldolgozását lásd: BuczEk 1965, 117-131. 

" A hét év nyilván a számmisztika körébe tartozik. Jelentőségére már 
a gesztát a 13. században forrásként használó Kadlubek is figyelmeztetett. 
Vö.: KADLLBEK II. 9. 

5 Gyakorta használt kifejezés a gesztában, a kutatás egy része nem tu- 
lajdonít jelentőséget neki, míg mások igazgatástörténeti adatként kezelik, és 
úgy vélik, hogy a 11-12, század fordulóján (és korábban) comes elnevezésű 
királyi / fejedelmi tisztviselők működtek Lengyelországban. Vö.: MODZELEWSKI 

gyűlését, bőséges és ünnepélyes lakomát rendezett, és a lako- 
mázók között sóhajtozott rejtve lelke mélyéből a fiú vaksága 
miatt, mintegy fájdalmára és szégyenére emlékezvén. És mi- 
közben a többiek kurjongattak, és a szokások szerint tenye- 
rükkel tapsoltak, örömüket más örömmel tetézte a hír, hogy 
a vak fiú visszanyerte látását. Az apa azonban nem hitt egy 
hírhozónak sem, ameddig az anya felkelvén a mulatságról, 
be nem lépett a fiúhoz, el nem oszlatta kétségeit, és minden 
egyes vendégnek meg nem mutatta a már látó fiút. Végül ak- 
kor lett teljes mindenki öröme, amikor a fiú felismerte azokat, 
akiket még soha nem látott, és vaksága szégyenét leírhatatlan 
örömmé változtatta. Ekkor Siemomysl fejedelem pontosan 
megtudakolta a jelenlevő idősebbektől és bölcsebbektől, hogy 
jelent-e valamilyen csodajelet a fiú vaksága és újra látása. Ők 
pedig úgy ítélték meg, hogy a vakság (azt jelentette), hogy 
Lengyelország eddig vak volt, de — jövendölték — most majd 
Mieszko által megvilágosodik, és minden szomszédos nép 
közül kiemelkedik. És ez így is lett, mindazonáltal másképp 
is lehetett érteni. Mert Lengyelország először tényleg vak volt, 
nem ismerte sem az igaz Isten tiszteletét, sem a hit tudomá- 
nyát, de a megvilágosodott Mieszko által maga is fényre 
derült, mivel ahogy ő hitre tért, a lengyel nép megszabadult 
a hitetlenségben való haláltól. A megfelelő rendben a minden- 
ható Isten előbb Mieszko testi látását adta vissza, majd utána 
hozzátette a lelki látást is, hogy a látható dolgokon át eljusson 


1984, 177-206. Mindazonáltal meg kell jegyezni, hogy Gallus Anonymuson 
kívül más, nem elbeszélő történeti forrással nem rendelkezünk arra nézve, 
hogy ténylegesen voltak-e ilyen nevű méltóságviselők a lengyel udvarban. 

a láthatatlanok felismeréséig, és a dolgok ismeretével a Te- 
remtő mindenhatóságát csodálja." 

De miért előzze meg a kerék a szekeret? Siemomyst pedig 
az öregségtől legyőzve, végső búcsút intett az evilágnak. 


5. Hogyan vette feleségül Mieszko Dabrózwkát 


Mieszko pedig miután elnyerte a fejedelemséget, elkezdte 
használni szellemi és testi erejét, és a körös-körül lakó népeket 
többször támadta meg háborúban. Akkoriban azonban még 
annyira elmerült a pogányság tévelygésében," hogy szokás 
szerint hét feleséget tartott." Végezetül egy legkeresztényibb, 
Dabrówka" nevű nőt kért feleségül Csehországból. Ő azon- 
ban megtagadta vele a házasságot, ha nem hagyja el ezt a ha- 
mis szokást, és nem engedi magát kereszténnyé tenni. A.mi- 


59 A történet alapja természetesen ismét a bibliai kultúrában keresendő 
(Jn. 9, 133). 

Konkrét célja azonban, miként az egész Piast-előtörténet ábrázolásának 
is, hogy a testi és lelki vakságon kercsztül (Jn. 8, 12) a fejedelmi dinasztia 
kereszténnyé válásának szükségességét juttassa kifejezésre. A bibliai értel- 
meczéssel kapcsolatban lásd: KüRuis 1975, 199—200. 

6 Mieszko háborúiról — igaz, olyanokról is, melyekben a lengyel fejede- 
lem alulmaradt - legrészletesebben Widukind krónikája számol be (WIDULKIND 
III. 66., 69.). Összefoglalva lásd LABUDA 1987? II., 441. 

a Thietmar feljegyzéséből ismert, hogy Géza magyar fejedelemmel szem- 
ben hasonló kifogások merültek fel az ezredforduló előtt (THIETMAR VIII, 496.). 

" Az egyetlen forráshely, amely hátrahagyta ezt az információt Mieszkóról. 

"3 Dobrawa vagy Dubrava, I. Boleszláv cseh fejedelem lánya. Nevének 
etimológiáját maga Thietmar püspök adta meg (THIETMAR IV., 55. (35.), 194.), 
aki szerint a szláv dobro-dobra, azaz ,jó"szóból lehet levezetni nevét. 

"s Egyes vélemények szerint Dabrówkát Gallus Anonymus állította olva- 
sóközönsége elé, mint a keresztény asszony követendő példáját. Vö.: DEMEINSKA 
1991, 419. 

kor aztán beleegyezett, hogy elveti a pogány szokásokat, 
és elfogadja a keresztény hit szentségeit, az úrnő nagy világi 
és egyházi kísérettel megérkezett Lengyelországba, addig azon- 
ban nem egyesült vele a hitvesi ágyban, míg (Mieszko) lépés- 
ről lépésre és szorgosan megismerkedvén a kereszténység 
szokásaival és a vallás rendjével, meg nem tagadta a pogány 
tévelygést, és meg nem tért az anyaszentegyház kebelére.5 


6. Első Boleszlóról, akit dícsőségesnek 
avagy Chrabrinak mondtak 


Így hát hívő felesége révén áttért a keresztség kegyelmére 
Mieszko, a lengyelek első fejedelme, akinek dicséretére és di- 
csőségére bőséggel elég annyi, hogy az ő idejében és általa 
Lengyelországot a magasból látogatta meg a napáradat." Mert 
ettől az áldott asszonytól nemzette a dicsőséges Boleszlót,"7 


65 Kosmas szerint ez 977-ben történt (Cosmas I. 27., 49.). A történet forrása 
valószínűleg Thictmar püspök krónikája lehetett, aki— ugyan évszám nélkül, 
de részletesen - tudósított Micszko kereszténnyé válásáról. A kutatás egy 
része Thietmar nyomán (THIETMAR IV, 55., 196.) Mieszko megkeresztelkedé- 
sében döntő mozzanatnak tartja Dabrówka szerepét (Laeuva 1987 II., 455.), 
míg mások a független fejedelmi hatalomért tett lépésnek tekintik (TYMIENICKI 
1928, 182.), vagy függetlennek látják a korabeli cseh-lengyel viszontól (Low- 
MIANSKI 1963, 375-377). Legvalószínűbben arról lehetett szó, hogy Mieszko 
pogánysága akadályokat gördített a házasság hivatalos elfogadása elé. Vö.: 
KRONTHIET, 304., 292. sz. jegyzet. Mindazonáltal a történet funkciója jól látha- 
tó: Mieszkónak mindenképp kereszténnyé kellett válnia, hiszen — miként ez 
a következő fejezetből kiderül majd — ő nemzette I. Boleszlót. Vö.: BANASZKIE- 
wicz 2000, 85—93. 

56 Luk. 1,78. 

"7 I. (Bátor vagy Vitéz) Boleszló (997—1025) fejedelem és király, a lengyel 
királyság megalapítója. Születéséről — nem túl lelkesen — Thietmar püspök is 
megemlékezett (THIETMAR IV., 55., 196.). 

aki halála után vitézül kormányozta az országot, és akkora, 
Istennek tetsző bátorságot és erőt mutatott, hogy — úgy mond- 
jam - vitézségével egész Lengyelországot bearanyozta. Hisz 
ki tudná méltó módon elbeszélni és írásban az emlékezetnek 
ajánlani vitéz tetteit vagy a szomszédos népek elleni harcait? 
Hát nem ő igázta le Morvaországot és Csehországot, és fog- 
lalta el Prágában a fejedelmi trónt, ahova saját híveit he- 
lyezte?"? Hát nem ő győzedelmeskedett többször a magyarok 
felett csatában, és hajtotta uralma alá egész földjüket a Du- 
náig?" A zabolátlan szászokat oly bátorsággal fékezte meg," 
hogy a Saale folyóban, földjük közepén jelölte ki Lengyelor- 
szág határait ércoszlopokkal.? Hát szükséges-e egyenként fel- 
idézni győzelmeit és diadalait a hitetlen népek felett, akiket 


§ A szerző szemében Bátor Boleszló korszaka jelentette az aranykort (vö.: 
I. 16), és az első lengyel király mindenkit háttérbe szorít az elbeszélésben, egy- 
fajta örök példakép, az aranykor királya. Lásd: SrRkzELczYK 2000, 107. 

9 Cosmas I. 35., 63., a prágai mester azonban rosszul jegyezte fel a törté- 
netet, mert I. Mieszkónak tulajdonítja a hadjáratot. 

7 Gallus Anonymus e megjegyzése mindmáig történetírói vitákra ad okot. 
A lengyel (és általában, nem magyar) történetírás ugyanis úgy tekinti, hogy 
Boleszló 1018-ig, a bautzeni békéig a Duna feletti felvidéki területeket, va- 
lamint Esztergomot is a hatalma alatt tartotta (a teljesség igénye nékül: 
Hoenscn 1990, 17., HaLEcki 1992, 26.). Ezt a magyar történetírás általában 
nem szokta elfogadni (GYÖRFrY 1977, 280-282.). A kérdés megítélésében min- 
denképpen három tényezőt kell figyelembe venni. A 11. századi magyar-len- 
gyel , határkérdést" nem is annyira Gallus Anonymus, mint a 13. században 
keletkezett Lengyel-Magyar Krónika örökítette át az utókorra, melynek ada- 
tai felettébb megbízhatatlanok (CHP, c.7), másrészt a szerző Bátor Boleszló 
hadvezéri arcképét az első kereszteshadjárat után elterjedt új gesta militaria 
alapján formázta meg, azaz a hadi erények ábrázolásában nem kellett túl nagy 
súlyt fektetnie a forrásértékre. Mindemellett látni szükséges, hogy a határ- 
kérdések szerves részét képezik a lengyel történeti mitológiának, így mind- 
máig nagy teret kapnak a historiográfiában. 

"A Vö.: WIDUKUND 1, 10., 17. 

? Nincs adatunk arra nézve, hogy ez tényleg megtörténhetett. 

- ahogy tudjuk - szinte lábbal tiport? Mert Szelenciát, Pome- 
rániát és Poroszországot, ha megmaradtak a hitetlenségben, 
leverte, vagy ha a hitre tértek, annyira megerősítette, hogy 
ott sok egyházat állított fel, és sok püspököt helyezett oda 
a pápa által, vagy még inkább a pápa őáltala.? Nagy tiszte- 
lettel fogadta a hozzá érkező Szent Adalbertet is, aki sokat 
tűrt és szenvedett hosszú zarándoklata alatt és rebellis cseh 
népétől,"és híven engedelmeskedett az ő tanításának és ren- 
delkezéseinek. A szent vértanú pedig a szeretet tüzétől és az 
igehirdetés hevétől égve, amint észrevette, hogy Lengyelor- 
szágban egy kicsit már kivirágzott a hit és szárba szökkent 
a szent egyház, rettenthetetlenül Poroszországba ment," ahol 
vértanúhalállal végezte be életét. Boleszló pedig később súlyá- 
nak megfelelő aranyért megvásárolta testét poroszoktól, és 
Gnieznóban, a metropóliumban helyezte el méltó tisztelettel." 

Azt is az emlékezet számára megörökítendőnek véljük, hogy 
az ő idejében odajött Vörös Ottó császár," hogy imádkozzon 


7? Nem tudni, milyen püspökségekre gondolhatott a szerző. Pomerániá- 
ban egy püspökség megszervezésére került sor, Kolobrzegben (lásd: THIET- 
MAR IV., 45., 184.), ez azonban nem maradt fenn sokáig (FoNr 2005b, 89.). 
Valószínűbb, hogy a leírás általában utal arra a 11. századi szokásra, hogy 
az uralkodó maga is alapít püspökségeket (ADAM BREMENSS5 II., c. 3.), illetve 
hogy az önálló ország ismérve az önálló egyháztartomány, a királyi hatalom 
és több püspökség megléte (Gekics 1988, 92-93.) 

A Szent Adalbert (955-997), Prága püspöke, Közép-Európa első vértanú 
szentje. 997. április 21-én vértanúhalált halt a poroszok közt végzett térítése 
során. (Vö.: SOMORJAI 1994; LABUDA 2000a; FRip 2002, 113-141.) 

75 Az intrepidus kifejezést feltehetően Gallus Anonymus Szent Adalbert 
elveszett passiójából (lásd alább) kölcsönözte. Vö.: WENSKUS 1956, 239-244. 

16 Adalbert testének kiváltását korábbi forrásból is ismerjük (THIETMAR IV., 
165.). Mindemellett ez első említése az 1000. évben alapított gnieznói érsek- 
ségnek. 

7 TII. Ottó német-római császár (997-—-1002). 

és megbékéljen Szent Adalbertnél, valamint hogy megis- 
merje a dicsőséges Boleszlót,"? ahogy erről bővebben olvas- 
hatunk a vértanú passiójában."? Őt Boleszló olyan tisztelettel 
és pompával fogadta, ahogy a királyt, a római császárt, egy 
ilyen magas vendéget fogadni illett. Mert csodálatos csodák- 
kal készült elő Boleszló a császár odaérkezésre. Legelőször 
különféle vitézi csapatokat," majd a tágas síkságra egy szinte 
seregnyi előkelőt állított ki, és az egyes hadtesteket öltözékük 
különböző színe különböztette meg egymástól. És nem va- 
lamiféle hitvány öltözékek voltak ott, hanem drága dolgok, 


78 Az úgynevezett gnieznói találkozó, vagy a német történetírás szóhasz- 
nálatában , gnieznói aktus". 1000 márciusában III. Ottó átkelt az Alpokon, 
és elzarándokolt Adalbert gnieznói sírjához. A találkozó eredményeinek 
korrekt értékelését nehézzé teszi az a tény, hogy a 11. században keletkezett 
német források csak arról számolnak be, hogy Ottó császár Adalbert miatt 
ment Gnieznóba, ahol püspökségeket alapított, míg Gallus Anonymus ezt 
kiegészíti azzal, hogy a császár Bátor Boleszló megismerése végett utazott 
oda (ANNOUED [V., 77.; ANNHILD, 28.; AAM, 16.; THIETMAR [V., 45.). 

" A történeti kutatásban régóta ismert, hogy Szent Adalbert első (VITA 
PRIOR) és második (VirA POSTERIOR) életírása mellett létezett még egy harma- 
dik, mára már elveszett szenvedéstörténete is, mely csak kivonatos formában 
maradt az utókorra (PASSIO S. ADALBERTI). A kutatás számára a legfőbb érvet 
éppen Gallus Anonymus szokta szolgáltatni ennek az írásműnek a létezé- 
sére. Szerzőjeként korábban felmerült Ouerfurti Brúnó neve (KETRZYNSKI 
1902, 252—290.; LABuDA 19877? I., 257.), valószínűbb azonban, hogy egy isme- 
retlen szerző műve, mivel felfogásában teljesen eltér Ouerfurti Brúnó pesz- 
szimizmusától, és visszatér a Vita Prior optimistább felfogásához (WENSkUS 
1956, 202-247.). A szöveg ismerctlensége miatt számos teória látott napvi- 
lágot Gallus Anonymus gesztája és az ismeretlen mű viszonyáról, melyek 
egyben mind megegyeznek: valamennyien úgy tekintik, hogy az elveszett 
passió tartalmazta a gnieznói találkozó egészének leírását is. Ennek irodal- 
mát összefoglalva lásd: BaAGci 2003, 349—355. 

9 Megoszlik a kutatás véleménye, hogy lehet-e valamiféle forrásértéket 
tulajdonítani a szerző e megjegyzésének a Boleszló-kori lengyel hadseregre 
nézve. Elképzelhető, hogy csak a vendégfogadás komolyságát akarta érzé- 
keltetni a szerző. 

melyeket bárki megtalálhat a világban. Mert Boleszló idején 
valamennyi vitéz és udvarhölgy köntöst hordott len- vagy 
gyapjúruha helyett, és — bár újak voltak -, a drága bundákat 
sem viselték udvarában díszes öltözék vagy aranyozás nél- 
kül. Az ő idejében az arany olyan általános volt mindenkinél, 
mint az ezüst, az ezüst pedig olyan olcsó volt, mint a szalma." 
Látván dicsőségét és erejét a római császár, csodálkozva így 
szólt: , Birodalmam koronájára, hatalmasabb ez, amit látok, 
mint amit hírből ismertem." Majd előkelőivel tanácskozván, 
mindenki előtt hozzátette: , Nem méltó, hogy egy ilyen és ily 
nagy férfiút mint a főemberek egyikét fejedelemnek vagy 
comesnek nevezzünk, hanem diadémmel övezve, a királyi ha- 
talomba kell őt emelnünk." És levéve birodalmi diadémját 
fejéről, barátságuk és szövetségük gyanánt Boleszló fejére he- 
lyezte,? és győzelmi lobogó gyanánt neki ajándékozta az Úr 
keresztjének egyik szögét Szent Móric lándzsájával együtt, 
melyekért Boleszló odaajándékozta neki Szent Adalbert fel- 


" Ez a szövegrészlet feltehetően Gallus Anonymus sajátja. Célja, hogy 
Boleszló hatalmát egyenlőnek ábrázolja Ottóéval. 

5 A geszta egyik legvitatottabb része. Boleszlót ugyanis csak halála előtt, 
1024 végén koronázták meg, erre nézve egészen biztos információval szol- 
gálnak 11. század források (Wiro 31-32., ANNCORB, 5.; ANNMAGP, 169.). A je- 
lenet már a 19. század óta különböző értelmezésekre adott alkalamat. Töb- 
ben tényleges, jogérvényes koronázást láttak benne (pl.: NARuszEwicz II., 89., 
DRAGAN 1925, 35.), mások csak szimbolikus aktusnak tekintették, mely a ké- 
sőbbi koronázást volt hivatott előkészíteni (pl.: WasiLewsxi 1980, 25—50.). Fel- 
merült, hogy különös, csak a császári hozzájárulást jelentő, a pápai benedic- 
tiót nélkülöző, ámbár jogérvényes aktus lett volna (Fkisp 1989, 122., Uő 1998, 
54.) Nem zárható ki azonban, hogy a gesztaíró tulajdonképpen III. Boleszló 
legitim hatalmát vezeti vissza itt egészen az 1000. évig, és a fiktív királykoro- 
názásból származta tja a geszta hősének teljhatalmát (BAci 2003, 266.). 

karját. És oly nagy szeretetben váltak eggyé aznap, hogy 
a császár fivérévé, a birodalom szövetségesévé tette, és a ró- 
mai nép barátjának és társának nevezte őt." És ezen kívül az 
ő és örökösei hatalmába adta mindazokat az egyházi tisztsé- 
geket, amelyek a birodalomhoz tartoztak Lengyelországban, 
vagy más, már általa meghódított vagy meghódítandó barbár 
tartományban voltak? mely megállapodásról való határoza- 
. tot Szilveszter pápa a szent Római Egyház privilégiumával 
megerősítette.56 

A császár által dicsőségesen királlyá emelt Boleszló pedig 
bőkezű nagylelkűséget gyakorolt, mert felszentelésének" há- 


§3 A szövegrészlet nagy valószínűséggel Szent Adalbert elveszett passió- 
jából származik (GERics-LADÁNYI 1995, 43-50.), melyet chabannes-i Adémar 
is mintájának tekinthetett (ApéMaR, 130-131.). Kérdéses azonban, s választ 
a passió ismeretlensége miatt nem kaphatunk rá, hogy vajon az Adémár- 
nál vagy a Gallusnál megőrzött változat áll-e közelebb a passiójéhoz, ezek 
ugyanis alapvető részletekben különböznek egymástól. A jelenetben azon- 
ban jól azonosítható Szent Móric lándzsája, melynek átadásával III. Ottó le- 
gitimálta Boleszló hatalmát. Adalbert felkarja pedig jól mutatja, hogy a talál- 
kozás fő célja a szent sírjánál való tisztelgés lehetett. 

"4 Mindkét kifejezés, a cooperator imperii és az amicus imperatoris is antik 
hagyományokra utal, és valószínűsíthető, hogy Boleszló patríciusi címet ka- 
pott (Fgito 1989, 84-87.). Mindazonáltal Widukind krónikája szerint szerint 
már Micszko is kiérdemelte az amicus imperatoris (WIDUKIND III., 69.) címet, 
amiből arra következtethetünk, hogy a császárok és a szláv fejedelmek vi- 
szonylatában ez nem volt ritkaság. Az amicus kifejezés egyébként nem volt 
ritka III. Ottó politikai szóhasználatában sem. Vö.: ALTHOFF 2004, 86-87. 

§ A formula arra utal, hogy Boleszló megkapta az engedélyt a császártól 
a szuverén hatalomgyakorlásra (Grkics 1988, 91-93). 

§ A privilégium ismeretlen, sehol nem maradt fenn Gallus Anonymus 
gesztáján kívül, regesztáját is ennek alapján készítették el (REPERTORJUM, nr. 1., 1.). 

57 A kéziratok itt két variációt adtak meg: a Zamojski-kódex a consecratio 
kifejezést őrizte meg, s ezt vette át Maleczyúski is kritikai kiadásában, míg 
a heilsbergi kézirat a coronatióval adja vissza a történteket. Ezt a megoldást 
támogatták a geszta legutóbbi kiadói is (GrPP 39., 4. sz. jegyzet). A császári 

rom napjában királyi és császári módon lakomát rendezett, és 
minden egyes nap lecserélte a tálakat és az evőeszközöket, 
és más, értékesebbeket hozott elő. A lakoma befejezése után 
pedig megparancsolta az asztalnokoknak és pohárnokoknak, 
hogy a háromnapnyi arany és ezüst edényeket - mert hát 
semmi nem volt ott fából -, azaz a csészéket, kupákat, tányé- 
rokat, tálakat és szaruedényeket valamennyi asztalról szed- 
jék össze, és ezeket tiszteleteként, nem pedig fejedelmi adó- 
ként felajánlotta a császárnak.? Azt is megparancsolta, hogy 
a kamarások gyűjtsék össze a kiteregetett köntösöket, terí- 
tőket, szőnyegeket, szalvétákat, kendőket is, valamint min- 
dent, amit a felszolgáláshoz használtak, és vigyék a császár 
kincstárába. Ezen felül sok más, különböző megmunkálású 
edényt is adott neki, mégpedig aranyat és ezüstöt egyaránt, 
meg különböző színű köntösöket, ismeretlen fajtájú ékszere- 
ket, drsrágaköveket, és mindebből annyit, hogy a császár cso- 
dának tekintette ezt a sok ajándékot. Minden előkelőjét olyan 
csodásan megajándékozta, hogy azok így barátaiból legjobb 
barátaivá lettek. De ki tudná megszámolni, milyen és mennyi 
adományt tett nagyjainak, hiszen egy országlakosa sem távozott 
a nagy sokaságból ajándék nélkül. A császár pedig örvendezve 


koronázás elméletének híveként ez utóbbi mellett érvelt Johannes Fried is 
(FRIEp 1989, 74.). 

§ A császárnak adott kincsekről értekezett Thietmar püspök is (THIET- 
MAR IV., 46., 184.). A leírás alátámasztja azokat a vélekedéseket, hogy Gallus 
Anonymus utólag is Boleszló egyenjogúságát emelte ki a császárral szemben 
(DErTUtA 2000, 331.). Másrészt nem lehet figyelmen kívül hagyni, hogy a tör- 
ténet része a két uralkodó közötti szimbolikus kommunikációnak is (ALTHOFF 
2003, 244.). Maga a lakoma és az együtt étkezés a középkorban több kon- 
textusban is előfordul, itt a ki- és megbékélés kísérőjelensége (ALTHOFF 1990, 
13-26.). 

a drága ajándékoknak, hazatért,? az uralkodó" Boleszló pe- 
dig felújította az ellenségeivel szembeni régi haragot. 


7. Hogyan hatolt be Boleszló erővel a Rusz földjére 


Először hát azt kell sorra venni, hogyan torolta meg dicsősé- 
gesen és pompázatosan a rajta esett jogtalanságot a Rusz ki- 
rályán," aki megtagadta, hogy feleségül adja hozzá húgát.? 
Boleszló király méltatlannak találván ezt, nagy erővel lero- 
hanta a ruszbeliek országát, és őket, akik kezdetben fegyver- 
rel akartak ellenállni, ? de nem bocsátkoztak vele harcba, úgy 
megkergette maga előtt, mint szél a port." És nem késleltelte 
úlját, hogy ellenség módjára városokat foglaljon el, vagy zsák- 
mányt gyűjtsön, hanem a főváros, Kijev felé indult, hogy az 


" Valószínű, hogy a gesztaíró itt tér vissza a fent idézett 11. századi for- 
rások elmondásához, melyek röviden megemlítik Ottó távozását Gnieznóból. 

"9 A lengyel fordítás itt a királyi méltóságba emelt kifejezést használja 
a regnans igenév megfelelőjeként, nézetünk szerint nem helyesen (GRODECKI- 
PLezia 16.). 

" Bölcs Jaroszláv (1019-1054) kijevi fejedelem. Boleszló erői az 1018-as 
bautzeni béke után felszabadultak, így hadjáratot tudott indítani Átkozott" 
Szvjatopolk (1015-1019 k.), Jaroszláv ellenfele, egyben saját veje védelmé- 
ben. A király szó természetesen helytelen, ráadásul a történet alapjául szol- 
gáló hadjárat idején a belső trónviszályok miatt Jaroszláv még nem is tudta 
elfoglalni a kijevi trónt (HDGR, 313.) A hadjárat ténylegesen megtörtént, té- 
nyét Gallus Anonymus korábbi forrásokból is ismerhette (ANNOUFD III, 84.; 
THIETMAR VIII., 31 (16)., 528-530.). 

? Valószínűleg Predszláva, Bölcs Jaroszláv lánya. Thietmar említi, hogy 
Boleszló magával vitte a fejedelem egyik lányát (THIETMAR VIII., 32. (16.). 

" Boleszló és Jaroszláv a Bug mentén, Volin környékén ütközött meg 
egymással. A csatában a lengyelek győztek. Vö.: PVL, 6524-6526, 139—140. 

9 Zsolt. 1843. 

ország erősségét elfoglalja, és magát a királyt is foglyul ejtse. 
A Rusz királya meg e nép egyszerűségével éppen egy csó- 
nakban horoggal halászott, amikor váratlanul hírül hozták 
neki, hogy Boleszló király megérkezett. Ő nehezen tudta ezt 
elhinni, de miután mások és megint mások híradásából meg- 
bizonyosodott, elszörnyedt. Majd végül hüvelyk- és mutató- 
ujját egyszerre szájába véve, és a horgot a halászok szokása 
szerint benyálazván, népe gyalázatára - állítólag — a követke- 
zőket mondta: , Mivel Boleszló nem erre a mesterségre adta 
a fejét, hanem vitézi fegyverek viseléséhez szokott, Isten úgy 
határozott, hogy kezére adja a ruszbeliek városát, országát és 
kincseit." Így szólt, és nem vesztegetve több szót, menekü- 
lőre fogta." Boleszló pedig minden ellenállás nélkül behatolt 
a nagy és gazdag városba, és kardját hüvelyéből kirántva 
rácsapott az Arany Kapura,? az ámélkodóknak pedig igen 
tréfás nevetéssel adott magyarázatot arra, miért tette ezt: 
,Ahogy ebben az órában — mondta - ez a vas átjárta a város 
Arany Kapuját, úgy rontom meg majd holnap éjjel a legtu- 
nyább király húgát, akit nem engedett hozzám adni. De nem 
hitvesi ágyban egyesül majd Boleszlóval, hanem csak egyszer, 
ágyasként, mert ez megtorolja a nemzetségünkön vett igaz- 


55 Kijevet feltehetően 1018. augusztus 14-én foglalta el (THIErMAR VIII., 31. 
(16) - 32. 528-530.). 

96 A történet eredete ismeretlen. Részben utalhat az adventus regis kö- 
zépkori hagyományára, erre utalhat, hogy Boleszló kivont karddal érkezik 
(DaLtwski 2005, 46), alapjában azonban a szerző a serénység (impigritas) és 
a tétlenség (inertiae) között kívánt különbséget tenni, mint ahogy a történet 
további részeiben is ez. az egyik legfontosabb megkülönböztető jelző pozitív 
és negatív hősök között. 

"7 Jaroszláv Novgorodba menekült. Vö.: PVL, 140. 

"8 Téves feljegyzés, a kijevi Arany Kapu ekkor még nem állt. 

talanságot, a ruszbelieknek meg szégyenükké és gyaláza- 
tukká lesz.""? 

Így szólt, s a mondottakat tettekkel egészítette ki. 

Így hát Boleszló király a dúsgazdag várost és a ruszbeliek 
leghatalmasabb királyságát tíz hónapon át birtokában tartotta, 
soha nem mutatkozott restnek, hogy pénzt küldjön át onnan 
Lengyelországba, a tizenegyedik hónapban pedig, mivel sok- 
sok országot birtokolt, és a gyermek Mieszkót" még nem 
látta alkalmasnak az uralkodásra, "? helyére valamilyen, az 
ő nemzetségéből való ruszbelit helyezvén, " a kincstár meg- 
maradt részével visszatért Lengyelországba. Amikor Boleszló 
nagy örömmel és gazdag zsákmánnyal visszatérőben volt, 
s már Lengyelország határaihoz közeledett, az elmenekült 
rusz király a rusz fejedelmek erejét összegyűjtve, a kunokkal 


599 Lehetséges, hogy az uralkodói jogok érvényesítését láttatta benne 
a szerző (KüRvis 1975, 211.), vagy Predszlávát esetleg hadizsákmánynak te- 
kintette a lengyel uralkodó (ZAKRZEWSKI 20007, 303.). Más elméleti elgondolás 
szerint Boleszló előbb a várost, majd az országot, végül a nőt vette el (Ba- 
NASZKIEwicz 1990, 3-35., GPP 42—43., 4. sz. jegyzet). Mindazonáltal úgy tűnik, 
a szerző az Arany Kapura való ráütésben az ország elfoglalását látta, mert 
II. (Merész) Boleszló 1069. évi kijevi hadjáratánál ugyanezt a motívumot al- 
kalmazza. 

109 Vö: THIETMAR VIII., 32., 530. 

191 A későbbi II. Mieszko (1025-1034) lengyel király, Boleszló fia. A gyer- 
mek (puer) szó hibás, Mieszko ekkor már nagykorú volt. Vö.: LABuDA 1992, 
41-61. 

12 A geszta legutóbbi kiadói más fordítást adnak meg, és úgy magyaráz- 
zák a szövegrészletet, hogy Boleszló arra való hivatkozással vonult vissza 
a Ruszból, hogy lássa a még gyermek Mieszkót (GrP, 42.). Ez azonban - né- 
zetünk szerint - helytelen fordítás és nézet, valószínűbb, hogy Mieszko azért 
maradt távol a ruszbeli hadjárattól, mert közben apja helyett otthon tartotta 
fenn a rendet (LABupA 1992, 58.). 

43 Valószínűleg Átkozott Szvjatopolkról lehet szó. (Vö.: Fonr 2005a, 
126-127.) 

és a besenyőkkel" hátulról követte őt, és — mivel biztos volt 
abban, hogy győzni fog - a Bug folyónál megkísérelt harcban 
összecsapni vele. Úgy ítélte meg ugyanis, hogy a lengye- 
lek, országuk határaihoz közelítő győztesek módjára, kik oly 
sokáig időztek távol hazájuktól, feleségüktől és gyerekeiktól, 
a nagy győzelemtől és zsákmánytól megittasodva tartanak 
hazafelé valamennyien — ahogy ezt már csak az emberek szok- 
ták. És nem is volt értelmetlen, amit gondolt, mert a lengyel 
hadsereg nagy része már a király tudta nélkül szétszéledt. És 
Boleszló király látván, hogy kevés vitéze van, az ellenség meg 
százával, nem gyáván és félve, hanem bátran és előrelátóan 
így szólt vitézeihez: , Nincs szükség arra, hogy hosszan bá- 
torítsak derék és tapasztalt vitézeket, és ezzel késleltessem 
a nekünk felkínált diadalt, hanem itt az idő, hogy megmutas- 
suk testünk és lelkünk erejét. Mert hát mit ér, hogy megannyi 
nagy győzelmet arattunk, vagy mire jó, hogy ily sok országot 
uralmunk alá hajtottunk, és felhalmoztuk mások kincseit, ha 
történetesen vesztesként mindenünket elveszítjük? De Isten 
könyörületességét és vitézségeteket ismerve bízom, hogy ha 
a csatában emberül ellenálltok, ha — szokásotok szerint — vité- 
zül támadtok, és visszaemlékeztek a hencegésetekre és ígér- 
getéseitekre a majd felosztandó zsákmányról lakomáimon, 
akkor ma győztesként véget vettek a szakadatlan fáradozás- 
nak, és ezen felül örök hírnévre tesztek szert, és diadalmas 
győzelmet arattok. Ha azonban legyőzetnétek, amit nem hi- 
szek, akkor - mert most urak vagytok - ti és fiaitok a ruszbe- 


14 Általános vélekedés szerint a kunokról és a besenyőkről van szó, je- 
lenlétükről és Vlagyimir örököseinek harcában való részvételükről más for- 
rásból is értesülünk: PVL, 140., THIETMAR VIII., 31. (16.), 528. Vö. még: ZIMONYI 
ISTVÁN in: KMTL 100. 

155 Nincs más adatunk arra, hogy ez a csata megtörtént volna. 

liek szolgájává lesznek, és ezen felül a leggyalázatosabb bün- 
tetést kapjátok az elkövetett igaztalanságokért.""" 

Amint elmondta ezt, és más ehhez hasonlókat is, vala- 
mennyi vitéze egyszerre előrenyújtotta lándzsáját, és azt 
válaszolta, hogy inkább diadallal akar hazatérni, mint zsák- 
mánnyal, gyalázatban. Akkor aztán Boleszló király övéinek 
mindegyikét név szerint buzdítván, vérszomjas oroszlánként 
az ellenség sűrűjébe vetette magát. Nem áll módunkban fel- 
idézni, hány, neki ellenállót mészárolt le, sem az ott elpusz- 
tult ezernyi ellenség számát összeszámolni, akikről úgy tudni, 
hogy számtalanul gyűltek össze a csatára, és csak kevesen 
tudtak közülük a halál elől elmenekülni. Azok közül, akik 
sok nappal később távoli vidékekről a csata helyszínére jöttek, 
hogy megtalálják barátaikat vagy vérrokonaikat, sokan bizto- 
san állították, hogy akkora volt a vérontás, hogy csak a vér- 
ben gázolva és a holttesteken járva lehetett közlekedni a sík- 
ságon, és az egész Bug is inkább egy vér-, mint vízfolyamra 
emlékeztetett. Ettől fogva a Rusz hosszú időre Lengyelország 
adófizetője lett.!7 


8. A Dicsőséges Boleszló nagyszerűségéről és erejéről 


Több és nagyobb dolgot vitt hát végbe Boleszló annál, hogy 
leírhassuk, vagy puszta szavakkal elmesélhessük. Mert csak 
valaki számtanban jártas tudná pontosan összeszámolni vasba 


1486 Gallus Anonymus írói módszeréhez tartozik, hogy a gesztában vala- 
mennyi csata előtt — az ókori irodalmi mintáihoz híven - buzdító beszédet 
tart az aktuális lengyel fejedelem vagy király a hadseregének. 

7 Csak a gesztában fenntartott adat, sehol máshol nem olvashatunk ar- 
ról, hogy a Rusz adófizetője lett volna Lengyelországnak. 

öltözött seregeit, nemhogy e nagy sokaság leírandó győzel- 
meit és diadalait felidézni. Mert Poznajból"? ezerháromszáz 
páncélos lovasa volt és négyezer pajzzsal felszerelt vitéze, 
Gnieznóból ezerötszáz páncélosa és ötezer pajzzsal felsze- 
relt vitéze, Wiadystawie"? várából nyolcszáz páncélosa és 
kétezer pajzsos harcosa, Gieczből" háromszáz páncélosa és két- 
ezer pajzzsal felszerelt katonája. E legerősebb és a hadako- 
zásban legjáratosabb csapatok valamennyien a nagy Boleszló 
idején álltak fel. A többi városról és várról pedig még nekünk 
is hosszú, végtelenül fáradságos munka beszámolni, nektek 
pedig talán terhes lenne ezt végighallgatni. De hogy megta- 
karítsam nektek a megszámlálás nyűgét, a sokaság mértékét 
számok nélkül adom meg. Mert sok páncélos vitéze volt Bo- 
leszló királynak, több mint amennyi pajzzsal felszerelt vitéz 
ma egész Lengyelországban van. Boleszló idején majd annyi 
lovas vitéz volt Lengyelországban, mint ma mindenféle rendű- 
rangú ember." 


193 Város Nagy-Lengyelország északnyugati részén. 

19 Város Nagy-Lengyelország középső részén. 

10 Város Nagy-Lengyelország nyugati részén. 

m Nem erősíthető meg semmilyen más adattal sem a szerző állítása a fe- 
jedelmi hadsereg létszámáról (BaRNar 1997, 223-225.). Más szerzők, például 
Prágai Kosmas is megadnak ezzel kapcsolatos számokat, ezek pontossága 
azonban szintén vitatott. Feltehető, hogy a megadott településnevek mögött 
a szerző korának várrendszerét kell keresni, ahol a nagyrészt idegen szár- 
mazású lovagok állomásozhattak (ZAKREZWSKI 20007, 329—330.; JUREK 2003, 
244-247.). Másrészről azonban nyilván a leírás egyben Lengyelország első 
politikai földrajzi" leírása is, az itt megadott helységnevek az ország főbb 
városai, az a településhálózat, mely a fejedelmi/ királyi uralom térbeli meg- 
testesülését szolgálta (DALEwsxi 1996, 11—54.). 

9. A Dicsőséges Boleszló erényességéről és jelességéről 


Ilyen volt hát Boleszló király hadi nagyszerűsége, és nem volt 
csekélyebb mértékű ennél a lelki engedelmességben való je- 
lessége sem. Mert a püspököket és káplánjait akkora tisztelet- 
ben tartotta, hogy amikor ők álltak, nem merészkedett leülni, 
és nem szólította őket máshogy, csak úrnak. Istent pedig tel- 
jes ájtatossággal tisztelte, a szent egyházat felemelte és királyi 
adományokkal ékesítette. Továbbá (láthatóak) voltak igazsá- 
gosságának és alázatának is bizonyos jelei, mert amikor bár- 
milyen szegény falusi vagy nő panaszt tett valamely előkelőre 
vagy comesra, bár nagy ügyekkel volt elfog!alva, főemberek és 
katonák serege vette körül, addig nem mozdult arról a hely- 
ről, ameddig sorban meg nem hallgatta a panasztevő ügyét, 
és a bepanaszoltakért el nem küldte kamarását. Ezalatt magát 
a panasztevőt rábízta valamelyik bizalmasára, hogy ügyeljen 
rá, és az ellenérdekelt fél megérkezéséig neki (a királynak) su- 
galmazza az ügyet, és így mint atya a fiát intette meg a falusi 
embert, hogy a távollevőt ok nélkül ne vádolja meg, és hogy 
igaztalanul vádolva ne vonja magára azt a haragot, melyet 
más ellen szított. És a megvádolt, leggyorsabban megidézett 
sem odajönni nem késlekedett, sem a király által kiválasztott 
napot nem kerülte meg semmilyen okból. És megérkezvén az 
előkelő, akiért küldetett, nem mutatta magát neki rosszindu- 
latúnak, hanem vidám és nyájas arccal fogadván, asztalához 
invitálta, és az ügyet nem aznap, hanem következő vagy har- 
madnap tárgyalta meg." És így a szegény ember ügyét úgy 
kezelte, mint a nagy előkelőét. 


12 Egyes vélemények szerint a szerző Bátor Boleszló törvénykezéseit örö- 
kítette meg itt (KOSSMANN I., 252-—266.), semmilyen forrás azonban nem ma- 

Ó, mily nagy volt Boleszló szerénysége és tökéletessége! 

Nem nézte a pereskedő személyét," oly igazságosan kor- 
mányozta a népet, és az egyház méltóságát és az ország 
állapotát a legfelsőbb (ügynek) tekintette. Tagadhatatlanul 
az igazságosság és a pártatlanság révén érte el Boleszló azt 
a dicsőséget és méltóságot, mely erényekből kezdetben a ró- 
maiak hatalma és birodalma kihajtott. Oly nagy erénnyel, oly 
nagy erővel és győzedelmességgel ékesítette Boleszló királyt 
a mindenható Isten, amekkorának jóságát és igazságosságát 
saját magával és az emberekkel szemben tekintette; akkora di- 
csőség, a javak akkora bősége és akkora öröm kísérte Bolesz- 
lót, amekkorát jósága és bőkezűsége megérdemelt." 


10. Boleszló harcáról a Ruszbeliekkel 


De az erről való megemlékezést halasszuk a következő lapra, 
és térjünk vissza egyik, szokatlansága miatt igen emlékezetes 
harcához,!" mely ügy esetében látszik majd, hogy az alázat 
előrébb való, mint a gőg. 

Mert úgy esett, hogy egy és ugyanazon időben, nem tud- 
ván egymásról, a lengyel király a Ruszt, a Rusz királya meg 
Lengyelországot támadta meg," és mindketten a másik te- 


radt fenn erre nézve. Valószínűbb, és a kontextusból is inkább ez következ- 
tethető ki, hogy a keresztény fejedelmek bírói funkciójára utalt a szerző. 

13 2Móz. 1,17. 

"4 Boleszló uralmának leírása (lásd még I. 11., 13-15.) megfelel a Karo- 
ling-kori királytükrök támasztotta igényeknek. A királytükrök modelljének 
alkalmazásával kapcsolatban vö.: Baci 2005, 202—219. 

15 BELLCAT., 1., 4. 

16 Nem világos, mikor történhetett meg ez a hadjárat. Thietmar püspök 
(THIETMAR VII. 65. (48.), 478.) szerint Jaroszláv — II. Henrik császárral szövet- 

rületének határán hadi tábort vertek, csak a folyó által elvá- 
lasztva egymástól." És mikor hírül vitték a Rusz királyának, 
hogy Boleszló már átkelt a folyón, és ott áll seregével országa 
határán, a dőre király, úgy ítélvén meg, hogy mint vadat a há- 
lóban, befogta őt serege sokaságával, nagy dölyfös szavakkal, 
melyeknek — úgy mondják - saját fejére kellett visszahullania, 
így üzent neki:"? , Tudja meg Boleszló, hogy mint pocsolyában 
dagonyázó disznót," körülzárták kutyáim és vadászaim." Amire 
a lengyel király így üzent vissza: , Jól van, hát", mondta, ,,po- 
csolyában dagonyázó disznónak neveztél, ezért vadászaid és 
kutlyáid, azaz főembereid és katonáid vérével szennyezem be 
lovaim lábát, magányos vadállat módjára pusztítom el földedet 
és városaidat!""9 E szavakkal üzentek egymásnak. A követ- 
kező nap ünnep közelgett, amelyet Boleszló meg akart tartani, 
így a harmadik napra! halasztotta a harc megkezdését. Ezen 
a napon pedig számtalan állatot vágtak le, melyeket az elkö- 


ségben - 1017-ben támadta meg Boleszlót, és foglalta el feltehetően Breszt 
várát. Ha hihetünk a szász mester elmondásának, akkor ennek a hadjáratnak 
még a bautzeni békc előtt (1018) kellett megtörténnie, és így megelőzte a Gal- 
lus Anonymus által korábban előadott kijevi hadjáratot. A kutatásban felme- 
rült, hogy ugyancsak a merseburgi püspök adatai alapján (THIETMAR VIII., 4., 
526.) esetleg Szent István is részese volt a Boleszló elleni koalíciónak (ZAKR- 
ztwski 20007, 286.). Ez azonban tévedés, Thietmar ezen megjegyzése a német- 
lengyel háborúk utolsó szakaszára vonatkozik, és feltehetően a Kárpát-me- 
dence északnyugati részét érintette (ÁKIF 112., 332. sz. jegyzet). A hadjárat 
1017-re való datálásának ellentmond azonban a PVL egyik adata (PVL, 141.), 
mely az 1022. évvel kapcsolatban említi meg, hogy Jaroszláv Bresztbe ment, 
bár igaz, hogy a hadjáratról semmit nem mond. 

17 A fentiek értelmében elméletileg a Bug folyóról lehet szó. 

18 A szövegbe illesztett szóbeli és írásbeli üzenetváltás egyik kedvenc 
eszköze a szerzőnek (lásd még: I. 30., III. 2., III. 3., III. 17.). 

19 2Pét. 222. 

12 Zsolt. 7914. 

1 2Móz. 19,16. 

vetkező ünnepre, az összes előkelőjével mulatni akaró király 
asztalára készítettek elő a szokásoknak megfelelően. Mikor 
aztán a sereg összes szakácsa, szolgálója, szolgája és a sereg- 
hez csapódott jövevények öszegyűltek a folyóparton, hogy 
megtisztítsák az állatok húsát és belsőségeit, a folyó másik 
partjáról a ruszbeliek szolgái és fegyveresei hangos szavakkal 
gúnyolódtak rajtuk, és a gyalázatos sértésekkel haragra ger- 
jesztették őket. Ők azonban semmit nem feleltek nekik a sér- 
tésekre, hanem az igaztalanság fejében szemük elé öntötték 
az állati belsőségek mocskát és használhatatlan maradványát. 
Amikor pedig a ruszbeliek egyre jobban becsmérelték őket, és 
egyre erősebben hintették be őket nyilaikkal, Boleszló tábori 
népe mindent átengedett a kutyáknak és a madaraknak, amit 
a kezében tartott, s a déltájban alvó katonák fegyvereivel át- 
úszva a folyón, diadalt aratott a ruszbeliek nagy sokasága fe- 
lett. Így aztán Boleszló király és az egész sereg felébredvén 
a lármától és a fegyverek zajától, kérdezvén, hogy mi törté- 
nik, felismerve a dolog okát, kételkedve a történtekben, a fe- 
lállított csapatokkal rárontott az onnan menekülő ellenségre. 
Ezért aztán nem csak a sereghez csapódottaké lett a győzelem 
dicsősége, és nem csak ők ontották vérüket. Akkora volt ott 
a folyón átkelő harcosok sokasága, hogy a folyó lejjebb nem is 
víznek tűnt, hanem valamiféle száraz útnak. 

Hát legyen elég e néhány szó háborúiról, hogy hasznára 
legyen életének emléke az őt követő hallgatóságnak. 

11. Az egyházak felállításáról Lengyelországban 
és Boleszló erényességéről 


Boleszló tehát Isten szolgálatában, egyházak alapításában és 
püspökségek felállításában, valamint egyházi javadalmak ado- 
mányozásában olyannyira áhítatosnak mutatkozott, hogy az 
ő idejében Lengyelország két metropóliumból és az azoknak 
alárendelt püspökségekből állt."? Velük szemben minden 
tekintetben és mindenben annyira jóakaratúnak és engedel- 
mesnek bizonyult, hogy ha véletlenül valamely előkelő vala- 
ki klerikussal vagy püspökkel szemben peres ügyet indított, 
vagy ha elbitorolt valamit az egyházi javakból, akkor Boleszló 
valamennyiüket kezével csendre intve, patrónusként és védő- 
ként a püspökök és az egyház ügyét is védelmezte. A szom- 
szédos barbár népeket pedig, akiket legyőzött, nem pénzbeli 
adó megfizetésére, hanem az igaz hit elfogadására kénysze- 


122 Az egyik nyilvánvalóan Gniezno. Mindmáig nem tisztázott azonban, 
hogy tényleg létezett-e ez a második érsekség Lengyelországban. Mivel 
Cuerfurti Brúnó 1002/1003-ban engedélyt kapott II. Szilveszter pápától, hogy 
a keleti és északi barbár népek között térítsen, felmerült, hogy e célból eset- 
leg - Brúnó érsekségével — felállításra került egy másik érsekség is Lengyel- 
országban (ABRAHAM 1890, 75—86.), amely talán így missziós érsekség lehetett 
(KETRZYXSKi 1902, 178-183). Ez azonban helytelen feltételezés, Brúnót ugyanis 
csak missziós püspökké szentelték fel Magdeburgban (THIETMAR VI. 94 (58.), 
386. Az is szóba jött, hogy az ismeretlen második érsekség a korábban alapí- 
tott poznani missziós püspökség helyén jött létre, s élén Unger püspök állt 
(Larupa 19877, II., 544—547.; CwYKINSKI 2001, 13-15.). Ugyancsak hipotetikusan 
merült fel, hogy Krakkóban létezhetett még a 11. század elején egy ortodox 
érsekség is (GrP 54., 2. sz. jegyzet). Mivel a 11. században Magyarországon 
is két érsekség létezett, és valószínű, hogy a fehér, illetve fekete magyarok 
megtérítésére szolgáltak (KkisTró 1988, 444—145.), elképzelhető, hogy a Bátor 
Bolcszló alatti két metropólium létezését is a térítés tette indokolttá. A ma- 
gyarországi érsekség irodalmának összefoglalását lásd: ÁKIF, 328., 1145. sz. 


jegyzet. 

rítette. Ezen felül ott saját költségére egyházakat létesített, és 
a hitetlenek mellé tiszteletteljesen és a kánoni szabályoknak 
megfelelően a szükséges javakkal együtt püspököket és kle- 
rikusokat rendelt. Tehát ilyen erényekben tűnt ki Boleszló, 
azaz igazságosságával, méltányosságával, istenfélésével és sze- 
retetével, és ilyen megfontoltan igazgatta az országot és in- 
tézte a közügyeket is. Mert Boleszló mindenfelé híres volt 
erényeiről és becsületességéről, három erényben azonban, az 
igazságosságban, a méltányosságban és a kegyességben kü- 
lönösen a nagyság tetőpontjára jutott." Az igazságosságban 
azért, mert a pereskedő személyére tekintet nélkül ítélkezett, 
a méltányosságban azért, mert az előkelőket és a népet böl- 
csen szerette, a kegyességben pedig azért, mert minden mó- 
don tisztelte Krisztust és jegyesét. És mivel igazságos volt, és 
mindenkit egyformán szeretett, és az Anyaszentegyházat és 
az egyháziakat felemelte, az Anyaszentegyház könyörgésére 
és főpapjainak közbenjárására az Úr dicsőségben felemelte szar- 
vát, 4 és mindenben mindig jól és szerencsésen haladt előre. 
És amilyen jámbor volt Boleszló a szent dolgokban, még in- 
kább dicsőségesnek mutatkozott az evilági ügyekben. 


12. Hogyan utazta be Boleszló országát 
a szegények sérelme nélkül 


Mert az ő idejében nemcsak a comesek, hanem általában a ne- 
mesek is roppant súlyú aranyláncot viseltek, akkora bőségében 
voltak a pénznek. Az udvarhölgyek pedig annyi aranykoro- 


15 A keresztény uralkodókról szóló általános ideálkép. 
14 1Sám. 2,10.; Zsolt. 148,14.; Luk. 1,69. 

nával, nyaklánccal, karperecekkel, rojtokka! és gyöngyökkel 
megrakva jártak, hogy ha nem támogatták volna őket mások, 
nem tudták volna megtartani a fém súlyát. És akkora kegy- 
ben részesítette Boleszlót az Úristen, és annyira vágyott min- 
denkit látni, hogy ha valakit történetesen valamely bocsána- 
tos vétség miatt ideig-óráig elmozdított maga mellől, az — bár 
élvezhette javait és szabadságát —, míg vissza nem került 
jóindulatába és színe elé, sem élőnek, sem szabadnak, hanem 
holtnak, börtönbe zártnak érezte magát." Földműveseit 
nem kényszerítette úrként robotra, hanem kegyes atyaként 
engedte, hogy nyugalomban éljenek. És mindenütt volt szál- 
láshelye és neki rendelt szolgálat," és nem sátorban vagy 
a mezőn szeretett lakni, mint a numídiai vándornépek, hanem 
városokban és várakban."" És valahányszor az egyik város- 
ból egy másikba helyezte át a tartózkodása helyét, másokra 
cserélte addigi vastaldióit"8 és villicusait. És senki vándor vagy 
munkával foglalatoskodó nem rejtette el előle ökreit vagy ju- 
hait, mikor arra haladt, hanem átutaztában szegény és gaz- 


15 Vö.: I. 13. Feltehető, hogy a királynak és alattvalóinak az Intelmekben 
is olvasható békés együttéléséről szól ez a részlet. 

46 Egyes vélemények szerint a 12. század közepétől érvényre jutó ius 
ducaléban, azaz az 1138 után létrejövő részfejedelemségi rendszerben a feje- 
delemnek járó stationes szolgáltatásra utalna a szerző megjegyzése (GPP 58., 
1. sz. jegyzet). Az intézmény eredete azonban kétségtelenül régebbi. Való- 
színű, hogy a gesztaírás korában csak a fejedelmi/ királyi várakra és uradal- 
makra vonatkozhatott, és az sincs kizárva, hogy maga a szöveg egyfajta kritika 
III. Boleszló utazásaival kapcsolatban (GAs:okowski 1972, 245—246.). 

17 A numídiaiak megemlítése világosan Sallustius Bellum Iugurthinumára 
utal. A városok és várak att feltehetően a gesztában több helyen is megemlí- 
tett , főbb városokat" érthetjük (DALEwski 1996, 107.). 

18 A szöveg itt romlott. Valószínű, hogy a román nyelvterületen előfor- 
duló vastaldio-guastaldio kifejezésről lehet szó. 

dag egyaránt mosolyogva üdvözölte, és az egész ország ki- 
vonult, hogy lássa ót. 


13. A Dicsőséges Boleszló feleségének erényéről 
és kegyességéről 


Fejedelmeit pedig, valamint comeseit és előkelőit testvéreiként 
vagy fiaiként szerette, és bölcs úr módjára sérthetetlen tisz- 
telettel tűntette ki őket." Az őket bevádlóknak nem hitt meg- 
gondolatlanul, ám az elítélteknek a jog útján könyörületesen 
mérsékelte ítéletét. Mert gyakran megtörtént, hogy királyné 
felesége, e bölcs és megfontolt asszony sok, bűnéért a ha- 
lálnak odavetettet megmentett a hóhérok kezéből, és meg- 
szabadította őket a halál közeledő veszedelmétől, és hol a ki- 
rály tudta nélkül, hol pedig hallgatólagos beleegyezésével 
könyörületesen őrizet alatt életben tartotta őket a börtönben. 
A királynak pedig volt tizenkét tanácsadó barátja, akikkel és 
azok feleségeivel megszabadulván a gondoktól és a tervek- 
től, sokszor szeretett együtt mulatni és étkezni, és velük meg- 


159 A világi előkelőkkel való békés együttélést hivatott kifejezni. Ez az ideál- 
követelmény nem volt egyértelműen része a Karoling-kori királytükröknek, 
szerzőnk talán Szent István Intelmeiből ismerhette (BAGi 2005, 210-219.), mi- 
vel ott külön hangsúlyt kap ez a kérdés (Szücs 2002, 271-289.). 

49 Boleszlónak összesen egy feleségéről emlékezik meg a gesztaíró, 
valószínűleg azért, hogy ezzel is kontrasztot vonjon a félig-meddig még po- 
gányságban tévelygő I. Mieszko és Boleszló között. Ugyancsak elképzelhető, 
hogy a szerző az ideális király mellett emlékművet kívánt állítani az idcális 
feleségnek is (GPP, 60., 1. sz. jegyzet). Mindazonáltal más forrásból tudjuk, 
hogy Boleszlónak három felesége volt (THIETMAR IV. 58 (37.), 198.), köztük 
a hagyomány szerint Géza fejedelem (VajaY 1967, 69-70.), vagy esetleg egy 
másik magyar fejedelem (ZAKRZEWwSKI 20007, 65.) egyik lánya, akitől Bezprym 
nevű fia született. 

hittebben tárgyalta meg az ország ügyeit." Mikor vidáman 
együtt mulattak, és többek közt véletlenül nemzetségük okán 
megemlékeztek azokról az elítéltekről, Boleszló király őseik 
jelessége miatt bánkódott haláluk felett, és sajnálta, hogy 
megparancsolta elveszejtésüket. Ekkor a tiszteletreméltó ki- 
rályné kecses kezével megsimogatván a király nemes szívét, 
megkérdezte, hogy kedves lenne-e neki, ha valamilyen szent 
véletlenül feltámasztaná őket a halálból. Azt felelte neki a ki- 
rály, hogy nem lenne az a kincs, amit nem adna meg ezért, ha 
valaki visszahozná őket a sírból."? Meghallván ezt a bölcs és 
hű királyné, bűnösnek és részesnek vádolta meg magát a ke- 
gyes csalásban, maga és az elítéltek javáért a tizenkét barát- 
tal és azok feleségeivel együtt a király lába elé vetette magát. 
A király jóságosan átkarolván és megcsókolván őt, kezével 
felemelte a földről, és hűséges csalását inkább kegyes tettként 
magasztalta fel. Így aztán még ugyanabban az órában sok 
lóval elküldetett azokért a foglyokért, akiknek az asszonyi 
előrelátás mentette meg az életét, és az elindulóknak megpa- 
rancsolta, hogy mikorra kell visszatérniük. Ekkor pedig nagy 
öröm kerekedett a jelenlevők között, hogy a királyné ilyen 
bölcsen ügyelt a király becsületére és az ország hasznára, és 
hogy a király barátai tanácsára meghallgatta (a királyné) ké- 


431 A tizenkettes szám miatt felmerült, hogy a kelta mondakör Kerek- 
asztalának lovagjaira vonatkozik a megjegyzés (STRZELCZYK 2000b, 213—-226.), 
esetleg a tizenkét apostolra (GpPP 60., 2. sz. jegyzet). Mások a tizenkettes szá- 
mot az igazságossággal, a törvényességgel hozták összefüggésbe (Draco 2005, 
45.). A tanács említése azonban valószínűleg arra a Karoling-korból eredő 
ideálkövetelményre figyelmeztet, hogy az uralkodónak figyelembe kell ven- 
nie a tanács véleményét. 

132 Elképzelhető, hogy nem is a fizikai halált kell értenünk a szerző sza- 
vai alatt, hanem a király kegyeiből való eltávolítás miatti , társadalmi halált". 


Vö.: DvYGo 2005, 46. 

réseit. Ahogy pedig megérkeztek azok, akikért elküldetett, 
először nem a király, hanem a királyné elé álltak, aki nyers és 
szelíd szavakkal megdorgálta őket, majd a király fürdőjébe 
vezették őket. Ott együtt fürdőzvén,!5 Boleszló őseik emlé- 
két magasztalta, és a következő szavakkal korholta őket, mint 
atya a fiait: , Nektek, akik ily nagy nemzetségből származtok, 
nem illik ilyesmit elkövetnetek." A korosabbakat úgy maga, 
mint mások által is csupán szavakkal dorgálta meg, a fiata- 
labbaknál pedig a szavakat botütéssel egészítette ki. És miu- 
tán így atyailag megfeddte, és királyi öltözékkel ékesítette 
őket, ajándékokkal és méltóságokkal felruházva örömmel ha- 
zabocsátotta őket. Ilyennek mutatkozott hát Boleszló a nép és 
az előkelők előtt, bölcsen elérte, hogy minden alattvalója egy- 
szerre féljen tőle és szeresse. 


14. Boleszló udvartartásának nagyságáról 
és az ő bőkezűségéről 


Udvarát pedig olyannyira rendben és becsben tartotta, hogy 
minden hétköznap negyven nagy asztalt állíttatott fel," nem 
beszélve a kisebbekről. És soha nem rakott fel rájuk semmit 


13 Vö. VCM, c. 22. A király és alattvalóinak együtt fürdőzését megkí- 
sérelték úgy is értelmezni, hogy párhuzamot vontak a jelenet és a PVL-ben 
megörökített ,első ember teremtése" között (BANASZkIEwIcz 1996, 205-222.). 

134 A negyven asztal tekinetében több álláspont is napvilágot látott már. 
Egyes elképzelések szerint az ábrázolás hátterében az indoeurópai rex-nulri- 
tor archetypusa áll (DErruta 2000, 166.), más elképzelések szerint a negyven 
asztal tizesével véve a világ négy égtáját jelentené, és azt szimbolizálja, hogy 
a király az egész országát vendégül látta (BANASZkKIWEIcz 1992, 105—106.), mások 
úgy vélték, hogy ez a kegy csak azokra vonatkozott, akik az I. 12. fejezetének 
értelmében nem kerültek ki a király kegyeiből (Dvco 2005, 43.). A negyvenes 

sem a máséból, csak a magáéból."5 Voltak madarászai és 
vadászai is majd minden népből, akik — mindegyik a maga 
módján - mindenfajta madarat és vadat elejtettek, és mind- 
egyikből, mind a négylábúakból, mind a szárnyasokból ke- 
rültek minden nap az egyes fogások az asztalokra." 


15. Az ország várainak és városainak 
Boleszló általi igazgatásáról 


Gyakran megesett, hogy a nagy Boleszló, aki azzal foglala- 
toskodott, hogy biztosítsa az ország határait az ellenségtől, 
amikor villicusai és vicedominusai megkérdezték, mi legyen az 
éves ünnepekre előkészített öltözékekkel, az étkekkel és ita- 
lokkal az egyes városokban, a következő szavakkal felelt meg 
nekik az utókor példájára: , Számomra jobb és becsesebb, hogy 
megóvjam a tyúk csibéjét az ellenségtől," minthogy ebben 
vagy abban a városban tunyán mulatozván, átengedjem a he- 
lyet rajtam gúnyolódó ellenségeimnek." Mert ha az ellenség 
vitézsége folytán odavész a tyúk, azt nem tyúk, hanem a vár 
és a város feladásának tekintem." És odaszólítván bizalma- 
sai közül azokat, akiket akart, egyiket az egyik városba vagy 
várba, a másikat a másikba küldte, hogy rendezzenek helyette 


szám mind az ó-, mind az újtestamentumi kultúrában a böjt, az imádság és 
a bűntetés időtartamát jelenti. 

155 Feltehetően az utolsó vacsorára utal ez a jelenet. Vö.: BANASZKIEWICZ 
1992, 106—108. 

15 Vö.: VCM, c. 24. Az étkezésekre, lakomákra mint kommunikácós 
elemre nézve lásd: OExLE 1984, 401—120. 

17 Nem világos, honnan merítette a szerző a tyúkkal való példázatot. 

138 BELLIUG., c. 38. 

a várakban és a városokban lakomákat, és adják át a királyi 
öltözékeket és más királyi adományokat, melyeket a király szo- 
kott ajándékozni híveinek. 

E szavak és tettek után mindenki megcsodálta a nagy 
férfiú bölcsességét és lángeszét, és a következő szavakat 
mondták egymás között: , Íme, itt a haza igazi atyja, a vé- 
delmező, "9 az úr, aki nem mások vagyonát herdálja, hanem 
az ország becsületes sáfárja, aki olybá veszi a falusinak az el- 
lenség által erőszakkal okozott kárt, mintha várat vagy várost 
veszített volna el!" 

Mit mondjunk még? 

Ia egyenként akarnánk leírni a nagy Boleszló valamennyi 
emlékezetre méltó tettét és szavát, olyan lenne, mintha tollal, 
cseppenként akarnánk kiszárítani a tengert. De mit árt a gond- 
talan olvasónak, hogy meghallgassa, amit a történetíró meg- 
fcszítve is csak alig képes fellelni? 


16. A Dicsőséges Boleszló siralmas haláláról 


Bár - ahogy elmondtuk - Boleszló minden más királynál 
jobban bővelkedett a gazdagságban és a vitéz harcosokban, 
mégis állandóan arról panaszkodott, hogy egyedül vitézek- 
ben szűkölködik. És ha valamely derék vendég elnyerte az 
ő tetszését a hadi szolgálatban, azt nem vitéznek, hanem fiá- 


59 A pater patriae kifejezés az ókorban a császároknak járt ki, a középkor- 
ban a Karoling-kortól kezdve jelenik meg az uralkodók jelzőjeként. EiCHEN- 
VERKGER 1991, 16., 189. 

43 A defensor patriae fogalmára lásd: EICHENBERGER 1991, 149-154. 

nak nevezte," és amikor úgy hallotta, hogy valamelyikük 
- ahogy ez történni szokott — nem boldogul a lovakkal vagy 
bármi mással, adományokkal halmozta el, és tréfásan így szólt 
a körülállókhoz: , Ha megszabadíthatnám e derék vitézt kin- 
csekkel a haláltól, ahogy képes vagyok arra, hogy felülmúljam 
szerencsétlenségét és szegénységét bőségemmel, kincsekkel 
tölteném tele a mohó halált, hogy e bátor vitézt megtartsam 
a vitézi szolgálatban." 

Ezért kell hát követniük erényeikben utódainak e nagy 
férfiút, hogy felérhessenek az ő dicsőségéhez és erejéhez. 
Aki halála utánra ilyen hírnévre vágyik, még életében legyen 
a vitézségben is ennyire dicsőséges. Ha valaki arra törekszik, 
hogy Boleszló felejthetetlen nevéhez hasonlítsa magát, akkor 
tegyen érte, hogy életében hasonlatossá váljon az ő tisztelet- 
reméltó életéhez. Mert majd akkor lehet felmagasztalni a hadi 
tettekben mutatott erényességét, mikor majd életét sok jeles 
erkölcsi tett ékesíti. 

Ilyen volt a nagy Boleszló emlékezetes dicsősége, és e kö- 
vetendő erényesség maradjon fenn a jövőbeliek emlékeze- 
tében. Mert nem hiába!? halmozta el őt az Isten dicsőséggel, 
és nem ok nélkül helyezte annyi király és fejedelem elé, ha- 
nem azért, mert Istent mindenben és mindenekfelett szerette, 
és mert az övéit mint atya fiait szíve mélyének szeretetével 
árasztotta el.!§ És mindenki, de különösen azok, akiket tisz- 


Mm A hospes szó alatt nyilván a 11-12. századi főpapi és főúri jövevényeket 
kell érteni (Szúcs 2002, 283-286.), a jelenet mögött feltehetően a keresztény 
uralkodótól elvárható, az Intelmekben is megfigyelhető alapkövetelmény 
húzódik meg, hogy fogadja be és tartsa e) a jövevényeket. 

M2 2Kor., 6. 

143 Sir, 26,19. 

Mt Vö.: REGINO, ad. a. 871., 103. 

lelt, az érsekek, püspökök, apátok, szerzetesek, klerikusok 
buzgó imáikkal Istennek ajánlották. A főemberek, comesek és 
más előkelők pedig azt kívánták, hogy örökké győzedelmes 
legyen,"5 és hogy bárcsak túlélné őket. És így a dicsőséges 
Boleszló eljutván boldog élete méltó végére," mikor tudta, 
hogy mint minden húsnak, be kell végeznie életét, magához 
hívta valamennyi előkelőjét és barátját, titokban rendelkezett 
az ország kormányzásáról és helyzetéről, és sok, halála után 
elkövetkezendő rosszról számolt be nekik prófétai hangon: 
, Ó, fivéreim, mondta, kiket szeretettel tápláltam, mint anya 
fiait, bárcsak jóra fordulna, amit éjjeli rettegésemben"" látok, 
ús bárcsak tisztelnék Istent és embert, akik lángra lobbantják 
a lázadás tüzét. Jaj, jaj, tükör által homályosan"8 látom, hogy 
királyi utódom száműzve tévelyeg, és szánalmasan rimánko- 
dik az ellenségnek, melyet lábbal tiportam." És úgy látom 
a távolból, mintha ágyékomból egy karbunkulus szökellene 
ki, 15 amely egyesülve kardom markolatával, ragyogásával 
ismét fényre deríti majd egész Lengyelországot."" Ekkor 
gyász és bú járta át a jelenlevők és ezt hallók szíve mélyét, 
ús a végtelen fájdalomtól valamennyiük lelkét erős kábulat 
kerítette hatalmába. És amikor a bánatot egy kicsit félretéve 
megkérdezték Boleszlót, hogy mennyi ideig gyászolják majd 


145 A semper vicforem szöveg megtalálható a 7. századi Sacramentarium 
Gallicanumban is (PL 72., 528.), az uralkodókért való fohászban. 

146 A hagyomány szerint 1025. július 17-én. 

47 2Mak. 3,21. 

48 1Kor. 1312. 

149 Nyilvánvaló utalás Boleszló fiára, II. Mieszkóra. 

150 IMóz. 3511. 

151 Egyértelmű utalás a gesztában is nagyobb teret kapott 11. századi bel- 
politikai válságokra, melyből - legalábbis a mű célkitűzései szerint — III. Bo- 
leszló uralma mentette meg az országot. 

gyászruhában és gyászszertartásokon, ő igazmondóan így 
válaszolt nekik: , Nem hónapokban és nem években adom 
meg nektek az érettem való gyász idejének lejártát, hanem 
aki ismert engem, és elnyerte kegyemet, minden egyes nap 
siratni fog engem. És nemcsak azok, akik ismertek engem 
és jóindulatomat élvezték, hanem fiaik és mások elbeszé- 
léséből azoknak fiai is Boleszló király halálát gyászolják 
majd." 

Amikor hát Boleszló király távozott az evilágból, az arany- 
kor is ólomkorrá változott. Lengyelország, hajdan fénylő 
drágakövekkel megkoronázott királynő, most hamuban, öz- 
vegyi öltözékkel borítva ül."? A lant hangja gyásszá, az öröm 
búbánattá, a hangszerek dala sóhajjá változott."? Tagadha- 
tatlan, hogy abban az egész évben senki nem rendezett Len- 
gyelországban nyilvános mulatságot, egy nemes férfi vagy 
nő sem ékesítette magát ünnepi öltözékkel, nem hangzott fel 
taps vagy lant hangja a fogadókban, és nem járta be gyer- 
meki ének vagy az öröm hángja az utcákat." Ezt egy éven át 
mindenki egyformán tiszteletben tartotta, de a nemes férfiak 
és nők csak életük végeztével fejezték be Boleszló gyászolá- 


1i2 Vö.: 1Móz. 38,19. Maga a szöveg egyértelmű utalás arra, hogy 
a történetírói koncepció értelmében Bátor Boleszló korszaka jelentette az 
aranykort, mely csak a mű megírásának jelen idejében, III. Boleszló korára 
tér vissza. 

18 Jób 3031. 

151 Boleszló halálának leírása ezen a helyen megegyezik a magyar kró- 
nika Szent István, illetve Szent László halálát elmondó részeivel. Ezért már 
korábban felmerült, hogy esetleg a szerző azonos lehet a magyar krónika- 
kompozíció e részeinek alkotójával (PLEzia 1947, 170-171.). Más vélemény 
szerint Gallus Anonymus a szerzője a Szent István haláláról szóló részeknek, 
vagy szándékosan használta fel ezeket a Magyarországon látott molívumo- 
kat (VESZRPÉMY 2004, 330—331., BaG: 2005, 199-200.). 

sát. És ahogy Boleszló király eltávozott az emberi világból, 
úgy tűnik, hogy a béke és az öröm, valamint a javakban bő- 
velkedés is elillant Lengyelországból. E helyen fejezzük hát 
be a nagy Boleszló dicséretét, és sirassuk egy keveset halálát 
gyászénekkel. 


Ének Boleszló haláláról 


Bármi korba, nembe, rangba tartoztok, most fussatok, 
Boleszlónak temetésén közös gyászt mutassatok, 

Ily nagy férfiú halálán vélem együtt sírjatok. 

Jaj, Boleszló, jó királyom, hol van sok diadalod? 

Hol erényed, hol szépséged, hol tengernyi vagyonod? 
Még soká siratlak és jajgatok én, Lengyelhonod! 
Fájdalomtól elestemben comesek, megtartsatok, 
Árvaságomban, vitézek, kérlek, engem szánjatok, 
Elhagyott jövevények, jajszóval válaszoljatok. 

Mily bánatban, mily nagy gyászban vannak most főpapjaink, 
Erő, érzék és bátorság nélkül most vezéreink, 

Jajban, bajban él a sok pap, bajban élünk már mi mind. 
Kiknek vértjét vitéz módra sok fényes lánc borítja, 

Kik a király öltözetét váltottátok naponta, 

Kiáltsátok együtt, mint a visszhang: jaj, jaj nekünk ma. 
Asszonyságok, akik aranykoronákat hordtatok, 

És arannyal gazdagon szőtt szép ruhákban jártatok, 
Vessétek le, gyapjúból szótt gyászruhába bújjatok. 

Jaj, jaj, atyánk, jó Boleszló, miért nem vagy itt velünk, 
Miért hagytad, hogy a halál elvigye őt, Istenünk? 
Együtt halnunk véle miért nem engedted meg nekünk? 
Elhagyatva áll az ország, király nélkül árva lett, 

Mint a ház, ha gazdátlanná válik, kiüresedett," 
Halálodon gyászol, bús, megingott, kétségbeesett. 
Ember, ki vagy, ily nagy ember gyászát idézd újra fel, 
Gazdag, szegény, vitéz és pap, együtt földművesekkel, 
Latinok és szlávok"" közül mind, ki itt otthonra lel. 
Olvasóm, jólelkű ember, ki olvasod énekem, 

Kérlek, kegyes indulatod látsszék hulló könnyeden, 
Emberség, ha van tebenned, sírjál együtt énvelem! 


17. II. Mieszko, Boleszló fiának trónörökléséről 


Miután tehát a nagy Boleszló eltávozott a földről, fia, II. Mi- 
eszko foglalta el trónját, aki még apja életében III. Ottó császár 
húgát vette feleségül," akitől Kázmért, azaz Károlyt, Len- 
gyelország megújítóját nemzette." Ez a Mieszko pedig derék 


155 A versben ábrázolt üres ház (domus vactta) feltehetően azzal a Chart- 
res-i Fulbert Tractatus contra Iudeaos című művében olvasható fejtegetéssel 
áll összhangban, mely szerint az ország (regnum) olyan, mint egy ház: három 
összetevőből áll, a területből, a benne lakó népből és az őket kormányzó ki- 
rályból. Bármelyik is elveszik, odalesz az ország is (TCI 307-208.). 

156 A szlávok és latinok megemlítése utalhat arra is, hogy a szerző tényleg 
valamilyen latin nyelvterületről érkezett Lengyelországba, de az sem kizárt, 
hogy a szöveg csak az udvarban látott helyiekre, illetve vendégként érkezet- 
tekre vonatkozik. Nehezebben fogadható el azonban az a feltételezés, hogy 
a latin és szláv ebben az esetben a latin, illetve görögkeleti rítusú országlako- 
sokat jelentené (GpP 72., 1. sz. jegyzet), az ezzel kapcsolatos kritikákat lásd: 
BANASZKIEWICZ 2004, 209. 

"7 Richeza (995 k. — 1063). A szerző mindenesetre annyiban téved, hogy 
nem ő, hanem anyja, Sváb Matild (978-1025), volt II. Ottó császár húga. 

18 Megújító Kázmér (1039-1058), II. Mieszko és Richeza egyetlen fia. 
A Károly név említése a Piast-dinasztiában honos szokásra utal, hogy két ke- 
resztnevet adtak a fiúutódoknak. Kázmér fia Ulászló Herman volt, II. Mieszko 
Lambert néven is szerepel. 

vitéz volt, és sok haditettet hajtott végre, melyeket hosszan 
tartana elmondani. Őt az apja iránti irigység miatt valameny- 
nyi szomszédja meggyűlölte, és nem úgy, mint apjának, élete 
nem bővelkedett sem erényekben, sem pedig gazdagságban. 
Azt is mondják róla, hogy a csehek egy tanácskozáson áru- 
lással elfogták, és szíjjal elszorították a nemzőrészét, hogy ne 
tudjon (utódot) nemzeni," mert apja, Boleszló, ugyancsak igaz- 
ságtalanságot követett el ellenük, merthogy fejedelmüket, sa- 
ját nagybátyját megvakította." Visszatért ugyan a fogságból, 
de feleségére rá sem nézett többet. De hát hallgassunk Miesz- 
kóról,""! és térjünk át Kázmérra, Lengyelország megújítójára. 


18. Kázmér trónra léptéről és száműzéséről 
apja halála után 


Miután meghalt Mieszko, aki Boleszló király halála után csak 
keveset élt, császári anyjával együtt ottmaradt a kisgyer- 
mek Kázmér. Anyja ugyan tisztességgel nevelte fiát, és az or- 
szágot — amennyire ez nőtől tellett — becsülettel kormányozta, 


15 Azaz kasztrálták. A büntetés nem ismeretlen az ókori irodalomban 
sem: Hor. I. Satira, 2, 45. Vö.: TUCHEL 1998. 

169 III. (Vörös) Boleszláv cseh fejedelem. Bátor Boleszló 1003-ban vakít- 
tatta meg, amikor Prága időlegesen lengyel uralom alá került. A történetet 
feljegyezte Kosmas is, csak helytelenül I. Mieszkónak tulajdonította az esetet 
(CosMAs I., 34., 60-61.) 

19 II. Mieszko uralmáról csak keveset tudunk, és úgy látszik, hogy a szerző 
terveiben inkább az szerepelt, hogy IN. Boleszló elé nála megfelelőbb példa- 
képeket állítson, holott más forrásból tudjuk, hogy Mieszko mint uralkodó 
elismertségnek örvendelt a maga korában (CopMar, 139-141.; KükRsis 1989, 
318-343.). 

162 1034. május 9. 

mégis elűzték irigység miatt az árulók az országból, fiát pe- 
dig mintegy a csalás leplezésére maguknál tartották. Amikor 
ő felnőttkorba jutott, és megkezdte uralmát, a gonoszok, hogy 
meg ne bosszulja az anyján esett sérelmet, fellázadtak ellene, 
és arra kényszerítették, hogy menjen Magyarországra." Mert 
abban az időben Szent István kormányozta Magyarországot, 
aki először térítette keresztény hitre az országot szép szóval 
és fenyegetve, !§ és aki a csehekkel, a lengyelek legádázabb 
ellenségével békét és barátságot tartott, és a kedvükért, amíg 
ő élt, nem engedte szabadon (Kázmért)."§ 

Miután ő eltávozott az életből, Velencei Péter" foglalta el 
a trónt, aki (építeni) kezdett egy templomot Szent Péternek 
Bazoariumban, " amelyet a mai napig egy király sem tu- 


19 Erről a felkelésről szinte semmit nem tudunk. Annyi valószínűsíthető, 
hogy 1034 után a Piast-dinasztia különböző ágai vetekedtek a hatalonért. Nem 
tudjuk, kiket sejthetünk az árulók alatt. A szó Gallus Anonymus egyik ked- 
venc kifejezése, mindenkire vonatkozik, aki a szerinte eleve törvényes dinasz- 
tiaág ellen fel mert kelni (GRODECKI-PLEZIA 39., 3. sz. jegyzet.). 

14 Szent Istvánról csak kevés közvetlen információt őrzött meg a szerző, 
mindenesetre jellemző, hogy a királynak a kereszténység terjesztéséért tett 
lépéseit tartotta megjegyzésre érdemesnek. 

15 A történetet csak Gallus Anonymus tartotta fenn. 

16 Orseolo Péter magyar király (1038-1041/1044). Jelenlétét a gesztában 
néhányan megpróbálták arra felhasználni, hogy a szerző velencei szárma- 
zását bizonyítsák (WojcitcHowsxi 19517, 254., BORAWwSKA 1965, 119.; JASINSKI 
2005, 72.). Pétert azonban a magyar források is velenceinek nevezik (SRH I., 
321-323), és az egész részben mint magyar király szerepel. 

7 A geszta egyik legvitatottabb helységneve. Próbálták már Vasvárral, 
Péccsel, Borsoddal azonosítani. Mások - helytelenül — nem magyarországi, 
hanem külföldi helységeket kerestek benne. Bazoarium legnagyobb valószí- 
nűséggel Buda, a templom pedig a budai prépostság építésére vonatkozik. 
Ugyancsak igazolhatatlan az a feltevés, mely szerint a de Bazoario kifejezés 
nem helységnevet jelentene, hanem mögötte egy velencei család neve bújna 
meg. Irodalmát összefoglalva lásd: Bai 2005, 167-183. 

dott a megkezdés méretében befejezni. Amikor őt is megkér- 
lék a csehek, hogy amennyiben fenn akarja tartani velük az 
elődöktől örökölt barátságot, ne engedje szabadon Kázmért, 
igy hírlik, királyi hangon így válaszolt: , Ha majd törvény 
írja elő, hogy a magyar király a cseh fejedelem porkolábja, 
majd akkor teszem meg, amit kértek." És ilyen felháboro- 
ással válaszolva a csehek követségének, kevésre becsülvén 
azok ellenségességét vagy barátságát, Kázmérnak száz lovat 
ús ugyanannyi katonát adott, akik vele mentek, fegyverek- 
kel és ruhákkal ellátva tisztességgel elbocsátotta, és nem 
tillotta meg, hogy arra menjen, amerre akar. Kázmér pedig 
köszönettel útra kelt, és sietve a teutonok földjére ment, ahol 

nem tudom, mennyi ideig - anyjánál és a császárnál lakott, 
e a haditettekben a legbátrabb harcosnak bizonyult. Hagy- 
mk azonban egy kicsit, hadd pihenjen anyjával, és térjünk rá 
I engyelország elpusztítására és feldúlására. 


19. Lengyelország Kázmér általi megújításáról! 


Iiközben a Lengyelországgal szomszédos királyok és fejedel- 
mek, mindegyikük a saját oldaláról, letiporták Lengyelorszá- 
pot, és mindegyikük vagy magához csatolta a városokat és 
a határvárakat, vagy legyűrvén ezeket, a földdel tette őket 
egyenlővé. És nemcsak külföldről érte ekkora igaztalanság 
ús szerencsétlenség Lengyelországot, hanem még rosszabb és 
embertelenebb volt az a pusztítás, melyet saját lakosai vittek 
véghez. Mert itt a szolgák az urak helyett, a felszabadítottak 


"8 A kritikai kiadásból kimaradt a kéziratokban fenntartott cím: Lengyel- 
. rszág Kázmér általi megújításáról, aki szerzetes volt. Vö.: GPP 78., 1. sz. jegyzet. 

a nemesek ellenében magukat tették úrrá, s miután egyeseket 
saját maguk szolgájává tettek, másokat meg elpusztítottak, fe- 
leségeiket magukkal vitték, tisztességüket bűnös gyalázattal 
megrabolták. És amiről jajszó nélkül nem szólhatunk, mind- 
ezek felett elvetve a katolikus hitet, fellázadtak Isten püspö- 
kei és papjai ellen, és közülük azokat, akiket többre becsültek, 
karddal vágták le, akiket becstelen halálra tartottak érdemes- 
nek, azokat megkövezték.!9 És legvégül mind a külhoniak, 
mind saját lakosai annyira elpusztították Lengyelországot, hogy 
szinte teljesen odalettek kincsei és a benne lakó emberek. Eb- 
ben az időben a csehek lerombolták Gnieznót és Poznaúnt, és 
elvitték Szent Adalbert testét." Azok pedig, akik megme- 
nekültek az ellenség kezéből, vagy akik elkerülték az övéik 
lázadását, a Visztula folyón túlra, Mazóviába menekültek." 
És ezek az említett városok olyan hosszú ideig elhagyottak 
maradtak, hogy Szent Adalbert vértanú és Szent Péter apos- 
tol templomában!" vadállatok vertek tanyát. És úgy hisszük, 
hogy ez a csapás az ország egész területén egyformán bekö- 
vetkezett, mivel azt mondják, hogy Gaudentius, Szent Adal- 


18 A 11. század közepének válságairól csak kevés információval rendel- 
kezünk. Valószínűsíthető, hogy egyszerre következhetett be valamilyen 
polgárháború jellegű időszak és a keresztény egyházzal szembeni pogány- 
felkelés is. Az esemény nem volt mindenesetre egyedülálló Kelet-Közép-Eu- 
rópában, különösen Magyarországon találunk hasonló jelenségeket ugyan- 
ekkor. Vö.: LÜBKE 2001, 477.; Kgisró 1983, 93-131.; ZEMUCKA 2000, 830—-833. 

40 1038-ban történt, I. Bretiszláv (1034—1055) uralkodása alatt. Az cse- 
ményről megemlékezett Prágai Kosmas is (CosMas II., 2-4., 83-85.), aki Szent 
Adalbert translatióját azonban 1039-re teszi. 

m Vö.: a következő fejezet elején írottakkal. 

172 Gniezno és Poznan. 

hert fivére és utódja —nem tudom, milyen ürüggyel - egyházi 
altokkal sújtotta." 

Legyen hát elég ennyit mondanunk Lengyelország tönk- 
relételéről, és ez segítse azok megjavulását, akik nem tanúsí- 
tollak hűséget természetes uraik iránt." 

Kázmér tehát, aki egy ideig a teutonoknál időzött, és nagy 
hadi hírnévre és dicsőségre tett szert, úgy döntött, visszatér 
I engyelországba, és ezt bizalmasan elárulta anyjának. És 
amikor anyja erre azt tanácsolta neki, hogy ne térjen vissza 
a hitetlen, még mindig nem jó keresztény néphez," hanem 
hékében birtokolja anyai örökségét, és amikor a császár" is 
megkérte, hogy maradjon vele, és neki akarta adni egyik igen 
nagyszerű fejedelemségét, tanult ember lévén e mondással 
telelt meg neki: , Semmilyen nagybátyi vagy anyai örökséget 
nem lehet igazságosabban és becsületesebben birtokolni, mint 
az apait." És magához véve ötszáz harcost, átlépte Lengyel- 


13 Gaudentius-Radim (977—1020 k.), Szent Adalbert féltestvére, a hagyo- 
niány szerint az első gnieznói érsek. Az egyházi átokról semmit nem tudunk. 
Mivel Megújító Kázmér korában Gaudentius, akinek földi maradványait Szent 
Adalbertével együtt 1038-39-ben rabolták el Gnizenóból, már nem élt, elkép- 
-elhető, hogy egy régebbi ügyre, talán Bátor Boleszló többnejűsége miatti 
huntetésre tttal a szerző (GPP 76.). 

"1 A mondat értelme természetesen a geszta jelen idejében kercsendő, és 
valószínűleg Zbigniew értendő mögötte. A dominus naturalis kifejezés ked- 
velt fordulata a szerzőnek, a Piastok, pontosabban III. Boleszló és az ő ural- 
mát megalapozó felmenői értendők alatta. A kifejezés nem ritka a középkori 
rndalomban. Vö.: REGINO, ad A. 888., 129.; AvCB, c. 52., 973., c. 155., 1031. 

"5 Vö.: a geszta őstörténeti részeivel. A szerző történetszemléletének lé- 
nyeges sarokköve, hogy éles különbséget tesz a pogányság és a keresztény- 
" vp, között, és mindent és mindenkit elítél az előbbivel kapcsolatosan. 

"s Nem világos teljesen, hogy a szerző az 1024-1039 között uralkodott 
II. Konrádra gondolt-e, vagy az 1039-1054 között regnáló III. Henrikre. 

17 A mondat értelme nyilván szimbolikus. II. Boleszló és Zbigniew atyai 
nrokség körüli vitája értendő alatta. 

ország határát, majd továbbhaladva megszerzett egy várat, 
amelyet az övéi visszaadtak neki," amelyből lassan-lassan, 
vitézséggel és találékonysággal megszabadította, és uralma 
alá hajtotta egész Lengyelországot, melyet a csehek, a pome- 
rániaiak és más szomszédos népek elfoglaltak. Ezután pedig 
nagy gazdagságú, nemes származású feleséget hozott magá- 
nak a Ruszból,!" akitől négy fiút és egy lányt, a cseh király 
jövendő feleségét nemzette. Fiai neve pedig a következő volt: 
Boleszló, Ulászló, Mieszko és Ottó." 

Előbb azonban fejezzük be annak tárgyalását, hogy mit vitt 
véghez Kázmér, és utána szóljunk majd fiairól, sorrendben elő- 
ször az előbb, majd az azután uralkodottról. 


20. A Miectawvual és a Mazóviaiakkal folytatott harcról 


Miután tehát felszabadította és elfoglalta az országot, és a kül- 
honiak elmenekültek, nem kisebb feladata maradt Kázmér- 
nak, mint hogy ellenségesen megtámadja saját népét és a saját 
jogán neki alávetetteket. Mert volt egy bizonyos Miectaw"" 


179 Ismeretlen vár. 

19 Mária-Dobronyega (1010 k. - 1087), Szent Vlagyimir lánya, Bölcs Ja- 
roszláv húga. 

"90 II. (Merész vagy Bőkezű) Bolcszló (1058-1079), Ulászló Herman 
(1079-1102). Micszko és Ottó még kisgyermekként meghaltak. Az Ottó név 
feltűnése (Bátor Boleszlónak is volt Ottó nevű fia) arra utal, hogy az 1000. év ha- 
gyománya, III. Ottó és Bátor Boleszló együttműködése, illetve a két dinasztia 
között II. Mieszko és Richeza révén létrejött családi kapcsolat ilyen formában 
is éreztette hatását. A lány Swietostawa lehetett, aki 1062-ben ment feleségül 
II. Vratiszláv cseh fejedelemhez és királyhoz. 

18 Pontos kiléte megállapíthatatlan, nevét Gallus Anonymus nyomán tar- 
totta fenn a történeti hagyomány. Uralmi területe valószínűleg Pomerániában 
lehetett. Vö.: BIENAK 1963. 

nevű ember, apjának, Mieszkónak pohárnoka és szolgája, aki 
annak halála után saját merészsége folytán Mazóvia népé- 
nek fejedelmévé és vezérévé lett. Ebben az időben ugyanis 
Mazóviát annyira benépesítették a lengyelek, akik — ahogyan 
mondtuk - korábban menekültek oda, hogy nem volt elég tá- 
gas a földműveseknek a szántóföld, a jószágnak a legelő, a la- 
kosoknak a tér. Ezért történt meg, hogy Miectaw, aki bízott 
hadserege bátorságában, de akit még ennél is jobban elvakított 
a veszedelmes nagyravágyás, merész elszántsággal megpró- 
bálta megszerezni azt, ami sem jog, sem természet szerint nem 
járt neki.1?2? És akkora kevély gőg ragadta el, hogy megtagadta 
az engedelmességet Kázmérnak, ezen felül pedig még fegy- 
verrel és álnoksággal is szembeszállt vele. Kázmér azonban 
felháborodván azon, hogy apjának és saját magának szolgája 
erőszakkal megszerezte Mazóviát, és úgy ítélvén meg, hogy 
súlyos kárnak és veszélynek néz elébe, ha nem szerzi vissza, 
kisszámú, de harcedzett harcosokat összegyűjtve ütközetben 
összecsapott vele, melyben Miectaw elesett, és diadalmasan 
övé lett a győzelem, a béke és az egész ország. Úgy beszélik, 
itt rengeteg mazóviai esett el, amiről a csata helye és a folyó 
partjának beomlása is tanúskodik. Maga Kázmér is kardjával 
vagdalkozva felettébb kifáradt, karját és egész mellkasát, va- 
lamint arcát összevérezte kifolyó vérével, s egymaga annyira 
megkergette a menekülő ellenséget, hogy emberei segítsége 
nélkül halál fia lett volna. Egy nem nemesember, hanem köz- 
rendű vitéz azonban nemesen segítséget nyújtott a halni ké- 
szülőnek, amit később Kázmér bőséggel meghálált neki; mert 


12 A gesztaíró felfogása szerint tehát Miecilaw puszta hatalombitorló volt, 
hatalma sem adományból, sem egyéb forrásból nem keletkezhetett. Vö.: GRo- 
PECKI-PLEZIA 43., 3. sz. jegyzet. 

183 Feltehetően mindez 1047-ben történt. 

neki adományozott egy várost, és a nemesebbek méltósá- 
gára emelte." Ebben a csatában a mazóviaiak harminc ren- 
des csapattal rendelkeztek, Kázmér viszont alig három teljes- 
sel, mert ahogy mondtuk, egész Lengyelország szinte teljesen 
elnéptelenedett. 


21. Kázmér a pomeránokkal folytatott harcáról 


Miután emlékezetes győzelmet aratott e csatában, Kázmér 
habozás nélkül a Miectaw segítségére érkező pomeránok 
ellen indult. Mivel már előbb jelentették neki ezt, így előre 
tudta, hogy azok ellensége megsegítésére érkeznek, ezért 
okosan úgy döntött, hogy egyenként előbb a mazóviaiakkal 
végez, majd utána már könnyebben felveszi a harcot a pome- 
ránokkal. Ez alkalommal a pomeránok négy légiónyi" kato- 
nát állítottak fegyverbe, míg Kázmér katonái még egy felet 
sem tettek ki. 
No és aztán?! 
Amikor az ütközet helyszínére ért, Kázmér ékesszóló és 
tapasztalt úrhoz illően így bíztatta vitézcit: 
Íme a nap, amit régről vártatok, 
Íme, véget ér sok fáradalmatok. 
Legyőztetek már sok hamis keresztényt, 
Most pogányra emeljetek szekercét. 
Nem sokaság vívja ki a győzelmet, 


181 Itt a geszta legutóbbi kiadói pontatlan fordítást adtak meg (GrP, 85.). 
A pontos szövegből nem derül ki egyértelműen, hogy saját vitézeinek egyi- 
kéről van-e szó, vagy egy együttérző ellenséges harcos segítette-e meg. Vö.: 
BANASZKIEWICZ 2004, 214. 

185 Nyilván irodalmi okokból az antik legiókra kívánt utalni a szerző. 


136 


Hanem az, kinek Isten ád kegyelmet."5 

Idézzétek fel régi vitézségtek, 

Fáradalmatoknak vessetek véget! 
Miután ezt elmondta, Isten segedelmével megkezdte a csa- 
tát, és nagy győzelmet aratott. Azt is mondják (róla), hogy az 
Anyaszentegyházat a legszenvedélyesebb áhítattal tisztelte, de 
különösen a szerzetesi és apácaközösségeket gyarapította," 
mivel kisgyermek korában szülei kolostorba adták, ahol ala- 
pos nevelést kapott a szent tudományból. 


22. Kázmér fiának, a bőkezűnek mondott Boleszlónak 
trónra lépéséről 


Miután hát felemlegettük Kázmér emlékezetre méltó tetteit, 
ús sok másikat pedig a sietség miatt elhallgattunk, élete vé- 
geztével vessünk véget a róla való írásnak is. 

Miután tehát Kázmér búcsút intett az evilágnak," első- 
szülött fia, Boleszló, a bőkezű és vitéz férfiú uralkodott a len- 
gyelek országában. Tettei teljesen felértek volna elődeiével, ha 
nem valamiféle nagyravágyás és kivagyiság hajtotta volna. 
Mert amikor uralma kezdetén ő volt a lengyelek és a pomerá- 
nok hadvezére, és megszámlálhatatlan sokaságban gyűjtötte 


156 IMak. 3,19. 

19 Nem tudjuk, mire gondolhatott a szerző. Lengyelországban csak ke- 
vés 11-12. századi alapítású monostort ismerünk. Vö.: FoNr 2005b, 111-116. 

18 Régóta vita tárgyát képezi az irodalomban, hogy miként értelmezendő 
e megjegyzés. Szaniszló püspök 13. századi életrajza szerint Kázmér szer- 
zetes volt. Gallus Anonymus szövege alapján azonban csak arra lehet kö- 
vetkeztetni, hogy Kázmér kolostorban nevelkedett, és ott megfelelő nevelést 
kapott. 

189 1058. november 28-án. 

össze őket, hogy megostromolják Hradec" várát, dacos nyeg- 
lesége miatt nemcsak a vár nem lett az övé, hanem a csehek 
csapdájából is alig menekült meg, és így elvesztette apome- 
ránok feletti uralmát." 

De nincs abban semmi rendkívüli, ha néha a tudatlanság 
tévedésbe torkollik, ha a mulasztást később helyreteszi a böl- 
csesség. 


23. Boleszló találkozásáról a csehek fejedelmével 


Nem méltó tehát, hogy hallgatással kerüljük meg Boleszló 
különféle vitézi és jó tulajdonságait, hanem úgy illik, hogy 
példaként állítsunk néhányat a sok közül az országot kor- 
mányzéók elé. Így hát II. Boleszló király"? bátor, merész vitéz, 
a vendégek jóságos befogadója és a legbőkezűbb adomá- 
nyozó volt. Ahogy a nagy I. Boleszló, ő is ellenségesen ér- 
kezett a Rusz fővárosába, Kijevbe," és kardcsapásával jelet 
hagyott emlékül az Arany Kapun." És egy, a saját nemzetsé- 
géből való ruszt helyezett a királyi trónra, akit az ország ille- 


19 Valószínűleg a sziléziai Hradec váráról lehet szó. Vö.: GRODECKI-PLEZIA, 
46., 3. sz. jegyzet. Az ostrom 1069 előtt történt (LABuDA 1985, 34-45.) 

"I A pomeránok feletti uralmat a 11. század 70-es éveiben veszthelte el. 
Vö.: LApUDA 1985, 45—19. 

12 TI. Boleszlót 1076. december 24-én koronázták meg (LAMPHERSÁNN, 
284.). Az aktus a megindult invesztitúraküzdelmek miatt volt lehetséges, 
mivel a császárság már nem tudta érvénycsíteni 1033 óta fennálló jogait Len- 
gyelországgal szemben. 

193 II. Boleszló ténylegesen beavatkozott a Rusz belső hatalmi vitáiba. 
1069-ben történt, az I. Boleszló-féle kijevi hadjárat emléke a szerzőnél felte- 
hetően összekeveredett az itt leírt eseménnyel. 

11 Vö.: az I. 7. fejezetében írottakkal. 

lett, és mindenkit eltávolított a hatalomból, aki fellázadt el- 
lene! Ó, a mulandó dicsőség fényárja, a hit vitézi bátorsága, 
a királyi hatalom nagysága! Így hát megkérdezte Bőkezű Bo- 
leszlót az, akit ő tett királlyá, hogy menjen-e elébe, és adjon- 
e neki népe tiszteleteként békecsókot. A lengyel bele is ment 
ebbe, de a rusz azt adott neki, amit ő parancsolt: mert miután 
megszámolta Bőkezű Boleszló lovának lépéseit a szállásától 
ua találkozó helyéig, ugyanannyi arany márkát tett neki oda. 
Boleszló pedig le sem szállt lováról, hanem csupán moso- 
lyogva megszaggatva a másik szakállát, becses csókot adott 
neki." 


24. Arról, hogyan szedték rá a csehek Bőkezű Boleszlót 


Ugyanebben az időben történt, hogy a cseh fejedelem teljes 
hadi erejével Lengyelországba ment," és végighaladva a sűrű 


193 Izjaszláv Jaroszlavics (1054—1072, 1076-1078) nagyfejedelem, II. Bo- 
luszló nagybátyja, Bölcs Jaroszláv fia lehetett, akit 1072-ben űztek el Kijevből, 
ús aki lengyel feleségével együtt Krakkóba menekült. Izjaszlávot II. Boleszló 
helyezte vissza a kijevi trónra 1076-ban. Vö.: FoNr 2005a, 134-135. 

16 Hűbéri kapcsolatként szokás értelmezni ezt a jelenetet (GpP 90., 1. sz. 
libjegyzet). Valószínű, hogy a jelenet a forma fidelitatisra kívánt volna utalni. 
Vő.: BACHRACH 1984, 796—814, különösen 801-802. Valószínű értelme, hogy ki- 
fejezze Izjaszláv Boleszlónak való alávetetlségét. Erre utalhat a kivont karddal 
való érkezés, illetve az Arany Kapura való ismételt rácsapás is (DALEwski 2005, 
16.). Mindazonáltal ismert VII. Gergelynek egy II. Boleszlóhoz írott levele, 
melyben követeli, hogy a lengyel király adja vissza a , Rusz királyától" elvett 
pénzeket (RG VII, II., Nr. 73., 235.). A pápa következő leveléből egyértelműen 
ki is derül, hogy Izjaszlávra gondolt (RG VII, II. 1., Nr. 74., 235-236.). 

197 II. Vratiszláv cseh fejedelem. A cseh- és a következő fejezetben olvas- 
ható pomerán háborúk pontos időpontja ismeretlen, de valószínűsíthetően 
1073 előtt történtek meg. Vö.: LABuDA 1985, 33-49. 

erdőkön, tábort vert egy ütközetre felettébb alkalmas síkon. 
Meghallván ezt Boleszló, gyorsan az ellenség elé indult, és 
sietve megkerülve őket, elfoglalta és elzárta azt utat, amelyen 
haladtak. És mivel a nap nagyobb része már eltelt, és kifá- 
rasztotta a sietős menettel övéit, követei útján tudtára adta 
a cseheknek, hogy másnap harcba száll ellenük, és szépen 
kérte őket, hogy maradjanak ők is ott, és hogy ne fárasszák 
tovább. , Korábban — mondta - hozzászoktatok, hogy éhes 
róka módjára a megszerzett zsákmánnyal kijővén az erdő- 
ből, büntetlenül járkáljatok az erdők mélyén a pásztor távol- 
létében, de most, hogy itt van a vadász a gerellyel és a nyo- 
mok után szétküldött kutyákkal, csak bátorsággal térhettek 
ki a kivetett háló elől, furfanggal semmiképp!" Ám a csehek 
fejedelme ravasz fortélyossággal azt válaszolta Boleszlónak, 
hogy méltatlan lenne, hogy egy ily nagy király leereszkedjen 
a nála alábbvalóhoz, de ha Boleszló Kázmér fia, akkor más- 
nap legyen kész ugyanott várni a csehek szolgálatát. Boleszló 
pedig, hogy Kázmér fiának lássék, ott maradván eleget tett 
a csehek fondorlatosságának. De már másnap délben jelen- 
tették a felderítők a lengyel tábornak, hogy a csehek előző 
éjjel a harc helyett a menekülést választották. Boleszló, akit 
nagyon bántott, hogy rászedték, még ugyanebben az órában 
hevesen utánaeredt a Morvaországon át menekülő csehek- 
nek, sokukat elfogta vagy megölte, majd visszatért, magát is 
megvetve, hogy így elillantak előle. 

Hozzá kell még tenni mindehhez, hogy milyen okból tűnt 
el majdnem teljesen a vértek használata Lengyelországból, me- 
lyet hajdan a nagy Boleszló király serege gyakran, nagy elő- 
szeretettel viselt. 

25. Bőkezű Boleszló pomeránok feletti győzelme 


Mert úgy esett, hogy a pomeránok váratlanul lerohanták 
Lengyelországot, és Boleszló király, aki messze volt tőlük, 
tudomást szerzett erről. Ő lelkében felhevülvén, arra vágyva, 
hogy megszabadítsa az országot a pogányok kezéből, felet- 
tébb meggondolatlanul úgy döntött, hogy még azelőtt meg- 
indul ellenük, hogy összegyűlt volna a sereg. És ahogy oda- 
ért egy folyóhoz, amelyen túl ott álltak a pogányok csapatai, 
a páncélos lovasok és a fegyveresek sem hidat, sem gázlót nem 
kerestek, hanem az örvénylő mélységbe vetették magukat. És 
igy sok páncélos merült el ott a merészség miatt, az életben 
maradottak pedig lehajították magukról a vértet, és miután 
átúszták a folyót, veszteségekkel ugyan, de győzelmet arat- 
tak. Ettől a időtől kezdve Lengyelország felhagyott a páncél- 
viselés szokásával, és így bárki könnyebben támadhatott az 
vIlenségre, és teher nélkül biztonságosabban úszhatott át az út- 
jában álló folyón. 


26. Boleszló adakozásáról és bőkezűségéről 
— egy bizonyos szegény klerikusról 


IIgyancsak nem fogok hallgatni II. Boleszló egy említésre 
méltó, bőkezű adományáról, hanem követendő példaként tá- 
rom az utódok elé. 

Egy nap Bőkezű Boleszló Krakkó városában"? udvarával 
paiotája előtt tartózkodott, és a Rusz és más adófizetők sző- 


"5 Az első adat a gesztában arra nézve, hogy a 11. század folyamán a fe- 
delmi székhely Gnieznóból Krakkóba helyeződött át. 

nyegekre terített ajándékait tekintette meg." Úgy esett, hogy 
ott volt egy szegény, külhoni pap," és megszemlélte a kin- 
csek nagyságát. Miközben csodálattal meresztette a szemét 
a kincshalomra, saját nyomorúságára gondolt, és igen csak 
sóhajtozott és nyögdécselt. Boleszló király pedig, mivel fel- 
indult, hallván, hogy valaki nyomorúságosan sóhajtozott, és 
úgy vélte, hogy a kamarások valakit megvertek, bosszúsan 
kérdezte, ki merészkedett így sóhajtozni, vagy ki szándéko- 
zott itt valakit megverni. Ekkor ez a nyomorult klerikus ré- 
mülten inkább azt kívánta, bárcsak soha ne vetette volna sze- 
mét erre a pénzre, ami miatt most itt állt a királyi udvarban. 

De hát miért rejtőzöl, panaszos kis papocska, miért titko- 
lod bánatod okát? Jajszavad elnyomja majd bánatod, sóhajod 
örömöt hoz reád! 

Ne hagyd, ne hagyd, bőkezű király, hogy hosszasabban 
pihegjen a félelemtől a nyomorult pap, hanem azon iparkodj, 
hogy kincstárad súlya húzza le vállát! 

Így hát megkérdezte a klerikust a király, hogy mire gon- 
dolt, amikor ilyen siralmasan sóhajtozott, mire ő rettegve így 
válaszolt: , Király uram, látván nyomorúságomat és szegény- 
ségemet, illetve a te dicsőségedet és nagyságodat, összevetet- 
tem a boldogságot a szerencsétlenséggel, hogy mennyire kü- 
lönböznek, és a nagy fájdalmamban sóhajtoztam." Így szólt 
ekkor a bőkezű király: , Ha a nincstelenség miatt nyögdécsel- 


19 Nincs semmi adatunk arra nézve, hogy a Rusz adófizetője lett volna 
Lengyelországnak. 

20 Felmerült, hogy a történetben szereplő klerikus maga a szerző lenne 
(GkonEckt-PtEzta, 49., 2. sz. jegyzet), ez azonban igen valószínűtlen, hacsak 
nem valamilyen szimbolikus, a szerző és III. Boleszló viszonyára vonatkozó 
ábrázolásról van szó, mert kronológiailag lehetetlen, hogy II. Boleszló és Gal- 
lus Anonymus ismerték volna egymást (GpP, 94., 1. sz. jegyzet.). 

ivI, Boleszló királyban a szegénység vigasztalójára leltél. Lépj 
hul oda a kincsekhez, melyeket megcsodáltál, és legyen annyi 
a tied belőle, amennyit egyszerre el tudsz vinni." A szegény 
"mber odalépvén annyira telerakta a fejfedőjét arannyal és 
",üsttel, hogy az szétszakadt a nagy tehertől, és a kincsek 
lilhatóvá váltak. Ekkor a bőkezű király leoldotta nyakából 
lontösét, és pénzeszsák gyanánt odanyújtotta a szegény kle- 
nkusnak, és segítvén neki, még több kinccsel terhelte meg. 
Annyi arannyal és ezüsttel rakta meg hát a bőkezű király 
a papot, hogy az panaszkodott, hogy ha még többet rárak, le- 
"akad a nyaka. 

A királyra hírnév és dicsőség vár, 

S a gazdaggá tett pap már messze jár." 


27. Bőkezű Boleszló magyarországi száműzéséről 


I Iigyanő Salamon királyt??? is elűzte saját erejéből Magyaror- 
"zágról, és a mind magas növésű, mind pedig kegyesség- 
hen bővelkedő" Lászlót helyezte a trónra. Ez a László gyer- 


2 A történet igen népszerű lett már a középkori irodalomban, mert Kad- 
hibek krónikájába kiszínezve felvette, és így átörökítette a késő középkor iro- 
:"lilmába (KADEUBEK II, 15—-16.). 

32 Salamon (1063-1074) magyar király. 

23 II. Boleszló ténylegesen támogatta Gézát és Lászlót Salamonnal szem- 
hun. Az nem igazolható, hogy közvetlenül Boleszló űzte volna el Salamont, 
"zt egy 13. századi adatból tudjuk (KADELBEK II., 18.), melynek magját Gallus 
Anonymus leírása adja. A magyar krónikakompozíció csak a hercegek és Sa- 
liumon vitájánál jegyzi meg, hogy Lampert Lengyelországba ment, hogy se- 
nitséget hozzon Gézának Salamon ellen (KK, 75.). 

"1 László ilyen megítélésének alapja nyilván bibliai eredetű, a test és 


nikában, ahol a szerző valakinek a testi tulajdonságairól értekezik, ami meg- 

mekkorától Lengyelországban nevelkedett, és erkölcseiben és 
életvitelében szinte lengyellé vált.5 

Mondják, soha nem volt Magyarországnak ilyen királya, 

és már nem hoztak többé a földek annyi gyümölcsöt utána." 
Hosszan tartana elmesélni, hogyan taszították ki Boleszlót 
Lengyelországból," de annyit el lehet elmondani, hogy nem 
kellett volna felkentként más felkent bűnét testileg meg- 
torolnia." Sok kárt okozott neki, hogy bűnnel orvosolta 
a bűnt, hogy árulás miatt kiadta a püspököt, hogy levágják 
annak végtagjait. De sem az áruló püspököt nem mentjük 
fel, sem azt a királyt nem becsüljük nagyra, aki ilyen álnokul 


lepő, hiszen a történet főszereplőiről, a lengyel uralkodókról nem született 
ilyen leírás. A részlet bizonyítja, hogy Lászlót az idoncitás alapján ítélte meg 
a szerző. Vö.: VESZPRÉMY 2004, 331. 

25 László tényleg Lengyelországban született, ottlétének pontos időha- 
tárai máig vita tárgyát képezik. Vö. Dowiar 1965, 5., valamint LABLDA 1992, 
175. és 183. 

m6 Kőrizs Imre fordítása (ÍROTT FORRÁSOK, 254.). Kutatásunkban két vé- 
lemény áll egymással szemben a szöveg megítélése tekintetében: az egyik 
szerint László körül már a 12. század folyamán spontán, helyi szentkultusz 
alakult ki, míg a másik — nézetünk szerint helyesen - a bonitas regis Karoling- 
kori hagyományát fedezte fel a leírásban. A probléma irodalmát összefogla- 
lóan lásd KLANICZAY 2000, 155., BAGi 2005, 140-141. 

97 Gallus Anonymus talányos megjegyzésével egy máig tartó találga- 
tássorozatot indított el. II. Boleszló 1079-ben kivégeztette Szaniszló krakkói 
püspököt. Legvalószínűbb, hogy emiatt kellett elmenekülnie (LApUDA 2000, 
63-74.), már a 20. század elején felmerült azonban (WojciscHowski 1951, 320- 
333.), és később is elképzelhetőnek tartották a kutatásban (GRUOZINSKI 1986, 
124-126.), hogy fivére, Ulászló IIerman lázadt fel ellene. 

298 A két felkent (Christus) említése ismét azt bizonyítja, hogy szerzőnk 
a Normann Anonymus, vagy a 12. század eleji korai skolasztikus iskolákban 
terjedő gondolatokat használta fel. A két Krisztus aNNormann Anonymus gon- 
dolatmenetében a világi és az egyházi hatalom. Vö.: Küksis 1989, 55-57. 

állt bosszút, 2? hanem hagyjuk ezt függőbe és mondjuk el, ho- 
gyan fogadták őt Magyarországon. 


28. Arról, hogyan fogadta Boleszlót 
László magyar király 


Hogy Boleszló közeledik, mikor László hírül kapja, 
részint örül barátjának, részint megmarad haragja, 
örvendezik, hogy most megjött a barátja és fivére, 
de bánja is, hogy fivére, Ulászló lett ellensége." 
Nem külhoniként vagy vendégként fogadta, vagy ahogy az 
egyenlő az egyenlőt szokta, hanem szinte úgy, mint ahogy 


29 Szerzőnk igen óvatosan közelítette meg Szaniszló püspök meggyilko- 
lásának ügyét. Nála sokkal világosabban fogalmaz Kadtubek (KADELBEK II, 
20.), aki Boleszló a néppel szembeni kegyetlenkedésével indokolta Szaniszló 
püspök szembeszegülését az uralkodóval. Mindazonáltal Gallus Anonymus 
az árulás (traditio) kifejezéssel írja le apüspök kivégzésének okát, ami arra 
utalhat, hogy III. Boleszló udvarában ezt a kérdést még így ítélték meg. 

ae Kőrizs Imre fordítása (ÍROTT FORRÁSOK, 255.). A szövegrészlet az egyik 
legproblematikusabb része az egész gesztának. A jelen fordítás természete- 
sen a kritikai kiadás szövegét vette alapul, mely azonban egy 20. század eleji 
szövegemendálás révén jött létre, mely a rendelkezésre álló kézirati szöveg- 
hagyományból nem vezethető le (a történeti problematika irodalmára nézve 
lásd BaGi 2005, 134-137.). 

Így nem egyértelmű, hogy a szövegben említett két Wladislaus Lászlót és 
Ulászlót Hermant (1079-1 102) jelöli-e, vagy esetleg csak László magyar ki- 
rályra vonatkozik. Újabb kutatási álláspontok szerint ez utóbbi lenne helyes 
(LABuDA 2000, 71-74.), amit esetleg az is alátámaszthatna, hogy kétségtelen: 
az egész fejezet alapvető célja az, hogy tükröt tartson III. Boleszló elé, mint 
illik viselkedni egy uralkodónak (DALEwski 2005, 32-34., 138-140.). Mind- 
azonáltal meg keli jegyezni, hogy a szöveg ilyen értelmezését, mely csak egy 
Wiadíslaust engedne meg, csak igen erőltetett nyelvtani magyarázattal lehet 
elfogadni. 


145 


jog szerint a nemesnek kel! fogadnia a herceget, vagy fejede- 
lemnek a királyt, vagy királynak a császárt. 

És Boleszló akkor Lászlót az ő királyának hívá, 

László pedig elismerte, hogy általa lett királlyá." 
Boleszló esetében azonban egy valamit hiúsága számlájára 
kell írni, ami sokat ártott korábbi jelességének. 

Mert amikor menekültként az idegen földre lépett, 

egy paraszt sem tanúsított neki engedelmességet.""? 
László alázatos férfiúként eléje sietett, és tisztelete jeléül 1o- 
váról leszállva várt a távolból közeledőre. Boleszló azonban 
nem becsülte sokra a szelíd király alázatát, hanem szívét ve- 
szedelmes gőgre tüzelte, és így szólt: , Én neveltem őt foga- 
dott fiamként Lengyelországban, én helyeztem őt Magyar- 
ország trónjára. Nem illik tehát, hogy egyenlőként tiszteljem, 
hanem úgy járja, hogy lovamon ülve, mint a fejedelmek egyikét 
csókoljam meg őt." Észrevévén ezt László egy kissé zokon 
vette, és letért az útról, mindazonáltal igen nagylelkűen ki- 
eszközölte, hogy egész országában szolgáljanak neki. Később 
pedig egyetértésben és barátként, fivérek módjára találkoztak. 
Mindenesetre ezt a magyarok mélyebben és komolyabban je- 
gyezték meg szívükben. Nagy irigységet keltett ezért a ma- 
gyaroknál, és — ahogy mondják - ezzel siettette halálát." 


HM Kőrizs Imre fordítása (ÍkoTT FORRÁSOK, 255.). 

32 Kőrizs Imre fordítása (ÍROTT FORRÁSOK, 255.). 

38 A jelenet lényege, miként azt a későbbi középkori kútfők is értették 
(KADELBEK II., c. 20.), hogy negatív példaként mutassa be II. Boleszló gőgös 
magatartását, Mindazonáltal nem hagyható figyelmen kívül, hogy Lászlóról 
itt egy egészen más képet mutat a geszta, mint az előző fejezetben: legitími- 
tásának szemponljából ítéli meg. 

a Nem tudjuk, mikor halt meg pontosan Boleszló, 1079-81 közötti idő- 
pontakkal számol a kutatás. Nem világos, hogy mi okozta halálát. A későbbi 

29. III. Mieszkóról, ugyanannak a Boleszlónak a fiáról 


Boleszló királynak pedig volt egy Mieszko nevű fia," aki 
vitézsége tekintetében nem lett volna alávalóbb elődeinél, ha 
a párkák irigysége nem szakította volna el élete fonalát már 
serdülőkorában. Apja halála után ezt a fiút László magyar 
király nevelte, és szülői keggyel, fiaként szerette. Kétségte- 
len, hogy ez a fiú valamennyi lengyelt és magyart felülmúlta 
a nemes erkölcsök és a szépség terén, és mindenkinek a lelkét 
bizonyító jelekkel arra indította, hogy benne lássák a jöven- 
dő uralom reményét. Ezért atyja fivérének, Ulászló fejede- 
lemnek úgy tetszett, hogy — rossz jóslat mellett — visszahívja 
a fiút Lengyelországba, és -— sajnos — egy rusz leánnyal háza- 
sítsa össze." Így hát a szakálltalan és szép házas ifjú oly iga- 
zul és bölcsen élt, annyira felvette elődei szokásait, hogy az 
egész ország különleges vonzalommal kedvelte."" De a ha- 
landóknak kedvező történésekkel szemben ellenséges sors az 
örömöt bánattá változtatta át, élete virágával együtt elpusztí- 
totta a vitézség reményét is. Mert mondják, hogy valamiféle 
ellenfelei, félvén, nehogy megtorolja az apjával szembeni tör- 
vénytelenséget, méreggel veszejtették el a jó természetű fiút, 
azok pedig, akik vele iddogáltak, csak alig kerülték el a halál 


középkori irodalom azonban azt sugallja, hogy a magyaroknak is köze volt 
hozzá. Vö.: KADEUBEK II, c. 20., 59. 

25 Mieszko, II. Boleszló fia (1069—1089 k.). Vö.: BENYSKIEWwICz 2005. 

26 Ismeretlen személy. 

3 A goszta kutatóinak egy része a szerző szokatlanul meleg szavait an- 
nak tulajdonította, hogy személyesen ismerte, mivel együtt tért vissza vele 
Magyarországról Lengyelországba (WojciecHowsxki 1951, 254.; GAtLus 56., 
2. sz. jegyzet, GrP 102., 1. sz. jegyzet). Ezt némileg valószínűtlenné teszi, 
hogy szerzőnk László magyar királyt feltehetően már élőként nem ismerte 
(BAGi 2005, 39.). 

veszedelmét.?" Ahogy aztán meghalt az ifjú Mieszko, egész 
Lengyelország úgy gyászolta, mint anya egyetlen fiát. Nem 
csak azok jajongtak, aki ismerték, hanem azok is jajveszé- 
kelve követték a halotti saroglyát, akik soha nem látták őt. 
A földművesek otthagyták az ekéjüket, a pásztorok a nyájat, 
Mieszkóért való bánatukban a kézművesek letették a foglala- 
tosságukat, a munkával foglalatoskodók a munkát. A kisfiúk 
és kislányok, sőt mi több, a szolgák és szolgálólányok is köny- 
nyekkel és sóhajokkal tisztelték meg Mieszko temetési szer- 
tartását." Végül a szegény anya" amikor betették a szarko- 
fágba fiát, akit jajveszékelve sirattak, egy óra hosszat minden 
életjel nélkül, mintegy holtan feküdt, csak a temetés után tud- 
ták magához téríteni a püspökök legyezéssel és hideg vízzel. 
Sehol nem olvasható, hogy - akár a barbár népeknél - vala- 
melyik király vagy fejedelem halálát ilyen hosszan és fájdal- 
masan gyászolták volna, sem fenséges tetrarchák temetésén 
nincs ilyen gyász, sem a császár temetésének évfordulóján 
nem hangzott el ennyi gyászének." De hallgassunk hát az el- 
temetett fiú miatti búbánatról, és térjünk át a fiú feletti örömre, 
aki majd uralkodni fog.?? 


38 Micszko halálának oka ismeretlen. A gesztaíró álláspontjából kiindulva 
Mieszko megölésére csak Ulászló Hermannak lehetett oka, mert jelenléte ve- 
szélyeztethette a saját örökösének, III. (Ferdeszájú) Boleszlónak az uralmát 
(MALLCZYNSSKI 1946, 7.) 

39 Bátor Boleszló halálán kívül ez az egyetlen olyan hely a gesztában, ahol 
ilyen mély érzelmekkel ír a szerző a gyászról. 

29 Nem ismeretes, ki volt II. Boleszló özvegye. 

21 Bizonyos kutatási álláspontok szerint (GaLLuS 56., 4. sz. jegyzet) ebből 
a megjegyzésből arra lehet következtetni, hogy a szerző személyesen láthatta 
IV. Henrik császár temetését. 

222 Természetesen III. Boleszlóról van szó. 

30. Ulászló, III. Boleszló apjának házasságáról 


Miután meghalt Boleszló király, és a többi fivére is bevégezte 
életét, Ulászló fejedelem uralkodott egyedül" aki Vratisz- 
láv, Csehország királyának Judit nevű lányát vette felesé- " 
gül? aki III. Boleszlót szülte neki, akiről írni szándékozunk, 
miként ez az alábbi elbeszélésből kiderül majd. 

Most pedig, miután röviden végighaladtunk a fa törzsén 
a gyökértől indulva, használjuk tollunkat és gondolatainkat 
arra, hogy kiegészítsük e sort a gyümölcstermő ággal. 

Mert az eljövendő gyermek szülei, akik akkor még utód 
nélkül voltak, szorgosan böjtöltek és imádkoztak, sok alamizs- 
nát adtak a szegényeknek, hogy a mindenható Isten — aki gon- 
doskodik arról, hogy a meddő anyák fiaiknak örvendjenek, 
aki Keresztelő Szent Jánost adta Zakariásnak,? és megnyitotta 
Sára méhét, hogy Ábrahám magjában megáldjon minden né- 
pet? - olyan fiút adjon nekik örökösül, aki istenfélő, felemeli 
az Anyaszentegyházat, igazságot szolgáltat, Lengyelországot 
Isten tiszteletére és a nép üdvére tartja. Miközben szünte- 
len ezzel foglalatoskodtak, odalépett hozzájuk Franco lengyel 


23 Nem tudunk semmit II. Boleszló fenn már említett fivéreinek haláláról. 

23 Itt a gesztaíró nem ad egyértelmű választ arra, hogy Ulászló a hatal- 
mát csak II. Boleszló halála után nyerte-e el, hiszen az előző részekből az 
derül ki, hogy II. Boleszló elűzésével került hatalomra Ulászló. 

25 II. Vratiszláv cseh fejedelem és király. 

26 Egyértelmű utalás Lukács evangéliumára, Keresztelő Szent János szü- 
letésére (Luk. 1,5-25.), illetve a szeplőtelen fogantatásra (Luk. 1,31., Mt. 1,20). 
A bibliai utalásban az uralkodói hatalom isteni jellegét lehet látni. 

227 1Móz. 28,13-14. 

28 Szerzőnk gondolkodásában III. Boleszló , eljövetele" az újrakczdést je- 
lenti, a Piastok története vele kezdődik újra (DErrutA 2000, 321—332.) 

püspök, s a következő szavakkal adott nekik üdvözítő ta- 
nácsot: , Ha a legáhítatosabban teljesítitek, amit mondok nek- 
tek, vágyakozásotok bizonyosan teljesül." 

Ők pedig igen szívesen meghallgatván a püspököt erről 
a dologról, és megígérvén, hogy rengeteg mindent tesznek 
majd az utód reményében, kérlelték őt, hogy mihamarább 
adjon számot nekik erről az ügyről. Ő erre így szólt: , Van 
- mondta - egy bizonyos szent Gallia végein, dél irányában, 
Marseilles környékén, ahol a Rhőne a tengerbe ömlik. Pro- 
vence a föld neve, a a szentet pedig Egyednek hívják, aki 
annyi szolgálatot tett Istennek, hogy mindenki, aki hitét belé- 
veti és emlékét ápolja, ha kér tőle valamit, bizonyosan meg- 
kapja. Öntsetek hát egy gyerekméretű aranyszobrot, készít- 


23 Ismerellen személy. Az episcopus Poloniensis cím nyilván téves, hiszen 
ilyen püspöki székhely nem létezett. A kutatásban Ludwik Finkel és Stanis- 
law Ketrzyúski szövegkiadása alapján (FINKEL.-KEIRZYNSKI, 39.) általában Poz- 
naú püspökének szokták tekinteni (ABRAHAM 1890, 86.; GRODECKI-PLEZIA, 55.; 
SAPPOK 1937, 81.; GALLUS, 57., 4. sz. jegyzet), emellett felmerült, hogy fejedelmi 
kancellár is lehetett (Kukpis 2001, 198.). Tévesen azonosították a pomerániai 
Bialogard püspökével, itt ugyanis soha nem működölt püspökség, és ráadá- 
sul a történet időpontjában nem is állt a Piastok uralma alatt (Széktny 1972, 
56-58.; DAviD 1932, 7.). Bizonytalan, hogy összekapcsolható-e személye a Sa- 
lamon uralma alatt Magyarországon ismert Franco püspökkel (vö. SZÉKELY 
1972, 58.), hiszen a Franco (Frank) név igen divatos volt a 11. század második 
felében Nyugat-Európában, különösen a flamand-vallon térségben, nem biz- 
tos, hogy egy emberről van szó. 

24 Szent Egyed leglényegesebb csodatevő képessége volt, hogy közbenjá- 
rásával megbocsátásra kerültek az uralkodók bűnei. A lengyel fejedelmi pár 
is emiatt fordulhatott a Szenthez, hogy bűneik miatti gyermektelenségükben 
segítsen rajtuk. A lehetséges uralkodói bűnök tekintetében összefoglalóan 
lásd BaAGi 2005, 161—164. 

setek elő királyi ajándékokat, és küldjétek el ezeket sietve 
Szent Egyednek."! 

Haladéktalanul elkészült a gyermekszobor egy színarany 
kehellyel együtt. Aranyat, ezüstöt, ruhákat, szent öltözékeket 
készítettek elő, melyeket hű küldöttekkel? elvitettek Pro- 
vence-be a következő levéllel: 


Ulászló Szent Egyedhez és a szerzetesekhez írott levele 


Ulászló, Isten kegyelméből Lengyelország fejedelme és tör- 
vényes hitvese, Judit, O(dilodnak, Szent Egyed tiszteletre- 
méltó apátjának és valamennyi szerzetes testvérnek a legalá- 
zatosabb áhítatos engedelmességgel. 

Hírből hallván, hogy Szent Egyed különösen kiemelkedik 
a kegyesség méltóságában, és hogy kész segítséget nyújtani 


2 Feltehetően egy ex voto szoborról lehetett szó (DEMBINSKA 1982, 91). 
A Szent Jakab compostelai zarándokhelyéhez vezető útról szóló leírás, mely 
részletesen beszámol a saint-gilles-i apátságról, említést tesz egy aranyszo- 
borról a szent sírjánál, melyet , valamely előkelő" helyezett oda a szent férfiú 
iránti szeretetből. Nem biztos azonban, hogy erről a szoborról van szó, ha- 
nem lehet, hogy a zarándokút során látott szobor helyi adományból szárma- 
zik (I IAMANN 1931, 119-120.). 

32 A cseh Judittal kapcsolatos ügyekről részetesebben tájékoztató Prágai 
Kosmas szerint a követséget Judit udvari káplánja, bizonyos Péter vezette. 
(Cosmas IL, c. 36., 134.). 

"3 A korábbi irodalom úgy tartotta, hogy hibás bejegyzésről van szó, 
mert a követküldés lehetséges időpontjában nem Odilo, hanem Benedek volt 
Saint-Gilles apátja (Gaunucs, LXXXVIII.). Újabb kutatási eredmények azon- 
ban arra mutatnak rá, hogy Benedek működése már korábban befejeződött, 
és elméletileg nem kizárt, hogy Odilo apáti működése korábban kezdődött 
(Wiszek 1988, 232—233.). Függetlenül azonban az apát személyétől, jól látszik, 
hogy Gallus Anonymus gondolkodásában fontos szerepet játszik mind Szent 
Egyed, mind az ő anyakolostora (PLezia 1947, 143.; GrP, 107., 3. sz. jegyzet). 

a neki adott isteni hatalom folytán, utód reményében áhíta- 
tunkkal felajánljuk neki ajándékainkat, és alázattal könyör- 
günk, hogy szent imádságaitokkal segítsétek kérésünket. 


31. A III. Boleszló megsziletése érdekében tartott 
böjtről és elmondott imákról 


Miután elolvasták a fenti levelet és elfogadták az ajándéko- 
kat, az apát és a testvérek köszönetet mondtak az ajándé- 
kok küldőjének, és háromnapos böjtöt tartottak könyörgéssel 
és imádsággal, könyörögvén a mindenható fenséges Úristen- 
hez, hogy a neki most ennyi ajándékot hozó, és sok minden 
ígéretet tevő hívek áhítatos kérését teljesítse, hogy így neve 
dicsőségét magasra emelje az ismeretlen népeknél, és szolgája, 
Szent Egyed hírét mindenfelé terjessze: 

Növeld, ez anyag életét, Isten szolgája," 

Hadd teljesüljön szolgáid sürgető vágya." 

Alkoss a képmásért hús-vér fiúgyermeket, 

Add át az élőt, és tartsd meg az élettelent! 
De hát miért szaporítsuk a szót? 
Még be sem fejezték a szerzetesek Provence-ban a böjtöt, az 
anya Lengyelországban már fia megfogantatása felett örven- 
dezetlt. Még el sem indultak onnan a követek, és a szerzetesek 
már előre megmondták, hogy úrnőjük gyermeket vár. Így az- 
tán felettébb örültek a még inkább gyorsabban és fürgébben 


2 Mt. 25, 27. 

25 HISTORIA DE TRANSLATIONE, 279-280. Ez az egyetlen hely a gesztában, 
amely szó szerinti szövegegyezést mutat a Szent Miklós translatiójáról írott 
velencei történettel. Vö.: JAsiXski 2005, 83-84., valamint lásd a bevezető tanul- 
mányban írottakat. 

hazainduló, és a szerzetesek igazáról bizonyságot szerző 
küldöttek a fiú megfogantatásának, de még jobban örülnek 
majd, ha megszületik. 


VÉGE AZ ELSŐ KÖNYVNEK 

MÁSODIK KÖNYV 


KEZDŐDIK AZ EPISZTOLA 


Pál úrnak? Isten kegyelméből Lengyelország tiszteletreméltó 
bölcsességű püspökének, valamint segítőtársának, a köve- 
tendő hitű Mihály kancellárnak?" e csekélyke mű sáfárjától?" 
a fiúi tisztelet és az illő engedelmesség kötelezettségével. 

Miközben sok mindenről elmélkedtem, eszembe ötlött leg- 
bőkezűbb szereteteteknek és hírneveteknek emléke, mely Isten 
adta bölcsességetek és emberi erényeitek révén mindenfelé 
ismert. Mivel azonban az értelem szándéka bőséggel foglalja 
magába, amit a beszéd lomha tehetsége nem mond ki, beszéd 
helyett legyen elég a jóakarat szándéka. Mert ha megtesszük 
azt, amit meglehet, akkor igaztalan a panasz. 

Így tehát, hogy ne tűnjön olybá, hogy e nagy férfiak dicső- 
ségét és e főpapok emlékét hallgatással kerüljük meg, úgy 
magasztaljuk őket tovább, mintha egy kis forráscseppet vin- 
nénk a Tiberis sodró folyásába.?? Mert bár ami tökéletes, nem 
szaporodhat természetes módon, mégsem tiltja az értelem, 
hogy írott és kimondott dicsérettel tiszteljük. És ne ítéltes- 
sék illetlenségnek, ha e festményekben a mű változatossága 


29 Vö. I. Episztola. 

27 Awdanicc-nembeli Mihály kancellár. Lásd a bevezető tanulmányt. 

25 A kevés olyan hely egyike, ahol - betartván a kötelező szerénységet - 
a szerző magáról értekezik. 

29 Vö: PERgyus, Satyra II., 15. 

végett a becses színek közé néha-néha fekete tónust is pin- 
gálunk. Hiszen a királyok asztalánál is gyakran szolgálnak 
fel hitvány étket, ami undorrá változtatja a mindennapi gyö- 
nyört. Sőt mi több, a hangya testének mérete sem ugyanak- 
kora, mint a tevéé, mégis erejével egyenlő mértékben, szor- 
gosan végzi dolgát. 

Eme dolgok példájától indíttatva, hebegve, gyermeki sza- 
vakat formálva igyekszem dicsérni e saját maguk miatt is be- 
csülni való férfiakat, dicséret, vagy az Izraeliták magasztalása 
módjára, híven, csalás nélkül. Az ő helyes életük, szemmel 
látható tudásuk, követendő erkölcseik, üdvös prédikációjuk, 
a filozófia kétcsúcsú hegyéről" levezetett bölcsességük Len- 
gyelország sűrű erdeit ragyogó fénybe öltözteti, és addig nem 
vetik be ők az emberi szív megműveletlen földjét a hit búza- 
szemével, míg a szúrós, tövises bokrokat"! a szent ige kapájá- 
val tövestől ki nem irtják onnan. Hasonlóak ők ahhoz a csalá- 
datyához is, aki tudja, hogyan hozza elő kincstárából az újat 
és a régit, ? vagy a sérült sebeit bekötöző, azokba bort és olajat 
öntő szamaritánushoz.8 A búzát is híven szétosztják mérésre 
a velük együtt szolgálók között, és nem titkolják el tehetségüket, 
hanem kamatoztatják azt.§ 

De miért törekszik a néma, hogy a jó beszédűekról szól- 
jon, vagy miért bonyolódik a szerény értelmű gyermek ily 
mélységekbe? Azért mégis, 

Nézzétek el járatlanságomat, 
Nézzétek el jóakaratomat. 


39 Nagy valószínűséggel Arisztotelész és Platón. 
m 1Móz. 3,18. 

a2 Mt. 1352. 

38 Luk. 1034. 

414 Mt. 25,25. 

Hatalmas atyák! Tiszteletreméltóságotok elnézése ne azt ítélje 
meg, mit és mennyit mutat művünk, hanem hogy mi után 
törekszik, mire vágyik tehetségünk. Mert amikor a hatalmas- 
nak szegény barátja valami keveset odaad munkájából, az — 
nem az ajándékot, hanem az ajándékozó jóakaratát nézve - nem 
tagadja meg, hogy nagy ajándékként fogadja el. Így hát, áldott 
atyák, úgy fogadja és támogassa kitűnő tekintélyetek és ér- 
telmetek jóindulata eme, fejedelmeitek és hazátok dicséretére 
gyermekien, csekélyértelműségünk tollával megírt művecskét, 
amennyire a mindenható Isten erősít benneteket a világi és 
szent javak bőségével. 


VÉGE AZ EPISZTOLÁNAK 


KEZDŐDIK AZ EPILÓGUS 


Lásd mit végeztem, szólaltassad meg a művem, 

Tégy így, ettől tán többeknek tetszik a munkám! 

Nem csoda, hogy a munkában egy kissé megnyugoszunk, 
Nyugalomnak ideje van, sok vidéket bejártunk, 

S nem ismertük jól az utat, amelyre rátévedtünk, 

Ám azoktól, akik tudták, ezt-amazt megkérdeztünk, 
Serkenjünk föl hát álmunkból, már eleget aludtunk, 
Immár vagy egy napot az útkereséssel mulattunk, 
Utunk végén a jövőről bőven gondolkodhatunk. 
Folytassuk hát, segít az Úr, amibe belefogtunk, 
Fejtsük ki azt, amire fent már oly gyakran utaltunk, 

S egészítsük ki mindazt, amit hanyagabbul mondtunk. 


245 Róm. 1311. 

KEZDŐDIK II. BOLESZLÓ MÁSODIK KÖNYVE 
1. Először születéséről 


Így hát gyermek Boleszló Szent István király napjának ünne- 
pén született meg, anyja pedig ezt követően megbetegedvén, 
az Úr születésének éjszakáján meghalt.2 Ez az asszony külö- 
nösen a halála előtt kegyes cselekedeteket tett a szegények és 
a foglyok számára," és sok keresztényt saját erejéből vásárolt 
ki a zsidók szolgaságából."§ Halála után Ulászló fejedelem, 
lévén testes és beteg lábú ember, mivel kisgyermeke volt?" 
feleségül vette III. Henrik császár"? húgát, aki korábban Sa- 
lamon király felesége volt,?! akitől fiút nem, de három lányt 


246 1085. augusztus 20. Mindazonáltal III. Boleszló pontos születési dá- 
tuma és anyja halálának időpontja vitatott. Legújabban a születést 1086. augusz- 
lus 20-ra teszi JASiSskiI 1993, 164., Judit halálával kapcsoaltban pedig lásd Prá- 
gai Kosmast (Cosmas II, c. 36., 133-134.), aki az eseményt 1085 karácsonyára 
helyezi. Ebből többen arra következteltek, hogy Gallus Anonymus bejegyzése 
téves, és III. Bolcszló Szent István vértanú ünnepén született (CHRONPOL, 444., 
17. sz. jegyzet). A szöveg megjegyzése, mely szerint különösen a halála előtt 
tett Judit kegyes cselekedeteket, arra enged azonban következtetni, hogy 
a szülés és a halál között több időnek kellett eltelnie. 

57 Az opus pietatis tipikus példája. Szerzőnk többször beszámol még ilyen 
kegyes tettekről. Vö.: I. 14., I. 29-30., HI. 25. 

28 Feltételezhető, hogy a korban működött zsidó kereskedőkról van szó. 
Vö.: GrP, 116., 3. sz. jegyzet. 

"9 Nyilván III. Boleszló. 

59 Értelemzavaró bejegyzés, a szerző nyilván III. Henrik lányára, IV. Hen- 
rik (1053-1106) császár nővérére, Judit-Máriára gondolt (KRiSTó-MAKk 1988, 
89-1009. 

51 Judit-Mária valóban Salamon felesége volt. Az új házasságkötésre 1087, 
Salamon halála után kerülhetett sor. 

nemzett. Egyikük a Ruszba ment férjhez," másikuk szent 
fátyollal fedte be fejét," a harmadikat pedig feleségül vette 
valaki az ő nemzetségéből." De ne menjünk el puszta sza- 
vakkal a jeles gyermek szülőatyja mellett, hanem ruházzuk 
fel őt inkább a hadi vitézség fényével. 

Így hát Ulászló fejedelem, aki házassága révén összeköt- 
tetett a római császárral, az övéik segítségére siető pomerá- 
nokat váruk megostromlásával legyőzte, dacosságukat pedig 
lábbal tiporta, és győzelme öröme Mária mennybemenetele 
napjával párosult." Miután legyőzte őket, az ország belsejé- 
ben és a tenger mellett fekvő városaikat is erővel elfoglalta, és 
a fontosabb és jobban megerősített helyekre saját comeseit 
és vastaldioit rendelte. És mivel teljesen ki akarta irtani a hit- 
szegő pogányokból a lázadáshoz való kedvet, megparancsolta 
prelatusainak, hogy megnevezett napon és meghatározott órá- 
ban égessék fel az összes erősséget az ország belsejében. Ez 
így is történt, ám ezzel sem lehetett megszelídíteni ezt a lázadó 
népet. Mert azokat, akiket Sieciech?" helyezett eléjük, aki ak- 


382 Jaroszláv Szvjatopolcsics (1097-1117 k.) volhiniai fejedelem lehetett 
(Fowsr 2005a, 144.), a házasság 1106-ban jöhetett létre, Hlerman e lányának 
neve ismeretlen (GRODFCKI-PLEzta, 60., 4. sz. jegyzet). 

79 Talán Ágnes, Gandersheim későbbi (1110-1125) apátnője lehetett 
(GRODECKI-Pi.Ez1A 60., 5. sz. jegyzet; GrP, 117., 5. sz. jegyzet). 

át Ismeretlen személyek. 

55 A csata időpontja és helye más forrásadattal nem támasztható alá. 
Hipotézisként fogalmazódott meg a kutatásban mind az 1090. augusztus 15-i 
időpont (GaLLusSs, 65., 1. sz. jegyzet), mind a helyszin, a kujáviai Drzycim 
(GACh, 429.) 

s Topor nembeli Sieciech vajda. Életrajzának pontos elemeit nem ismer- 
jük. Feltehetően részt vett II. Boleszló elűzésében, és így Ulászló Herman ide- 
jén emelkedett a vajdai méltóságba, és — miként a gesztaíró erről beszámol - 
az új királyné, azaz a német Judit-Mária inspirációjára próbált viszályt szítani 
Boleszló és Zbigniew között. 

koriban a hadsereg vezére volt, részben bűneikért elveszejtet- 
ték, az előkelőbbek pedig, akik meg bölcsebben és nemeseb- 
ben viselkedtek, barátaik tudtával elmenekültek.77 


(2.) 


De Ulászló fejedelem nem feledkezett meg az övéi ellen el- 
követett jogtalanságokról, nagyböjt előtt erővel betört föld- 
jükre,5 és a böjt nagy részét ott töltötte. És miután a böjt 
nagyobb részét már teljesítette, váratlanul bevonult az ország 
sűrűbben lakott és gazdagabb belsejébe, és ott mérhetetlen 
mennyiségű zsákmányt szerzett, és számtalan foglyot ejtett. És 
amikor gyanútlanul visszatérőben volt zsákmányával, és már 
gondtalanul közeledett országa határaihoz, váratlanul lero- 
hanták az őt követő pomeránok a Woda?? folyónál, és vi- 
rágvasárnap előtt egy nappal! mindkél fél számára vért és 
szenvedést hozó harcba kezdtek. A csata ugyanis úgy a nap 
harmadik órájában kezdődött, és este, alkonyatkor fejeződött 
be. A pomeránok végül menedékként az éj homályába ve- 
tették magukat, a lengyelek pedig megtartották maguknak 
a Drzu?$9 nevű csatamezőt. Kétséges maradt azonban, hogy 
vajh a keresztények vagy a pogányok szenvedtek-e veresé- 
get. Úgy hisszük, hogy megjavulásuk végett a mindenható 
Isten a nagyböjt betartásának megszegőire csapott rá ezzel az 


37 A gesztaíró bejegyzése alapján lehetőségként fogalmazódott meg a ku- 
tatásban, hogy a lengyel és a pomerániai előkelők vérrokonságban álltak egy- 
mással (GRODECKI-PLEZIA 61., 9. sz. jegyzet.) 

25 Feltehetően 1091 tavaszán lörtént. 

57 Ma Czarna Woda néven ismert, a Visztulába ömlő folyá. 

20 Valószínűleg Drzycim. 

ostorral, ahogy ezt később néhányan kinyilatkoztatták azok 
közül, akik megmenekültek a veszedelem elől. És mivel — amint 
elmondtuk - sokaknak gyászt és veszteséget hozott ez a győ- 
zelem, és közeledett már az Úr feltámadásának napja, a visz- 
szavonulás ügye győzött azon tanács felett, hogy üldözzék 
tovább az ellenséget." 


(3.) 


Aztán ugyanígy, miután három hadsereget segítségül hívott 
Csehországból, Szent Mihály napja táján Ulászló megtá- 
madta Pomerániát."? Ott a Nakto"" várát ostromlókkal hal- 
latlanul különös dolgok estek meg, melyek rettegéssel töltöt- 
ték el őket, kik minden éjjel fegyverben álltak, és már harcra 
készültek az ellenséggel. És amikor már hosszabb ideje szen- 
vedtek az elbolondítástól, és indulatosabban csodálkoztak 
azon, hogy mi lehet ez, egyik éjjel a szokásos rémülettől fel- 
ingerelve messzebbre mentek a tábortól, elkápráztatva az éj 
mozgó árnyait követték, azt gondolván, hogy az ellenség az. 
Ezenközben a várbeliek sietve leéreszkedtek a várfalakról, és 
teljesen felégették az ostromgépeiket meg a tábor egy részét. 
Így aztán amikor a lengyelek észlelték, hogy semmi nem si- 


261 Nem egyszer fordul elő a műben, hogy a szerző igen kritikusan nyilat- 
kozik azokkal szemben, akik nem tartják be vagy tisztelik az egyházi törvé- 
nyeket, szokásokat, ünnepeket. A fejedelem vereségét nyilván istenítélelnek 
tekintette. Vö.: Kioczowski 2000, 22—23. 

262 Feltételezhető, hogy II. Vraliszláv nyújtott segítséget a lengyeleknek 
(GrP, 121., 5. sz. jegyzet). 

26 1091. szeptember 29. 

14 A Noteé folyó mentén fekvő város. 

kerül nekik, és csatába sem fogtak, és mivel a hadsereg nagy 
részének, különösen a cseheknek, nem volt élelme, mindhiába 
fáradozva, visszavonultak. És így a pomeránok lassacskán 
olyan gőgössé váltak a lengyelekkel szemben, hogy Mars fi- 
ának,5 kinek tollunkkal festjük meg tetteit, kellett aztán ki- 
írtania őket. 

De hogy ne tűnjön olybá, hogy csak örömteli dolgokkal 
foglalkozunk, inkább tűrjük a gonoszak haragját, minthogy 
a szégyent kisebbítsük.26é És senki bölcsnek semmféle tekin- 
tetben ne tűnjön képtelenségnek, ha ebbe a történetbe a tör- 
vényes fiú mellett bevonjuk az ágyaskapcsolatból származót 
is.22 Mert az Elsődleges történet28 Ábrahámnak két fiát tartotta 
fenn, de egyet nem értés miatt apjuk elválasztotta őket egy- 
mástól. Mindketten tehát a patriarcha magjából teremtettek, 
de nem egyenlők ők ketten az atyai örökség tekintetében.?" 


265 Azaz III. Boleszlónak, akit nem egyszer nevez így a szerző. 

26 A szégyen — amint az az alábbiakban világosan kiderül majd — Zbig- 
niewre értendő. Kevésbé világos, hogy kik lehettek a haragvó rosszak. Felté- 
telezhető, hogy a gesztaírás időpontjában Zbigniewnek még jócskán lehettek 
támogatói, talán rájuk vonatkozik a szerző megjegyzése. 

27 A törvényes fiú alatt természetesen III. Boleszlót kell érterú, az ágyas- 
kapcsolatból szárinazó pedig Zbigniew. Anyja ismeretlen, a korábbi iroda- 
lomban felmerült, hogy pogány lehetett (GgopEckxi 1928, 71—105.). Újabb hi- 
potézisként merült fel, hogy Zbigniew édesanyja és Ulászló Herman házasok 
voltak, csak , a szláv szokások szerint" és nem a kánonjognak megfelelően 
házasodtak össze, ami érvénytelenné tette a kapcsolatot (GRODECKI-PLEZ1A, 64., 
1.; GaLuus, 68., 1. sz. jegyzet; GPP 122., 3. sz. jegyzet). A kérdés korábbi irodal- 
mát összefoglalóan lásd: LABuDA 1994, 10-12. 

268 A szerző itt nyilván az Ószövetség írásaiban megőrzött Ábrahámra 
gondolt (1Móz. 21,1-4., 25,5-6.). Maga a Historia Principalis kifejezés azonban 
elképzelhető, hogy nem a Bibliát, hanem Iosephus Flavius a zsidókról írott 
művét jelenti (GRODECKI-PLsz1a, 63., 4. sz. jegyzet). 

269 Az első finom utalás a geszta egyik lényegi kérdésére: ki jogosult az 
uralomra a dinasztián belül. 

(4.) 


Tehát Zbigniewet, akit Ulászló ágyasától nemzett," mikor 
felnőtt korba jutott, Krakkó városában tanulásra adták," és 
mostohaanyja elküldte Szászországba, egy apácakolostorba, 
hogy ott tanítsák."? 

Ebben az időben Sieciech vajda, aki bölcs, nemes és szép 
kiállású férfiú volt," de elvakította a kapzsiság, sok szörnyű- 
séget és tűrhetetlenséget művelt. Mert voltak, akiket hitvány 
okból szolgaságra adott el, másokat elűzött az országból, a nem- 
teleneket pedig a nemesek elé helyezte. 

Ezért sokan önszántukból, kénytelen elmenekültek, 

Attól, hogy ők is így járnak, bár vétlenül, megrémültek, 

És először szökevényként erre-arra kóboroltak, 

Aztán Bretiszláv fejedelem?! tanácsára cseh földön láborba 
szálltak. A ravasz csehek tanácsára megvesztegettek egyeseket, 
s ők az apácakolostorból kicsempészték Zbigniewet. Miután 
tehát visszahozták Zbigniewet Csehországba, a menekültek 
a következő szavakkal küldtek követséget a Magnus nevű 
wroclawi comeshez2" , Mi, Magnus comes, Sieciech gyalázatát 


79 Lásd a 267. sz. jegyzetet. 

A Az első írásos említése annak, hogy korszakunkban Krakkóban dóm- 
iskola működhetett (Pi.RziaA 1981, 16—29.). 

272 A mostohaanya alatt Judit-Máriát érthetjük. A szászországi kolostor 
valószínűleg Ouedlinburg lehetett, mert Judit-Mária nővére, IH. Flenrik leg- 
idősebb lánya 1096-ig ott volt apátnő, és ott is van eltemetve (SCHWENNICKE, 
Tat. 12.) 

29 BELLCAT, 5. 

7 II. Bretiszláv (1092-1100) cseh fejedelem. 

25 Felmerült, hogy azonos lehet a gesztában később még (I. 49.) felbuk- 
kanó Magnus mazóviai fejedelemmel. Általános vélekedés szerint a Turzy- 
nita nemzetség tagja volt (GRODEcCkt-Ptez1a, 65., 6. sz. jegyzet). A kutatás egy 

még csak elviseljük a száműzetésben, de Téged, Magnus, ki- 
nek fejedelmi nevét inkább érte gyalázat, mint tisztelet, köny- 
nyezve sajnálunk, mert csak tiszted terhét (viseled), a méltósá- 
god magát nem," mert nem merészelsz parancsolni Sieciech 
poroszlóinak.7 Ha azonban le akarnád rázni nyakadról a szol- 
gaság jármát, siess, és fogadd el védőpajzsodul e fiút, ki itt 
van velünk." És ezt az egészet a cseh fejedelem sugallta, aki 
szívesen vetett ellentétet a lengyelek között. Meghallgatván 
ezt Magnus, sokáig habozott, de miután megkapta az ország- 
nagyok tanácsát, és azok dicsérték ezt, elfogadván Zbignie- 
wet, belenyugodott szavaikba. 

Hogy ez történt, édesapja, Ulászló bánatba esett, 

De Sieciech s a királyné még inkább zavarba esett.""? 
Követet küldtek hát Magnushoz és a Wroclaw környéki elő- 
kelőkhöz, megtudakolván, miféle dolog ez, hogy Zbigniewet 
apja parancsa nélkül fogadták be a menekültekkel, hogy lá- 
zadni akarnak-e ellene, vagy engedelmeskedni neki? Egyön- 
tetűen azt felelték erre a wrociawiak, hogy sem a cseheknek, 
sem más nemzetnek nem adták át az országot, hanem uruknak 
fogadták a fejedelem fiát, és befogadták az ő menekültjeiket, 
és hogy a fejedelem úrnak és törvényes fiának, Boleszlónak 
mindenben és minden tekintetben híven engedelmeskedni 
akarnak, Sieciechvel és az ő gonosz cselekedeteivel azonban 


vonata feltételezi, hogy esetleg II. Harold (1066) angolszász király valame- 
lvik leszármazottja lehetett (IUREK 1997, 181—-192.). 

276 A szerző szójátéka a honor szó jelentéseivel. 

77 A pristaldus szó a szláv prisztav kifejezésből származik. Mind a keleti, 
mind a nyugati és déli szláv területeken előfordul. Latin alakja azonban csak 
Magyarországon ismert, mindenütt máshol a szláv eredetiben használatos. 
(Vö: ZSOLDOS ÁTTILA in: KMTL 552. ; BaGi 2005, 28-30.) 

28 Ti. Judit-Mária. 

mindenféleképpen szembeszállnak. A nép pedig meg akarta 
kövezni a követet, mert az hamis ürüggyel Sieciech pártját 
fogta. Így aztán az igencsak bosszús Ulászló és a nagy ha- 
ragra gerjedt Sieciech László magyar királyt és Bretiszláv cseh 
fejedelmet hívták segítségül a wroclawiak ellen," de ebből 
inkább gyalázatuk és káruk származott, mint dicsőségük és 
hasznuk. Mert László király vasra verve vitte volna magával 
Sieciecht Magyarországra," ha az jóléte érdekében nem a kis 
Boleszlóval menekült volna el. És mivel erővel semmit nem 
tudtak elérni a wroclawiak ellen, mert az övéik az övéikkel 
nem akartak háborúzni, apja kénytelen-kelletlen békét kötött 
Zbigniewvel, és akkor először fiának szólította őt. 

Miulán Sieciech visszatért Lengyelországból, ?? ahova el- 
menekült, az országnagyokat maguk közt csalfa ígéretekkel 
és ajándékokkal megkísértette, és lassacskán a másik oldalra 
állította őket. Végül pedig, mikor már sokukat átállította, 


79 A geszta szövege ezen a helyen nem teljesen világos, mivel ugyancbben 
a fejezetben olvasható, hogy Bretiszláv befogadta a Siecicch elől menekülőket, 
és hogy viszályt szított a lengyelek között. Az ellentmondást a geszta leg- 
utóbbi kiadói úgy oldották fel, hogy teljesen eltértek a kézirati szöveghagyo- 
mánytól, mely biztos, hogy 1223 előtti, hiszen Kadtubek maga is így építette 
be ezt a részt krónikájába (KADtUBEK II., 22, 21—23.). A másik problémát László 
szerepe jelenti. A Magyar Krónika 1093-ból fenntartott egy adatot, mely sze- 
rint László megostromolta Krakkót (KK 91-92., valamint 597. sz. jegyzet). El- 
képzelhető, hogy a két csemény azonos, és a magyar krónikaíró(k) tévedett/ 
tévedtek (lásd R. GgzEsik előadását: The Medieval Chronicle. Rcading UK, 
2005. július 15-17.). Más - forrással alá nem támasztott — feltételezés szerint 
a gesztaíró téved, László be sem avatkozott Ulászló Herman és a wroclawiak 
vitájába (BENSYSKIEwicz 2005, 122.). 

"4 Feltételezhető, hogy László Mieszko halála miatt Sieciecht tette felelős- 
sé (GRODECKI-PtLEzia, 66. 12.). 

31 Világos bizonyítéka annak, hogy Zbigniew legkésőbb 1093-tól kezdve 
ugyanolyan törvényes fia volt Hermannak, mint Bolcszló. 

2 Nagy-Lengyelországként szerepel: GrP, 126. 

Ulászló fejedelem sereggel Wroclaw városa alá indult, és már 
elfoglalta a környék neki visszaadott várait. Zbigniew pedig 
látván, hogy az előkelők bent (a városban) és azon kívül is 
elpártoltak tőle, és megértvén, hogy kétségesen tudna ellen- 
szegülni az ösztökének", nem bízván a köznép hűségében, és 
nyugtalankodván saját élete felől, éjszaka elmenekült, és a vi- 
tézekkel teli Kruszwica?! várába ment, ahova beengedték 
a várbeliek. 


(5.) 


Apja azonban fájlalván, hogy büntetlenül kitért előle, és hogy 
a kruszwicaiak őellenében befogadták, ugyanazzal a sereggel 
üldözőbe vette a menekülő Zbigniewet, és valamennyi erejé- 
vel Kruszwica vára alá ment. Zbigniew pedig, aki összehívta 
a pogányok"5 sokaságát és hét seregnyi kruszwicaival ren- 
delkezett, kijővén a várból, harcba kezdett apjával, de az igaz- 
ságos Bíró?" döntött apa és fia között." Mert itt már polgár- 
háborúnál is többről volt szó, ahol fiú apja, fivér fivére ellen 
kelt istentelen fegyverre. Úgy sejtem, itt érdemelte ki az atyai 
átokkal sújtott, nyomorult Zbigniew azt, ami később történt 
vele. És itt a mindenható Isten olyannyira megkönyörült 
Ulászló fejedelmen, hogy számtalan ellenséget ölt meg, és 


23 Ap.Csel 9,5. 

28 Kujáviai város. 

285 Ti. apomeránokat. 

286 Zsolt. 7,12. 

37 A szerző általában istenítélet formájában ítélte meg a csaták kimene- 
telét. 

28 Ismételt utalás Zbigniew sorsának későbbi rosszra fordulására. 

az övéi közül csak nagyon keveset ragadott el a halál. Annyi 
emberi vér folyt el ott, és annyi holttest dőlt be a várral ha- 
táros tóba," hogy attól fogva minden jó keresztény irtózott 
attól, hogy ebből a vízből való halat egyen. És így a korábban 
gazdag és katonákkal teli Kruszwicát majdhogynem teljesen 
a földdel tették egyenlővé. A kevesekkel a várba menekült 
Zbigniew pedig nem tudta, hogy életét veszti-e el, vagy va- 
lamelyik végtagját. De atyja nem állt bosszút az ifjúkori okta- 
lanságért?" és mivel attól tartott, hogy Zbigniew a pogányok- 
hoz vagy más idegen népekhez húzna, amivel még nagyobb 
veszély fenyegelne, miután megadta neki a követelt biztosí- 
tékot élete és végtagjai épségére, magával vitte Mazóviába, és 
egy időre Sieciech várában börtönbe vettette."" Később pedig 
a gneznói egyház felszentelésekor?? a püspökök és az előke- 
lők közbenjárására magához szólította, és Zbigniew amazok 
könyörgésére elnyerte kegyét, melyet elvesztett." 


399 Feltehetően a Goplo nevű tó, mely partján Kruszwica fekszik. 

29 Az oktalanság (stultitia) szó használata arra utal, hogy itt a már a korai 
germán törvénykönyvekben (LExBai II. 9.; LEXÁL art. XXV, 1-2) megfogalma- 
zott tétellel találkozunk, mely szerint az atya, amennyiben fia lázad ellene, 
és gőgössé (superbus) vagy oktalanná (stultus) válik, akkor szabadon dönthet, 
kivégezteti-e, vagy azt helyettesítőleg csak száműzi-e (KASTEN 1997, 200.). 

2 Egy Siecicchów nevű település ismert ma, mely a Visztula mentén fek- 
szik, melyről mindazonáltal nem igazolható, hogy Siecicch vajda vára lett 
volna (GRODECKI-PLEzia, 68., 6. sz. jegyzet). 

32 1097. május 1-jén. Feltehető, hogy a pogánylázadások és a trónviszá- 
lyok miatt egy időre szünetelt az. egyházszervezet működése Lengyelország- 
ban, legalábbis erre utal VII. Gergely pápa 1075-ben kelt levele, melyben 
arról nyilatkozik, hogy a lengyelországi püspökségeknek nincs állandó szék- 
helyük (RG VILIL, Nr. 73., 234.). Vö.: még ui. I. 18-19. 

25 Úgy tűnik, hogy Zbigniewnek a püspökök között is lehettek támoga- 
tói. Vö.: III. 25. 

6. Szent Adalbert csodája 


És mivelhogy már véletlenül úgy esett, hogy megemlítettük 
a gnieznói egyházat, nem illik elhallgatnunk azt a csodát, ame- 
lyet a felszentelés előestéjén a becses Adalbert vértanú muta- 
tott meg mind a keresztényeknek, mind pedig a pogányoknak. 

Történt ugyanis, hogy ugyanazon az éjszakán valamelyik 
lengyel várban" bizonyos árulók engedték, hogy a pomerá- 
nok köteleken felmásszanak, és a beengedettek a várfalakon 
várták, hogy másnap elveszejtsék a várbelieket. Ő azonban, 
aki virraszt, soha nem alszik el, az alvó keresztényeket vitéze, 
Adalbert virrasztásával őrizte, és lelki fegyverekkel retten- 
tette el az éber pogányokat, akik csapdát állítottak a kereszté- 
nyeknek. Megjelent ugyanis a pomeránok előtt egy fegyveres 
fehér lovon, aki kivont kardjával megijesztette, és a vár lép- 
csőin és udvarán át üldözte őket. És így a várbeliek, akiket 
felriasztott a pogányok kiáltozása és ricsaja, kétség nélkül a di- 
csőséges vértanú, Adalbert védelmével megmenekültek a halál 
fenyegető veszedelme elől. Legyen itt most elég, amit a szent- 
ről mondtunk, és a fenti kitérő után ismét térjünk vissza ere- 
deti célunkhoz. 


34 Ismeretlen település. 

255 Zsolt. 120,1. 

26 Szent Adalbert egyik funkciója, hogy a csatában segíti az uralkodókat. 
A gesztában két másik szent is feltűnik hasonló szerepkörben: Szent Lőrinc 
(III. 1.), illetve Szűz Mária (II. 1.). A különbség csak annyi, hogy a két utóbbi 
esetben már a szent neve napja is elegendő a győzelemhez. Vö.: GRaus 1977, 
331-333. 

7. Az ország a két fiú közötti felosztásáról 


Tehát miután felszentelték a gnieznói székesegyházat, és Zbig- 
niew elnyerte atyja kegyét, Ulászló fejedelem mindkét fiára 
rábízta a hadseregét, és Pomerániába küldte őket hadjáratra." 
Azok pedig elindultak, és nem tudni, milyen megfontolást 
követve, dolguk végezetlenül tértek meg az útról. Ezért apjuk 
- nem tudom, miben reménykedve - rögtön felosztotta közöt- 
tük az országot," de nem engedte ki kezéből az ország főbb 
városait. De hogy melyikükre mi esett e felosztásban, terhes 
lenne felsorolnom, és nektek sem lenne túlontúl gyümölcsöző 
végighallgatnotok. 


(8.) 


Ám amikor megkérdezték az apát előkelői, hogy melyiküket 
illeti az első hely követjáráskor és követfogadáskor, a hadse- 
reg összehívásában és vezetésében, és e nagy ország külön- 
féle ügyeiben, úgy hírlik, a következőket felelte: , Öreg és 
beteg emberként az én dolgom, hogy felosszam közöttük az 
országot, és hogy döntsek, mi legyen most. De hogy egyiket 
a másik elé helyezzem, vagy hogy vitézséget és bölcsességet 
adjak nekik, az már nem az én tehetségemre tartozik, hanem 
az isteni hatalomra. De kinyilváníthatom nektek szívem vá- 
gyát, hogy halálom után közülük a bölcsebbnek és vitézebb- 


27 Feltételezhető, hogy nem valamilyen hadjáratról, hanem Herman és 
két fia közötti konfliktusról lehetett szó (POWIERSKI-ÓLIWINSKI-BRUsKI 1993, 25.). 

28 1097-1099 között történhetett meg, és nem az első volt a 11. század 
folyamán (LAtupa 1994, 9-21.). A felosztás tényéről beszámol Prágai Kosmas 
is (Cosmas III. c. 16, 178-179.). 

nek engedelmeskedjetek egyöntetűen az ország védelmében 
és az ellenség leküzdésében. Mindeközben pedig ahogy fel- 
osztatott közöttük az ország, úgy őrizze meg mindegyikük 
a maga részét. És elmúlásom után Zbigniew azzal együtt, ami 
már az övé, kapja meg Mazóviát is, törvényes fiam pedig, Bo- 
leszló nyerje el az ország főbb városait Wroctawban, Krakkó- 
ban és Sandomierzben."" Végül pedig, ha ketten együtt nem 
válnának be, és ha történetesen ellentét támadna közöttük, 
azt, amelyikük külhoni népekhez húz, és őket az ország el- 
pusztítására behozza, taszítsák ki az országból, és fosszák meg 
a atyai jogoktól. Birtokolja azonban örökjogon az ország trón- 
ját az, aki jobban gondoskodik az ország tiszteletéről és hasz- 
náról."7900 

Miután - ahogy mondottuk — megtörtént az ország felosz- 
lása, és az apa elmondta ezt a felettébb pompás beszédet," 
a fiúk mindegyike ellátogatott a maga országrészébe, apjuk 


29 A sedes regni principales kifejezés bizonyos értelemben nagy pályát fu- 
lott be a történetírásban. Korábban egyértelműnek tartották, hogy közjogi ka- 
rakterrel rendelkezik a kifejezés, és az ország adminisztratív-igazgatási köz- 
pontjait, egyfajta fővárosokat kell alattuk érteni, melyeket a fejedelem halála 
vsetén örökölnek gyermekei (GRUDZIXSK! 1971, 9-47.). Mások, különösen a né- 
met történetírók a német , Land" intézményéhez hasonló jelenséget sejtettek 
benne (BúscH 1992, 395.). Valószínűbb azonban, hogy egyrészről a hatalom 
lérbeli megosztása értendő alatta, másrészről pedig azok a főbb fejedelmi 
központok, melyek alá rendelődtek a két fiúnak adományozott országrészek, 
s melyeket — miként Gallus Anonymus szövege ezt világosan mutatja — apa 
ús fiai együtt igazgattak (DALEwski 1996, 48—63.). Maga a struktúra nem is- 
meretlen a korabeli Közép-Európában, a legvilágosabb példát erre a magyar 
dukátus, illetve a Kijevi Rusz strukturálódása adja (KRiSTÓ 1974). 

36 Gallus Anonymus utólag megírta Ulászló Herman végrendeletét, mely- 
hen - persze már a későbbi események ismeretében - éppen azokat a maga- 
lartásformákat írta le, melyek Zbigniew későbbi tetteire illenek rá. 

31 Vö.: BeLLCAT, 31. 

pedig mindig inkább szívesebben tartózkodott az ő Mazóviá- 
jában. 


(9.) 


Mindeközben senki semmilyen módon ne csodálkozzék, ha 
leírunk valami emlékezetre méltót Boleszló gyermekkoráról. 
Mert nem a könnyed játékokat hajszolta, miként a gyermeki 
pajkosság megszokta, hanem - amennyire ezt egy gyermek 
megtehette - a komoly és hadi tettek után igyekezett járni. 
És bár a nemesi származású gyermekek a kulyákban és a ma- 
darakban lelik örömüket, a még gyermek Boleszló sokkal in- 
kább kedvelte a vitézi szolgálatot.?? Még saját erejéből sem 
felszállni, sem leszállni nem volt képes a lóról, és már apja 
akarata ellenére vagy néha tudta nélkül a hadsereg vezére- 
ként vonult az ellenség ellen hadjáratba. 


10. Sieciech és Bolcszló feldúlták Morvaországot 


Most pedig fessük meg gyermeki haditetteinek kezdeteit, és 
így lassacskán haladjunk a kisebb dolgoktól a nagyobbak felé. 

Miként ismeretes, a hajlott korú Ulászló fejedelem Sieciech 
vajdára bízta seregét, és elküldte, hogy harcoljon, vagy dúlja 
fel az ellenség földjét. Ezért amikor ő betört Morvaországba, 
vele tartott harcolni a csak nevében gyermek is. Ez alkalom- 
mal Morvaország egy részét teljesen elpusztították, és onnan 


32 Vö: I. 3., Siemowit jellemzésével. 

nagy zsákmányt hoztak el és foglyokat ejtettek, majd hadi 
vagy úti veszedelmek nélkül tértek vissza." 


11. A gyermek Boleszló megölte a vadkant 


sok mindent írogathatnék még e fiúgyermek bátorságáról, ha 
nem kényszerítene az idő, hogy a mű fő mondandója felé igye- 
kezzem. 

Mégsem hagyom, hogy egy eset a homályban elrejtőzzön, 
Hiszen méltó, hogy bátorság példájaként tündököljön. 
Igy alkalommal Mars gyermeke reggelizés végett az erdőben 
tartózkodván meglátott egy éppen előtte elhaladó, s magát az 
erdő sűrűjébe vető roppant vadkant. Miután felkelt az asztal- 
tól, és magához vette vadászgerelyét, nyomába eredt, és tár- 
sai vagy kutya nélkül megtámadta. És amikor már közeledett 
az erdei bestiához, és torkon akarta szúrni, szemből feltűnt 
egyik vitéze, aki visszatartotta a szúrást, és el akarta venni 
tőle a vadászgerelyt. Ekkor pedig Boleszló — haragra gerjed- 
vén, vagy inkább merészségből -, bámulatos kettős viadalban 
syőzedelmeskedett: legyűrte az embert és a vadat is. Elvette 
tőle ugyanis a vadászgerelyt, és a vadkant is megölte. Ez a vi- 
téz pedig később, amikor megkérdezték tőle, hogy miért tette 
mindezt, úgy vallott, hogy maga sem tudta, mit tesz, és emiatt 
hosszú időre kiesett (Boleszló) kegyéből." A gyermek pedig 


"5 Prágai Kosmas fenntartott egy adatot 1091-ből, mely Morvaországgal 
kapcsolatos, az eseményről nem esik azonban szó. Vö.: Cosmas II. c. 43, 198. 
"91 Csak hipotézisként fogamazódott meg a kutatásban, hogy esetleg 
"ieciech vajda próbált meg Boleszló életére törni (GRODECKI-PLEzIa, 72., 3. sz. 
jegyzet). Mindazonáltal lehet a történetnek allegórikus jelentése is: a bibliai 

fáradtan tért vissza onnan, és csak nehezen lehetett legyezés- 
sel visszaadni az erejét. 


(12.) 

Nem fogok hallgatni egy másik hasonló gyermekkori tettéről 
sem, holott tudhatnám, hogy nem fogok mindenben tetszeni 
az erre féltékenyeknek.?5 

Ugyanezen gyermek kevés társával az erdőben sétálván 
véletlenül megállt egy kimagaslóbb helyen, és onnan ide-oda 
letekintvén, meglátta, hogy egy igen nagy hímmedve játsza- 
dozik egy nősténymedvével. Miután meglátta őket, legott le- 
ereszkedett a lapályra, a többieknek azonban megtiltotta ezt, 
majd egyedül és rettenthetetlenül lováról leszállván odament 
a félelmetes vadakhoz, és a felemelt mellső lábaival ellene 
fordult hímmedvét dárdájával átdöfte."" E tette nagy csodál- 
kozást váltott ki a jelenlevőkből, és azoknak, akik nem látták, 
a gyermek nagy bátorsága miatt el kellett mesélni. 


(13.) 


Ezenközben Boleszlónak, Mars gyermekének mind életkora, 
mind ereje növekedett, de nem adta magát dőre hiábavaló- 


kultúrában a disznó és a vaddisznó általában a bűnt jelenti, a középkori vad- 
kanvadászat-ábrázolások alatt így az ördöggel való viaskodás érthető. 

35 Nem világos, milyen vetélytársakra gondolt a szerző, Boleszló valami- 
lyen ellenfcleire-c, vagy a fejedelmi udvarban tartózkodó más írókra. 

596 Allegórikus utalás a medvét és az oroszlánt is megölő ószövetségi Dá- 
vidra (ISám., 14, 34-36.) 

ságokra, ahogy ez gyermekkorban lenni szokott, hanem ha 
észrevette, hogy az ellenség valahol zsákmányt harácsol, 
serényen odasietett a vele egyidős ifjakkal, és legtöbbször 
lopva, kevesedmagával lépett az ellenség földjére, és a falva- 
kat felégetve foglyokat és zsákmányt hozott el onnan. Mert ez 
a kora szerint gyermek, ám vitzézségét tekintve öregember 
úgy bírta Wroclaw fejedelemségét, hogy még el sem nyerte 
a vitézi méltóságot." Ezért mivel nagy volt a remény, hogy 
jó természetű ifjúvá cseperedik, és már megjelent rajta a vi- 
tézi dicsőség nagy jele, valamennyi előkelő szerette őt, mert 
valami jövőbeli nagyságot láttak benne. 


(14.) 


Ugyanez a Mars nemzetségéből nemzett fiú egy alkalommal 
Pomerániába nyargalt, ahol már még inkább nyilvánvalóvá 
vált nevének dicsősége. Tudniillik Miedzyrzecz" várát oly 
erővel vette ostrom alá, oly nagy irammal rohanta le, hogy 
néhány nap alatt kikényszerítette a várbeliek megadását. Itt 
Wojslaw asztalnok?" is akkora jelét adta a bátorságnak a for- 
gatagban, hogy alig mentette meg a bölcs orvosi beavatkozás, 
amely során kinyújtották csontjait. 


27 Ezzel kapcsolatban lásd: DALEwsKki 1999, 14-43. 

38 Város Nagy-Lengyelországban. 

39 A név több személyt is takarhat. A történet további részei értelmében 
Boleszló nevelőjét hívták Wojslawnak, aki — ugyancsak Gallus elmondása 
szerint — rokona volt Sieciech vajdának is. Kérdéses azonban, hogy azonos-e 
azzal a Wojslawval, akit a Powala-Ogojczyk nemzetség ősének tekintenek. 
(Vö.: BIENIAK 1985, 19-25.; GRODECKI-PLEZIA, 74., 3. sz. jegyzet). 

(15.) 


Innen visszatérvén csak kicsit engedte pihenni a vitézeket, 
majd a dolgos fiú azonnal visszavezette őket oda. Arra vágy- 
va, hogy leigázza a barbárok országát, először nem arra töre- 
kedett, hogy zsákmányt szerezzen vagy gyújtogasson, hanem 
városaik vagy erősségeik megostromlásán vagy lerombolásán 
járt az esze. Így hát gyorsan előrehaladva, megtámadott egy 
felettébb előkelő és erős várat" hogy megostromolja, amely 
azonban nem állta ki az első rohamot. Ott sok zsákmányt 
szerzett és rengeteg foglyot ejtett, a vitézekkel szemben pe- 
dig a háború joga szerint járt el. És minél jobban rászolgált 
a szeretetre, annál nagyobb irigységet keltett, és magára vonta 
ellenfelei ármánykodását, hogy elpusztítsák őt. 


(16.) 


Mert mindeközben - úgy mondják - Sieciech sok csapdát állí- 
tott ezeknek a fiúknak, és sokféle mesterkedéssel elfordította 
az atyai lelket fiai szeretetétől. A fiúk részéül jutott várakba is 
vagy saját nemzetségéből, vagy alacsonyabb származásúak- 
ból állított comeseket vagy poroszlókat,"? hogy (a fiúk) paran- 
csoljanak nekik, és ezeket furfangos fortéllyal arra sarkallta, 
hogy ne engedelmeskedjenek a fiúknak. Így hát mindkét test- 


99 Ismeretlen vár, a kutatás egy vonulatában feltételezése szerint a po- 
merániai Rzecino (GpPP, 141., 4. sz. jegyzet). 

Mm Vö.: az antik irodalomban: DE orsicus II, 107., a középkoriban pl. 
Gerica LVI., 280., illetve a középkori kontextussal kapcsolatban: LexMa V., 
1529—-1530. 

9 A poroszlókkal kapcsolatban lásd a bevezetőt. 

vér számára fenyegető cselvető volt, azonban mégis inkább 
a törvényestől, az erősebb lelkű Boleszlótól félt jobban, aki 
(Sieciech) szerencsétlenségére apja halála után uralkodni ké- 
szült. A fivérek pedig esküvel szövetkeztek, és egymás közt 
jelszóban állapodtak meg, hogy ha Sicciech valamelyikükkel 
szemben valami ravaszságban mesterkedne, a másik teljes 
erejével, minden késedelem nélkül annak segítségére siet. 
Történt pedig, nem tudni, cselből vagy igaz ügy miatt, 
hogy Ulászló fejedelem azt mondta a gyermek Boleszlónak: 
a felderítőktől hallotta, hogy a csehek betörni készülnek Len- 
gyelországba, és ott zsákmányt akarnak rabolni; siessen hát 
ennél fogva (Boleszló) leggyorsabban egy meghatározott 
helyre, és hívja segítségül fejedelemsége comeseit, akiket Sie- 
ciech tett oda, és akikben a fiú egyáltalán nem bízott. A fiú 
pedig hitelt adván az atyai parancsnak, összegyűjtött övéivel 
sietve a megbeszélt helyre ment, Wojstaw comes, akire rá volt 
bízva azonban, mégsem tartott vele. Így aztán — az árulás jelét 
sejtve — rákezdték a pusmogók: , Veszélyt hoz ez rád — mond- 
ták -, hogy apád azt parancsolta, hogy merj erre az elhagya- 
tott helyre, és hogy Sieciech az életedre törő bizalmasait és 
barátait hívd segítségül. Mert tudjuk, és biztosak vagyunk 
benne, hogy Sieciech igencsak arra törekedik, hogy nemzet- 
ségedet és téged mint az uralom örökösét minden eszközzel 
kiirtson, és hogy miután megszerezte, egyedül ő tartsa ke- 
zében egész Lengyelországot. Ezenfelül Wojslaw comes, akire 
rá vagyunk bízva, Sieciech rokona," kétségkívül velünk jött 


35 Több ilyen esküről is olvashatunk a történetben. Sőt, a szerző gondol- 
kodásában központi helyet foglal el Zbigniew esküszegő magatartásának 
bemutatása (III. 24—25.), amely miatt elérte végzete. A középkori eskiik tipo- 
lógiája tekintetében vö.: DaLEwsxi 2005, 212—213. 

54 Ezt az adatot csak gesztánk tartotta fenn. 

volna, ha nem vette volna észre, hogy valamiféle ármány ké- 
szül ellenünk. Így hát a leggyorsabban tanácsot kell tartanunk 
arról, miként kerülhetjük el a közelgő veszedelmet." 

Miután ezt elmondták, a gyermek Boleszló igen megijedt, 
és egészen verejtékben és könnyekben úszott. Aztán miután 
teljesen elfogadta az összegyűltek tanácsát, gyermeki sietség- 
gel gyorsan megküldték Zbigniewnek a megbeszélt jelet, hogy 
amilyen gyorsan csak tud, induljon övéivel segítségükre, és 
ugyanők legott visszatértek Wroclaw városába, nehogy el- 
lenfeleik elfoglalják előttük. Miután hát a gyermek Boleszló 
visszatért" először a város nagyjait és öregeit, majd az egész 
népet gyűlésbe hívta," és nekik gyermek módjára, könnyek 
közt sorban elmesélte Sieciech csalárdságait, amelyektől szen- 
vedett. Erre Zbigniew, aki — mert még nem gyűlt össze a soka- 
ság — kevés emberrel sietve odaért, fivére beszédét, merthogy 
tanult volt, és idősebb is nála, szónoki ékességgel szépítette 
a gyermek szelídsége miatt könnyezőknek és a távollevő Sie- 


35 Egyes vélemények szerint (GrP, 144., 3. sz. jegyzet) Boleszló Bretisz- 
láv cseh fejedelemtől tért vissza, mert Prágai Kosmas (CosMas III, c. 9., 170.) 
feljegyezte, hogy 1099 karácsonyát Boleszló Bretiszláv udvarában töltötte. Ez 
azonban ellentinondana a fejezetben fent olvasottaknak, melyekből egyértel- 
műen kiderül, hogy Bolcszló apja megbízásából, a cseh betörés ellen indult 
el. Az egész esemény pontos időpontja sem ismert. 

96 Az esemény lengyel fordításában a gyűlést a wicc szóval adják vissza, 
amely a keleti-szláv vjecse megfelelőjeként eleve olyan érzetet kelt, mintha 
a wroclawiak gyűlése egy ilyen esemény lett volna. Mindazonáltal vitatott, 
hogy ez az egyébként magányosan előforduló adat tényleg valamilyen vje- 
cseszerű jelenség volt-e (ZERNACK 1967, 243—257.), amit az is alátámaszt, hogy 
— ellentétben a vjecsék általános közhatalmi, a fejedelmi hatalmat korlátozó 
jellegével (FoNr 2005b, 165-166.) — itt feltehetően a környék előkelőinek gyű- 
lésével találkozunk. (ZERNAck 1967, 252.). Erre utal a gyűlést leíró contio ki- 
fejezés is. Nézetünk szerint — már csak az alábbi antik irodalmi mintázatok 
mialt is — szerzőnk egyszerűen ókori olvasmányaiból merített, és az ott olvas- 
ható gyűléseket építette be művébe. 

ciech iránt méltatlankodó haraggal és gyalázkodó szavakkal 
hetvenkedőknek, s a zajongó népet a következő pompás bc- 
széddel lelkesítette fivére iránti hűségre és Sieciechhel szem- 
beni ellenszegülésre: , PolgárokP!" Ha nem ismertük és nem 
próbáltuk volna ki elődeink — és noha gyermekek vagyunk — 
irántunk való hűségetek töretlenségét, semmilyen módon nem 
vetette volna belétek a menekülés és tanács egész reményét 
a gyermeki kor gyengesége, melyet annyi csapás sújtott, az 
ellenség megannyi cselekedete zaklatott." Mind a messze- 
ségben, mind a közellakó népek tudják azonban, hogy sokat 
szenvedtetek az életünkre törő csalárd mesterkedések miatt 
azoktól, akik teljesen ki akarják irtani nemzetségünket, a ter- 
mészetcs urak"? örökségét pedig mások kezére akarják adni. 
Így mivel öregségtől és betegségtől elgyengült atyánk sem 
magáról, sem mirólunk vagy a hazáról nem gondoskodhat 
megfelelő mértékben, minekünk, akik oltalmatokba helyez- 
zük magunkat, vagy el kell vesznünk a hatalomra törők kard- 
jától vagy gonosztevésétől, vagy száműzetésbe menekülve át 
kell lépnünk Lengyelország határát. Ezért kérjük, nyissátok 
meg lelketeket irántunk: maradhatunk, vagy mennünk kell 
a hazából?" 

Erre a wroctawiak egész sokasága, kiknek szívét mélyen 
megérintette a bánat, egy pillanatra elhallgatott, majd legott 
felzúgott, és gondolatban fogant szándékát a szeretet hevével, 
egyöntetűen, a következő szavakkal nyilvánította ki: , Hűek 
akarunk maradni természetes urunkhoz. Atyátok pártján mara- 


97 A guirites kifejezés egyedi a műben, nyilván ókori példára megy vissza 
(pl. Livius IL.,16-17., I. 7., II. 56.). 

28 Vö: BELLCAT, 20. 

93 Gallus szerint az ország jogos birtokosai annak természetes urai (domini 
naturales), azaz a Piastok. 

dunk, amíg él, és utódait sem hagyjuk el utolsó leheletünkig. 
Így hát ne legyetek bizalmatlanok irántunk, hanem gyűjtse- 
tek hadsereget, és fegyverrel vonuljatok atyátok udvarába, és 
olt az atyai tisztelet sértetlensége mellett vegyetek elégtételt 
a rajtatok esett igazságtalanságon." 

Mialatt a városiak ezt elmondták, és esküvel megerősítet- 
ték, Wojslaw comes, Boleszló nevelője, odaérkezett Boleszló 
szolgálatára, és nem vette észre, hogy mi történt. A Sieciech- 
hel való rokonsága miatt árulás gyanújába keveredett, így 
megtiltották, hogy belépjen a városba, és eljárjon a fiú ügyei- 
ben. És miután mentségére felhozta, hogy nem tudta, milyen 
ellentétek támadnak majd, és ezzel igazolást keresve utánuk 
eredt, a fiúk már nem fogadták vissza, hanem nagy sereget 
gyűjtve apjuk elé vonultak. Így hát Ulászló fejedelem és fiai 
egy Zarnowiec?? nevű helyen seregeikkel külön-külön tábort 
vertek, és itt követeik útján hosszabban tárgyaltak, majd vé- 
gül az előkelők tanácsára és az ifjak fenyegetésével arra kény- 
szerítették az agg fejedelmet, hogy bocsássa el Sieciechet. Azt is 
mondják, hogy az apa megesküdött fiainak, hogy soha többé 
nem helyezi vissza Sieciechet régi méltóságába. Így miután 
Sieciech a saját nevét viselő várba menekült," a fiúk alázattal, 
fegyvertelenül és békésen atyjuk elé járultak, és vele szem- 
ben nem urak, hanem vitézek vagy szolgák módjára szívüket 
és testüket meghajtván, engedelmességet tanúsítottak. És így 
az apa és a fiúk, valamint valamennyi (velük) egyesült elő- 


"9 Város Kis-Lengyelországban a Pilica folyó mentén. 

S Vö.: a 471. sz. jegyzettel. 

MA szerző felettébb kedvelte a középkori politikai rituálék tárgykörébe 
tartozó kommunikációs jeleneteket (DALtwski 2005, 9.). Itt egyszerre látható 
a megérkezés (adventus), a fogadás (receptio), a megadás (deditio). Lásd még 
különösen: I. 28., II. 25. 

kelő a teljes sereggel nyomába eredt Sieciechnek, aki a saját 
maga építtette várba menekült. Mialatt üldözték, és megpró- 
bálták kikergetni az országból, a fejedelem éjjel, amikor azt 
gondolták, hogy ágyában alszik, az övéi tudta nélkül, három 
kiválasztott bizalmasával alattomban clhagyta a sereget, és 
a Visztula folyó másik partjáról csónakkal áthajózott Sieciech- 
hez. Ezért valamennyi előkelő felháborodva kinyilvánította, 
hogy a fiúk, ennyi előkelő és a sereg elhagyása nem egy ér- 
telmes, hanem egy eszetlen ember terve, és helyben tanácsot 
tartván elhatározták, hogy Boleszló foglalja el Sandomierzt 
és Krakkót, az ország főbb és közeli városait, és azok hűsé- 
gét visszaszerezve birtokolja őket, Zbigniew pedig induljon 
Mazóvia ellen, és foglalja el Pilock? városát, meg annak kör- 
nyékét. 

Boleszló hát elfoglalta és megtartotta az előbb mondott he- 
lyeket, de Zbigniew, akit apja megelőzött, nem tudta véghez- 
vinni szándékát. 

De hát miért hagyjuk későbbre Sieciech cselszövése vég- 
kimenetelének elmondását? Hiszen ha leírnánk valamennyi 
Sieciech miatti bajt és viszályt, viselt dolgait kétség kívül Ju- 
gurtháéhoz?? hasonlíthatnánk. 

És hogy ne tűnjünk dőrének vagy restnek, haladjunk tovább 
egy kicsit a megkezdett úton. Nemkülönben egy más alkalom- 
mal a fiúk maguk mellé vették az előkelőket és a sereget, tá- 
bort vertek Ptock városával szemben a Visztula túlsó oldalán. 


"8 A főbb városokkal kapcsolatban lásd a 127. sz. jegyzetet. Az esemény 
1099 körül történhetett, és fontos állomását jelentette az ország megosztásából 
fakadó dinasztikus belháborúnak, mely 1112-ben ért csak véget. 

"3 Város Mazóviában. 

"5 Tugurtha numidiai király. A példázat nyilvánvalóan a római néppel és 
a szenátussal szembefordult afrikai királlyal azonosítja Sieciech vajdát. 

Ott Márton érsek, a hű öreg? is nagy munkával és gonddal 
csitította az apa és fiai közötti haragot és ellentétet. Úgy 
mondják, itt Ulászló fejedelem megesküdött, hogy nem tartja 
tovább magánál Sieciechet. Ekkor Boleszló visszaadta apjá- 
nak az elfoglalt székvárosokat, az apa azonban nem tartotta 
be a fiaival kötött megállapodást. Végül aztán a fiúk rákény- 
szerítették az agg fejedelmet, hogy Sieciech Lengyelországból 
való elűzésével teljesüljön vágyuk. Hogy miként történt ez, 
vagy hogy hogyan tért vissza a száműzetésből, hosszú és un- 
tató elmondani, de legyen elég annyi, hogy később semmi- 
lyen uralmat nem tudott gyakorolni. 


(17.) 


Legyen elég ennyi, amit Sieciechről és a királynéről mond- 
tunk? és miután kihegyeztük tollunkat, haladjunk előre 
a Mars gyermekről megkezdett elbeszéléssel. 

Ahogy ezeket a dolgokat elvégezték, hírül hozták nekik?" 
hogy megindultak a pomeránok, és hogy Santokkal? szem- 
ben, mely az ország őrhelye és kulcsa, ellenvárat emeltek." 


"6 Márton érsek később — a geszta tanúbizonysága szerint — Boleszló és 
Zbigniew között is közvetített, majd végül Zbigniew oldalára állt Boleszló- 
val szemben. 

"7 Bár egyértelműen kiderül a szövegből, hogy Sieciecht Herman támo- 
gatta legerősebben, úgy látszik, hogy III. Bolcszló udvarában létezett egyfajta 
magyarázat, amely tehermentesítette a fejedelem apját, és a felelősséget a ki- 
rálynéra, Judit-Máriára hárította át. 

32 Ti. Hermannak és a két fiának. 

58 A középkorban Satok néven ismert, a Warta és Notcé folyók találkozá- 
sánál fekszik Eszaknyugat-Lengyelországban. 

A Ismeretlen vár. 

Ez az új vár pedig olyan magas volt, és olyan közeli a keresz- 
tényekhez, hogy amit Santokban mondtak, vagy ami ott tör- 
tént, azt a pogányok jól hallhatták és láthatták. Így hát Zbig- 
niew, mivel idősebb volt, és az országból kapott része közel 
volt a pomeránokhoz és apjához, apja és saját maga hadsere- 
gével, fiatalabb fivére nélkül vonult apomeránok ellen. Mégis 
ekkor idősebbként, sokakkal, kevesebb dicsőséget szerzett, 
mint utóbb fiatalabb testvére, kevesekkel.?! Mert az idősebb fi- 
vér odavonulván, sem ezt az új várat nem ostromolta meg vi- 
tézül, sem az ellenséget nem ingerelte harcra, hanem — ahogy 
mondják - hazatért, jobban félve, mint amennyire őt kellett 
volna félni. 

A gyermek Boleszló, Mars fia azonban, mikor bátyja távo- 
zott, amint odaért, bár még karddal nem övezték, többet vé- 
gezvén, mint bátyja, aki már kardot hordott, ott megtette ezt, 
mert 

Rárontott a hídra, s elvette tőlük azt, 

Majd győzvér, fegyverrel a várkapuig haladt. 
A későbbi vitézség hatalmas bizonyságaként mutatkozott 
meg Boleszló vitézi szolgálatának e kezdete a keresztények 
számára, és — megsemmisülésük nagy előjeleként - óriási ret- 
tegéssel töltötte el magukat a pomeránokat is. Zbigniewet pe- 
dig, aki nagy sokasággal érkezett, és semmi vitézséget nem 
vitt véghez, csúfolódva alamuszinak kiáltották ki, viszont Bo- 
leszlót, aki kevesekkel, később érkezett, és ellenségeit merészen 
egészen a várkapuig űzte, farkas fiának nevezték. , Zbigniew- 
nek - így mondták - mivel klerikus, ?? inkább az egyházat 


31 A gesztaíró itt is, mint annyiszor az elbeszélésben, éles különbséget 
húz az idősebb, ám katonai szempontból alkalmatlan Zbigniew, illetve a fia- 
talabb, de alkalmas Boleszló között. 

32 Lásd: II. 4. 

kellene igazgaltnia, míg ehhez a fiúhoz — úgy tűnik — az illene, 
hogy vitézül hadakozzon." 

Így hát a fiatalabb fivér, aki lassan haladt előre kevesekkel, 
több tiszteletet és dicsőséget szerzett, mint az idősebb, aki nagy 
sietve és nagy sokasággal vonult. Látván hát a pogányok, hogy 
a fiú visszafordult, mert csak kevés embere volt, megijedtek, 
hogy ha sokakkal tér vissza, pusztulás fenyegeti őket, ezért 
saját maguk rombolták le a várat, amelyet építettek, és hiába 
fáradozva biztonságos rejtekhelyeik felé indultak. 


(18.) 


Mikor Ulászló látta, hogy a gyermek már felcseperedelt, és 
felettébb jeleskedett a haditettekben, meg az ország vala- 
mennyi bölcs emberének kedvére volt, elhatározta, hogy Má- 
ria mennybemenetelekor karddal övezi, és (ezért) Ptock vá- 
rosába pompás ünnepet készített elő." Mert kora és állandó 
betegeskedése miatt már egyre gyengébb volt, ebben a fiúban 
látta az öröklés reményét. Mialatt valamennyien készülődtek, 
és az ünnepre indultak, hírül hozták, hogy a pomeránok el- 
foglalták Santok várát, és az előkelők közül senki nem mert 
szembeszállni velük. Így hát apja akarata és sokak tiltása elle- 
nére Mars fia rájuk rontván győzedelmeskedett a pomeránok 
felett, és így fegyveres győzőként visszatérve, apja által kard- 
dal övezve, nagy fegyvertánccal ünnepséget tartott $! De nem 
csak őt övezték fel aznap, hanem apja - fia iránti szeretetéből 
és tiszteletéből - sok vele egykorúnak (is) fegyvert adott. 


598 1100. augusztus 15. 
34 Vö.: DALEwSKI 1999, 

(19.) 


Így hát miután Boleszlót végül a vitézek közé emelték, Isten 
a kunokon mutatta meg," hogy milyen nagy dolgokat kell 
majd neki a jövőben általa véghez vinnie. Történt ugyanis, 
hogy rögtön azután, hogy felövezték, számtalan kun gyűlt 
egybe, hogy szokásuk szerint keresztül-kasul portyázzanak 
Lengyelországban, három-négy részre szétválva, egymástól 
távolabb éjnek idején áthajóztak a Visztula folyón. Következő 
napvirradatkor sebesen haladva szétszéledtek, és megszám- 
lálhatatlan zsákmányt ejtve, a préda terhe alatt este táján 
visszatértek a folyó túlsó partjára, és ott gondtalanul és ki- 
fáradva sátrat vertek az éjszakai pihenéshez. De nem pihen- 
tek olyan gondtalanul, mint ahogy ehhez régtől fogva szokva 
voltak. Mert Isten, a keresztények őrzője és vigíliájának meg- 
bosszulója sok pogány pusztulására serkentette fel kevés híve 
bátorságát, és miután vasárnap lerohanták őket, dicsőségben 
győzedelmeskedett karja erősségével.?§ Ettől fogva a kunokat 
annyira megbénította a félelem, hogy Boleszló uralma alatt 
nem merészeltek többé megjelenni Lengyelországban. 


(20.) 


A felövezéskor tartott gyűlésen mondta valaki a következő 
szavakat is, melyek méltók arra, hogy beillesszük őket e helyre: 


55 1Kor. 2,10. 

56 Luk. 1,51. Maga az idézet természetesen ismét szimbolikus példázat. 
A kunok pénteken érkeztek, és vasárnapra vesztek el. Maga az esemény fel- 
tételezések szerint 1100-ban vagy 1101-ben történhetett (GRODECx1-PLEzia, 82., 
2. sz. jegyzet). 

,Ulászló fejedelem urunk, a jóságos Isten ma meglátogatta?" 
Lengyelországot, s öregségedet, betegségedet és az egész ha- 
zát felemelte eme ma vitézzé lett fiú által. Boldog az anya, 
ki ilyen gyermeket nevelt. Eddig Lengyelországot az ellen- 
ség lábbal tiporta, de ez a fiú majd helyreállítja, és olyan lesz 
majd, mint régen." 

Minden jelenlevő megdöbbert e szavak hallatán, és intet- 
tek neki, hogy hallgasson a fejedelem iránti tiszteletből. Mi 
mindazonáltal nem hisszük, hogy ez csupán üres beszéd lett 
volna, hanem a prófétaság lelkéből? fakadt, mert már Boleszló 
gyermeki tetteiben bebizonyosodott, hogy majd ő állítja helyre 
Lengyelországot régi állapotában." 


(21.) 


De egyelőre hadd pihenje ki a fiú fáradalmait, míg tollunk bé- 
kében eltemeti Ulászló fejedelmet, a jóságos és kegyes férfiút. 

Ulászló fejedelem visszaemlékezvén a korábbi lázadásra, 
mely miatt Sieciechet elűzte Lengyelországból, nem állított 
udvara élére sem vajdát, sem annak helyettesét, bár már el- 
erőtlenedett a kortól és a betegségtől. Mindenről bölcsen ren- 
delkezett saját maga által, vagy saját tervei alapján, és bár- 
melyik comesszal megosztotta udvarának gondjait és bajait, 
akinek meglátogatta területét. És így maga által, vajda nélkül 
kormányozta a hazát, míg lelke, megszabadulván teste terhé- 
től, el nem vándorolt az őt megillető lakhelyre, hogy örökre 


27 Jer. 50,18 

58 Jel. 19,10. 

"5 Egyértelmű utalás arra, hogy III. Boleszló a nagy I. Boleszló utódja- 
ként újrakezdi a történelmet (Derruta 2000, 316—331.). 

ott maradjon. Meghalt tehát a hajlott korú és a hosszú beteg- 
ségével törődő Ulászló fejedelem" akinek gyászszertartását 
öt napon át tartotta Márton érsek a káplánokkal Pfock városá- 
ban 4 nem merészelvén őt eltemetni, ameddig a fiaira vára- 
koztak. Mikor pedig megérkezett mindkét fivér, apjukat még 
el sem temették, mikor csaknem nagy szakadás támadt közöt- 
tük a kincstár és az ország felosztása miatt? de isteni kegy 
sugallatára és a hűséges öreg érsek közbenjárására a halott 
jelenlétében betartották, amit az még életében megszabott. 

Miután tehát teljes tisztelettel és pompával eltemették 
Ulászló fejedelmet a plocki egyházban, és atyjuk kincstárát, 
valamint a királyság még apjuk életében történt felosztását 
elrendezték, mindketten megkapták a maguk örökrészét. Mind- 
azonáltal a törvényes Boleszló két királyi székhelyet kapott, 
és a sűrűbben lakott országrészt. És miután a gyermek Bo- 
leszló elnyerte atyai örökrészét, harcosokkal és tanáccsal erő- 
sítette meg magát, megkezdte latba vetni lelki és testi erejét, 
és megindult hírnevének növekedése és születésénél fogva jó 
természetű ifjúvá való felcseperedése. 


"40 1102. június 4-én. 

3 Pjock Ulászló Herman kedvenc városa lehetett, melyben a legszíve- 
sebben tartózkodott az uralma alatt álló , főbb városok" közül. Vö.: DALEWSKI 
1996, 66. 

32 Feltehetően azért, mert Zbigniew - a senioratusból következő életkori 
elsőbbsége miatt - magának követelte a kincstár és az ország nagyobb részét 
(GRODECKI 19957, 134—135.). 

33 Vitatott, melyik városokról lehetett szó. Wroclaw eddig is Boleszló 
kezén volt, elképzelhető, hogy most megszerezte Krakkót és Sandomierzt is 
(GpP, 157., 5. sz. jegyzet), erre utalhat, hogy ő kapta a sűrűbben lakott ország- 
részeket (DALEwski 1996, 62.). Más elképzelés szerint Krakkót Zbigniew kapta 
meg, és Boleszlónak csak Wroclaw és Sandomierz jutott (GRODECKI-PL sza, 
84., 7. sz. jegyzet). 

22. Boleszló elfoglalta Alba királyi várost 


A frissen lett vitéz ismét új háborúkba fogott, és egyre seré- 
nyebben és gyakrabban szándékozta harcba hívni ellenségeit. 
Ennélfogva sok harcost hívott össze, és kevés kiválasztottal 
a pogányok: országának közepéig hatolt. És amint Alba, a je- 
lentős királyi város alá ért 5 anélkül, hogy ott lett volna se- 
rege harmadik része, leszállván lováról, semmilyen ostrom- 
eszközt vagy ostromgépet nem használt, hanem erősen és 
bámulatra méltó módon még érkezése napján elfoglalta ezt 
a gazdag és népes várost. 

Azt is mondják, hogy mindenki előtt elsőként rontott be 
oda, és hogy elsőként hágott fel a bástyákra. Ezzel nagy félel- 
met kellett a pomeránokban, kivívta övéinek dicséretét és va- 
lamennyi keresztény szeretetét. A városból pedig megszám- 
lálhatatlan zsákmányt hordott el, és az erősséget a földdel 
tette egyenlővé. 


(23.) 


Kihagyván azonban sok mindent, amit majd saját helyén kell 
ismét elővennünk, számoljunk be menyegzőjéről és ajándé- 
kairól, melyek a nagy Boleszló királyéhoz voltak hasonlato- 


5 Ti. a pomeránok. 

M5 A pomerániai Parseta folyó partján fekvő Bialogard (Fehérvár). Furcsa, 
hogy a szerző Alba, urbs regia néven említi: ez az egyetlen hely az egész mű- 
ben, ahol a városnak ezt a latin alakját adja meg, sőt ugyancsak gyanús, hogy 
királyi városnak nevezi. Nem elképzelhetetlen, hogy Székesfehérvár latin el- 
nevezését alkalmazta önkényesen 

sak." Hogy II. Paschalis"7? pápa engedélyezze ezt a vérrokoni 
házasságot 8 Balduin krakkói püspök," akit ugyanaz a pápa 
szentelt fel Rómában, figyelmeztetett a hit tökéletlenségére 
és a haza szükségére," és így az Apostoli Szentszék — ahogy 
állítják — könyörületességből, nem kánonilag vagy szokvá- 
nyosan, hanem rendkívüli módon engedélyezte ezt. De nem 
célunk, hogy ennek az ügynek a helytelenségéről vagy jog- 
szerűségéről értekezzünk," hanem szavainkkal a lengyel ki- 
rályok és fejedelmek viselt dolgait idézzük fel. Így hát eskü- 
vője előtt nyolc napon át, és ugyanannyi ideig a menyegző 
oktávája után nem tétlenkedett harcos Boleszló, hogy aján- 
dékokat adjon, egyeseknek ugyanis szarvasbőrrel és szőrrel 
borított takarókat, a tőembereknek köntösöket, arany- és ezüst- 
edényeket, másoknak városokat és várakat, megint másoknak 
falvakat és birtokokat adományozott. 


"6 II. Szvjatopolk Izjaszlavics (1093-1113) kijevi nagyfejedelem lánya, 
Zbiszláva. 

547 I]. Paschalis 1099-1118 között pontifikált. Érdekes, hogy rajta és II. Szil- 
veszteren kívül egy pápát sem nevez meg a szerző. 

38 Zbiszláva nagyapja, Izjaszláv fejedelem Megújító Kázmér testvérét 
vette feleségül, közte és Boleszló között tehát vérrokonság állt fenn. 

39 Balduin 1103-1109 között töltte be a püspöki méltóságot. 

"50 Egyes magyarázatok szerint a mondat értelme, hogy a pápaság kény- 
telen volt belátni: még túl lassan halad előre a kereszténység rendjének el- 
fogadása, illetve hogy a szomszédos Kijevi Rusz felé megnyilvánuló politikai 
érdekeket nem lehet figyelmen kívül hagyni (GPP 160., 1. sz. jegyzet). 

51 A szerző általában igen óvatosan fogalmaz a világi és egyházi hatal- 
mat érintő kérdésekben (Vö..: I. 27—28., III. 25.). 

(24.) 


Ezenközben fivére, Zbigniew, aki meghívottként megtagadta, 
hogy elmenjen öccse esküvőjére, összeszövetkezett a pome- 
ránokkal és a csehekkel, és úgy mondják, mialatt a menyegző 
tartott, feltüzelte a cseheket, hogy törjenek be Lengyelor- 
szágba.?? Ezek a csehek szétszéledtek a wroclawi tartomány- 
ban, zsákmányt szereztek, foglyokat ejtettek és gyújtogattak, 
sok évre ártalmas károkat okoztak ennek a területnek. Miután 
Boleszló meghallotta ezt, bár jobban bántotta a testvéri erőszak, 
mint az ország elpusztítása, mégis haladéktalanul követséget 
küldött bátyjához, hogy miért tette ezt vele, vagy mivel sér- 
tette meg (Boleszló) őt. Zbigniew erre azt válaszolta, hogy 
semmi ilyesmiről nem tudott, és mindenféle kifogással állí- 
totta, hogy ártatlan az ilyen gaztettekben. És mikor Boleszló 
folyvást ellenségeivel, mind a pomeránokkal, mind a csehek- 
kel csatázott, és az ország felosztásából való részéért vitézül 
megvívott a hódítókkal, Zbigniew nemcsak nem nyújtott se- 
gítséget az ezzel bajlódó testvérének, holott ő kérte erre, ha- 
nem még titkon szövetséget és barátságot kötött fivére ellen- 
ségeivel, és harcosok helyett pénzt küldött nekik segítségül. 
És amikor Boleszló mind követség útján, mind személyesen 
gyakran megkereste, testvéri szeretettel figyelmeztette, hogy 
se nyíltan, se titkon ne barátkozzon, ne szövetkezzen alyai 
örökségük ellenségeivel, ami nagy szakadáshoz vezethet 
Lengyelországban, Zbigniew bölcsen és békésen válaszolt 
neki, és így lecsendesítette fivére haragját, és mérsékelte a fő- 


"52 Az eseményt visszaigazolja Prágai Kosmas is, aki ugyancsak Herman 
halálában látja a konfliktus elmérgesedésének okait (Cosmas III., 16., 179.). Az 
esemény — Kosmas szerint — 1103-ban történt. 

emberek irigységét. De erről majd más helyen szóljunk hosz- 
szasabban, és most egyelőre Boleszló hadi tetteiről tegyünk 
említést. 


25. A lengyelek feldúlták Morvaországot 


Tehát harcos Boleszló, a csehek jogsértésének megbosszulója 
három hadsereget küldött Morvaországba, amelyek Krisztus 
feltámadásának hetében??? mentek oda, s zsákmányt szerez- 
vén, gyújtogatván csaknem méltó elégtételt vettek a csehek 
tetteiért, hogy azok nem tisztelték a nagy ünnepet.?" Mert 
amikor hazatérőben voltak, Szvatopluk morva fejedelem erős 
seregével követte őket," és elvette volna tőlük a zsákmányt, 
ha — ahogy mondják —- nem mentek volna előtte a gyalogos 
katonák. Látván a lengyelek, hogy a harcra készülő morvák 
igencsak határozottan közelednek, úgy gondolták, hogy nem 
a menekülésbe, hanem a fegyverekbe helyezik bizodalmukat. 
Így hát kegyetlen harc kezdődött mindkét oldalról, amely 
mindkét fél számára a legsúlyosabb veszteségekkel végző- 
dött. Mert az első összecsapásban Szvatopluk, a morvák feje- 


55 1103. március 22-28. 

51 Ti. Boleszló mennyegzőjét. A szerző ezt a háborút - annak ellenére, 
hogy az egyik legjelentősebb egyházi ünnep idején zajlott le, s így elméletileg 
a treuga Dei hatálya alá tartozott — jogosnak tekinti, azaz a fejedelem esküvő- 
jének megzavarását még így is szankcionálhatónak tartja. 

55 Szvatopluk cseh és morva fejedelem (11109). Kosmas szerint Zbigniew 
a későbbi II. Bofivojjal (1064 k. - 1124), II. Bretiszláv fejedelem fiatalabb test- 
vérével szövetkezett össze, aki megbízta Szvatoplukot azzal, hogy támadja 
meg a lengyeleket (Cosmas III., 16., 179). 

delme, mint a molossusi vadászebektől körülzárt vadkan," 
mely meggörbített agyarával mindenfelé döfködve egyeseket 
megöl, másoknak a belsőségeit ontja ki, s nem áll meg addig, 
nem hagy fel a károkozással, míg a vadász egy újabb kulya- 
sokasággal lélekszakadva a bajban levők (segítségére) nem 
siet, így hát először Szvatopluk egy mellékösvényre lekanya- 
rodva elébe vágott a zsákmánnyal megrakott lengyeleknek, 
és győzedelmesen megsemmisítette volna őket, ha a hadsereg 
minden erejét összegyűjtve ellen nem állt volna ellen az őket 
fenyegetők haragjának és bátorságának is. Ekkor pedig az át- 
döfött sisakok pengése visszhangzott a hegyszorosokban és 
az erdők sűrűjében. Vasakról lepattant tűzszikrák csillámlot- 
tak a levegőben, koppantak a pajzsok, mikor hozzájuk értek 
a lándzsák, mellkasok hasadtak szét, levágott kezek és fejek, 
megcsonkított testek rángatóztak a mezőn szerteszét. 
Itt van hát Mars mezeje, íme, 
így játszik hát Fortuna, íme!" 

Végül mindkét fél olyannyira kifáradt, és ugyanakkora ká- 
ruk volt az elesett vitézek száma tekintetében, úgyhogy sem 
a morvák nem arattak örömteli győzelmet, ám a lengyeleken 
sem esett gyalázat. Itt Zelislaw comes? is elvesztette kezét, 
amelyben a testét védő pajzsot tartotta, amiért keze levágójá- 
nak megölésével ott helyben bosszút állt. Boleszló fejedelem 


556 A molossusi vadászebekre nézve lásd: GEoRG III, 405., a vadkanábrá- 
zolás tekintetében vö. a bevezetőben írottakkal. A vadászeb motívuma (a im0- 
lossusi jelző nélkül) máshol is előkerül a műben (I. 10.). 

37 THEBAID XII., 35. 

58 Semmit nem tudunk róla. Kosmas szerint Boleszló a , nevelőjét", 
Awdaniec-nembeli Skarbimirt (lásd II. 30.) küldte Morvaországba harcolni 
(Cosmas III., 16., 179). 

pedig a hús-vér kezet aranyból készülttel pótolta az iránta 
való tiszteletből." 


(26.) 


Aztán ő maga hatolt be Morvaországba, 9 de amint ezt a fa- 
lusiak hírül vették, mind behúzódtak a zsákmánnyal az erős- 
ségekbe, holott a csehek és a morvák (már) összegyűltek. Így 
inkább nagyobb tűzvészt okozva, mint másoknak kárt, anél- 
kül tért vissza, hogy megtámadták volna, amivel nem kis di- 
csőséget szerzett magának, ha figyelembe vesszük az ügy 
honyolultságát. Morvaországot ugyanis Lengyelország felől 
olyannyira meredek hegyek és sűrű erdők zárják le, hogy 
a áthaladás még a békés utazóknak, meg a gyalog, teher nél- 
kül járóknak is veszélyesnek és felettébb megterhelőnek te- 
kinthető. És maguk a morvák, akik már régóta előre tudtak 
érkezéséről, nem mertek megütközni vele nyílt színen, és azt 
sem vállalták, hogy legalább lesből ellenálljanak neki, mikor 
uda- vagy visszafelé tartott ezen a nehéz úton. 


"9 A hús-vér kéz arannyal való pótlását a kutatás egy áramlata azzal ma- 
vvarázta, hogy a kéz által Zelislaw és Boleszló között jogi kapcsolat jött létre. 
Vo.: BANASZKIEwicz 1994, 224-248. 

"6 Valószínűleg ugyancsak 1103-ban. Vö.: GRODECkKI-PLEzia, 88., 1. sz. 
pyyzet. 

(27.) 


Miután így teljes dicsőséggel visszatért Morvaországból, a ró- 
mai Szentszék legátusa, Walo,"" Beauvais püspöke Lengyel- 
országba érkezett, aki Boleszló erényességének (segítségével) 
a kánoni igazság hevében égve oly nagy szigorral járt el, hogy 
két püspököt letett, ? akiknek senki nem sietett segítségére, 
sem könyörgéssel, sem fizetséggel. Miután kellő tiszteletben 
részesítette az Apostoli Szék legátusát, zsinatot tartottak, ? 
majd miután apostoli áldást osztott, a küldött visszatért Ró- 
mába, harcos Boleszló pedig harcba indult ellenségei ellen. 


(28.) 


Miután tehát Giogówba?" hadsereget hívott össze, gyalogo- 
sokat nem vitt magával, csak kiválasztott lovas vitézeket és 
kiváló lovakat, majd éjjel-nappal a pusztán át haladva, öt na- 
pon át folyamatosan nem engedett sem a fáradtságnak, sem 


31 Walo-Gwalo (1100-1104). A látogatás időpontja vitatott, legvalószí- 
nűbben 1103-ban lehetett. Vö.: PLEzia 1981, 17. 

92 Ismeretlen személyek. A késő-középkorban alkotott Jan Dlugosz meg- 
említ két püspököt, akiket 1104-ben tettek le, egyiküket Czesiaw néven krak- 
kói püspökként is szerepelteti (DrUGÁNN II, 217.). 

38 A gesztában ez az első említés arról, hogy feltehetően országos zsi- 
natot tartottak a lengyel egyházban. Feltehető, hogy az egyik első ilyen cse- 
ményről volt szó az ország életében (GRODECKI-PLEzia, 89., 3. sz. jegyzet.). Né- 
met források szerint III. Ottó gnieznói útja alkalmából tartott már zsinatot, 
mikor püspökségeket alapított Lengyelországban, erről azonban szerzőnk 
nem mond semmit (vö. I. 6.). Az eseményekről sajnos semmi közelebbit nem 
tudunk. 

"1 Giogów-Glogau. Város Alsó-Sziléziában. A hadjárat talán 1103-ban 
történt. 

az éhségnek. Végül a hatodik napon, pénteken megáldoztak, 
s egyúttal testi erejükben is megerősödvén, a csillagok által 
vezetve Kotobrzegbe"ő mentek. Az ezt megelőző éjjelen Bo- 
leszló elrendelte, hogy mondjanak szent misét a Szűzanya tisz- 
leletére, amit később áhítatos szokásként megtartott. Szom- 
batra virradóra Kotobrzeg városához közeledvén, hogy ne 
vegyék észre őket a pogányok, a közeli folyón híd vagy gázló 
nélkül merészen átkelvén, miután elrendezték a seregeket, el 
akarták foglalni a kincsekben bővelkedő, őrséggel megerősí- 
lett várost. Két csapatot pedig tartalékként hátrahagytak, hogy 
véletlenül meg ne sejtsék ezt a pomeránok, és nehogy meg- 
támadják a magukat biztonságban tudókat. Ekkor valamelyik 
romes odalépett Boleszlóhoz, és miután azt tanácsolta neki, 
hogy forduljanak vissza, kigúnyolva távozott. Boleszló viszont 
röviden buzdította az övéit, amivel mindenki bátorságát igen- 
csak felgerjesztette. , Vitézek — mondta -, ha nem ismertem 
volna vitézségeteket és bátorságotokat 6 semmiképp nem 
hagytam volna hátra enyéim sokaságát, és nem ilyen kevés 
emberrel jöttem volna el egészen a tengerig. Most hát nincs 
remény a mieink segítségére: hátunkban az ellenség, s ha meg- 
(utamodni szándékoznánk, bajos a menekvés." Helyezzük 
hát csupán Istenbe és a fegyverekbe bizodalmunkat!" 
Miután ezt elmondta, olybá tűnt, hogy inkább repülnek, 
mint szaladnak a város felé. Voltak, akik csak a zsákmányra 
rondoltak, mások a város bevételére. És ha valamennyien egy- 
szerre törtek volna be, akkor aznap kétség kívül megszerez- 
ték volna a pomeránok büszke és jelentős városát. Ám a vár- 


555 A pomerániai Kolobrzeg-Kolberg a Parseta folyó mentén. 

56 A beszéd többször előfordul a műben, hasonló irodalmi konstrukciók- 
kal vezeti be a szerző szinte az összes leírt hadjáratot. 

"7 A megfutamodás szándékát lásd még: REGINO, ad. A. 860., 79. 

alja kincseinek bősége és az ottani zsákmány megvakította 
a vitézek bátorságát, és így a szerencse megszabadította vá- 
rosukat a lengyelektől. Csak néhány kipróbált vitéz haladt át 
a hídon, és ment át a városkapun előretartott lándzsával, ki- 
vont karddal, akik többre tartották a dicsőséget a kincseknél, 
ám végül a városiak sokaságától körbeszorítva, meghátrálni 
kényszerültek. Maga a pomeránok fejedelme is benn volt 
(a városban), amikor (a lengyelek) odaértek, és félvén, hogy 
egy egész hadsereg érkezett, egy másik kapun keresztül el- 
menekült. De serény Boleszló nem maradt egy helyen, hanem 
mind a harcos vitéz, mind a serény fejedelem kötelező felada- 
tát teljesítette; segítségére sietett ugyanis szükséget szenvedő 
övéinek, és ugyanígy gondja volt arra is, hogy mi hasznos 
és mi nem. Ezenközben mások a másik kaput ostromolták, és 
megint mások a harmadikat, mások foglyokat fűztek rabszíjra, 
mások a tenger kincseit gyűjtötték össze, mások fiúkat és lá- 
nyokat vezettek el. Így hát végül csak estefelé tudta Boleszló 
fenyegetéssel visszahívni vitézeit, holott elfáradtak az egész 
napi ostromtól. Miután így visszarendelte a harcosokat, és ki- 
fosztották a váralját, az idősebb Mihály? tanácsára — miután 
minden épületet felgyújtott — Boleszló visszahúzódott onnan 
a falakon kívülre. 

Miután ez megtörtént, a barbárok egész nyughatatlan 
nemzete felettébb megrémült, és Boleszló hírneve minden- 
felé ismertté vált. Innen vált közmondássá egy dal is, amely 
a következő szavakkal magasztalja teljes illendőséggel e vitéz- 
séget és bátorságot: 


48 Nme tudjuk, ki lehetetett. 
33 Awdaniec-nembeli Mihály kancellár. 

Hajdanában sózott, büdös halat hoztak eleink, 
Fickándozó és friss halat hoznak most a fiaink. 

Míg atyáink a sok várost először ostromolták, 

Ők a szélvészt nem rettegik, sem a hullám moraját. 
Szarvast hajtottak atyáink, meg vaddisznót és kecskét, 
Ők a hullám szörnyét űzik, és a sík tenger kincsét. 


(29.) 


Miután a nagy megerőltetésből és az út fáradalmaiból a vi- 
lézek már valamelyest új erőre kaptak, Boleszló ismét visz- 
szahívta a csapatokat, és újból harcba hívta a pomeránokat. 
I; hadjáratra pedig vérrokona, Swietobor adott okot," kinek 
nemzetsége soha nem tanúsított hűséget a lengyel urak iránt. 
Mert ez a Swietobor Pomerániában volt bebörtönözve, s or- 
szága valamiféle árulói vetettek neki gáncsot. Serény Boleszló 
pedig arra vágyván, hogy kiszabadítsa rokonát, úgy gondolta, 
hogy teljes erejével elfoglalja Pomerániát. De a pomeránok, 
akik félték Boleszló bátorságát, fondorlatos tervet eszeltek ki: 
visszaadták ugyanis neki a rokonát, és így elkerülték harag- 
ját, és megmenekültek támadása elől, melyet nem álltak volna 
ki. Innen visszatérve, Kálmán magyar királlyal," aki a korá- 


"9 A sós, állott hal szembeállítása a friss tengeri javakkal arra késztette 
a kutatás egy részét, hogy ebben a versben is igazolva lássák a szerző itáliai, 
közelebbről velencei származását (JAsiNski 2005, 72.). 

"I Swietobor bizonyos feltételezések szerint Bátor Boleszló révén volt ro- 
konságban a Piastokkal (GroDrcki-PLEzia, 92., 1. sz. jegyzet), feltehetően Ko- 
lobrzeg várát birtokolta. Boleszló 1106-ban szabadította ki. 

"2 A hűséggel és az ehhez tartozó esküvel kapcsolatban lásd: DALEwski 
2005, 213—214. 

"5 Könyves Kálmán (1095-1116). 

ban élő valamennyi királynál jobban képzett volt az írásos 
tudományban," találkozó napjában és helyében állapodott 
meg, melyre -— cselvetéstől félve — a magyar király habozott 
elmenni. Ott volt ugyanis Álmos, a magyarok hercege," aki 
akkoriban elmenekült Magyarországról, és akit Boleszló feje- 
delem vendégszeretetből tartott (magánál) ."" Mégis később, 
miután újabb követekkel üzentek egymásnak, egyszersmind 
találkoztak, majd örök barátságot és szövetséget kötve váltak 
el egymástól." 


(30.) 


Ezenközben Skarbimir,"" Lengyelország vajdája a vele együtt 
harcolókkal Pomerániába ment, ahol nem kis dicsőséget szer- 
zett a lengyeleknek, ellenségeinek meg kárt és gyalázatot ha- 
gyott hátra. Ő inkább azt akarta, hogy a várak vagy városok 
meghódítójának nevezzék, mint hogy sok falu vagy a jó- 
szág megrablója legyen. Így hát vakmerő indulattal bevett 


"4 Kálmánról közismert volt műveltsége, erről tanúskodik II. Orbán neki 
írott levele (DHA I., nr. 109., 317.). 

35 Álmos (t1115 k.), Kálmán testvére. 

96 Kálmán és III. Boleszló között Álmos lengyelországi befogadása miatt 
kezdetben rossz volt a kapcsolat, később azonban a két uralkodó -— közös ér- 
dekeik miatt - mégis egymásra talált. Vö.: Kkisró 2000, 14-15. 

397 A találkozó feltehetően 1106-ban történhetett (Kkisró 2000, 13-—14.). 
Vö.: még a II. 43. sz. fejezettel. i 

"8 Awdaniec-nembeli Skarbimir. Kezdetben Bolcszló nevelője volt, majd 
az ország comcs palatinusa, azaz vajdája. Politikai karrierje feltehetően akkor 
tört ketté, amikor 1116/17 körül az A wdaniec-klán felkelt a Piastok ellen, de 
a felkelés sikertelenül végződött (BIENIAx 1985, 25—28.). 

egy várat," majd miután számtalan foglyot ejtett és nagy 
zsákmányt vitt el onnan, az egészet porig égette. 


(31.) 


Egy másik alkalommal hasonlóan ehhez egy másik, Bytom?9 
nevű várat ostromolt, ahonnan nem kisebb dicsőséget és hasz- 
not hozott magával, mint az előző helyről. Mert innen nagy 
zsákmányt vitt el és sok foglyot hajtott el, a környéket pedig 
pusztaság képére formálta. De nem azért mondjuk el mindezt 
Skarbimirról, hogy bármiben is urához hasonlítsuk," hanem 
hogy tartsuk magunkat a történeti igazsághoz. 


(32.) 


Ennél fogva harcos Boleszló, miután visszatért a magyarok- 
kal való tanácskozásról, másik találkozót szervezett testvéré- 
vel, Zbigniewvel, ahol a két fivér olyan szavakkal esküdött 
meg egymásnak, hogy egyik a másik nélkül a háborúról és 
békéről nem egyezik meg az ellenséggel, és egyik a másik 
nélkül semmilyen szövetséget nem köt senkivel, és hogy egy- 


"79 Ismeretlen helység. 

"59 Valamennyi kézirat ezt a formát őrízte meg. Bytom városa azonban 
nem Pomerániában van, hanem Sziléziában, tehát valószínűbb, hogy kéz- 
iratok hagytak hálra romlott szöveget, és a pomerániai Bytów városáról van 
szó (GRODECKI-PLEzia, 93., 1. sz. jegyzet.) 

381 Gallus Anonymus nagy gondot fordított arra, hogy világos különbsé- 
get tegyen azok között, akiknek joguk van úrként (sicut dominus) viselkedni, 
és akiknek nincs. Természetesen ennek a mondatnak az értelme is a III. 25. 
fejezetében válik majd világossá. 

másnak az ellenségek ellen és minden szükségben segítségére 
sietnek. Miután ezt így megerősítették, ugyanazon eskü alatt 
megmondták, hol és mikor találkozzanak hadseregeikkel, és 
így hagyták el a tanácskozást. Serény Boleszló pedig sietett, 
meg akarván tartani az adott szavát, hogy kevés emberével 
a megbeszélt időben odamenjen arra a helyre, amelyben megál- 
lapodtak. Zbigniew azonban nemcsak megszegte adott szavát 
és esküjét azzal, hogy nem ment oda, hanem testvére maga 
felé hajló hadseregét is visszahívta az útról. Ez Lengyelor- 
szágnak majdnem akkora kárt és gyalázatot hozott, hogy se 
Zbigniew, se más nem tudta volna később már elejét venni 
a bajnak. Most pedig mindjárt ismeretessé lesz a következő 
lapon, miként kerülte el Boleszló Isten segítségével ezt a ve- 
szedelmet. 


(33.) 


Történt pedig, hogy egy bizonyos nemes az ország határán 
templomot épített, melynek felszentelésére meghívta az ak- 
kor még szinte gyermek Boleszló fejedelmet, ifjaival együtt. 
Bevégeztetett tehát a lelki felszentelés, majd utána eljegyzést 
tartottak. De hogy miért nem tetszik Istennek, ha a szent me- 
nyegzőkkel együtt ünneplik az evilágiakat, könnyen bizonyít- 
ható az emiatt gyakrabban támadó veszedelmekkel. Gyakran 
látjuk ugyanis, hogy ahol egyszerre van templomszentelés és 


"82 A találkozó 1105-1106 táján történhetett. Gallus Anonymus interpre- 
tációjában ez az utolsó alkalom, amikor még Zbigniew visszatérhetett volna 
arról az útról, mely végül katasztrófájához vezetett. Az esküszegéssel kap- 
csolatban lásd: DALEwski 2005, 160—214. 

383 Ismeretlen hely. 

vljegyzés, ott lázadások és emberölések következnek. Ebből 
Iakad, hogy e szokás követése se nem jó, se nem illő. De nem 
azért mondjuk ezt, hogy elítéljük a házasságot, hanem hogy 
mindent a maga idejére és helyére tegyünk. Kézzelfogható 
bizonyítékát adta mindennek a mindenható Isten a rudai temp- 
lom felszentelésén.§ Mert itt emberölés is történt, az egyik 
templomszolga pedig megőrült, és úgy tudni, maguk a jegye- 
sek is szerencsétlen frigyben egyesültek: az eljegyzés évfor- 
dulóját sem érték meg. . 

De hallgassunk a csodákról, és maradjunk mondandónknál. 

Így harcos Boleszló, aki többre becsülte a hadakozást 
és a vadászatot a mulatságnál és a tivornyánál, miután ott- 
hagyta az idősebbeket az egész sokasággal együtt a lakomán, 
néhány kísérőjével vadászni indult az erdőbe, ám ott a vadá- 
szok az ellenséggel találták szembe magukat. A Lengyelor- 
szágban szerteszéledt pomeránok ugyanis zsákmányt szerez- 
tek, foglyokat ejtettek és gyújtogattak. Ám harcos Boleszló, 
mint hegyes bottal felingerelt hímoroszlán" haragra gerjedt, 
sem a főembereket, sem a hadsereget nem várta be, hanem 
kölykei elrablása miatt vérre szomjazó nőstényoroszlánként 
egy pillanat alatt szétvágta fegyver élivel" a rablókat és ott 
csellengőket. És mikor egyre inkább iparkodott őket üldözni, 
és igyekezett megtorolni a hazán esett sérelmet, tudtán kí- 


"3 Ruda város a Warta folyó mentén. Feltételezhető, hogy a fejezet elején 
említett templom és ez a példa két különböző történetet takar. 

155 Nagy Szent Gergely Dialógusai (DiaLoc:i I. 10.) őrizték meg azt a törté- 
netet, mely alapjává vált az egész középkoron át tartó vélekedésnek, hogy ha 
egy napon tartanak templomszentelést házasságkötéssel vagy eljegyzéssel, 
az a jegyespár szerencsétlenségéhez vezethet. 

56 Az oroszlánmotívum ismét nyilván bibliai eredetű (vö.: IMóz. 49,9.), 
a győzedelmes oroszlán átvitt értelemben maga Krisztus (Jel, 5., 5.). 

387 2Móz. 17,13. 

vül csapdába esett, ahol helyrehozhatatlan veszteség érte. 
Ő ugyanis nem fogta menekülőre, és nem hátrált meg a soka- 
ságtól, holott csak kevesen, nyolcvanan voltak, köztük gyer- 
mekek és ifjak, azok meg háromezren, hanem kis seregével 
elsőre nekiugrott a seregnyi ellenségnek. 

Csodáról fogok szólni, sokan tán el sem hiszik, nem tudom, 
hogy a bátorság vagy a merészség miatt kell írni róla? 

Amikor már csaknem valamennyi harcosát elveszítette 
(voltak, akik odavesztek, mások szétszóródtak), és magával 
együtt csak öten maradtak, másodszor is átvágott az ellenség 
sűrűjén. És amikor harmadszor is nekiindult, valaki az övéi 
közül így kiáltott fel, látván, hogy lova belei a földre folynak 
ki: , Ne akarj ismét harcba bocsátkozni, uram, kíméld magad, 
kíméld a hazát, pattanj fel az én lovamra, jobb, ha én halok 
meg, mint ha te, Lengyelország mentsvára veszel oda." Hall- 
ván ezt, éppen ahogy feldőlt a ló, megfogadta a vitéz tanácsát, 
és így egy kicsit eltávolodott a csatatértől. És látván, hogy na- 
gyon meggyengült, és hogy Skarbimir, a hadvezére nem volt 
a hátramaradottak között, már-már felhagyott a reménnyel, 
hogy visszaszerezheti a győzelmet. Mert Skarbimir máshol, 
a távolban súlyosan megsebesült, és amit száraz szemmel el- 
mondani nem lehet, elveszítette jobb szeme világát. 

Azok pedig, akik a vendégségben maradtak, hallván, mi 
történt, felkerekedvén segítségére siettek a (harcban) fárado- 
zóknak. Ahogy odaértek, ott találták Boleszlót kevés, harminc 
(emberrel), akik még nem menekültek el a csata helyszínéről, 
hanem lassan követték a menekülő ellenség nyomait. De sem 
az ellenség nem adott ellenállással módot a harcra, sem a ki- 
fáradt mieink nem fenyegették őket erősebben. Mert a pogá- 
nyokat annyira megdöbbentette az ifjú ily nagy bátorsága, 
hogy jobban dicsérték őt, aki kis erővel ennyit elért és ilyen 

keményen ellenállt, mint saját magukat, akik ennyi sok ha- 
lottat elveszítve gyászos győzelmet arattak. Imígyen szóltak: 
, Vajon mi lesz e gyermekből?" Ha hosszú ideig él majd, és ha 
sokan lesznek vele, ki tud majd ellenállni neki a csatában?" 

Így a pogányok a hatalmas veszteségek miatt panasz- 
kodva, valamint a megtapasztalt bátorság miatti félelemtől 
zúgolódva inkább a búskomorság terhével, mint a zsákmá- 
nyéval tértek haza. A következő napon pedig sokan jöttek 
Boleszlóhoz az övéi közül, de inkább vigasztalással, mint se- 
gítséggel. Amint odaérkeztek az előkelők, igen csak elkedvet- 
lenedtek, hogy ennyi nemes ember odaveszett, s - tisztelettu- 
dóan - vakmerőséggel vádolták Boleszlót. Mars fia, Boleszló 
pedig nemcsak nem hallgatott az őt rendreutasítókra, és nem 
is bánta meg vakmerőségét, hanem felszólította őket, hogy 
hűségük bizonyságaképpen segítsenek neki bosszút állni az 
ellenségen. Itt pedig Boleszlót annyi kardcsapás és lándzsa- 
ütés érte a páncélján és sisakján, hogy megfáradt teste még 
sok nap után is a sérülések nyomát viselte magán. Még ifjai 
ily dicsőséges elveszejtését is csak kevéssé bánta, mivel úgy 
ítélte meg, saját magának is hasznára van, hogy az ellenség 
ekkora vereséget szenvedett. Mert tudniillik Boleszló minden 
egyes megölt vagy megsebesített emberéért rengeteg halottra 
számíthattak a pomeránok. 


588 Luk. 1,66. 

34. Boleszló megfutamította a cseheket 
és leigázta a pomeránokat 


Miután ez megtörtént, Boleszló elhatározta, hogy ugyanazzal 
a hadsereggel bosszút áll a pomeránokon, és már útnak indult, 
mikor megérkezett a hír, hogy a csehek megindultak Lengyel- 
ország felé." Ekkor Boleszló nagyon elbizonytalanodott, hogy 
továbbra is a friss gyalázatért vegyen-e elégtételt, vagy a tá- 
madóktól szabadítsa-e meg hazáját? Végül a Makkabeusok 
módjára?" megosztván seregét, a hazát is megvédte, és a jog- 
sérelmet is megtorolta. A hadsereg egyik részét ugyanis Po- 
merániába küldte, mely fosztogatva és gyújtogatva igen csú- 
ful megtiporta őket", ő maga pedig a könnyű fegyverzetű 
vitézeivel elébe igyekezett a cseheknek, és hosszabban várt 
arra, hogy kijöjjenek az erdőből. Őket azonban lelkük félelme 
visszatérésre bírta, miután hírét vették Bolcszló dicsőségének. 


(35.) 


De nemcsak a külhoniakkal való civódás vagy az ellenséggel 
folytatott háború gyötörte Boleszlót, hanem az otthoni lázadás, 
sőt mi több, testvéri irigység is nyugtalanította. Mert Zbigniew 
jobban örült, hogy (Boleszló) valamennyire meghátrált??? a fenti 
csatában, mint gyakori győzelmeinek, melyekben felülkereke- 
dett. Kézzelfogható bizonyítékát adta ennek, amikor kis aján- 


"9 Valószínűleg 1106-ban történhetett (GrP 180., 2. sz. jegyzet). 
"9 Vö.: IMak, 5,17-21. 

"91 Ti. apomeránokat. 

992 Ti. Boleszló. 

dékokat kapott a pogányoktóP? győzelmük jeleként, és a kö- 
veteknek a kicsinységeket nagy ajándékokkal viszonozta. 
És ha a Lengyelországot fosztogatók Boleszló országrészéből 
foglyokat hurcoltak el, azokat rögvest átszállították a bar- 
bárok szigeteire "hogy eladják őket, ha azonban tudatlanul 
vagy zsákmányt szereztek, vagy embereket fogtak Zbigniew 
területén, azokat váltságdíj vagy késlekedés nélkül vissza- 
küldték. Így hát Lengyelország valamennyi bölcse barátjából 
ellenségévé vált Zbigniewnek, a következő szavakkal tanács- 
kozván meg az ügyet egymás között: , Eddig hazánk ketté- 
szakadását és megrövidítését vagy nemtörődömségből, vagy 
tettetve magunkat nagy szenvedéssel tűrtük, most azonban 
félreismerhetetlenül látjuk, ahogy felfedi magát a rejtőzködő 
ellenség, és nyilvánvalóvá lesz az alattomos cselvetés. Tudjuk 
ugyanis, és biztosak vagyunk benne, hogy Zbigniew jelen- 
létünkben gyakran esküdött meg Boleszlónak, és hogy nem 
egyszer vagy háromszor, hanem sokszor esküdött hamisan, 
mert sem fivére barátaival nem tartotta meg a barátságot, sem 
ellenségeivel szemben az ellenségességet, sőt ellenkezőleg: test- 
vére ellenségeinek barátja, barátainak ellensége lett. És nem 
elégedett meg azzal, hogy megszegte a megfogadott hűsé- 
get," vagy nem adta meg az esküvel ígért segítséget, hanem 
ha úgy látta, hogy fivére az ellenség ellen indul, a másik ol- 


"9 Ti. a pomecránoktól. 

59 A kutatásban felmerült, hogy a balti-tengeri Rügen szigetéről lehet szó 
(GRODECKI-PLEz1a, 98., 3. sz, jegyzet), különösen, hogy annak legfőbb telepü- 
lése, Ralswiek kereskedelmi központ is volt (GrP 182., 3. sz. jegyzet). Ám két- 
ségessé teszi e megállapítást az a tény, hogy szerzőnk nem valószínű, hogy 
komolyabb földrajzi ismeretekkel rendelkezett a Balti-tenger térségéről, és 
a ,pogányok szigeteiről" általában értekezik még másutt is (Vö.: I. Előszó). 

595 Vö.: még III. 25. fejezettel. 

dalról más ellenségeket a Lengyelországba való bejövetelre 
ösztökélt, és ezzel rászorította Boleszlót, hogy álljon el szán- 
dékától. Hallgatott a gyermekded és ártalmas tanácsra, mert 
kevesek gyűlölete" miatt az egész hazát károsította meg, és 
atyai örökségét kiszolgáltatta az ellenségnek, hogy az lábbal 
tiporja. És mivel Zbigniew, akinek rossz tanácsot sugalmaz- 
tak, sem esküjét nem tartotta meg, sem a haza becsületét, sem 
az atyai örökséget nem védte meg, sem a fenyegetően közeledő 
bajt vagy kárt nem becsülte fel, jaj, erősebben zuhant vissza 
oda, ahonnan ki akart emelkedni, és onnan már gonosz ta- 
nácsadói sem tudják kiemelni. Hát ezért óvakodjék mindenki 
a jövőben, vagy ma élő: ne legyen egy országban két, egymás- 
sal szembenálló egyenlő!" 


(36.) 


De Boleszló mindezt egyedül az Úrra bízta, és a testvéri jog- 
sértést akkor még türelmesen viselte, és Lengyelországot min- 
dig gondosan, félelmetes, ordító oroszlán módjára járta körbe."§ 

Történt, hogy közben jelentették neki, hogy leégett a cseh 
határon fekvő Kozle vára, ? de nem az ellenség keze által, ha- 
nem magától. Ő gondolván, hogy ezt valaki árulással okozta, 


96 A latin eredeti itt felettébb kétértelmű. Egyrészről lehetséges, hogy 
Zbigniew gyűlölt valakiket, de valószínűbb, mert a tágabb kontextus erre 
enged következtelni, hogy itt a Zbigniewnek Boleszló kárára tanácsot adók 
gyűlölködéséről lehet szó. 

"7 Egyértelmű állásfoglalás a senioratusból fakadó egyenlőség jögelvével 
szemben. Valószínű, hogy az egész fejezet egyfajta fenyegetés a már Zbig- 
nicw eltávolítása után az országban maradt támogatói számára. 

398 1Pét. 5,8. 

29 Sziléziai város az Odera mentén. A tűzvész talán 1106-ban történhetett. 

és félvén, hogy a csehek odaindulnak ehhez az erősséghez, 
legott kevés (erővel) odasietett, és ott saját kezével fogott 
munkához, mert már annyira kifárasztotta az övéit a hosszú 
ide-oda járkálással, hogy méltatlannak érezte volna, hogy hir- 
telen visszahívja őket. Mindazonáltal segítségül hívta övéit is, 
és teljesen illő követek útján testvérét is meginvitálta, a követ- 
kező szavakkal üzenvén neki: , Testvér, mondta, miközben 
idősebb vagy, és egyenlő (velem) az adományban és az or- 
szág megosztásában, engeded, hogy csak én, a fiatalabb ve- 
gyem vállamra az egész terhet, és te nem veszel részt sem 
a háborúkban, sem az ország tanácsában. Vagy legyen a tiéd 
az egész ország gondja-baja, mert te akarsz lenni a nagyobb, 
vagy ha nem vagy hasznomra, legalább ne árts nekem, aki 
-— bár fiatalabbként, de törvényes (gyermekként) - az egész 
ország terhét viseli, az egész fáradságot elszenvedi." Ha ma- 
gadra veszed ezt a gondot, és állhatatos maradsz az igaz test- 
vériségben, bárhova is hívsz engem az ország hasznára vagy 
közönséges tanácskozásra, bennem készséges társadra lelsz. 
Vagy ha netalántán inkább nyugodtan akarnál élni, mint hogy 
ekkora terhet vállalj, hagyd rám inkább az egészet, és így Is- 
ten kegyelmével biztonságban leszel." 

Zbigniew nem adott erre semmilyen megfelelő választ, ha- 
nem majdhogynem láncra verette, és börtönbe küldte a köve- 
teket. Mert már egész hadseregét összegyűjtötte, hogy meg- 
támadja testvérét, valamint cseheket és pomeránokat is maga 
mellé vett, hogy elűzzék (Boleszlót) Lengyelországból. De 


42 


Boleszltó, aki már megerősítette a várat, mit sem tudván erről 


9 A geszta és a korabeli viszonyok egyik legnagyobb dilemmája a di- 
nasztián belüli örökösödés kérdése: az idősebb, akinek a senioratus rendje 
szerint születési előjoga van a családon belül, bár a birtokaik szerint egyen- 
lők, illetve az atyai örökösödés szerint legitim, ámbár ifjabb testvér. 

egy Kamieú"! nevű helyen tartózkodott, és szokás szerint ott 
időzvén közelebbről tudhatta meg a híreket és hallgathatta 
meg a követeket, és gyorsabban (tudott) váratlanul ellensé- 
gei elébe menni. A követek pedig a baráti segítség ígéretével 
visszatértek Boleszlóhoz, jelentve neki, amit láttak és hallot- 
tak. Hallván ezt Boleszló, hosszasan ingadozva tétovázott, 
hogy ellenálljon-e, vagy felhagyjon ezzel, de belátásra térve 
mihamarább összehívta hadseregét, és követet küldött a ma- 
gyar és rusz királyhoz segítségért.92? Ám ha maga vagy azok 
által nem tudott volna semmit sem tenni, a várakozással el- 
vesztette volna magát az országot és a királyi hatalom remé- 
nyét is.195 


(37.) 


Így hát harcos Boleszló, kit három hadsereg vett körbe," mi- 
ként a molossusi vadászebek" űzte oroszlán vagy vadkan, mely 
haragra gerjed a kutyák csaholásától és a vadászok trombita- 
szavától, azon töprengett, melyikre rontson rá először, vagy 


9 Mivel a latin eredetiben a Lapis kifejezés szerepel, feltételezhető, hogy 
az Opole-Oppeln közelében fekvő Kamieú településről lehet szó. 

42 Szvjatopolk, III. Bolcszló apósa, illetve Kálmán magyar király. 

18 A szövegrészlet több problémát is felvet. R. Grodecki , a királyságot és 
annak reményét" formában fordította le, a mű amerikai kiadói pedig a , kírály- 
ságot és az uralom reményét" változatban adták közre a mondatot. Szerzőnk 
a regnum kifejezéssel írja le ugyanis mind az országot, melyet Ulászló I ler- 
man megosztott fiai között, mind a királyságot. Mivel a nagy I. Boleszló iránt 
érzett különös tisztelet miatt könnyen elképzelhető, hogy III. Boleszló szeme 
előtt a királyság helyreállítása lebegett, az idézett szövegrészletet (ipsum reg- 
num et spem regni) így adtuk vissza. 

91 Ti. Zbigniew, a csehek és a pomeránok. 

395 Lásd 356. sz. jegyzetet. 

melyikkel várjon még. Mindegyik annyira félt azonban Bo- 
leszlótól, hogy miközben ő középen állt, nem mertek oda- 
menni arra a bizonyos helyre. És ezenközben odahozták 
(Boleszlónak) Zbigniew elfogott levelét a követekkel együtt, 
melyből sok árulásra és cselvetésre derült fény. Miután el- 
olvasták, valamennyi bölcs elbámult, az egész nép meg a ve- 
szély miatt jajveszékelt. Végül Boleszló igen bölcsen és illően 
időlegesen békét kötött a csehekkel," és miután összehívta 
a hadsereget, elhatározta, hogy megsemmisíti Zbigniewet. 
Ám Zbigniew nem várta meg testvére megérkezését, hogy 
ugyanezt tegye, vagy hogy háborúba bocsátkozzon. Nem is 
próbálta meg feltartóztatni őt a városok vagy a várak segít- 
ségével, hanem megfutamodván, szarvas módjára átúszott 
a Visztulán. 


38. Zbigniew ismét elnyerte testvére kegyét 


Boleszló azonban sietve Kaliszba9$ menvén, és ott találván 
Zbigniew neki ellenálló bizonyos híveit, néhány nap alatt el- 
foglalta ezt a várat is, és miután követséget fogadott, comesét 
Gniezno városába helyezte. Innen Spycymierzbe vonulván 
bezáratta a hű öreget," akit csak azután engedett ki nagy 
nehezen, miután hírül vette, hogy székvárosa megadta ma- 
gát. Majd őt maga mellé véve, sietve teczycába indult, ahova 


"96 A levél szövege ismeretlen (REPETRORJUM, nr. 18., 23.), vélelmezhető, 
hogy Zbigniew maga írta a levelet. Az esemény időpontját a kutatás hipote- 
tikusan 1106/1107-re helyezi. 

407 Vö: COSMAS III., 20., 185. 

:9 Város Nagy-Lengyelországban. 

199 Ti. Márton gnieznói érseket, aki Zbigniewet támogatta. 

székét helyezte át, és ott, Mazóviával szemben helyreállította 
a régi várat. Csak ekkor érkezett meg a rusz és magyar segít- 
ség, akikkel útnak indulván átkelt a Visztula folyón. Ekkor pe- 
dig Zbigniew kétségbeesett, és Jaroszláv, a Rusz fejedelme," 
valamint Balduin krakkói püspök közvetítésével fivére elé ve- 
zették, hogy elégtételt adjon és engedelmeskedjen neki. Ak- 
kor ismerte el először, hogy alatta áll testvérének, aztán min- 
denki színe előtt ismét megesküdött" hogy soha ellenére 
fivérének, hanem mindenben szót fogad neki, és nem lesz 
lerombolja Gallus várát."? Aztán elérte öccsénél, hogy nem 
úrként, hanem alávetettként megtartsa Mazóviát. Miután így 
a testvérek megbékéltek egymással, a rusz és a magyar sereg 
hazavonult, Boleszló pedig arra járt-kelt Lengyelországban, 
amerre csak kedve volt. 


39. Zbigniew hitszegése testvérével szemben 


Télen ismét összegyűltek a lengyelek, hogy megtámadják Po- 
merániát, és hogy a befagyott mocsarak miatt könnyebben 


9 Szerzőnk a Rusz fejedelme/királya kifejezés alatt eddig mindig a ki- 
jevi fejedelmeket értette. Ha ez most is így van, akkor ez az adat téves, mert 
ebben az időben a kijevi nagyfejedelem nem Jaroszláv volt. Ellenkező cset- 
ben lehet, hogy Jaroszláv volhiniai fejedelemről, III. Boleszló sógoráról van 
szó. (FoNr 2005a, 247.) 

"A középkori hűségeskük különböző formáira I.: BscHER 1993, 78-87. 

92 Ismeretlen település. Amennyiben szövegromlás eredményeképp jött 
létre, akkor feltehetően Gawlów lehet, amennyiben azonban - miként ez 
a szerző esetében nem egyszer előfordult - egy szláv szónak a latin fordí- 
tását adta meg, akkor csetleg Kurzelów településről lehet szó. Mindazon- 
által a következő fejezetben olvasható szöveg alapján úgy tűnik, hogy Gallus 
maga a vár építője volt, aki azonban semmiképpen nem azonosítható a mű 
szerzőjével. 

foglalják el az erősségeket. Ekkor is megtapasztalta Boleszló 
Zbigniew hűtlenségét, mert észrevette, hogy mindenben, amire 
esküt tett, nyilvánvalóvá lett hitszegése. Sem azt a várat sem 
rombolta le sietve, melyet Gallus épített, sem öccse segítség- 
kérésére nem állított ki egyetlen csapatot sem. Ám az északi 
fejedelem," akit valamelyest aggasztott ez a mesterkedés, nem 
hagyott fel tervével, az Úrba vetette szíve bizodalmát, 
nem testvérébe. Így hát Boleszló, hogy az erősségeket tűzzel, 
a lázadókat vassal semmisítse meg, tüzet okádó sárkányként 
rontott rá Pomerániára, mely ártóan röpül át a földek felett, 
puszta leheletével tűzbe borítván mindent a közelében, s amit 
nem éget fel, azt begörbített farkával veri szét.5 De hagyjuk 
azt, hogy mit tett oda- vagy visszamentében, és térjünk rá arra, 
ahogy ennek a területnek a közepén megostromolta Alba vá- 
rosát.1!6 Így hát Boleszló odaérvén a városhoz, mely majdnem 
az ország középpontjának tekinthető, tábort vert és ostrom- 
gépeket hozatott, melyekkel (a város) könnyebben és kisebb 
veszély mellett vehető be. Felállítván az ostromgépeket, há- 
rom napon át oly állhatatosan munkálkodott mind fegyverei- 
vel, mind az ostromgépekkel, hogy néhány napon belül a vá- 
rosiakat a város feladására kényszerítette. Miután elfoglalta 
a várost, elhelyezte ott vitézeit, majd miután jelet adott és tá- 
bort bontott, a tengerpart irányába sietett. Mikor Kotobrzeg 
városa felé fordult, és azt gondolta, hogy mielőtt megközelíti 


"5 Gallus Anonymus előszeretettel nevezi III. Boleszlót észak fecjedemé- 


nek (dux septemtrionalis). 

Mm Vö.: Dán. 13.35. 

"5 A sárkánymotívum nyilván a Bibliából ered (Iz. 14,20; Jel. 123-12, 17; 
Jel. 13.2; Jel. 163), így jelentése elsősorban negatív. A középkorban azonban 
van arra példa, hogy pozitív értelemben használják. Vö.: CSG, 266., 274. 

16 Vö.: a bevezetőben írottakkal. 

a várost, megostromolja a tengernél fekvő várat, íme a váro- 
siak és a várbeliek leszegett fejjel Boleszló felé indulván, fel- 
kínálták neki magukat, hűségüket és szolgálatukat, és maga 
a pomeránok fejedelme is Boleszló elé érkezvén leborult előtte, 
és lovára visszaülvén hadi szolgálatára adta magát.1 És öt 
hétig járta be lóháton Pomeraniát Boleszló, várva és keresve 
a háborút, és csaknem harc nélkül leigázta az egész országot. 

A magasztalás ily nagy szavaival kell hát dicsérni Bolesz- 
lót, és ily nagy háborús és győzelmi diadalokkal kell őt meg- 
koronázni. 


(40.) 


Ám e diadalmas győzelem feletti örömmel együtt még na- 
gyobb öröm vette kezdetét, amint megszületett királyi nem- 
zetségből való fia." A fiú pedig csak növekedjen, mutasson 
előremenetelt a vitézségben, gazdagodjon jó erkölcseiben, ap- 
járól pedig legyen elegendő, ha megmaradunk megkezdett 
tárgyunknál. 


(41.) 


Így hát Boleszló látván, hogy bátyja semmihez, sem ígéretei- 
hez, sem esküihez nem maradt hűséges, és mivel az egész or- 
szágnak kártékonyan és veszedelmesen útjában állt, egész 
Lengyelországból elűzte, és a neki ellenállókat, akik a határ- 


17 Ismeretlen személy. 
48 Talán fia, II. Ulászló (1105-1157) krakkói részfejedelem. 

vidéken a várat védték," a ruszbeliek és a magyarok segítsé- 
pével legyőzte. Így hát a gonosz tanácsadók miatt véget ért 
Zbigniew uralma, és az egész ország Boleszló hatalma alatt 
egyesült. És miközben ebben a téli időben sokaknak ennyit is 
elég lett volna véghezvinni, Boleszló mégsem tekintett sem- 
mit nehéznek, ha az ország üdvére lehetett, vagy méltóságát 
gyarapíthatta. 


42. A szászok hajóval Poroszországba jöttek 


Így megtámadta Poroszországot, e majdnem teljesen barbár 
földet, ahonnan, miután kereste a háborút, de nem találta, tűz- 
vészt okozva, nagy zsákmánnyal és sok fogollyal tért vissza. 
De ha véletlenül úgy esett, hogy megemlítettük e vidéket, illő, 
hogy a régiek elmondásából is hozzátegyünk valamit. 

Mert Nagy Károly, a frankok királya idején, amikor Szász- 
ország ellenszegült neki, és sem az ő uralmának jármát, sem 
a keresztény hit igáját nem fogadta el, ez a nép hajókkal át- 
jött Szászországból, és elfoglalta ezt a területet és annak ne- 
vét. Mindmáig király és törvény nélkül élnek, sem kezdeti 
pogányságuktól nem tántorodnak el, sem dacos vadságukkal 
nem hagynak fel. Ezt a földet pedig annyi mocsár és tó védi, 


49 Nem tudni, milyen várról van szó. 

429 1106-1107 körül lehetett. Vö.: KRISTÓ 1986, 72—73.; Kgisró 2003a, 95—96. 

121 Szerzőnk itt tévedni látszik. A poroszoknak és a szászoknak vajmi ke- 
vés közük volt egymáshoz, az előbbi balti szláv nép volt, az utóbbi pedig 
germán. Mivel Widukind szász története hátrahagyott egy olyan feljegyzést 
(WIDUKIND I. 3. (5. old.)), hogy a szászok hajóval foglalták el földjüket, való- 
színű, hogy Gallus Anonymus ezt a történetet vette át, vagy egy ehhez ha- 
sonlót adaptált. 

hogy várakkal vagy városokkal sem lenne jobban megerősített; 
ezért nem tudta eddig senki sem leigázni, mert senki nem tu- 
dott hadsereggel átkelni ennyi tavon és mocsáron. 


43. Csoda a pomeránokkal 


Most pedig hagyjuk hátra a poroszokat az oktalan állatok kö- 
zött, és számoljunk be egy ésszel felfogható elbeszélésről, vagy 
még inkább Isten csodájáról. 

Úgy hozta a véletlen, hogy a pomeránok kisurrantak Po- 
merániából, és szokásuk szerint szétszéledtek Lengyelország- 
ban, hogy zsákmányt szerezzenek."? Miután mindenfelé szét- 
szóródtak és szétszéledtek, és mindenkinek bajt és rosszat 
okoztak, néhányuk még nagyobb bűnre vetemedett, mivel 
megtámadták magát az érsekséget és a szent egyházat. 

Márton gnieznói érsek, a hű öreg ugyanis spycymierzi 
templomában épp meggyónt a pap előtt, mert misét kívánt 
hallgatni, és a már felnyergelt lovakkal máshova szándékozott 
indulni. És így kétség nélkül itt vagy mindenkit egyszerre 
megöltek volna, vagy mind az urat, mind a szolgát rabságba 
vetették volna, ha a kinn álló szolgák egyike, aki felismerte 
a fegyvereiket, 8 nem sietett volna a templomajtóhoz és nem 
kiáltozott volna, hogy itt vannak már a pomeránok. Ekkor 
pedig a megrémült érsek, pap, főesperes már kénytelen volt 
felhagyni a reménnyel földi életüket illetően. Mihez kezdje- 
nek, vagy mit tegyenek, hova meneküljenek? Fegyver nincs, 
kevés a szolgáló, az ellenség már az ajtóban. És ami még ve- 


"2 Feltehetően 1108-ban lehetett (GRODEcxI-PLezia, 107., 1. sz, jegyzet.) 
19 Ti. apomeránokét. 

szedelmesebbnek látszott: a fatemplomot bármelyik pillanat- 
ban rájuk gyújthatták volna. Végül a főesperes kilépvén az 
ajtón, az ámbituson keresztül a lovakhoz akart menni, és úgy 
számolt, hogy így megmenekül. De elhagyván a menedéket, 
és a menekülést keresvén, letévedt a jó útról, mivel szembeta- 
lálkozott a berontó pomeránokkal. Miután elfogták, felettébb 
megörültek a pogányok, akik úgy hitték, ő az érsek. Szekérre 
rakták, meg sem kötözték, meg sem verték, hanem tisztelettel 
őrizték. Időközben az érsek fogadalmakkal és könyörgésekkel 
Istennek ajánlotta magát, és a kereszt szent jelével jelölte meg 
magát, és a reszkető öregember nem habozott felhágni oda, 
ahova csak a fiatal merne. Hihetetlen, hogy az erőt, melyet 
elvett az öregkor, hogy visszaadta a veszedelem és a hirtelen 
támadt halálfélelem. A presbiter pedig úgy, ahogy volt, 
abban az öltözékben lehasalt az oltár mögött, és így mind- 
ketten, az érsek és a pap is elkerülte az ellenség kezét. Mert 
a templomba betörő pogányokat úgy elvakította a hely szent 
fenségessége, hogy semelyiküknek nem jutott eszébe, hogy 
felmásszon, vagy benézzen az oltár mögé. Végül elvitték az 
érsek úti oltárát és a templom relikviáit, majd rögtön odébb- 
álltak ezekkel és a fogva tartott főesperessel. De a mindenható 
Isten, ahogy az érseket, a papot és a templomot is megszaba- 
dította tőlük, úgy később a relikviákat és az egész szentélyt 
be nem szennyezetten és sértetlenül visszaadta az érseknek. 
Mert ha bármelyik pogány birtokába jutott a relikviáknak, 
a szent ruháknak vagy a szentély edényeinek, vagy eskóros 
lett, vagy szörnyű téboly vett rajta erőt. Ezért megrettenve Is- 
ten nagyszerűségétől, mindent kénytelenek voltak visszaadni 


124 Bár a szövegből ez egyértelműen nem derül ki, valószínűsíthető, hogy 
Márton érsek felmászott a temlomtoronyba. 

az elfogott főesperesnek. Maga az ép és sértetlen főesperes is 
visszatért a pomeránoktól, és így az érsek, miután mindent 
helyreállítottak, dicsérte a csodálatos Istent annak tetteiben." 

Ettől a naptól fogva a pomeránok lassacskán elkezdtek sem- 
mivé lenni, és később már nem is mertek Lengyelországban 
csatangolni. 


(44.) 


Így hát serény Boleszló ismét bevonult Pomerániába, és nagy 
erővel rátámadt Czarnków várára," hogy megostromolja. Mi- 
után különféle ostromgépeket készített elő, és az erősségnél 
magasabb tornyokat emelt, addig ostromolta a várost fegy- 
verekkel és ostromgépekkel, míg megadással birtokba nem 
vette." Ezen felül sokakat rábírt, hogy térjenek vissza a hitet- 
lenségből a hitre, és magát a vár urát is ő emelte ki a kereszt- 
vízből. Meghallván ezt a pogányok, és maga a pogányok 
fejedelme is," hogy ily könnyen megtört a czarnkówiak da- 
cossága, mindenki közt először maga a fejedelem hajlott meg 
Boleszló előtt, semelyikük nem tartotta meg azonban hosszú 
ideig a hűséget. Mert akit megkeresztelt, Boleszló lelki fia, ké- 
sőbb sokféle, halálbüntetést érdemlő árulásra vetemedett. 
Ám borítsuk most a hallgatás fátylát ezekre a majd a ma- 
guk helyén elmondandó dolgokra, míg visszahozzuk a csá- 


45 Zsolt. 14417. 

15 Város Nagy-Lengyelországban, a Noteé folyó mentén. 

427 Talán 1108-ban történt az esemény. 

13 Gniewomir. Maga szerzőnk említi meg a nevét a későbibiekben (II. 47.). 

429 Feltételezhető, hogy ugyanarról a fejedelemről van szó, akit szerzőnk 
-— név nélkül megemlít a II. 39. fejezetben. 

szárt Magyarországról, Boleszlót pedig Csehországból, és el- 
beszéljük azt, ami ezelőtt történt. 


(45.) 


Most hát forduljunk a pomeránoktól a csehek felé, 

Hogy ne tűnjünk oly lomhának, 

Ki ugyanaz mondandónál 

Hosszasabban álldogálna. 
Így hát miközben Boleszló őrködött az ország felett, és min- 
den erejével ragaszkodott a haza becsületéhez," úgy történt, 
hogy megérkeztek a morvák, akik a lengyelek tudta nélkül 
meg akarták szerezni előlük Kozle várát. Ekkor Boleszló el- 
küldött bizonyos jó vitézeket Racibórzba hogy ha lehet, 
foglalják el, maga azonban emiatt nem hagyott fel a vadá- 
szattal vagy a pihenéssel. Azok a derék vitézek pedig elmen- 
tek, és harcba bocsátkoztak a morvákkal, ahol is a lengyelek 
közül egyes jeles vitézek meghaltak a csatában, ám társaik 
mégis megszerezték a győzelmet a csatamezőn és a várban. 
Ütközetben vesztek el így a morvák, s odalettek a mit sem 
sejtő várkatonák. 

Ezenközben IV. Henrik császár"? Magyarországra ment, 

ahol kevés haszonra vagy tiszteletre tett szert. Mi most azon- 
ban a császárok, illetve a magyarok viselt dolgaival egyelőre 


90 Vö: EICHENBERGER 1991, 125. 

1 Az alsó-sziléziai Ratibor-Racibórz, mely az Odera mentén fekszik. 

§2 1108-ban történt. Az eseményt fenntartotta Kosmas krónikája is (Cos- 
Mas III, 25., 193.) Vö.: még: Kgisró 2003a, 95. Természetesen V. Henrikről van 
szó, akit szerzőnk IV. Henrikként emleget. 

nem foglalkozunk, hanem ezeket megemlítve Boleszló hitét 
és bátorságát magasztaljuk. 


. (46.) 


Mert Kálmán, a magyarok királya és Boleszló, Lengyelország 
fejedelme megesküdött," hogy ha a császár az egyikük or- 
szágára törne, a másikuk közben leköti Csehországot.? Ami- 
kor tehát a császár behatolt Magyarországra, Boleszló bevált- 
ván szavát, miután az erdők közepén harcba bocsátkozott, 
győztesként lekötötte a csehek erejét, ott három napon és éjen 
át gyújtogatva lerombolt három várnagyságot és egy vár- 
alját , majd így gyorsan visszatért a pomeránok miatt, akik 
árulással elfoglalták várait. 


(47.) 


Már mialatt távol volt, apomeránok megostromolták Boleszló 
Uéscie nevű várát," és azt a lengyelek Gniewomir!" áruló su- 
galmazására visszaadták a pomeránoknak. Ez a Gniewomir 
pedig Czarnków várából való volt, amelyet Boleszló megost- 
romolt. Boleszló maga emelte ki őt a keresztvízből, és megmen- 
tette az életét, miután a többieket megölte, majd ugyanannak 


19 A megegyezés 1107-ben történt. Az esküvel kapcsolatban lásd DALEwSKkI 


2005,, 160—225. 
38 Vö: KRiSTÓ 2000, 14. 
455 Ismeretlen települések. 
99 A Noteé folyó mentén fekvő pomerániai város. 
"9" Lásd a 428. sz. jegyzetet. 

a várnak az urává tette. Ez az álnok, hitszegő, a jótéteményről 
megfeledkezett ember pedig rossz tanácsával a vár vissza- 
adását javasolta a várbelieknek, azt hazudván, hogy Bolesz- 
lót legyőzték a csehek, és már kezére is adták a németeknek. 
Amikor a hadsereg az olyannyira fáradságos és veszedelmes 
úton visszatért Csehországból, (Boleszló) nem kímélte sem ma- 
gát, sem megfáradt embereit, sem a lesoványodott lovakat, 
nem pihent se éjjel, se nappal, ameddig kevés emberrel, aki- 
ket a sok közül ki tudott választani, sietve oda nem ért hozzá- 
juk.998 És ha mást nem is tett, legalább jelét adta annak, hogy 
meg akarja bosszulni a jogtalanságot, valamint épnek és nem 
legyőzöttnek mutatta magát. Senki nem készült ellene ugyan- 
is háborúra, senki nem ment elé oda- vagy visszamentében, 
hogy harcoljon vele, és így kárt okozván, és nem veszteséget 
szenvedvén tért vissza. 


(48.) 


És miután a lovak és a vitézek ismét kipihenték magukat va- 
lamennyire, Boleszló újból készen állt arra, hogy visszatérjen 
Pomerániába, és ismét harcba vezette seregét. Amint behatolt 
az ellenség földjére, nem zsákmányt keresett vagy a jószágot 
rabolta el, hanem ostrom alá vette Wieleú várát," és minden- 
féle hadigépet és ostromeszközt állított fel. Erre a várbeliek, akik 
már lemondtak életükről, s így csupán fegyvereikben bíztak, 
védfalat emeltek velük szemben, a már lerombolt védműve- 


138 Ti, Uscie várához. 
59 A Noteé folyó mentén fekvő vár. A hadjárat vaklószínűleg 1108-1109 
telén zajlott le. 

ket újraépítették, hegyes karókat állítottak fel, kőhalmokat 
emeltek, és igyekeztek eltorlaszolni a kapukat. Miután felállí- 
tották az ostromgépeket, és mindenki fegyverben állt már, 
a lengyelek minden oldalról vitézül megrohanták a várat, 
s a pomeránok nem kevésbé derekasan védték azt. A lengye- 
lek az igazságért és a győzelem érdekében cselekedtek ily 
szenvedélyesen, a pomeránok pedig a természetükből fakadó 
álnokságuk miatt álltak nekik ellen, és hogy életben marad- 
janak. A lengyelek a győzelemre áhítoztak, a pomeránok sza- 
badságukat védték." Végül aztán a pomeránok, kifáradván 
a folyamatos megerőltetéstől és virrasztástól, belátták, hogy 
nem tudnak ellenállni ilyen nagy erőnek, felhagytak kezdeti 
dölyfös kevélységükkel, megadták magukat, és feladták a vá- 
rat, miután biztosítékul megkapták Boleszló kesztyűjét."! Ám 
a lengyelek, visszaemlékezvén a megannyi fáradságra, halálra, 
kemény télre, árulásra és cselvetésre, mindegyiküket megöl- 
ték, senkit nem kíméltek meg, még az ezt megtiltó Boleszlóra 
sem hallgatva. 

Így semmisítette meg lassacskán Boleszló a lázadó és da- 
cos pomeránokat, ahogy a jog szerint a hűtleneket kell sem- 
mivé tenni. A várat pedig — hogy megtarthassa -— Boleszló 
jobban megerősítette, és miután ellátta a szükséges megerősí- 
téssel, elhelyezte benne vitézeit. 


40 Widukind hasonló szellemben nyilatkozik a szlávokról, kik , mindent 
a szeretett szabadságnak rendeltek alá" a csatában (WiDUCKIND II. 20., 84.). A sza- 
badság megvédése azonban valószínűleg az antik irodalomból származik. 
Vö.: pl. AGRIcoLA, 30-31., 44-47. 

4 Prágai Kosmas krónikája jegyzett fel egy hasonló esetet, melyben 
a kesztyű elfogadása, illetve elutasítása a hűség megfogadását, illetve fel- 
mondását szimbolizálja (Cosmas II., 44., 150.). Vö.: még: GPP, 206., 1. sz. jegy- 
zet. A történet számtalanszor előfordul! a középkori irodalomban, állandó 
kelléke a lovagtörténeteknek. Vö.: BANASZKIEwicz 2004, 212. 

49. Hatszáz pomerán veszett oda Mazóviában 


A következő nyáron azonban? az összegyűlt pomeránok át- 
mentek Mazóviába, hogy zsákmányt szerezzenek. Ám ahogy 
a mazóviaiakat szándékozták zsákmánnyá tenni, úgy arra 
kényszerültek, hogy maguk váljanak amazok prédájává. Mert 
amikor Mazóviában össze-vissza cikázva zsákmányt szerez- 
tek, foglyokat ejtettek és épületeket gyújtottak fel, már-már 
biztosan álltak a hadi zsákmánnyal, és nem féltek a háborútól. 
És íme Magnus comes, aki akkor Mazóviában uralkodott, 
a bár kisszámú, de nagy vitézségű mazóviaival rettenetes csa- 
tába kezdett a számtalan sok pogánnyal, melyben Isten ki- 
nyilatkoztatta az ő mindenhatóságát; mert mondják, ott a po- 
gányok közül több mint hatszázan elpusztultak, és az egész 
zsákmányt meg a foglyokat elvitték a mazóviaiak, a megma- 
radtak pedig — nem kétséges — fogságba estek vagy elmenc- 
kültek. És mivel Simon," annak a területnek a püspöke siral- 
mas hangon, papi öltözékben kereste a farkas harapásoktól 
szétmarcangolt juhait papjaival, és amit evilági fegyverekkel 
nem tudott elérni, azt lelki fegyverekkel és imádsággal pró- 
bálta bevégezni. És ahogy hajdan Izrael fiai Mózes imáival le- 
győzték az amalekitákat," úgy most a mazóviaiak püspökük 
könyörgéseivel segítve győzelmet arattak a pomeránok felett. 
A következő napon pedig két nő, miközben epret szedett az 


42 1109 nyarán. 

18 Mivel a szerző kifejezetten azt mondja, hogy Magnus akkor (tunc) Ma- 
zóviában uralkodott, elképzelhető, hogy azonos lehet a II. 4. fejezetben em- 
legetett Magnusszal. Vö.: GRODECKI-PuEzia, 113., 2. sz. jegyzet, GPP, 207., 3. sz. 
jegyzet; JUREK 1997, 184-—185. 

149 Simon plocki püspök. 

45 2Móz. 17.8-16. 

úttól félreeső helyen, újabb győzelmet aratott: ráleltek egy po- 
merán vitézre, akit — miután fegyverét elvették — hátrakötött 
kézzel vezettek a comes és a püspök elé." 


(50.) 


Hasonló szerencsétlenséggel jártak Zbigniew vitézei is, akik 
Szilézia vidékén együtt fosztogattak és gyújtogattak a cse- 
hekkel. Őket ugyancsak legyűrték a közelben lakók, egyese- 
ket foglyul ejtve, másokat karddal levágva. És miután e kisebb 
dolgokat előre érintettük, pihenjünk meg egy időre, hogy be- 
lefogjunk a nagyobb ügyekből álló harmadik könyvbe. 


VÉGE A MÁSODIK KÖNYVNEK 


6 A kutatásban megkísérelték ezt a jelenetet az indocurópai mondavi- 
lágban megfigyelhető triadikus elbeszélősémával azonosítani. Ebben az ösz- 
szefüggésben Magnus a bellatores, Simon az oratores, mígy a két nő a laborato- 
res rendjének funckióját tölti be. (BANASZKIEwtcz 1991, 311) 

HARMADIK KÖNYV 


Kezdődik a harmadik könyv 
KEZDŐDIK A HARMADIK KÖNYV EPISZTOLÁJA 


A tiszteletreméltó fejedelmi káplánoknak és más, emlékezetre 
méltó jó klerikusoknak Lengyelországban a jelen művecske 
szerzője (azt kívánja), hogy úgy kerüljék el az evilági javakat, 
hogy könnyedén tudjanak átlépni a mulandóságból az állan- 
dóságba. 

Legelőször is akarom, hogy tudjátok, legkedvesebb fivé- 
reim, hogy nem azért fogtam bele egy ily nagy műbe, hogy ez- 
által csekélyértelműségem rojtjai""" nyújtogassam, sem hogy 
hazámat vagy elődeimet felmagasztaljam, én, hazájától távol 
élő idegen közöttetek, hanem azért, hogy visszavigyem fá- 
radozásom kicsinyke gyümölcsét szerzetesi szolgálatom he- 
lyére."§ Továbbá valami mást is bölcsességetek elé tárok. Nem 
azért fogtam bele e munkába, hogy mások elé helyezzem ma- 
gam, vagy hogy ékesszólóbbnak mutassam magam a beszéd- 
ben, hanem hogy elkerüljem a dologtalanságot, és ne sértsem 
meg a fogalmazás mesterségének szokását, meg hogy ne in- 


47 Mt. 23,5. 

1 Egyike a kevés utalásnak, ahol saját magát említi meg a szerző. A ku- 
tatásban e mondat adott alapot arra, hogy a szerzőt valahonnan külföldről 
érkezett bencés szerzetesnek tekintsék. 

gyen egyem a lengyelek kenyerét." Emellett a háborúkról szóló 
gazdag anyag tudatlanságomat arra serkentette, hogy erőm- 
mel nem egyenlő terhet vegyek magamra, és maga a harcos 
fejedelem, Boleszló vitézsége és nagylelkűsége szolgált bizo- 
dalommal a merészségre." 

Magatokról, ne rólam halljatok, 

Aranyat, ne ötvöst latoljatok, 

Színbort, ne poharat kortyoljatok! 
És ha netalántán ebben a műben a szavak ínségére panasz- 
kodtok, ebből legalább mélyebben és tartalmasabban ismeri- 
tek meg a tárgyalandó anyagot."" Hogy ha meg úgy ítélitek 
meg, hogy a lengyel királyok és fejedelmek méltatlanok az 
írott történetekre, Lengyelországot kétség nélkül a művelet- 
len barbár népekhez hasonlítanátok. És ha véletlen felhozzá- 
tok, hogy ilyen és így élő (embertől) méltatlan, hogy ilyesmit 
vesz elő, azt fogom válaszolni: királyok és fejedelmek hábo- 
rúit írtam meg, nem az evangéliumot!? 

Mert soha nem vált volna ily nevezetessé a rómaiak és gal- 
lok hírneve és hadi vitézsége a földön, ha az írók tanúsága 
nem őrizte volna meg őket a jövőnek. A legnagyobb Tróját is 
örök emlékké tették a költők műveikkel, pedig lerombolva és 
elnéptelenedve áll. Falai a földel lettek egyenlővé, tornyai le- 
rontva hevernek, tágas és kedves tereit nem lakja be senki, 
a királyok és fejedelmek palotáiban vadállatok tanyája és tit- 
kos fekhelye rejtőzik, ám Tróját és Pergamont mégis minde- 


49 9Thessz. 3.8. 

"9 Egyételmű bizonyíték arra, hogy IH. Bolcszló közvetlen környezetéből 
származtak szerzőnk legfontosabb információi. 

5 Az exordiális toposzok kedvelt fordulata. Vö.: JANSON 1975., 151. 

2 Egyfajta finom utalás arra, hogy szerzőnket elsősorban a gesta milita- 
ria, a fejedelmek hadi tettei érdekelték. 

nütt a földön az írás kiáltásával magasztalják. Hektórt és Pri- 
amoszt"5 többet emlegetik most, hogy már porrá lettek, mint 
mikor királyi trónjukon ültek. Mit mondhatnék Nagy Sándor- 
ról, mit Antiokhoszról,"5 mit a médek és a perzsák királyai- 
ról, mit a barbárok türannoszairól, akiknek ha csak a nevét 
említeném meg, a ma megkezdett írást holnapra nyújtanám 
át. Mert életük ugyan nem örök, hanem mulandó, hírnevük 
mégis halhatatlan a régi mesterek magasztalása folytán." 

Mert miként a szent férfiúk jó tetteket és csodákat visznek 
véghez, úgy az evilági királyok és fejedelmek diadalmas há- 
borúkkal és győzelmekkel tüntettetnek ki. És ahogy a szentek 
életéről és szenvedéseiről a templomokban kell szólni, úgy 
dicséretes felidézni az iskolákban és palotákban a királyok 
és fejedelmek diadalait vagy győzelmeit. És miként a szentek 
élete vagy szenvedései, melyeket a templomokban hirdetnek, 
Isten tiszteletére készítik fel a hívők lelkét, úgy a királyok és 
a fejedelmek hadi bátorsága vagy győzelmei - az iskolákban 
vagy a várakban felidézve — a vitézek lelkét közelítik az eré- 
nyesség felé. Mert ahogyan az egyház pásztorainak a lelkek 
szellemi hasznát kell keresniük, úgy a haza védelmezői a haza 
becsületének, hírnevének és evilági dicsőségének növelésére 
törekednek. Mert úgy illik, hogy Isten szolgái lelkileg engedel- 
meskedjenek abban, ami Istené, és tisztelettel és szolgálattal 


"5 Mindketten az Iliász alakjai. 

5 Nagy Sándor (Kr. e. 336-323) makedón király. Egyik kedvelt alakja 
a középkori elbeszéléseknek. 

455 A Kr. e. 3. században több szír uralkodó is viselte ezt a nevet. A kon- 
textusból feltehető, hogy III. (Nagy) Antiokhoszra (Kr. e. 224—204) gondol- 
hatott a szerző. 

36 Az antik irodalomtól öröklődött át az az elképzelés, mely szerint csak 
a költők és írók tehetsége folytán lehetséges megőrizni a halhatatlanságot. 
Vö: JANSON 1975, 149. 

legyenek a földi fejedelmeknek azokban a dolgokban, ame- 
lyek a császáré." Mert mit csodálkozunk, ha a híres és győ- 
zedelmes férfiúk virtusból hírnévre és dicsőségre áhítoznak, 
mikor Kleopátra," Karthago dicsvágyó királynője"? is férfiúi 
vakmerőséggel akarta megszerezni a római birodalmat, nem 
pedig természetes, avagy női szelídséggel. És ha a hatalmat 
kereső, tengeri csatában legyőzött nő inkább szörnyű halál- 
lal veszejtette el magát, mint hogy szolgáljon, miért csodál- 
kozunk, ha azok, akik a hazát vagy az atyai örökséget védel- 
mezik, vagy az elkövetett jogtalanságot üldözik, inkább arra 
vágynak, hogy háborúban dicsőn és ne méreg által haljanak 
meg, mint hogy szégyenben és gyalázatban engedelmesked- 
jenek szolgáiknak. 

Biztos tehát e fentebb bizonyítottak alapján, hogy nem fö- 
löslegesen mondtuk fel a lengyel fejedelmek tetteit, s az is bi- 
zonyos, saját magatok ítélete is megerősítheti, hogy ezt a mű- 
vet megbízható tolmácsnak kell másoknak felolvasnia.9 

Ezen kívül Isten és Lengyelország okán gondoskodjék vi- 
tézségetek bölcsessége arról, hogy egy ily nagy munkáért járó 
jutalomnak ne ártson sem a gyűlölet, sem valamely, az én ká- 
romra való ürügy. Mert ha úgy ítélik meg a bölcsek, hogy jó 
és hasznos művem a haza becsületére van, méltatlan és illet- 
len (lenne), ha valakik tanácsára elvennék a művésztől a mű- 
ért (járó) jutalmat. 


VÉGE AZ EPISZTOLÁNAK 


457 Mt. 2221. 

18 VII. Kleopátra (Kr. e. 50-31) egyiptomi királynő. 

459 Gallus Anonymus valószínűleg összekeverte Kleopátrát Didóval, 
Karthago királynőjével. 

19 Vö: IL. Epilógus. 

KEZDŐDIK AZ EPILÓGUS 


Istené a hír, tisztesség, ország, erény, dicsőség, 
Diadalmas Boleszlónak győzelem és üdvösség, 
Hatalmának meghódolt mind a pomerán nemzetség. 
Jézus Krisztust dicsőítvén mindezeket mondjuk el, 
Aki az egész világot uralja bölcsességgel, 

Nem az ember erejével tették ezt, nem fegyverrel. 
Várat foglalt el Boleszló, legősibbet mind között, 
Erő-, fegyver-, természettel a legjobbat mind között, 
Országára a leginkább veszedelmest mind között. 
Várvédőknek segíteni pomeránok jöttenek, 

Az óvatlan ostromlókra rontani siettenek, 
Mindhiába, megcsalódtak, futva elűzettenek. 
Tévelyegtek a homályban szinte mind a gyalogok, 
Nem bízták a menekvésük lovakra a lovasok, 
Ismeretlen rejtekúton elmerültek ők legott. 
Boleszló, a felfegyverzett vezér kevés vitézzel, 
Skarbimir, a vajda oldalán a segéderőkkel, 
Hetvenen küzdöttek ők meg mind a harmincezerrel. 
Mert korábban, az előző éjjel őrt állítottak, 
Ellenüknek hallatán sok lesvetőt szalajtottak. 

Így a vezér erre-arra szétküldte a hadakat. 

Amazok megg körbe állva készültek a csatára, 
Dárdáikkal kör alakban, mint sündisznó felállva, 
Nem támadtak seregestül, álltak ők kört formálva. 
De Boleszló vezér mindezt általlátta jártasan, 
Körbevette mindenfelől ellenségét gondosan, 
Merész férfi, harcra vágyó, dicsőségre szomjasan. 
Skarbimir meg hátulról támadta a derékhadat, 

Erőt adott, buzdította a harcra a társakat. 

Pomeránok - mondta -, még nem láttatok ily kardokat! 
Folytassam-e? Meghátrált a harcból mind a pomerán, 
Ily pusztítás máskor őket még nem érte soha tán, 

Hét várat vett a vezér be, harc jutalma mindahány. 
Mindezért Urunk dícsérjük együtt, s Szent Lőrinc atyát, 
Mert a néki szentelt napon vívták meg a nagy csatát, 
Állítsuk fel hát ezért ott néki méltó templomát." 
Boleszlónak leírtuk már fényességes győzelmét, 
Mondjuk el a császárral a barátságot s a békét, 

Legyen erős, amint illik, a testvéri egyezség. 

Tudja minden, hogy a császár milyen céllal érkezett, 
Országunkba behatolván milyen haddal kérkedett, 
Elvégezte, kiket tesz le, és kiknek ád tiszteket. 

Ám a hadnép, ám a szándék Isten ellen vajh mit ér? 
Nála nélkül semmi sem lesz, meg nem moccan egy levél, 
Egyet fordít, s völgyvidékké lesz a bérc, a meredély. 
Áll Boleszló országában, úr és nagy fejedelem, 

Mint a felbőszült oroszlán harcra készen szüntelen, 
Aki néki ellenáll, pusztul, ha nem fut hirtelen. 

Miért késtek, cseh vitézek, meghajlítni nyakatok? 

Hisz látjátok, Boleszlónak meghódolt királyotok. 

És tudjátok, ellenállni nincsen elég hadatok. 

Nincsen ily vezérrel szembeszállni képes ellenség, 

És akiben nyíltan véle mérkőzni van merészség, 

Sem szomszédja, ki nem boldog, ha van véle békesség. 
Hiszen minden ellenségén csodás diadalt arat, 


4 Valószínű, hogy az elfoglalt területen III. Boleszló Szent Lőrinc tísz- 
teletére templomot akart emelni. Ennek alapján következtetett a kutatás egy 
része arra, hogy itt a lublini bencés kolostorról lehet szó, melyben - feltétele- 
zésük szerint — maga a szerző is szolgálatot teljesített. 

"6 Nyilván Boleszló és Zbigniew értendő alattuk. 

Mindenkinek tisztességgel, méltó ajándékot ad, 
Jóvoltából a magyar király békében megmarad. 
Nincs idő most elbeszélni rendre mind a tetteket: 
Ismeri azt, ki érezte a börtönt s bilincseket." 
Dicsérettel, nem csalárdul nyújtom át kis művemet. 


Kezdődik a harmadik könyv 
III. BOLESZLÓ VISELT DOLGAIRÓL 
(1.) 


III. Boleszló sok és számolatlan nevezetes hadi tettei közül kü- 
lönösen azt kell megemlíteni, hogy jártak Szent Lőrinc nap- 
ján apomeránok," miként mérséklődött a császár haragja, és 
hogyan állta útját az erőszakos alemannoknak."5 

Mert ott áll Lengyelország és Pomeránia határán egy bizo- 
nyos Nakto nevű vár, erődítményekkel és mocsarakkal védve, 
melynél ott tartózkodott a harcos fejedelem, s fegyverekkel 
és ostromgépekkel azon fáradozott, hogy elfoglalja. És ami- 
kor a várbeliek látták, hogy ekkora sokaságnak nem tudnak 
ellenállni, de mindazonáltal segítséget vártak fejedelmeiktől, 
fegyverszünetet kértek, és megjelölték azt napot, mely után 
-— amennyiben az övéik nem segítenének nekik - a várat és 
magukat átadják az ellenség hatalmába. A fegyverszünetet 
ugyan megadták nekik, az ostromeszközöket azonban a leg- 


43 Mármint Zbigniew. 

14 1109. augusztus 10-én. 

35 Azon kevés helyek egyike, ahol a németeket nem teuton, hanem ale? 
mann néven említi a szerző. 

kevésbé sem szedték szét. Ezenközben a várbeliek követei 
találkoztak a pomeránok hadseregével, és jelentették nekik 
a paktumot, amelyet az övéik kötöttek az ellenséggel. 

Miután meghallgatták a követeket, apomeránok megdöb- 
bentek, egyszerre megesküdtek, hogy vagy meghalnak a ha- 
záért,"66 vagy kivívják a győzelmet a lengyelek felett. Miután 
tehát otthagyták a lovakat, hogy a veszély mértékének meg- 
felelően mindegyikükben nagyobb legyen a bizalom és a bá- 
torság, nem úton vagy ösvényen haladva, hanem a vadállatok 
vackán és az erdők sűrűjén áthatolván, nem a kitűzött napon, 
hanem a legszentebb Szent Lőrincén előbújtak, mint mezei poc- 
kok a rejtekhelyükről, és bizonyosságként nem emberi, hanem 
isteni kéz által vesztek el. 

Győzedelmes az Úristen az ő szentjeiben!"7 

Mert Szent Lőrinc vértanú tiszteletreméltó napja volt, és 
abban az órában jött ki a keresztények gyülekezete az ünnepi 
misékróől, és íme, ekkor hirtelen fenyegetően közeledett a bar- 
bárok serege. 

Segíts, Lőrinc vértanú, segíts az arra érdemes népen! 

Hova forduljanak, mit tegyenek most a keresztények? Nem 
látszott előre az ellenség érkezése, nincs idő a csapatok elren- 
dezésére, ők csak kevesen, az ellenség sokan, késő a menek- 
vés, mihez Boleszlónak sosem fűlik foga, 

Vedd el erejét, Szent Lőrinc, a dühöngő népnek! 

Így hát valamennyi ott levő vitézt két seregbe szervezték, 
az egyiket maga harcos Boleszló irányította, a másikat zász- 
lóvivője, Skarbimir. A további sokaságból meg egyesek a lo- 


166 A hazáért meghalni kifejezés eredetileg Horatius Carminájából szár- 
mazik (CARMINA III, 2., 13.), de nern ismeretlen általában a 11-12. századi iro- 
dalomban sem, így pl. Prágai Kosmasnál is előfordul (CosMas II. 35., 132.). 

467 Zsolt. 6736. 

vaknak kerestek abrakot, mások élelmet, megint mások az 
utakat, az ösvényeket és az ellenség odaérkezését figyelték. 
Serény Boleszló halogatás nélkül nekiindult a csapatokkal, és 
kevés szóval így intette őket: , Inkább vitézségetek, a közelgő 
veszedelem szüksége és a haza szeretete" buzdítson benne- 
teket, legrendíthetetlenebb ifjaim, mint beszédem. Ma, Isten 
segedelmével és Szent Lőrinc könyörgésére kardotok által tö- 
rik meg a pomeránok bálványimádata és hadi gőgje!" 

És nem sokat beszélve elkezdte körbekeríteni az ellensé- 
get, merthogy a földön az ellenség ellen fordított lándzsáik 
élét az ellenségre szegezték, maguk pedig ugyanakkor össze- 
húzódtak, úgyhogy - hacsak agyafúrt csellel nem - senki sem 
tudott behatolni közéjük vitézséggel. Mert ahogy már fentebb 
mondtuk, majd valamennyien gyalog voltak, és nem keresz- 
tény módra hadrendbe állítva, hanem juhokra lesben álló 
farkasok módjára a földön lapultak. És míg serény Boleszló 
inkább úgy tűnt, mintha ide-oda röpdösne, mint szaladna, 
miután az ellenség feléje fordult, Skarbimir sem késlekedett 
sokáig, hogy berontson a legsűrűbb csapatok közé, miután 
a másik oldalról helyet talált a behatolásra. És miután benyo- 
multak a barbárok közé és körülfogták őket, azok kezdetben 
keményen ellenálltak, majd végül menekülni kényszerültek. 
A keresztények közül itt néhány derék vitéz esett el, a pogá- 
nyok közül viszont a negyvenezerből alig tízezer menekült 
meg." Isten és Szent Lőrinc a tanúm, akiknek hatalmával és 
könyörgésére történt meg ez a mészárlás. Csodálkoztak, akik 


15 AENEIDOS XI., 890. A kifejezés a 12. századi történeti irodalomban szé- 
les körben használatos volt. 

559 A kéziratok itt negyvenezer pomeránt jegyeztek fel. Ezt követték a ré- 
gebbi kiadások is, a jalen fordítás alapjául szolgáló kritikai kiadás azonban 
vltért a kézirati szöveghagyományláól, és 30.000 főt adolt meg. 

ott voltak, hogy miként rendezhetett ezernél is kevesebb vi- 
téz ekkora vérfürdőt. Mondják, hogy maguk a pomeránok 
is pontosan kiszámolták, hogy huszonhétezren haltak meg 
közülük, (és) akik a mocsarakban maradtak, azok sem tudtak 
megmenekülni. A védők pedig látván, hogy odalett minden 
reményük, hogy bárkitől vagy bárhonnan is segítséget vár- 
hatnának, feladták a várost, hogy megtartsák életüket. Meg- 
hallván ezt, hat másik vár védői szintén így döntöttek, azaz 
megadták magukat és átadták az erősségeket. 


2. A császár levele Boleszlóhoz 


Mialatt ez történt, IV. Henrik császár, akit még nem koronáz- 
tak meg Rómában, haneni két év múlva kellett elnyernie a ko- 
ronát,"" amikor arra készült, hogy erős hadseregével megtá- 
madja Lengyelországot, a következő szavakkal küldte előre 
követségét Boleszlóhoz: , Méltatlan a császárhoz," és tiltja 
a római jog," hogy fegyveresen törjön rá az ellenség orszá- 
gára, különösen úgy, hogy az a vazallusa, mielőtt tárgyalna 
vele békéről, ha engedelmeskedni kívánna, vagy háborúról, 
ha ellenállna, hogy meg tudja védeni magát. Ennélfogva úgy 
illik, hogy vagy fogadd vissza fivéredet az ország felébe, és fi- 
zess nekem évi háromszáz márka adót, vagy adj ugyanannyi 


199 1111. február 12-én történt meg a koronázás. 

9 A birodalom és a császár becsülete, tisztelete hozzátartozott a helyes 
világrendről alkotott korabeli elképzelésekhez, és befolyásolta a politikai cse- 
lekvést is. Vö.: GöRicH 2001, 12-25. 

2 A római jog szerepével kapcsolatban lásd: GrP, 226., 3. sz. jegyzet. 


230 


vitézt hadjáratra, vagy velem, karddal oszd meg a lengyelek 
országát, ha bírod." 

Így válaszolt erre Boleszló, az északi fejedelem: 

,Ha pénzünket vagy lengyel vitézeket kérsz adóként, nők 
lennénk, nem férfiak, ha nem védjük meg szabadságunkat." 
Arra pedig senki erőszakos hatalma nem kényszerít, hogy a lá- 
zadót visszavegyem, vagy hogy megosszam vele az egyetlen 
országot, hacsak az enyéim közös tanácsa vagy Saját akara- 
tom döntése nem. Ha jó szívvel és nem dacosan követeltél 
volna pénzt vagy vitézeket a római egyháznak, tán te sem 
kaptál volna kevesebb támogatást vagy tanácsot tőlünk, mint 
amennyit őseid a mieinktől.§5 

Hát jól vigyázz, kit fenyegetsz, 
Harciasan háborút lelsz! 


(3.) 


E választól a császár igencsak haragra gerjedvén olyasmire 
indult lelkében, olyan útra lépett rá, amelyről nem fog sem 
letérni, sem visszatérni, hacsak saját maga meg nem fékezi ma- 
gát, vagy a legnagyobbnál is nagyobb kára meg nem állítja. 
Zbigniew pedig még jobban felingerelte a dühös császárt, 


473 Egyértelmű utalás arra, hogy V. Henrik — hasonlóan az 1033-as merse- 
burgi békéhez - fel akarta osztani Lengyelországot a Piast-testvérek között. 

§4 A szabadsághoz való joggal kapcsolatban: LAMPHERSÁNN, ad A. 1076, 
260. A középkori libertas fogalom bonyolultságára és összetettségére nézve 
lásd: EICHENBERGER 1991, 164—167. 

475 Elképzelhető, hogy Gallus Anonymus, illetve III. Boleszló itt kívánta 
figyelmeztetni V. Henriket az őseik, III. Ottó és I. Boleszló közötti jó vi- 
szonyra, melyet a gnieznói találkozóban örökített meg a szerző. Vö.: DEPTULA 
2000, 323. 

mivel azt ígérte, hogy csak kevés lengyel fog neki ellenállni. 
Ezen felül a fosztogatásból és rablásból való élethez szokott 
csehek feltüzelték a császárt, hogy támadja meg Lengyelor- 
szágot, mivel azzal kérkedtek, hogy ismerik a Lengyelország 
erdein keresztül vezető utakat és ösvényeket. Mikor tehát a csá- 
szár e rábeszélésekre és tanácsokra a győzelem reményében 
Lengyelországba ment," és Bytomhoz ért," látta, hogy min- 
denben tévútra vezették. Mert Bytom várát annyira felfegy- 
verzettnek és megerősítettnek látta, hogy haragosan, méltat- 
lankodva fordult Zbigniewhez: , Zbigniew, mondta a császár, 
hát így ismernek el téged uruknak a lengyelek, hát így kíván- 
ják fivéred elhagyni, így óhajtják a te hatalmadat?" És amikor 
hadrendbe állított seregeivel el akarta kerülni Bytom várát, 
mely megerősítettsége, természetes fekvése folytán, meg 
hogy víz vette körül, bevehetetlen volt, néhány jeles vitéze 
letért a vár irányába, hogy bizonyítsa hadi merészségét Len- 
gyelországban, és próbára tegye a lengyelek erejét és bátor- 
ságát. De a várbeliek, kinyítván a kapukat és kivonván kard- 
jukat, szembe mentek velük, nem félvén a különböző népek 
sokaságától," sem az alemannok előrenyomulásától, sem 
a császár jelenlététől, hanem csatasorba állva bátran és vité- 
zül ellenálltak nekik. Látván ezt a császár, igencsak elcsodál- 
kozott, hogy bizony pajzs nélküli emberek pajzzsal felsze- 
reltekkel, vagy pajzzsal felszereltek a páncélba öltözöttekkel 
puszta karddal harcba szálltak, és oly nagy kedvvel siettek 
a csatába, mintha csak enni indultak volna. Akkor szinte fel- 


1796 1109. augusztusában vagy szeptemberében történt. Vö.: Cosmas III, 27., 
195-196. 

"7 A sziléziai Bytom. 

1798 A császári sereg - legalábbis Prágai Kosmas szerint — bajorokból, ale- 
mannokból és frankokból állt (Cosmas III., 27., 195.). 

háborodván vitézei merészségén, odaküldte íjászait és parity- 
(yásait, hogy azoknak fenyegetésére a várbeliek legalább 
kitérjenek, és visszavonuljanak a várba. A lengyelek azonban 
mindenfelől röpködő golyókat és nyílvesszőket olybá vették, 
mintha hópelyhek vagy esőcseppek lettek volna. Itt ismerte 
meg először a császár a lengyelek bátorságát, mivel vissza- 
hívta onnan valamennyi, még sértetlenül maradt övéit. Most 
viszont hagyjuk egy kicsit a császárt, hadd járkáljon Lengyel- 
ország erdeiben, ameddig visszahívjuk a tüzet okádó sárkányt" 
Pomerániából. 


(4.) 


Miután így serény Boleszló Pomerániában győzelmet aratott 
a fent (elmondott) harcban, és megszerzett hét várat, biztosan 
megtudván, hogy a császár behatolt Lengyelországba, annak 
ellenére, hogy az emberek és a lovak kimerültek a hosszú ost- 
romban, néhány vitéze meghalt, néhány megsebesült, mások 
pedig amazokkal otthon maradtak, akikkel tudott, odalova- 
golt, és megparancsolta, hogy mindenféleképpen zárják el az 
Odera folyó átkelőit és gázlóit. És így eltorlaszoltak minden 
olyan helyet/ahol vagy át lehetett kelni a kiszáradt folyón, 
vagy ahol maguk az ott lakók titokban megpróbálták volna. 
Néhány derék vitézt pedig előreküldött Giogówba, hogy fi- 
gyeljék meg a folyó átkelőit, (hogy) addig álljanak ellen a csá- 
szárnak, hogy vagy arassanak teljes győzelmet a folyóparton, 
míg ő odaérkezik, vagy legalább tartsák fel (a császárt), míg 
a hadsereg és a segítség meg nem érkezik. 


479 Azaz III. Boleszlót. 

És itt, nem messze Glogóvtól kis sereggel állt Boleszló, 
(ami) nem csoda, hiszen jócskán kimerítette az övéit. Itt hí- 
reket és követeket hallgatott meg, itt várt hadseregére, innen 
küldött ki erre-arra felderítőket, innen küldte el kamarásait el 
a sajátjaiért, a ruszokért és a pannonokért." 


(5.) 


Az úton menetelő császár azonban nem kanyarodott el sem 
felfelé, sem lefelé, hogy gázlót leljen, hanem Glogów városa 
mellett — mialatt senki nem tudta előre, hogy ott kel át, és senki 
nem állt neki ellen — rohamos előrenyomulással egy jelenték- 
telen helyen kelt át sűrűn tömött, felfegyverzett csapataival, 
úgy, hogy a városiak nem készültek fel, (mivel) a várvédők 
soha nem tartották veszélyesnek e helyet, és nem is sejdítet- 
ték, hogy veszélyes lehet. Szent Bertalan apostol ünnepének 
napja volt ugyanis," amikor a császár átkelt a folyón, és ak- 
kor az egész város népe a szentmisét hallgatta. Ebből kö- 
vetkezik, hogy mivel gond és veszély nélkül ért oda, nagy 
zsákmányt szerzett és sok foglyot ejtett, és a város körüli tá- 
bori sátrakat is megkaparintotta. Azok legtöbbjét, akik a vá- 
rat jöttek védeni, és a váron kívül a sátrakban tartózkodtak, 
a császár megakadályozta abban, hogy bemenjenek a várba, 
egyeseket egyből ott fogott, mások meneküléssel szabadul- 
tak meg. Egyikük menekülés közben szembetalálkozott Bo- 
leszlóval, és elmesélte neki, mi minden történt. Ekkor pedig 


99 Nem tudni, milyen segítségre gondolt a szerző. 1108 után Kálmán már 
nem nagyon avatkozott be a lengyel cseményekbe (Kkisró 1986, 72.), és sem- 
milyen nyoma nincs a forrásokban valamiféle ruszbeli segítségnek sem. 

391 1109. augusztus 24. 

Boleszló nem vonult vissza gyáva nyúl módjára, hanem bátor 
vitézként így intette az övéit: , Ó, legrettenthetetlenebb vité- 
zeim — mondta —, sok háborúban és hadjáratban fáradoztatok 
együtt velem, és most is legyetek készek velem együtt Len- 
gyelország szabadságáért élni vagy meghalni! Én kevesekkel 
is örömest harcba indulnék a császár ellen, ha biztosan tud- 
nám, hogy halálommal véget vetnék a hazára leskelődő ve- 
szélynek. De mivel közülünk egyre száznál is több ellenség 
jut, így becsesebb ellenállni, mint kevesekkel odamenvén me- 
részen meghalni. Mert teljes győzelemnek számít majd, (ha) 
ellenállunk, és megakadályozzuk az átkelésüket." 

Így szólt, majd elkezdte kidöntött fákkal eltorlaszolni a fo- 
lyócskát, melynél ott állt. 


(6.) 


Időközben a császár eskü alatt túszokat szedett a gftogówiak- 
tól azzal a feltétellel, hogy ha a városiak követséget küldvén 
öt napon belül békét kötnek, vagy valamilyen egyezségre jut- 

"nak vele, akkor a békét létrehozó vagy azt elutasító válasz 
megkapta után a városiak visszakapják a túszaikat. Mind- 
azonáltal ezt igen furfangosan ötlötték ki. A császár ugyanis 
azért fogadott el esküvel túszokat, mert úgy számolt, hogy 
bár hitszegéssel, de általuk megszerzi a várost. A giogówiak 
meg azért adták őket oda, hogy közben megerősítsék a város 
régiségük miatt elhasználódott védhelyeit. 


152 IMak. 435. 

(7.) 


De miután Boleszló meghallgatta a követeket a túszadásról, 
felháborodott, felakasztással fenyegette meg a városiakat, ha 
miattuk feladják a várost, hozzátéve, hogy szebb és jobb, 
ha mind a városiak, mind a túszok karddal a kézben halnak 
meg a hazáért, mint hogy megadással becstelen életet vásá- 
rolván maguknak, idegeneknek szolgáljanak." Megkapván 
a választ, a városiak jelentették (a császárnak), hogy Boleszló 
nem akarja, hogy így legyen béke, és az eskü szerint vissza- 
követelték a túszaikat. Erre a császár így válaszolt: 

rA túszokat pedig majd akkor nem tartom magamnál, ha 
átadtátok nekem a várat. Ha azonban ellenszegülnétek, tite- 
ket meg a túszokat is megölöm." 

Így válaszoltak erre a várbeliek: 

Elkövethetsz jogtalanságot a túszok ellen, és meg is ölhe- 
ted őket. Tudd azonban, hogy általuk semmiképp nem viszed 
véghez azt, amit kívánsz.7"4 


(8.) 


Miután mindezt elmondták, a császár megparancsolta, hogy 
hozzák elő az ostromeszközöket, fogjanak fegyvert, osszák 
meg a csapatokat, kerítsék körül a várost, állítsák előre a zász- 
lóvivőket, harsogjanak a trombiták, és nekilátott tűzzel-vas- 
sal, ostromgépekkel mindenünnen megostromolni a várost. 


483 REGINO, ad. A. 874., 107. 
1 A túszokkal szembeni jogos és jogtalan magatartásra nézve lásd: 
LexMa V., 1529-1530. 

A másik oldalról a városiak szétoszlottak a kapuk és a tor- 
nyok között, megerősítették a bástyákat, ostromeszközöket 
készítettek elő, köveket és vizet hordtak a kapuk és a tornyok 
fölé. Ekkor a császár úgy ítélte meg, hogy a városiak lelkét 
fiaik és barátaik szeretete megindíthatja, ezért megparancsol- 
ta, hogy a város túszai közül az előkelőbbeket (és) a comes fiát 
kössék ki az ostromgépek fölé, úgy számolván, hogy így vér 
nélkül utat nyit a városba. De a várbeliek nem kímélték job- 
ban fiaikat vagy vérrokonaikát, mint a cseheket vagy a néme- 
teket, hanem kövekkel és fegyverekkel kényszerítették őket 
arra, hogy letakarodjanak a várfalról. Látván hát a császár, 
hogy ilyen fondorlattal soha nem győzi le a várost, és soha 
nem fordítja el a városiak lelkét attól, mit elgondoltak, erővel 
és fegyverekkel igyekezett megszerezni azt, amit furfanggal 
nem tudott. 

Így aztán mindenünnen nekimennek a városnak, és mind- 
két oldalról nagy kiáltozás hangzik. A teutonok megrohanják 
a várat, a lengyelek védekeznek, a hajítógépek mindenünnen 
nehéz tárgyakat okádnak ki magukból, recsegnek a vetőgé- 
pek, dárdák és nyílvesszők süvítenek az égen át, átlyukaszt- 
ják a pajzsokat, átjárják a páncélokat, szétzúzzák a sisakokat. 

Holtak roskadnak össze, 

Sebesültek kitérnek, 

Helyükre épek lépnek. 
A németek felhúzták a nyílhajító gépeket, a lengyelek pedig 
a kőhajítókat. A németek nyilakat, a lengyelek dárdákat és 
nyilakat (lőttek ki); a németek pörgették a parittyákat a kö- 
vekkel, a lengyelek nagy köveket hajítottak el kihegyezett 
végű karókkal. A németek a gerendák takarásában megpró- 
báltak felmenni a várfalra, a lengyelek égető tüzet és forró vi- 
zet készítettek nekik fürdőnek. A németek vas faltörő kosokat 

hoztak a tornyok alá, a lengyelek pedig csillogó vaskerekeket 
görgettek le felülről. A teutonok felállított létrákon hágtak fel- 
felé, a lengyelek pedig vashorgokra húzták, és a levegőben 
fellógatták őket. 


(9.) 


Ezenközben Boleszló sem éjjel, sem nappal nem pihent, ha- 
nem valahányszor (a németek) kijöttek a táborból élelemért, 
megtámadta őket. Gyakran ráijesztett a császár táborára is, 
hol ide, hol oda szaladt, csapdát állítván a fosztogatóknak és 
gyújtogatóknak. 

Ilyen módszerekkel és sok napon át igyekezett a császár 
elfoglalni a várost, de nem volt belőle más haszna, csak min- 
den nap saját embereinek friss húsa. Mert minden nap ne- 
mesemberek vesztek itt oda, akiket, miután belsőségeiket 
kiszedték, sóval vagy fűszerekkel kikészítettek, hogy a len- 
gyelek adójaként a császár megrakott szekereken elszállítsa 
őket Bajorországba vagy Szászországba. 


(10.) 


És miután a császár látta, hogy sem fegyverekkel, sem fenye- 
getéssel, sem ajándékokkal, sem ígéretekkel nem tudja meg- 
törni a városiakat, és hogy ha tovább marad, azzal semmit 
nem ér el, tanácskozás után tábort bontott, és megindult 
Wroclaw felé, ahol úgyszintén megismerte Boleszló erejét és 
furfangosságát. Mert bármerre fordult a császár, bárhol állt 
is meg, vagy bárhol vert is tábort, Boleszló hol elöről, hol há- 

tulról bukkant fel, és mindig a császár táborának közelében 
maradt. És amikor a császár útra kelt, Boleszló is útitársa ma- 
radt, és ha valaki elhagyta a hadrendet, helyben lemondhatott 
a visszatérésről, és ha valamikor élelmet vagy a lovaknak ab- 
rakot keresve sokan, sokaságukban bízva távolabbra elbaran- 
goltak a tábortól, Boleszló gögtön közéjük és a hadsereg közé 
állt, és így a zsákmányt ejtők maguk lettek Boleszló prédájává. 
Ezzel ezt az ily nagy hadsereget olyan rémületbe ejtette, hogy 
magukat a természetük szerint rablóhajlamú cseheket is arra 
kényszerítette, hogy vagy a magukét egyék meg, vagy kop- 
laljanak. Senki sem mert ugyanis kimenni a táborból, egy 
fegyveres sem merészelt füvet szedni, és senki nem merte 
szükségét a felállított őrcsapatokon túl elvégezni. Éjjel-nap- 
pal Boleszlót félték, őt tartotta mindenki emlékezetében. Úgy 
nevezték: nem alvó Boleszló. Ha erdőcskéhez vagy cserjéshez 
értek, így kiáltottak: vigyázz, itt rejtőzik! Nem volt olyan hely, 
ahol nem számoltak Boleszlóval. Folyamatosan ilyen formán 
fárasztotta őket, és farkas módjára hol elöről, hol hátulról, hol 
pedig oldalról ragadott el valakit közülük. És nap mint nap 
így vonultak a fegyveres vitézek, és állandóan Boleszló meg- 
jelenését várták. Éjjel is valamennyien vértben aludtak, vagy 
őrségben álltak, egyesek virrasztottak, mások éjjel állandóan 
a tábort járták körül, ismét mások így kiabáltak: virrasszatok, 
vigyázzatok, őrködjetek, és megint mások Boleszló vitézségé- 
ről énekeltek énekeket a következő módon: 


195 Feltehető, hogy szerzőnk valamilyen szájhagyományon alapuló törté- 
netet dogozott be a gesztába (DYMMEL 2004, 347-348.). 

(11.) 


Ó, Boleszló, ó, Boleszló, dicső, nagy fejedelem, 
Országodban te vagy bizony a legbuzgóbb védelem, 
Sosem alszol, minket sem hagysz elaludni kicsikét, 
Elveszed az éjt, a nappalt, el a hajnal idejét. 

S még azt hittük, elűzünk, és elhagyod országodat, 
Erre pedig úgy bezársz, mint börtönbe a rabokat, 
Ilyen herceg méltó arra, hogy bírjon országokat, 

Ki ilyen kis néppel meg tud zabolázni ily sokat. 

Mi lesz, hogyha minden hadát összegyűjti hirtelen? 
Nem tud annak ellenállni még a császár hada sem. 
Ilyen férfi királyságra, császárságra érdemes, 

lly kis haddal aki legyőz ily hatalmas sereget. 
Pomeránföld sok bajától még csak alig szabadul, 
Fáradságot szerzünk neki máris vadul, konokul; 
Méltó volna, hogy diadal ünnepével fogadják, 
Mégis azért küzdünk véle, hogy elhagyja hazáját. 
Igazsággal szállt a harcba ő a pogány népekkel, 
Igaztalan harcolunk mi most a keresztényekkel, 
Őáltala tehát Isten arat rajtunk győzelmet, 

Nekünk pedig joggal adja vissza a jogsérelmet. 


(12.) 


Meghallván ezt bizonyos nemes és bölcs férfiak, csodálkozva 
beszélték egymás között: , Hacsak az Isten nem segítene en- 
nek az embernek, soha nem aratna ekkora nagy győzelmet 
a pogányok felett, és nem állna ellent nekünk ily vitézül. És 
ha nem az Isten emelné magasra ily hatalmasan, soha nem 

magasztalná fel őt a mi népünk. De talán az Isten vitte végbe 
ezt titkos tervében, aki a császár hírnevét átruházta Boleszlóra. 
Mert a nép szava mindig egyezni szokott az Úréval. Ezért biz- 
tos, hogy az éneklő nép Isten akaratának engedelmeskedik." 

A császárnak azonban nem tetszett a nép éneke, így újra és 
újra megtiltotta, hogy énekeljék, de ezzel csak még nagyobb 
orcátlanságra indította a népet. Majd felismervén e példákból 
és tettekből, hogy a hiábavaló foglalatoskodással csak gyötri 
a népet, és nem képes ellenállni az isteni akaratnak, színleg 
mást készült tenni, mint amit titokban kigondolt. Azért dön- 
tött így, mert ennyi ember nem tudott tovább meglenni zsák- 
mány nélkül, és mivel Boleszló szüntelenül ordító oroszlán- 
ként járta őket körül. A lovak megdöglöttek, az embereket 
a készenlét, a fáradtság és éhség gyötörte, a sűrű erdők, a ma- 
rasztaló mocsarak, a csípős szúnyogok, a hegyes nyílvesszők, 
a goromba parasztok nem engedték bevégezni a tervet. Ezért 
azt színlelvén, hogy Krakkóba akar menni, követeket küldött 
Boleszlóhoz a béke végett, és a következő szavakkal kért pénzt 
tőle, ám nem annyit és nem olyan gőgösen, mint korábban: 


13. A császár levele Boleszló lengyel fejedelemnek 


A császár Boleszlónak, Lengyelország fejedelmének barátság- 
gal és üdvözlettel. Tudomásomra jutván vitézséged, elfogadom 
fejedelmeim tanácsát, és ha megkapom a háromszáz márkát, 
békében elmegyek innen. Nekem teljesen elég az irántam való 


186 A vox populi, vox Dei természetesen bibliai eredetű (Iz. 66,5.). Szerzőnk 
megjegyzése erősen eltér a Karoling-korban kialakult felfogástól, mely sze- 
rint a nép szava - Isten szava mondás veszélyeket hordoz magában, mert 
a népet tanítani és nem követni kell. 

tisztelethez, ha béke és egyúttal szeretet lenne közöttünk. De 
ha neked úgy tetszik, hogy ezt elveted, tarthatsz tőle, hogy 
hamarosan Krakkóban leszek. 


14. Válaszlevél a császárnak 


Így üzent vissza erre az északi fejedelem: 

Boleszló lengyel fejedelem békét (ajánl) a császárnak, de nem 
a dénárok reményében. Császári méltóságodon áll, hogy jössz 
vagy mész, de sem megfélemlítéssel, sem egyezséggel nem 
lelsz nálam egy hitvány garast sem. Mert inkább veszítem el 
úgy még e percben az uralmat Lengyelország felett, hogy sér- 
tellen marad szabadsága, mint hogy szégyenben tartsam meg 
örökre. 


(15.) 


Meghallván ezt a császár, Wroclaw városához ment, de nem 
jutott neki ott semmi más, mint holtak az élők helyett. Mert 
amikor hosszabb ideje — azt tettetve, hogy Krakkóba megy - 
ide-oda járkált a folyó környékén, és úgy gondolta, hogy ez- 
zel félelmet kelt Boleszlóban, és rábírja, hogy álljon el szándé- 
kától, Boleszló semmit nem hitt el neki, és nem válaszolt mást 
a követeknek, mint amit korábban. Látván tehát a császár, 
hogy ha tovább ott marad, inkább kár és gyalázat vár rá, mint 
dicsőség vagy haszon, a visszavonulást választotta, semmit 
nem vive magával adóként, csak holttesteket. És mivel koráb- 
ban gőgösen sok pénzt követelt, végül már csak keveset akart, 
de egy dénárt sem szerzett. És mert dölyfösen úgy gondolta, 

hogy lábbal tiporja Lengyelország ősi szabadságát," az Igaz- 
ságos Bíró fonákjára fordította ezt a tervet" és ezt a jogsértést, 
és a továbbiakat is tanácsadóján, Szvatoplukon torolta meg. 


16. Szvatopluk haláláról 


És mivelhogy véletlenül megemlékeztünk Szvatoplukról, ér- 
demes mások javulása végett néhány dolgot feljegyezni éle- 
téről és haláláról. 

Szvatopluk tehát először Morvaország örökletes fejedelme 
volt, később pedig hatalomvágytól eltelve kiragadta Bofivoj 
hatalma alól a cseh fejedelemséget." Nemes származású, vad 
természetű volt, serény a vitézségben, de nem erős hitű, és fur- 
fangos jellemű." Mert az ő tanácsára ment Lengyelországba 
a császár, ő volt, aki nem egyszer, hanem sokszor esküdött meg 
Boleszlónak, aki egy pajzson szövetkezett vele," aki Boleszló 
vitézségével és segítségével szerezte meg Csehországot. Hát 
nem Boleszló volt, aki azért hatolt be Kálmán magyar király- 
lyal Morvaországba, ?? hogy Prágába helyezze Szvatoplukot, 
és amikor a király hazatért, bevette magát Csehország erdeibe? 
Persze, hogy ő. És nem is tért volna vissza onnan, hacsak meg- 
állapodásként oda nem adta volna neki Bofivoj Kameniec" 


39 Az antigna libertas alatt valószínűleg a szerző a III. Ottóval szemben 
kivívott önállóságot érti, Vö.: DErTutAa 2000, 332. 

45 Zsolt. 7,12, Sám. 15.31. 

999 1105 körül történhetett. 

49 Vö: BELLCAT, 43. 

1 Azaz szövetségesek voltak. Vö.: GrP, 248., 5. sz. jegyzet. 

52 1108-ban. Vö.: Cosmas IH., 25., 193-194. 

593 Az alsó-sziléziai Kameniec. 


243 


várát. Ezen felül Boleszló sokakat magánál tartott és táplált, 
akik kegyét már jó előre el akarván nyerni, abban a remény- 
ben menekültek hozzá Csehországból, hogy egyszer majd 
ő lesz a fejedelem, mivel Szvatopluknak akkor még kevés 
földje és gazdagsága volt. Másfelől Szvatopluk megesküdött 
Boleszlónak, hogy ha valamikor cseh fejedelem lenne belőle, 
legyen az bármilyen módon vagy akármilyen furfanggal is, 
mindig hű barátja lesz, és mindketten egy pajzson maradnak, 
az ország határán levő várakat pedig vagy visszaadja Bolesz- 
lónak, vagy teljesen lerombolja őket. Ám miután elnyerte 
a fejedelemséget, sem a hűséget nem tartotta meg, mivel es- 
küszegővé vált, sem Istent nem félte, mivelhogy emberölést 
követett el." Így hát Isten mások okulására tetteihez méltó 
jutalomban részesítette: mert gondtalanul, fegyvertelenül az 
övéi között öszvéren ülve, egy közönséges vitéz gerelyétől át- 
döfve holtan hanyatlott le, és övéi közül senki kezét sem moz- 
dította, hogy megoltalmazza." 

I lát ilyen diadalt aratott a Lengyelországból visszatérő csá- 
szár, tudniillik öröm helyett bánatot," adó helyett hullákat vitt 
el emlékbe. Boleszló pedig, a lengyelek fejedelme nem na- 
gyon tartolt tőle, míg ott volt, de kétségtelenül még kevésbé, 
mikor már elment. 


91 Prágai Kosmas említi meg, hogy Szvatopluk parancsára megölték 
Boseyt és a fiát, a Vfisovec-klán tagjait (Cosmas III., 24., 192-193.). Kosmas 
azonban a Pfemyslidák fő ellenségeként ábrázolja ezt a családot, így Szva- 
toplukot is ebből a szempontból ítéli meg. Vö.: KoraL 2001, 7—41., különösen 
30. sz. jegyzet. 

§95 1109. szeptember 21. Kosmas szerint (Cosmas III. , 27., 196.) a gyilkoso- 
kat a Vfisovec család tagjai között kell keresni. 

496 Jer. 31,13. 

17. Fejezet a csehekről 


Így hát e nagy fáradozás után észak fejedelme valamelyest 
új erőre kapva nem késlekedett tovább, hogy a csehek ellen 
vonuljon. Mert úgy gondolta, hogy bosszút áll a a cseheken 
a rajta esett sérelemért, és visszahelyezi barátját, Bofivojt a tőle 
elragadott trónjára." És mialatt útközben az erdők közepén 
a vele szembeszálló csehekkel harcba bocsátkozván győzelmet 
aratott, és már a hadsereg egy része Csehország mezein tar- 
tózkodott, a csehek által visszafogadott Bofivoj köszönetet 
mondott Boleszlónak a nagy hűségért és fáradozásért, s így 
serény Boleszló kettős dicsőséggel tért vissza Csehországból. 
De hallgassuk csak meg, mit tett visszatérés közben, hogy 
a vitézség e nagy példázatával valamicske haszonra tegyünk 
szert. 


18. Fejezet a pomeránokról 


Mert nem engedte, hogy a nagy úttól kimerült hadsereg rög- 
tön hazamenjen, és maga sem buja mulatságokkal pihent meg 
a közeledő zord tél miatt, hanem a hadseregből kiválasztott 
vitézekkel a pomeránok földjét akarta megszerezni. Nem 
szükséges egyenként leírva bemutatni, meddig időzött ott, 
mi mindent borított lángba az országban, és mennyi zsák- 
mányt szerzett, hanem — mivel nagyobb dolgok bemutatására 
törekszünk - legyen elég összefoglalót adnunk. Mert ez alka- 


197 1009 decemberében. Meg kell azonban jegyezni, hogy Kosmas (CosMAs 
III., 28., 198.) egy szót sem ejt arról, hogy lengyel segítséggel került volna 
trónra Bofivoj. 


245 


lommal Boleszló három várat foglalt el Pomerániában," és 
miután felégette, és a földdel tette őket egyenlővé, csak fog- 
lyokat ejtett és zsákmányt szerzett. Majd pedig valamicskét 
háború nélkül pihent, és eközben bevehetetlenné tette azokat 
a városait, melyekben a császár megfordult. 


19. Fejezet a csehekről és a lengyelekről 


És miközben Boleszló Giogów városában tartózkodott sere- 
gével, mely helyet éppen megerősítette, Zbigniew vitézei a cse- 
hekkel együtt szétszéledtek Lengyelországban, hogy fosztogas- 
sanak. Ezeket - Boleszló tudta nélkül — ugyanannak a helynek 
összegyűlt őrgrófjai," mint rejtekhelyükről kibúvó pockokat 
helyben elfogták vagy megölték, kevesek kivételével, akik az 
erdőben, a latrok cimborájánál kerestek menedéket. 


20. A csehek álnokságáról 


Emlékszem, egy kicsit korábban elmondtam, hogy a csehek 
visszavették Bofivoj fejedelmet a tőle elorzott trónjára, és hogy 
ezért tért vissza oly hirtelen Boleszló Csehországból. De mi- 
vel a csehek hűsége annyira állandó, mint a forgó kerék, előbb 
áruló módon elűzve, rászedték, és ugyanilyen áruló módon 
visszafogadták, hogy majd ismét rászedjék.9 Mert rövid időn 


998 Ismeretlen helyek. 

19 Az őrgróf (marchio) kifejezés itt fordul elő egyedül a szövegben, 
Glogówból azonban ismert későbbről is őrgróf a forrásokban. Vö.: GrP, 252., 
2. sz. jegyzet. 

54 A fogadással és visszafogadással kapcsolatban lásd: DALEwski 2005, 19. 

belül nemcsak a (fejedelmi) méltóságnak lett híján, amelyet 
középső fivére vett el tőle, hanem a császár elfogta, és így 
a hatalom visszaszerzésének lehetőségét is elveszítette. Volt 
egy harmadik, korát tekintve fiatalabb, vitézségére nézve azon- 
ban nem alávalóbb testvére is." Ő megmaradt bátyja iránti 
hűségében, és Boleszló fejedelem Lengyelországban tartotta, 
tanácsot és segítséget nyújtva neki, hogy aláássa idősebb fi- 
vére hatalmát. 


21. A csehek elleni háborúról 
és a felettük való győzelemről 


Ezért harcos Boleszló, miután nagy katonai sokaságot gyűj- 
tött össze, új utat nyitott Csehországba, ami Hannibál csodás 
tettéhez hasonlítható. Mert miként az elsőként vágott utat 
Iuppiter hegyén át"? hogy megostromolja Rómát, úgy Bo- 
leszló egy rettenetes, korábban járatlan helyen hatolt be Cseh- 
országba, hogy lerohanja. Amaz úgy tett szert nagy hírnévre 
és emlékezetre, hogy egy hegyen kelt át, Boleszló viszont 
nem egy, hanem sok felhőkig érő hegyre hágott fel, szinte 
vízszintes helyzetben. Amaz csupán a hegy kivájásán és a ki- 
álló sziklák elegyengetésén fáradozott, emez szünet nélkül 
görgette a fatörzseket és a sziklákat, mászta meg az erdős he- 
gyeket, nyitott utat a sűrű sötét erdőkben, vert hidat a mély 
mocsarak felett. 

Boleszló három napon és éjen át vonulván, ily nagy meg- 
erőltetéssel fáradozott Bofivoj igazságáért és barátságáért, amit 


5. Szobeszláv (1125—1140) cseh fejedelem. 
52 A Mons lovis, azaz a Szent Bernát-hágó. 

azonban Csehországban tett, ettől fogva örökre győzedelmes 
emlékezetű lett. Mert miután végre ily kockázatok közepette 
behatolt Csehországba," nem tért vissza azonnal, zsákmányt 
ejtve, rabló farkas módjára, miként a csehek Lengyelország- 
ból, hanem felemelt zászlókkal, trombiták harsogása, dob- 
pergés közepette, hadrendbe állított csapatokkal haladt las- 
san a kiterjedt cseh síkságokon át, keresvén, de nem lelvén 
meg a harcot, és nem vágyott sem zsákmányra, sem gyúj- 
togatásra, míg véget nem ért a háború. Közben a csehek né- 
hányszor csapatokkal készültek ellene, de ahogy a lengyelek 
rájuk rohantak, gyors futással elmenekültek. A közeli várak- 
ból is sok vitéz jött ki, akik a rájuk rontó lengyelekkel talál- 
kozva alkalmat teremtettek amazoknak, hogy felgyújtsák 
a váraljákat. Bofivoj legkisebb testvére pedig, akiről már 
előbb szóltam, Boleszlónak könyörögve megtiltotta a zsák- 
mányejtést, a gyújtogatást és a rombolást, mivel gyermeki 
egyszerűségében az árulók szavai miatt úgy hitte, háború 
nélkül megszerzi az országot. És amikor a negyedik napon 
Boleszló a háborút keresvén egy mellékúton Prága felé sie- 
tett, és egy olyan folyóhoz érkezett, mely ugyan nem volt 
nagy, de nehezen lehetett rajta átkelni, a folyó másik partján 
összegyűjtött hadsereggel ott tartózkodott a cseh fejedelem, 
aki — mert másutt nem merte - itt várta Boleszlót, hogy bízva 
a hely nehézségében megakadályozza átkelését. Ám az ellen- 
séget meglelt Boleszló felbosszantotta magát, mint az orosz- 
lán, mely látja, hogy a zsákmányt kerítés zárja el előle, mert 


53 1110. szeptember 28. Vö.: Cosmas III., 35., 206. 

"01 Prágai Kosmas elmondása szerint vagy az Elba, vagy a Cidlina folyó 
lehet, mely az Elbába ömlik (Cosmas III., 35., 206.). 

55 Minden bizonnyal, ahogy Kosmas előadásából kiderül (CosMas III., 35., 
206-207.), I. Vladiszláv (1109-1117) lehetett. 

nem volt lehetőség a harcra. Mert ha a lengyelek úgy gondol- 
ták, hogy valahol fent, majd lent kelnek át, a folyó túlsó part- 
ján ott álltak velük szemben a csehek. Ez a folyó pedig, ahogy 
a Boleszlónál tartózkodó csehek jelentették, mocsaras volt, 
ekkora sokaság számára még semmi ellenállás mellett is ve- 
szélyes. Látván Boleszló, hogy ha így tesz, csak feleslegesen 
tölti az időt, és hogy a nap nyugaton lenyugszik, választás elé 
állította a cseh fejedelmet a vitézi bátorság kérdésében: tudni- 
illik vagy Boleszló fogja átadni neki a helyet, hogy átkeljen, 
vagy ő kel át, ha a cseh fejedelem elmozdul a helyéről. Azt 
is megerősítette, hogy nem azért ment a cseh székvárosba, 
hogy megostromolja, hanem szokás szerint a menekültek 
igazságának és a nyomorultak ügyének védelmét vette ma- 
gára, ahogy ezt régen is tette. Ennélfogva vagy békésen visz- 
szahívja testvérét az atyai örökrészébe, vagy mindenki Igazsú- 
gos Bírája"" nyílt harcban tegyen közöttük igazságot. 

Így felelt erre a cseh fejedelem: 

,Hát szívesen kész vagyok visszafogadni a fivéremet, ha 
te is visszaveszed a magadét, de megosztani vele az országot 
-— hacsak nem a császár tanácsával — nem merészkedem."" Ha 
pedig meglenne az akaratom vagy lehetőségem, hogy most 
mindjárt összecsapjak veletek, nem várnék az engedélyedre, 
mert régóta enyém az elsőbbség az átkelésben." 


96 Zsolt. 712. 

57 Ismét utalás az ország megosztására (II. 7-8). A kutatásban felmerült, 
hogy Lengyelországban elég volt a fejedelem akarata és a tanács hozzájáru- 
lása ahhoz, hogy meg lehessen osztani az országot a családtagok között, míg 
Csehországban a császár hozzájárulása is szükséges volt hozzá (GpPP 257, 
4. sz, jegyzet). Általánosnak látszik azonban, hogy a térségben a 11. század 
folyamán, különösen II. Konrádtól és III. IIenriktől kezdve nem egyszer bele- 
szólt a birodalom az. országokon belüli hatalommegosztási kérdésekbe, 

22. Fejezet Csehország lengyelek általi pusztításáról 


Látván hát Boleszló, hogy a cseh fejedelem megüzent vála- 
szában puszta szavakon kívül semmi bizonyosat nem közölt, 
szürkületkor, pihenő idején tábort bontott, és nem hagyván 
el a folyónak azt a partját, leereszkedett az Elba folyó felé. 
Itt pedig az Elba folyó mentén akadály nélkül áthatolt ezen 
a folyócskán, és sietve ott kereste a háborút, ahol otthagyta. 
Amikor pedig odaért a csehek állásához, és nem talált mást 
belőlük, csak a nyomaikat, összehívván főembereit, tanács- 
kozást tartott, ahol teljesen megfontoltan meghatározta, hogy 
mi látszik jobbnak és célszerűbbnek. 

Az öregebbek közül pedig néhányan így beszéltek: 

a Feljesen elegendő, hogy három napig vitézül az ellenség 
földjén álltunk, és mégsem jutottunk el a harcig, holott azok 
mind összegyűltek és ott voltak." 

Mások ellenben így szóltak: 

Igazak Isten ítéletei," és felfedetlenül maradnak az embe- 
rek előtt. Gond nélkül jutottunk el idáig, ha azonban tovább 
maradunk, kétséges, mit hoz a sors." 

De Boleszló és az iljabbak félresöpörték az idősebbek ta- 
nácsát, és amellett kardoskodtak, hogy Prágába kellene menni, 
ahogy korábban tervezték is. És tényleg az ifjabbak terve győ- 
zött volna az idősebbek tanácsa felett, ha nem fogyott volna 
el a kenyér, amely mindig többet nyom a latban, mint bárki- 
nek a jogai. 

Miután tehát Boleszló nagy nehezen a visszavonulás terve 
mellett döntött, engedélyt adott arra, hogy visszavonultukban 
gyújtogassanak, és zsákmányt szerezzenek. Ő maga pedig min- 


98 Dán. 3.27. 

dig rendezett csapatokkal haladt, nem egyszer hátramaradt 
az utolsó alakulatokkal, hogy segítségére legyen a seregnek. 
Olyan rendes vitézi csapatai is voltak, amelyek a gyújtogatók 
és prédálók előtt mentek, és a csehek támadására figyeltek. És 
amikor oly elővigyázatosan és jó érzékkel vezette a sereget 
ide-oda, és pénteken már megállt az erdőség szélén, meg- 
parancsolta, hogy több őrséget állítsanak fel a készenlét érde- 
kében, és hogy - amennyiben váratlan harcra kerülne sor - 
mindegyik légió maradjon a helyén. 

Ugyanazon az éjjelen, mikor a hajnali szürkület után Bo- 
leszló éppen az imádkozással volt elfoglalva, nem várt ré- 
mület kerítette hatalmába az egész tábort, hirtelen kiabálást 
váltván ki az egész seregben. Ekkor már a megegyezés sze- 
rint az egész terület, az egész fegyveres sereg a helyén állt, 
hogy megvédje a saját helyét, az udvari hadtest pedig udvari 
módon felfegyverezve ott állt Boleszló körül, hogy itt vagy 
győzzön, vagy vesszen el. Boleszló azonban, hallván az em- 
berek kiabálását, a körben álló ifjak sokaságának koszorújá- 
ban azonnal fellépett valami magasabb helyre, hogy beszédet 
mondjon, és itt beszédével a bátrak bátorságát megnövelte, 
a bátortalanokat pedig megszabadította a rettegéstől és a fé- 
lelemtől, következő szavakkal nekifogván a beszédnek: 


59 Kosmas szerint (CosMas III., 35-36., 207-208.) 1110. október 8-án tör- 
tént a Trutina folyó mentén. 

23. Fejezet Boleszló bátorságáról 
és elővigyáztosságáról 


Ő, erényeitekről és jellemetekről híres ifjaim, kik háborúban 
mindig velem együtt iskolázódtatok, kik velem együtt szok- 
tatok hozzá a fáradozáshoz; ne aggódjatok, tartsatok ki, 
egyszersmind örvendezve tekintsetek a mai nap elé, mely 
a győzelem dicsőségével koronáz"" majd meg benneteket. Ed- 
dig a csehek úgy űztek csúfot a lengyelekből, hogy tengeri 
szörnyek vagy erdei bestiák módjára valamit elragadtak nyá- 
jainkból, és az erdőkön keresztül elmenekültek vele, s ezt bá- 
torságnak tartották. De ti már hetedik napja jártok ide-oda 
a földjükön, felégettétek a falvakat és a váraljákat, láttátok fe- 
jedelmiüket és az összegyűlt hadsereget, kerestétek a harcot, 
de nem leltétek meg. Ma viszont, akár harcba bocsátkoznak 
a csehek, akár nem, Isten segítségével a lengyelek bosszút 
állnak majd sérelmeikért. És ha majd harcba fogtok, emlé- 
kezzetek majd az elprédált javakra, az elhajtott emberekre, 
a gyújtogatásokra! Emlékezzetek majd az elrabolt leányokra, 
asszonyokra és matrónákra! Emlékezzetek majd, mennyire 
felingerelt ez bennünket! Emlékezzetek majd, hogy mennyire 
kimerítettek bennünket, mikor menekültükben üldöztük őket! 
Így hát tartsatok ki még egy kicsit, dicső testvéreim és vité- 
zeim, legyetek erősek a harcban, örömmel teli ifjaim! A mai 
nap elhozza nektek, amire mindig vágytatok, a mai nap elűzi 
a tebennetek oly hosszú ideig felgyűlt bánatot. Már hajnalo- 
dik, és hamarosan felragyog az a dicsőséges nap, mely meg- 
szabadít a csehek árulásától és hűtlenségétől, lábbal tiporja 
makacsságukat és büszkeségüket, és amely megbosszulja 


519 Zsolt. 8,6. 

a rajtunk és elődeinken esett jogsértéseket. Ez a nap, én mon- 
dom nektek, örökre emlékezetes marad Lengyelországban. 
Nagyszerű lesz ez a nap, ám keserű és rettenetes a csehek 
számára. Ez a nap dicsőséges lesz a lengyeleknek, gyűlöletes 
a cseheknek. E napon, mondom, örömötökben táncolni fog- 
lok, ezen a napon összeomlik a csehek csatafala, ez az a nap, 
melyen a mindenható Isten alázatunk szarvát erős jobbjával 
felemeli. "51! 

Miután befejezte ezt a beszédet, az egész táborban nagy- 
misét tartottak, a püspökök elmondták a szent igéket azok- 
nak, akik az egyházmegyéjükhöz tartoztak, és az egész nép 
megerősítette magát a szent Oltáriszentség magához vételé- 
vel. Miután véget ért a szertartás, a csapatokat elrendezvén 
szokás szerint elindultak a táborból, és így lassacskán odaér- 
tek az erdő széléhez. Amint azonban ez a sokaság odaért az 
erdőbe, nem ismervén a helyet, s nem lelvén meg az út nyo- 
mát, mindegyik úttalan úton ment előre, és így nem tudtak 
megmaradni a hadirendben vagy a zászlók alatt. Mert úgy 
hallották, hogy az az út, melyen haladnak, és mindegyik má- 
sik is el van zárva, ezért egy másikon mentek vissza, amely 
szűkös volt az ekkora sokaságnak. Boleszló fejedelem pedig 
hátul, jobb oldalon állt meg az udvari csapattal, és mint pász- 
tor nyáját"? az egész sereget maga előtt terelte. Skarbimir 
comes pedig a másik oldalon Boleszló tudta nélkül egy kicsiny 
erdőben lapult, és ott lesben állva várt a csehekre, ha azok 
esetleg követnék őket. A gnieznói csapat pedig, melyet Len- 
gyelország patrónusának szenteltek," bizonyos vajdákkal 


" 1Sám., 2. 1. Mindazonáltal az egész szövegrészlet egyértelmű szellemi 
átvétel a bibliai kultúrából. Vö.: Szof. 1, 14-16. 

512 Iz. 4011. 

"18 Ti. Szent Adalbertnek. 

és más bátor vitézekkel egy kis síkon várt megállott urukra, 
mely síkságot nagyobb erdők választották el az előttük álló 
kisebb erdőtől. És amikor Boleszló oldalról követte a kis er- 
dőn keresztül a seregét, látván az övéit, azok meg ót, ellen- 
ségnek nézte őket, azok meg őt vélték annak. Ahogy azon- 
ban közelebb értek egymáshoz, és alaposabban megnézték 
a fegyvereket, felismerték a lengyel zászlókat, és így még ép- 
pen elkerülték a testvérharcot. 

Közben a csehek, szinte már biztosan győzelmükben, még 
nem álltak hadrendbe, hanem egyikük a másik után haladt, 
mert úgy számítottak, hogy a már az erdőbe visszavonult, 
a harcba visszahívhatatlan, rendezetlenül szétszóródva lapuló 
lengyeleket úgy fogják majd el, mint a nyulakat. Harcos Bo- 
leszló azonban, látván, hogy közel az ellenség, így kiáltott fel: 

, jak, mi kezdjük ütni őket, és mi fejezzük be előbb!" 

Ahogy ezt kimondta, ott helyben hanyatt is döntötte jobb- 
ról az elsőt az ellenség soraiból a vadászgerelyével, s vele 
együtt Drzirzek pohárnok is halálos nedűvel kínált meg má- 
sokat. Ekkor pedig a lengyel ifjak egymással versenyfutás- 
ban rárontottak a csehekre, és először a lándzsáikkal kezdtek 
harcba, majd amikor ezzel végeztek, előrántották a kardju- 
kat. Nem sok közeledő csehet védett meg a pajzsa, a vértjük 
inkább volt teher, mint segítség, sisakjuk csak ékesítette, de 
nem óvta fejüket. 


54 Az ifjak többször is előfordulnak a történetben. Lásd a bevezető tanul- 
mányban írottakat. 

"5 Ismeretlen személy. A jelenet azonban szimbolikus. Számos korabeli 
műben olvasható, hogy az asztalnok és a pohárnok mindig a királlyal/ feje- 
delemmel egy időben kezdi meg a harcot. Vö.: pl.: HISTORIA EXPEDITIONIS 
HIEROSOLYMITANAE, II., 426., 458., 580. 

Itt a kard a kardtól élesedik, 

Itt a bátor vitéz megismerszik, 

Itt a vitéz vitézül veretik! 
Testek hevernek sorban kiterítve, verítékben úsznak az arcok 
és mellkasok, vértől áradóak a patakok, s így kiáltanak az ifjú 
lengyel harcosok: , Ilyen hát az a bátorság, melyet férfinak kell 
mutatni! Így kell hírnévre szert tenni, nem lopva zsákmányt 
rabolni, és gyorslábú farkas módjára az erdőbe szaladni!" 

Itt a csehek és a németek csillogó-villogó páncélos serege, 
amely az első volt a sorban, elsóként roskadt össze, vértjük 
súlya inkább terhükre volt, mint segítségükre. A cseh fejede- 
lem azonban, mikor hadserege színe-java már leterítve hevert, 
másodszor és harmadszor is megpróbálta visszahajtani sere- 
gét a harcba, hogy elégtételt vegyen veszteségéért, de minden 
egyes alkalommal csak a holttestek halmát növelte nagyobbra. 
Skarbimir is kijött az erdőcskéből a vajdai sereggel, és más cseh 
csapatokkal kezdett harcba, és így sem Boleszló, sem Skar- 
bimir nem tudta, hol van a másik, és hogy csatába bocsát- 
kozott-e. Mars mindkét oldalon megmutatja erejét, Fortuna 
játszik, megfordul a csehek szerencséje, a Párkák elvágják a cse- 
hek életének fonalát, Cerberus nagyra tátja falánk szájait,"" 
a révész az Acheronon hajózik," Proserpina nevet, a Fúriák 
megmutatják nekik a kígyóbőrt, az Eumenidák kénes fürdőt 
készítenek nekik, Pluto megparancsolja, hogy a Küklopszok 
kígyófogakból és sárkánynyelvből készítsenek koronát a tisz- 
teletreméltó vitézek számára." 


"6 METAMORPHOSES IV., 450. 

57 AczNtipos VI., 295. 

"8 Az egész szövegrészlet antik utalásokra épül. Szerzőnk azonban igen 
szabadon bánik az ókori példázatokkal. Proserpina, Pluto, illetve Hádész fe- 
lesége soha nem nevet a mitológiai történetekben, a Küklopszok közismer- 

De mire várjunk még? 

Látván a csehek, hogy ügyük nem nyerte el az isteni ítélet 
tetszését, és hogy a lengyelek bátorsága igazukkal együtt ha- 
talmasabb náluk, miután seregük nagyobb része már elhul- 
lott, csapatosan és egyesével is menekülőre fogták. De a len- 
gyelek nem vették észre azonnal, hogy menekülnek, hanem 
azt hitték, csak tettetik magukat. Egy középen lévő völgy és 
az erdő is a cseheket segítette, elrejtvén menekülésük útját 
és búvóhelyüket. Ezért a lengyel fejedelem megtiltotta, hogy 
a lengyel vitézek merészen előretörve űzzék őket tovább, mert 
"tartott a csehek ravaszságától és ármányától. Miután pedig 
a lengyelek megbizonyosodtak róla, hogy a csehek valóban 
elmenekültek, lazára engedve lovaik gyeplőjét, legott nyo- 
mukba eredtek. Így hát a dicsőséges győzelmet elnyert lengyelek 
nem késlekedtek, hanem továbbhaladtak vissza Lengyelország 
felé a megkezdett úton, s magukkal vitték a Csehországban 
megsebesülteket. Itt hozzáadva a fentieket is, az indulástól 
számítva tíz nap telt el. 

Hát ilyen veszteség és szégyen érte az árulók mesterkedé- 
sei miatt a csehek harcos népét," hogy a lengyelek által lábbal 
tiporva elvesztette majd valamennyi jó és nemesebb vitézét. 
Zbigniew is ott volt a csehek között, akinek inkább az volt 
hasznára, hogy ő is elmenekült, mint hogy ott volt. A len- 
gyelek pedig nagy örömmel hazatérvén Csehországból, örök 


ten az isteneknek villámokat, a hősöknek fegyvereket készítettek, ilyen jelle- 
gű ábrázolásuk nem ismert, ráadásul az antik mitológia nem is említi, hogy 
Plutónak szolgáltak volna. A Fúriákat-Eumenidákat ugyan szokták kígyóval 
a kezükben ábrázolni, de kígyóbőrt nem mutatnak senkinek, és ugyancsak 
nem antik hagyomány a kénes fürdő készítése sem. 

54 Itt valószínűleg szerzőnk Zbigniewet és az őt támogatókat említi meg. 

hálát adnak a mindenható Istennek, a győzedelmes Boleszló 
győzelmét pedig dicsérve hirdetik. 


24. Fejezet arról, hogyan dúlták fel a lengyelek 
a poroszok földjét 


Aztán harcos Boleszló télen sem pihent meg rest ember mód- 
jára, hanem a legnagyobb fagy idején az északról szomszé- 
dos Poroszországba ment," pedig ilyenkor még a barbárok- 
kal harcoló római császárok is erre készített erősségekben 
telelnek át, és nem harcolnak egész télen. Amikor behatolt 
a poroszokhoz, a befagyott tavak és mocsarak jegét használta 
hídként, mivel ebbe az országba csak tavakon és mocsarakon 
át lehet bejutni. Mikor átjutott a tavakon és a mocsarakon, és 
lakott területre ért, nem maradt egy helyen, nem vett ostrom 
alá sem várakat, sem városokat — mert ilyenek ott nincsenek —, 
mivel a terület fekvése és természetes helyzete miatt ezt a szi- 
geteken fekvő országot tavak és mocsarak védik, és a terület 
az örökölt birtokok szerint oszlik meg a városiak és a falu- 
siak között. Így hát harcos Boleszló keresztül-kasul járkálván 
e barbár nép között, rengeteg zsákmányt szerzett, megszám- 
lálhatatlanul sok férfit és nőt, fiú- és lánygyereket, szolgát és 
szolgálólányt ejtett foglyul, sok épületet és falut égetett fel, 
majd a foglyokkal harc nélkül tért vissza Lengyelországba, 
holott mindenekfelett vágyott arra, hogy harcolhasson.? 


529 1110/1111 telén. Vö.: GRODECxkI-PLEziA 150., 1. sz. jegyzet. 

"1 A poroszok valószínűleg nem is akartak neki ellenállni, mert nem volt 
olyan egységes politikai rendszer, amely ezt lehetővé tette volna. Vö.: SIKORSKI 
2003, 8. 

25. Fejezet Zbigniew hamis egyezségéről Boleszlóval 


Miután tehát Boleszló — ahogy már elmondtuk — megzabo- 
lázta az ellenséget, arra kényszerítette a cseh fejedelmet, hogy 
engedje vissza legkisebb testvérét az örökrészébe, akiről fent 
szóltunk, neki adván bizonyos városokat."? Miután ez meg- 
történt, Zbigniew szánalmas könyörgéssel követséget küldött 
fivéréhez, Boleszlóhoz, hogy adjon neki is valamilyen részt 
az atyai örökségből, ahogy a cseh fejedelem a testvérének, 
olyan feltétellel, hogy semennyire nem teszi egyenlővé ma- 
gát vele, hanem miként vitéz az urának, mindig mindenben 
engedelmesedik majd neki. Mert már sem a császárban, sem 
a csehekben, sem pedig a pomeránokban nem bízott, hogy 
győzedelmeskedhet, de úgy gondolta, hogy amit erővel és 
fegyverrel nem tudott megszerezni, azt legalább alázattal 
és a testvéri szeretet segítségével megkapja. E szavak ugyan 
teljesen jónak és békésnek tűntek, de talán mást tartogatott 
a nyelvén, mint szívébe zárva." De ezt majd a maga helyén 
mondjuk el, és (most) hallgassuk meg Boleszló válaszát. 
Mikor Boleszló hírül vette, hogy testvére ennyire leala- 
csonyodva könyörög, megengesztelődött, megbocsátván neki, 
hogy annyi jogtalanságot tett, hogy idegen népeket hozott be 
Lengyelországba, és visszahívta Zbigniewet Lengyelországba?" 
mégpedig a következő feltétellel: ha a követségben mondott 
szavaival egyezően megalázkodik lelke, és ha vitéznek, és nem 
úrnak tekinti magát, továbbá sem gőgöt nem mutat, sem úr 
mivoltát nem fitogtatja, akkor testvéri szeretetből neki ad bi- 


"2 Kosmas csak egy városról, Satecről, illetve az ahhoz tartozó területek- 
ről emlékezik meg, melyet Szobcszláv visszakapott. Vö.: Cosmas III., 37., 209. 

"8 BELLCAT, 10. 7. 

54 1112-ben történt. 

zonyos várakat. És ha majd látja benne az igazi alázatot és sze- 
retetet, akkor napról napra tovább segíti majd. Ha azonban 
szívében a régi dacos civódás rejtőzne, jobb a nyílt ellentét, 
mint hogy ismét lázadást hozzon Lengyelországba. 

Ám Zbigniew hitelt adván az ostobák tanácsának, a legke- 
vésbé sem emlékezvén arra, hogy aláveti magát és megaláz- 
kodik, nem alázatosan, hanem önhitten érkezett meg Bolesz- 
lóhoz, nem az oly hosszan tartó száműzetésben megjavult 
ember módjára, kit megviselt a teher és a nyomorúság, ha- 
nem sokkal inkább kivont karddal, dobon és lanton játszó 
muzsikusokat maga elé küldve érkező úrként, amivel azt je- 
lezte, hogy nem szolgálni, hanem uralkodni akar, és tudatta, 
hogy nem fivére vitéze lesz, hanem ő akar majd neki paran- 
csolni."§ Ezt bizonyos bölcs emberek máshogy értették, mint 
ahogy talán maga Zbigniew gondolta, és olyan tanácsot ad- 
tak Boleszlónak, hogy rögtön megbánta a megfogadását, és 
mindig bánni is fogja, merthogy a következő szavakkal köze- 
ledtek értelméhez: , Ez az ember, kit annyi csapás ért, ki oly 
hosszú száműzetésbe kényszerült, már megérkezésekor ilyen 
nagy kevély gőggel jön, úgy, hogy sok mindenről még meg 
sem bizonyosodott. Mit tesz majd a jövőben, ha bármilyen 
hatalmat adnak a kezébe Lengyelországban?" És egy még na- 
gyobb és veszedelmesebb dolgot is állítottak, hogy ugyanő, 
mármint Zbigniew már talált és fel is fogadott egy valamelyik 
nemzetségből való gazdag vagy szegény embert, hogy az egy 
számára megfelelő helyen vagy késsel, vagy valami más vas- 
sal leszúrja Boleszlót, és hogy ezt a gyilkost -— ha elkerüli a ha- 


"5 Nyilván az adventus domini/adventus regis parafrázisa. Zbigniewnek 
nem lett volna szabad úrként, uralkodóként visszatérnie, Gallus Anonymus 
azonban egyértelművé teszi, hogy az adventus regis rituáléját követve ezt tette, 
Vö.: DALEwsKkI 2005, 13—47. 

lál veszedelmét -— a legmagasabb tisztségbe emeli majd, mint 
a főemberek egyikét. Mi inkább azonban úgy hisszük, hogy 
ezt maguk a gonosz tanácsadók találták ki, mint hogy Zbig- 
niew, ez az egyszerű és alázatos ember ötlött volna ki egy 
ekkora gaztettet. Így hát nem csoda, hogy egy élete virágjá- 
ban levő ifjú, ki szilárdan tartja hatalmát, bár haragra gerjed- 
vén, de bölcs emberek tanácsára elkövet valamiféle bűntettet, 
hogy elkerülje a halál veszedelmét, és minden ármánytól biz- 
tonságban uralkodjon. Mindazonáltal senki ne higgye, hogy 
ezt a bűntettet hevességből, nem előre kigondolva, nem meg- 
fontoltan, hanem a megfelelő pillanat hatása alatt követték el. 
Mert ha Zbigniew alázattal és bölcsen érkezett volna meg, 
olyan ember módjára, aki könyörületet akar kérni, és nem úr- 
ként, aki mintegy a kérkedés vesszejével, pöffeszkedve akar 
uralkodni, nem okozott volna magának helyrehozhatatlan kárt, 
és másokat sem taszított volna szánalomra méltó bűnbe. Hát 
akkor? Megvádoljuk tán Zbigniewet, és felmentjük Boleszlót? 
Semmiképp. Ám kisebb a bűn, ha hirtelen elkeseredés és 
a kedvező pillanat hatása alatt követik el, mint ha ezt előre 
megfontoltan teszik. Mi tehát akkor sem tagadjuk a bűnbánat 
(lehetőségét), ha szándékos vétségről volt szó, vegyük azon- 
ban figyelembe a bűnhődéskor a bűnbánó személyét, annak 
korát és a körülményeket is."" Nem járja ugyanis, hogy a hely- 


526 Nyilván arról lehet szó, hogy Bolcszló erőszakkal eltávolította a ha- 
talomból Zbignicwet. A hagyomány szerint Zbigniewet megvakították, így 
téve alkalmatlanná az uralkodásra. (BItNxak 1985, 49.) A megvakítás jogossá- 
gával kapcsolatban lásd: BÜHRER-THIERRY 1997, 86. 

"7 Az ilyen jellegű politikai természetű, erőszakos cselekedeteket a hely- 
zelnek megfelelően vagy bűntettként, vagy jogos cselekedetként lehetett ábrá- 
zolni (EmLERS 1977, 58—59.). Látható, hogy Gallus számára is azért nehézséget 
okozott annak eldöntése, hogy mennyiben tekinthető jogosnak a Zbigniew- 
vel szembeni fellépés. 

rehozhatatlan rosszra valami még rosszabb következzen, de 
úgy helyes, hogy annak, aki képes megtisztulni, a bölcs dok- 
tor siessen orvossággal segítségére. Így mivel azt már nem 
lehet visszaállítani eredeti állapotába, ami a másik féllel tör- 
tént, a beteg, (de) gyógyulásra fogékony másik felet bölcs, 
fáradhatatlan igyekezettel meg kell tartani a méltóság állapo- 
tában. Ezért van, hogy a testileg beteget testi segítségben kell 
részesíteni, és a lelkében gyengélkedőt lelki orvossággal kell 
ápolni. Mert láttunk ott egy ilyen férfiút, egy ily hatalmas fe- 
jedelmet, egy ennyire gyönyörű ifjút, aki kezdettől fogva csak 
böjtölt, állandóan gyászruhában és a porban"? a földre borul- 
va alázta magát, könnyezve sóhajtozott, akit különválasztot- 
tak az emberi társaságtól és az emberi szótól, kinek a föld volt 
az asztala, fű az asztalterítője, kinek fekete kenyér és víz jutott 
finomságok és nektár helyett. Emellett a püspökök, apátok, 
presbiterek - ki-ki ereje szerint — misékkel és böjttel segítet- 
ték, és minden jeles ünnepkor vagy templomszentelések al- 
kalmával az egyház hatalmánál fogva elengedtek neki vala- 
mennyit büntetéséből. Ezenkívül ő maga is mindennap misét 
mondatott, zsoltárokat énekeltetett a bűnök fejében és az el- 
haltakért, és a szegények táplálására és felruházására nagy 
szeretettel gondot fordított. És ami még fontosabbnak számít 
az egészben, különösen a bűnhődés szempontjából, az az, 
hogy az Úr törvényei szerint elégtételt adott fivérének, és 
miután elnyerte bocsánatát, megbékélt vele."? És még egy 
méltó hasznot hozott Boleszlónak ez a bűnbánat, mely -— mi- 
vel ily nagy fejedelemről van szó — minden bűnbánó számára 


58 Mt. 11,22. 
539 A szövegből egyértelműen kiderül, hogy Boleszlónak utólag meg kel- 
lett békélnie Zbigniewvel. Vö.: DALEwsSkI 2005, 47—-85., különösen 47. 

jelként szolgálhat. Mivel ő nem fejedelemséget, hanem csodás 
királyságot kormányzott? és különféle ellenséges keresztény 
és pogány nép veszélyeztette, magát és megóvandó országát 
az isteni hatalomra bízta, és tárgyalás ürügyén, csak kevesek 
tudtával, teljes áhítattal elzarándokolt Szent Egyedhez és Szent 
István királyhoz. És e nagyböjt negyven napja alatt úgy böj- 
tölt volna, hogy nem vágyott volna többre, mint hogy kenyér- 
rel és vízzel üdítse fel magát, hacsak — a nagy megerőltetés 
mialt — a püspökök és apátok bölcsessége misékkel és imád- 
kozással, szeretetből fakadó kötelességként nem törte volna 
meg ezt a böjtöt. És minden egyes nap szállásáról gyalog, 
néha mezítláb addig ment a püspökökkel és káplánokkal, míg 
nem teljesítette a Szent Szűz zsolozsmáját és annak a napnak 
kánoni óráit, valamint a hét bűnbánati zsoltárt könyörgéssel, 
és ezt gyakran az elhaltakért való virrasztás után a zsoltárok 
folyamával toldotta meg. A szegények lábának mosásában, 
alamizsnálkodásban olyannyira áhítatosnak és buzgónak mu- 
tatkozott az egész zarándokút során, hogy senki, nála irgalmat 
kereső szűkölködő nem tért vissza könyörülete nélkül. És bár- 
mely püspöki helyre, apátságba vagy prépostságba ment az 
északi fejedelem, annak a helynek a püspöke, az apát vagy 
prépost, és néha maga Kálmán magyar király is rendes fel- 
vonulással Boleszló elé vonult.?? Maga Boleszló pedig min- 


589 A szövegben itt egyértelmű különbség látszik a regnum és a ducatus 
intézménye között. A regnum, ducatus regni fogalomváltozási kérdéseire lásd: 
SCHNEIDMÜLLER, 62—103., különösen 102. 

"I Somogyvárra és Székesfehérvárra. A fejezet egyértelműen mutatja Szent 
István és Szent Egyed politikai jelentőségét a műben. Vö.: BaAci 2005. 

52 Nem tudjuk, milyen püspöki helyeket látogatott meg a lengyel feje- 
delem. Ha összekötjük a szerző magyarországi ismereteit az első könyvben 
olvasható Bazoarium említésével, akkor elképzelhető, hogy — bár Bazoarium 
mindenképp Budát takarja — esetleg Orseolo Péter királynak a Piast-dinasz- 

denütt felajánlott valamit az egyházaknak, de ezeken a leg- 
fontosabb helyeken csak aranyat és palástokat hozott elő. És 
amilyen áhítattal fogadták egész Magyarországon a püspö- 
kök, apátok és prépostok, olyan bőkezűen gondoskodtak evi- 
lági szolgálatáról, és ő megadományozta azokat, azok pedig 
őt. Mindazonáltal a királyi hivatalnokok és szolgálók minde- 
nütt követték, és a király bizalmasai feljegyzést készítettek 
a király számára arról, hol fogadták Boleszlót figyelmesebben 
vagy figyelmetlenebbül. És ha úgy látszott, hogy valaki fi- 
gyelmesebben és tiszteletre méltóbban fogadja őt, arról azt 
mondták, hogy a király barátja és kétségkívül elnyeri az ő ke- 
gyét. Ekkora lelki áhítattal és evilági méltósággal tért meg za- 
rándoklatáról Boleszló, de országába visszatérvén sem tagadta 
meg a bűnbánó életvitelt és a zarándoköltözéket, hanem egé- 
szen Szent Adalbert sírjáig?? kitartott ugyanabban a zarándoki 
elhatározottságában, hogy ott ünnepelje a húsvétot. És ahogy 
minden nappal közelebb ért a szent vértanú sírjához, annál 
áhítatosabban haladt előre mezítláb, sírva és imádságok kö- 
zepette. És ahogy odaért a városba és a szent mártír sírhelyé- 
hez, mennyi, de mennyi alamizsnát osztott szét a szegények 
között, milyen, de milyen sok drágaságot hagyott ott a temp- 
lomban és az oltárokon. Bizonyítja e tettet az az aranyból ké- 
szült munka, melyet Boleszló a szent vértanú relikviái szá- 


tia családi hagyományában meglevő jó emléke miatt Pécset is meglátogatta 
a fejedelem. 

53 Azaz Gnieznóig. 

"1 Szent Adalbert kultuszának jelentőségét bizonyítja ez a mondat is 
(LABUDA 2004, 272.), mindemellett a geszta eszmei mondanivalója szem- 
pontjából sem lényegtelen. A Piastok története Gnieznóban kezdődik, Piast 
felemelkedősével, ugyanehhez a városhoz köthető a keresztény monarchia 
létrejötte, és jól látszik, hogy az újrakezdés, III. Boleszló egyeduralma is 
Gnieznóban kezdődik. 

mára készíttetett, áhítata és bűnhődése tanúbizonyságaként. 
Mert ez az ereklyetartó nyolcvan márka súlyú tiszta aranyból 
állott, ha nem számítjuk a gyöngyöket és a drágaköveket, 
melyek biztosan nem értéktelenebbek az aranynál. És püspö- 
kei, főemberei, káplánjai és számtalan vitéze szempontjából 
pedig oly bőkezűen és fenségesen ünnepelte meg a szent és 
legdicsőségesebb húsvétot, hogy valamennyi tehetősebbet, 
és itt-ott még a kevésbé módosakatis drága öltözékekkel éke- 
sítette. Továbbá a szent vértanú kanonokjai, az őrkanonokok 
és az egyházszolgák, valamint a városi polgárok felől oly nagy- 
lelkűen rendelkezett, hogy kivétel nélkül mindegyiküket vagy 
öltözékekkel, vagy lovakkal, vagy rendjüknek-rangjuknak meg- 
felelő méltósággal jutalmazta. Ám ez a kegyes áhítattal befe- 
jezett zarándoklat azért nem törölte ki szívünk emlékezetéből 
az annál korábban történt ostromot, és senki se tekintse ezt 
a sorrend megfordításának, mert ha beillesztenénk, összeza- 
varhalná a megkezdett elbeszélés láncolatát. 


26. A Pomeránok átadták Nakto várát a lengyeleknek 


Így hát Naklo várát, ahol ez a legnagyobb ütközet történt, mi- 
ként erről már fenn megemlékeztünk, melyből a lengyelek- 
nek szakadatlan gondja-baja származott, Boleszló több más 
várral együtt átadta egy bizonyos, Szvatopluk névre hall- 
gató pomeránnak;" akivel rokonságban volt, hogy az a (neki 
való) hűség feltételével tartsa ezeket, hogy soha ne tagadja 
meg tőle szolgálatát, és soha, semmi indokkal ne tiltsa el őt 
a váraktól. Ő azonban később soha nem tartotta meg az eskü- 


55 Ismeretlen személy. 

vel fogadott hűségét, sem az ígért szolgálatot nem teljesítette, 
sem az odaérkezők előtt nem nyitotta meg a várak kapuit, sőt 
álnok ellenség és áruló módjára fegyver erejével akadályozta 
őt, és nem engedte be a sajátjába. Ezért Boleszló, észak feje- 
delme haragra gerjedt, és miután összegyűjtötte harcosai 
seregét, ostrom alá vette ezt a legerősebb várat, Naktót, úgy 
gondolván, hogy elégtételt vesz a gyalázatért. És (ugyan) itt 
állt Szent Mihály napjától egészen karácsonyig," nap mint 
nap buzgón törekedvén a vár elleni harcra, fáradozását tel- 
jesen hiábavalónak ítélte, mivel erre a nedves, vizenyős, mo- 
csaras helyre nem engedte odahozni az ostromgépeket és 
ostromeszközöket. Mindemellett a vár olyannyira meg volt 
erősítve mind katonákkal, mind a szükséges dolgokkal, hogy 
egy éven át nem lehetett bevenni sem fegyverrel, sem azál- 
tal, hogy a (várbeliek) valamiben hiányt szenvedtek volna. 
Magát Boleszlót is még nagyobb haragra gerjesztette, és még 
inkább arra ösztökélte, hogy bosszút álljon, mikor nyíllal se- 
besítették meg. Ezért Szvatopluk — nagy pénzeket és túszokat 
felajánlván — Boleszló barátain és bizalmasai keresztül állan- 
dóan békét és valamiféle megállapodást akart elérni. Miután 
Boleszló ezt megfontolta, felhagyott az ostrommal, és haza- 
tért azzal, hogy kivárja a visszatérés megfelelő idejét, amikor 
majd bosszút áll a gyalázatért, és magával vitte a pénz egy 
részét és túszként (Szvatopluk) elsőszülölt fiát.7 

Majd a következő évben ugyanúgy, mikor Szvatopluk sem 


56 Ha elfogadjuk Gallus magyarázatát az előző fejezetben, hogy visszatér 
a korábban történt ostrom elmondására, akkor ennek az. eseménynek 1112-ben 
kellett történnie. 

57 Szvatopluk c fiának a nevét nem ismerjük, felmerült, hogy azonos le- 
het Warcislaw nevű fiával, aki 1135-ben halt meg. Vö.: GRODEcKi-PLEzia, 159., 
1. sz. jegyzet 

az adott szót, sem a megállapodást nem tartotta meg, és azon 
sem gondolkodott el, hogy veszélybe kerülhet a fia, és arról sem 
gondoskodott, hogy elmenjen a Boleszlóval megbeszélt tár- 
gyalásra, vagy hogy (legalább) kimentse magát, Boleszló ösz- 
szegyűjtötte seregét, és az álnok ellenséget egy kicsit, de nem 
teljesen vasvesszővel"§ látogatta meg. Amikor a pomeránok 
határához ért, ameddig más fejedelem sokadmagával sem 
merészkedett volna, Boleszló ott hagyván a hadsereget, kivá- 
lasztott vitézekkel előre sietett, és eszébe vette, hogy erővel 
elfoglalja Wyszogród várát," (amit) a várbeliek nem is sej- 
tettek, és nem is készültek fel rá. És amikor odaért egy folyó- 
hoz, mely egybefolyván a Visztulával elválasztotta őket a két 
folyó szögletében fekvő vártól, egyesek sietve, egymás után 
keresztülúsztak azon a folyón, a mazóviaiak közül mások pe- 
dig hajóval mentek a Visztulán keresztül. És emiatt esett úgy, 
hogy akaratlanul több kár lett ebből a testvérháborúból, mint 
a várostrom nyolc napja alatt az ellenséges rohamokból. Miu- 
tán végre az egész hadsereg összegyűlt a vár körül, és már 
előkészítvén a különböző ostromgépeket nekiláttak a város 
bevételének, a várbeliek, akik féltek Boleszlónak az ellenség- 
gel szembeni rendíthetetlen kitartásától, miután biztosítékot 
kaptak, megadták magukat, és így elkerülték Boleszló kezét és 
a halált. Ezt a várat pedig Bolcszló nyolc nap alatt foglalta el, 
és további nyolc nap alatt megerősítette, hogy (így) másokkal 
szemben megtartsa. (Majd) őrséget hagyván továbbállt, hogy 
elfoglaljon egy újabb várat." Ezt a várat nagyobb vesződség- 
gel és nagyobb késlekedéssel vette be, mert miután lerohanta, 


"8 fel. 2.15, 2,27.; Zsolt. 29. 
59 A Brda és a Visztula összefolyásánál fekvő vár. 
A Valószínűlrg Nakto vára. 

kiderült, hogy ott több és erősebb harcos volt, és a hely is job- 
ban meg volt erősítve. Ahogy tehát a lengyelek előkészítették 
az ostromgépeket, a pomeránok úgyszintén minden módon 
védőeszközöket készítettek. A lengyelek feltöltötték a mélye- 
déseket, földet és fát hordtak egybe, hogy onnan simábban 
és egyenesebben odajussanak a fatornyú várhoz. Erre a po- 
meránok disznózsírt és szurokba mártott fákat hoztak elő, 
mellyel lassanként felgyújtották az egész halmot. A várbeliek 
három alkalommal égették fel lopva az összes szerkezetet, 
miután leereszkedtek a falakon, és háromszor építették fel 
őket újra a lengyelek. Merthogy Boleszló fatornyai olyan kö- 
zel voltak a várhoz, hogy a várbeliek a bástyák széléről har- 
coltak ellenük. És valahányszor fegyverrel, tűzzel, kövekkel, 
nyilakkal rontottak neki a lengyelek a várnak, a várbeliek 
mindenféle módon ugyanakkora ellenséges erővel viszonoz- 
ták ezt. A lengyelek közül a pomeránok sokakat megsebesí- 
tettek nyilakkal és kövekkel, a lengyelek pedig nap mint nap 
sok várbelit pusztítottak el. A pogányok pedig biztosak vol- 
tak abban, hogy halál fiai, ha harcolva fogják el őket, ezért 
inkább akarták, hogy dicsőségben, magukat védve haljanak 
meg, mintsem gyáván engedjék kitekerni a nyakukat. Néha- 
néha már arra gondoltak, hogy megállapodnak Boleszlóval, 
és átadják a várat, máskor azonban fegyverszünetet kérvén 
vagy segítségre várva elhalasztották ezt a tervet. Ezenközben 
a lengyelek, bár annyira kifárasztotta őket a sok teher és vir- 
rasztás, egyszer nem adták fel, nem henyéltek, nem lustálkod- 
tak, hanem azzal foglalatoskodtak, hogy erővel vagy csellel 
elfoglalják a várat. A pomeránok pedig ismerték Boleszló cél- 
ját és szándékát, hogy - ha csak nem adják fel a várat — sem- 
miképp nem képesek elkerülni kezét, és emiatt még annál is 
inkább reményüket vesztették, mert uruktól, Szvatopluktól 

semmilyen segítséget nem vártak. Így hát mindkét fél szá- 
mára akkor teljesen megfelelő döntésre jutottak: biztosítéko- 
kat kapván átadták a várat, és ők maguk mindenükkel, ami 
volt, sértetlenül oda távoztak, ahova tetszett nekik. 

